
EESSÕNA 


Juba kakskümmend aastat olen ma seletanud pühakirja, kas siis piibli- või 
vestlusringides, vaimulike harjutuste kestel rännates Pühal Maal või sise- 
vaatluspäevadel, kirjades, isiklikes vestlustes ja paljudes ettekannetes. 
Olen sealjuures täheldanud, et inimeste mõtted keerlevad ikka samade 
teemade ümber. On umbes kolmkümmend kuni viiskümmend küsimust, 
mida esitatakse ikka uuesti või mille abil väljendatakse põhilisi kahtlusi. 
Need puudutavad nii Vana kui ka Uut Testamenti. Küsimusi ei esita sug- 
ugi mitte ainult ,,harimata“ inimesed. Küsivad nii preestrid kui töölised, 
noored ja vanaemad, orduõed ja kateheedid, need, kel on aega lugemiseks 
ja need, kel seda ei ole. 


Nad küsivad näiteks, kuidas tuleks mõista ,.pärispattu“? Mida 
tähendab Aadama, Eeva ja mao lugu? Kas Jumala viha on tõepoolest nii 
suur, et ta heitis vaarao merre? Kas Jumal saatis omaenda Poja surma? 
Kuidas saab uskuda Jumalat, kes ei hävita kurjust maa pealt? Kas Jeesus 
tõepoolest asutas kiriku? Kas on olemas põrgu ja igavene hukatus? Kust 
tuleb kannatus ja kurjus? Ja nii edasi... Oma kogemuse põhjal võin väita, 
et seesuguste küsimuste vastu tunneb huvi umbes 4/5 kristlastest. Kuid 
vaid vähestel on võimalik neid esitada ja neist avameelselt rääkida. 


Loomulikult erinevad inimesed oma küsimuste sõnastuse ja keerukuse 
poolest. Kuid põhimõtteliselt otsivad nad kõik Jumala ilmutuse tegelikku 
sõnumit. Viimastel aastatel ja aastakümnetel on ilmunud tohutult palju 
kirjandust religiooni vallast, eriti sellealaseid teaduslikke raamatuid. Kuid 
ilmselt on need uurimused, uued teadmised ja hüpoteesid pidama jäänud 
teadlaste ringkondadesse. See, mis ,,seal üleval“ on juba üldteada ja ilm- 
selge, kipub kaduma teel ,,alla“ tavaliste inimeste juurde (kaasa arvatud 
»tavalised vaimulikud“ ja ,,tavalised usuõpetajad“) ja nende igapäevaellu. 
Sageli on just nn. vabakirikud, sektid ja uued ,,prohvetid“ need, kes 
jõuavad oma kirjandusega kirikurahva massideni. Näib et meie teoloogid 
ja professorid jäävad enamjaolt oma eriala ringkondadesse ja väldivad 
»tavaliste küsimuste“ torkeid, millele peaks andma , täiesti tavalisi“ vastu- 
seid. Kuid mõlemad pooled vajavad teineteist. 


Käesolev raamat tahab küll püsida teaduslikult kindlal alusel, kuid ei 
püüa pakkuda uusi käsitusi. Ma olen sellest teadlik, et mõned teooriad 
näiteks pentateuhi kohta (viie esimese piibliraamatu uurimine, kuidas nad 
on tekkinud, millal ja kelle poolt need kirjutati, mille jaoks need kirjutati 
Jne.) on viimase kümne aasta jooksul muutunud. Aeg on küps uuteks käsi- 
tusteks. Kuid see töö ei ole minu ülesanne. 


Suurt tuge Piibli esimeste lehekülgede lahtimõtestamisel sain Eugen 
Drewermanni peateosest ,,Strukturen des Bösen“ (,,Kurja struktuurid“). 
Veel selle kuuendaski väljaandes on kiriklik imprimatur, trükiluba, mis 
jäetakse sageli tähelepanuta. Arvututes vestlustes ja arutlustes tudengite- 
ga, noorte perekondadega, ettekannetes preestritele, orduõdedele ja 
ilmikutele olen käsitlenud tema ,,alglugude“ tõlgendust. Tema pole 
muidugi esimene, kes selgitab Piibli alguspeatükkide saladust, kuid ta teeb 
seda arusaadavalt ja veenvalt. Ent mida enam ma teda lugesin ja teistega 
arutasin, seda lähemale jõudsin omaenda seisukohale, mis erineb mitmes 
oluliseski punktis Drewermanni omast. Näiteks ei jaga ma tema põhimõt- 
telist lähtekohta ,, hirm“. Veel enam kui tema näen ma inimese enesehävi- 
tuslikku tegevust ja Jumala lunastavat tegevust ühtse tervikuna. Eelkõige 
luban ma endale avastada ja esile tuua seosesid Uue Testamendiga ja 
Jumala ilmutusega Jeesuses, Messias. Sest see on ju seesama Jumal ja 
Jeesuse Kristuse isa, kes rääkis juba prohvetite läbi ,,mitmel viisil“ ja 
samuti ka , Jahvisti“ läbi, kellest oletatakse (või oletati), et ta on kirjutanud 
Piibli esimeste peatükkide suurema ja algupärase osa. 


Drewermann (koos paljude teiste siin mainimata vanatestamentlaste- 
ga, kelle märkimisväärse tööta poleks Drewermann midagi suutnud kirju- 
tada) andis küll tõuke koostada käesolev raamat, kuid tavaliste inimeste 
tavalised küsimused olid need, mis juhtisid mind vastuselt vastusele. 
Ainult see saab olla õige vastus, mis aitab igapäevases elus ning jääb püsi- 
ma ka pärast tõuse ja mõõnu ja suudab kõike mõtestada. 


Seda eesmärki tahab teenida ka käesolev raamat. Mitte täiendada tead- 
laste mõttevahetust, vaid kindlalt teaduslikult aluselt lähtudes anda selgeid 
vastuseid paljude inimeste rohketele küsimustele, et nad mõistaksid 
sügavamalt meie usku ja saaksid seda rõõmsama meelega vastu võtta kui 
seni. Kas pole see ka Jumala eesmärk, et me õpiksime teda tundma ja 
mõistaksime, millise tõe tema meile kingib ja mille jaoks ta on meid 
loonud? 


Sooviksin tänada kõiki, kes on mind oma küsimustega edasi aidanud: 
naisi ja mehi, ilmikuid Ja preestreid, noori ja vanu inimesi. Eelkõige neid, 

kes on lugenud järgnevaid mõtteid ,,prooviks“, neid põnevaks pidanud ja 
julgustanud mind edasi kirjutama: Katharina Haase, dr.Günter Deiringer, 
Marlise Graf, Erika Fischer, Dorothee Haart, õde Tharsita, Marianne 
Grewing. Aga ka kõiki neid, kes lihtsalt kuulasid, noogutasid ja ütlesid: 
»Umbes nii peaks see olema!“ 


Christoph Wrembek SJ 
Issanda ilmumise püha, 1994 

1 
INIMLOOMUSE VASTANDLIKKUS 


1.1. Oma usust aru anda. Tänapäeval. 


Juba esimesed Piibli leheküljed tekitavad palju küsimusi. Kas Jumal on 
maailma tõesti nii loonud, nagu siin kirjutatakse? Seitsme päevaga? Või 
täpsemalt kuue päevaga, sest seitsmendal olevat ta ju puhanud. Millal see 
kõik toimus? Kas umbes aastal 4004 enne Kristust, nagu arvati veel 
1885.a.?' Enamik loodusteadlasi lükkab sellise maailmavaate pead 
vangutades tagasi, pidades seda iganenuks ja vastutustundetuks: ei, meie 
maailm on tekkinud umbes 15 miljardit aastat tagasi. Ja hoopiski Jumala 
abita, väidavad ühed. Aga: mis või kes on siis Jumal, küsivad teised.” 


Näiteks esitasid bioloogid hiljuti uuesti vana hüpoteesi, mille järgi on 
inimese areng seotud kolme inimahvi — gorilla, orangutani ja šimpansi — 
arenguga. Nad tegid isegi kindlaks, et nende kolme inimahvi geneetiline 
materjal kattub 99% osas inimese omaga. 


Järelikult ei vasta tõele, mis Piiblis on kirjutatud? Kas see polegi siis 
eksimatu ilmutus? Kas see peaks tähendama, et Jumal valetab? Kuid et 
Jumal valelik olla ei saa, peab kõik nii juhtunud olema, nagu Piibel kir- 
jeldab, väidavad mõned vagad inimesed. 


Siis olid ometi Aadam ja Eeva esimesed inimesed? Või tuleb aeglast 
arengut, evolutsiooni õigeks pidada? Igatahes pole seda Piiblis sõnagagi 
mainitud. Mida siis tähendab muinasjutt maost ja puust? Ja kui me juba 
küsimas oleme: kust tuleb kurjus maailma, kui Jumal on ometi kõik hästi 
loonud, nagu ütleb Piibel? Kui Jumal on armastus, nagu kõlab meie usu 
põhialus. 

Need Piibli, ,, rahvaste raamatu“ esimesed leheküljed tõstatavad palju 
tõsiseid küsimusi. Meeldejäävad pildid Aadamast ja Eevast, maost, 
Kainist ja Aabelist, veeuputusest, Paabeli torni ehitamisest kannavad hoolt 
selle eest, et paljud inimesed, sajandeid tagasi või ka tänapäeval on neist 
rohkem mõjustatud kui teistest Piibli osadest.Teoloogilised raamatud, 
kirikulaulud ja paljud teised tekstid käsitlevad neid esimesi peatükke. Nii 
või teisiti kujundavad need meie mõtlemist, maailmapilti. Enamikus teki- 
tavad nad hirmu, aga siiski lepitakse ,,pärispatuga“, mida siin on kirjel- 

datud. Nii see juba kord sündis, peame seda lihtsalt uskuma, ütlevad ühed. 
Teised aga küsivad: mis on patt? Mis on algpatt? Mida tähendab inimese 
lunastamine? Kas Jumal üleüldse on olemas või saab maailma kujutleda 
ka ilma temata? 


Need on põhiküsimused, mis kerkivad ikka ja jälle. Seetõttu on vaja- 
lik nad uuesti, vastavalt meie tänasele maailmapildile lahti mõtestada, 
põhjendamaks usku, mis meile ometi rõõmu peaks valmistama. Me peame 
põhjendama oma usku vastates inimeste küsimustele, et see kujuneks 
kindlaks veendumuseks, millest Peetrus kõneleb oma esimeses nelipüha- 
jutluses: ,,Jumal on tema teinud Issandaks ja Messiaks, sellesama Jeesuse, 
kelle teie risti lõite.“(Ap 2,36)* 

Paar aastat hiljem seisis Paulus Areopaagil uue ülesande ees: ta pidi 
usku Messiasse Jeesusesse juudi maailmapildist hellenistlikku üle kand- 
ma. See õnnestus tal vaid vähehaaval. Tema eesmärk oli seesama, mis 
Peetrusel Jeruusalemmas: põhjendada usku Jeesusesse. Nii lõpetab ta oma 
esimese tervituskõne Korintose filosoofide ees lausega: Jumal on 
pakkunud kõigile tõestuse sellega, et on tema üles äratanud surnuist. (Ap 
17,31) Ometi, nagu teada, ebaõnnestus Paulusel see esimene katse juudi 
messiausku paganlikku maailmapilti üle kanda. 


Tänapäeval seisame meie sarnase ülesande ees. Peame püüdma oma 
esivanemate, oma kiriku usku vanast maailmapildist meie põlvkonna 
uude, loodusteaduste poolt kujundatud maailmapilti üle kanda. Usku 
Jumalasse, tema ilmutusse ja lunastusse Jeesuses tuleb püüda arusaa- 
davaks teha tänapäeva inimestele. 


Mida paremini me midagi mõistame, seda kergem on meil selles elada. 
Mida enam me mõistame Jumala ilmutuse teed, mida selgemaks saavad 
meile meie usu tõsiasjad, seda lihtsam on meil Jumalat omaks tunnistada 
ning Teda armastada. Äratundmine viib tegevuse juurde, arusaamine val- 
landab südame rõõmu ja südame valmisoleku. 


Niisiis: kas seab Piibel meid valiku ette, kas usk Jumalasse ja tema 
ilmutusse, nagu see seisab Piiblis, või loodusteadused oma faktidega. Või 
ehk on mõlemad õiged? 





* Piiblit on tsiteeritud 1997. a. väljaandest: Eesti Piibliselts 1997. T.m. 

1.2. Jumal on Tõe Jumal, kes avaldub kõiges tõeses 


Usk Jumalasse ja loodusteaduste faktid ei pea teineteist välistama. Jumal 
on meie katoolse usu kohaselt Tõe Jumal. See tähendab muu hulgas ka 
seda, et ta avaldub kõigis tõdedes. Siit järeldub, et mis iganes ka teadus- 
likus uurimises tõestust ei leiaks, kõik peab viimselt ühtima Jumala 
ilmutusega Jeesuses Kristuses. 

Jumal on Looja ja Lunastaja. Loomine ja lunastamine on ühtviisi tema 
töö, kes on teinud kõik taevas ja maa peal. Teda võib leida niihästi lood- 
use seaduspärasustes, mida me üha enam avastame, kui ka armastuses, 
mis on Tema suurim saladus. Seega ei tarvitse karta, nagu oleks mõne 
loodusteaduste vahetulemusega tõestatud meie usu ja piibli paikapidama- 
tus. Või justkui Jumalat ei oleks. 


Ma ütlen vahetulemus, sest nii mõndagi teadlaste avastust, mis on 
esialgu paistnud revolutsiooniline, kõike pea peale pöörav, on tulnud 
Järgnevatel aastakümnetel revideerida. Kui palju on juba püstitatud teoo- 
riaid universumi tekkimise kohta! Ja alati on arvatud, et mõistatusele on 
leitud lõplik lahendus. Paar aastat hiljem avastavad teised teadlased mida- 
gi muud, esitavad täiendavaid arvutusi — ja eelmine tulemus langeb 
paljude teiste vahetulemuste hulka. 

Siis, kui moodi läks psühholoogia, loobusid paljud preestrid oma 
ametist, paljud usklikud astusid kirikust välja. Nad pidasid tõestatuks, et 
Jumal pole midagi muud kui inimese alateadvuse projektsioon või isa 
autoriteedi väljatõrjumine. Tõepoolest juhtis see uus arusaam tähelepanu 
seostele, mida varem polnud suudetud märgata. Samas tuli seda aga 
oluliselt korrigeerida. Praegu me teame, et psühholoogiat saab väga hästi 
seostada usuga Jumalasse. Lõppkokkuvõttes on psühholoogia meie usku 
süvendanud ning muutnud kujutlust Jumalast suuremaks ja ilusamaks. 
Nüüd oleme tänulikud, et psühholoogia on meie teenistuses. See pole ju 
midagi muud kui veel üks seaduspära Jumala, meie Isa loomingus. 


Isegi teoloogias endas tuleb meil ikka ja jälle tegemist teha vahetule- 
mustega. Sest vahel peab teoloogia tuginema uurimistulemustele, mida 
tuleb veel tema enda poolt kontrollida, ja mis seetõttu kätkevad korrekti- 
ivivõimalust. 

Nii näiteks heideti käesoleva sajandi algul (paavst Leo XIII, 
»Providentissimus Deus“, 1893) kõrvale arusaam, nagu võinuks pühad 
kirjanikud inspiratsioonist hoolimata eksida. ,,Jumaliku inspiratsiooni 
puhul pole mingi eksimine võimalik.“ Püha Vaim asunud kirjutajate kõr- 

val, nõnda et need kõiki tema sisendusi täielikult mõistsid, tõetruult kirja 
panid ja eksimatut tõde sobivas vormis väljendasid. Ometi leidsid piib- 
liteadlased, et arusaam kirjutajaist, kelle sulge olevat juhtinud Püha Vaim, 
ei vasta tegelikkusele. Sellegipoolest nad ei kahelnud ilmutuses, vaid 
otsisid ilmutuse ,,komplekssemat mudelit“, milles oleks ühendatud inim- 
liku kirjutaja sõltumatus ja Jumala avaldumine tema Vaimu läbi. 


Seesugune otsing pole ilmutuse eitamine, vaid püüd tunnetada seda 
paljutahulist protsessi, mille kaudu Jumal end inimesele avaldada tahab. 


Meie ajal on leitud, et Piibel sisaldavat hulga müüte. Nõnda tekkis 
teoloogide seas piibli demütologiseerimise koolkond. Tundus, et nad ei 
jätnud kivi kivi peale. Tänapäeval aga tehakse katseid luua pigem vastu- 
pidise suunitlusega koolkonda, väites, et müütidel on mõte, nad võivad 
sisaldada ilmutust. Niisiis võtame müüdid jälle sisse... 


Läheb tarvis tasakaalukust ja kannatlikkust, et mitte lasta end 
segadusse viia igast osa- ja vahetulemusest teoloogias. Meie, inimesed, 
jõuame tõe juurde vaid sammhaaval, küsides ja avastades. Asi pole tões 
endas, vaid inimeseksolemise eripäras. Kui võtame arvesse seda ja samu- 
ti tõika, et teadused vahendavad enamasti osa- ja vahetulemusi, ei saa 
ükski uus avastus meie usku enam nii kergesti kõigutada. Loodusteaduste 
ja Piibli näiline vastuolu pigem innustab meid arutlema, kuni kõik on 
Kristuses üheks saanud. 


See, mis siin on öeldud usklike kohta, käib ka loodusteadlaste kohta. 
Mõnigi, kes arvab end olevat tõestanud, et Jumalat ei ole ja religiooni ei 
tohiks olemas olla, peab hiljem tunnistama, et tema avastus on olnud vaid 
vahetulemus. Pärast 70 aastat valitsenud ateistlikku maailmavaadet 
Nõukogude Liidus tuntakse seal üha rohkem vajadust religiooni ja Jumala 
järele ja samuti Hiinas. Usk ja kirik pakuvad seal — nagu Lõuna- 
Ameerikaski — ainsana tuge surutise vastu. Seega kaotab pinna igasugune 
ateistlik teooria religiooni kohta. Religioon on end seal tõestanud rahva 
lootusena, mitte ,,0opiumina“. 


Püsimajäävate uute teadmiste kaudu muutub meie ettekujutus 
Jumalast “tõesemaks”, Tema saladus veelgi suuremaks ja ülevamaks. 


Igatahes võivad teaduste vahetulemused segi paisata meie arusaama 
usust. Ent see on hädavajalik! Sest meie, inimesed, teeme endile alati kuju 
Jumalast, mitte küll enam puust ja savist puuslikke, kuid siiski on meil tea- 
tud ,.piltkuju“ Jumalast, (,,Ma usun universaalset jõudu.“ ,,Meil on ju kõig- 
il ükssama Jumal.“Millega põhjendatakse seda Jumala ,,tunnetamist“?) 

mõni mõiste või traditsioon, millest me ei taha loobuda; sageli vaid sell- 
eks, et õigustada omaenda ellusuhtumist. 


Ent sellisel juhul ei saa Jumal end meile nõnda ilmutada, nagu ta 
tõeliselt on. Ta on aga lõpmatu! Lõplik jumalapilt, mille üle inimene enam 
isegi mitte järele mõelda ei taha, takistab Jumalat end meile oma armas- 
tuses avaldamast. Ehk on see siis Jumal ise, kes tahab veidi kõigutada 
meie harjumuslikku jumalapilti tänapäeva loodusteaduste kaudu (nagu 
Iisraeli puhul kuningas Koorese abil)? Meid jälle võib haarata hirm, kui 
miski näib olevat teisiti kui oleme õppinud. ,,Kas siis kõik on osutunud 
valeks?“ kuuleme neid inimesi küsimas. Mitte kõik pole olnud vale! Kuid 
tõde on ainult tee, mis jõuab lõpuni alles Jumalas. Kui osa- ja vahetule- 
mused kuulutatakse lõpptulemuseks, inimese kitsus, hirm ja mugavus teda 
tema usulisel teel seisma jääma sunnivad, siis kujundab ta Jumala iseenda 
Järgi, selle asemel, et lasta Jumala lõputul saladusel ennast kujundada. 


Kui me küsimast ei lakka — just selleks on Jumal meid loonud — ning 
oma teekonda jätkame, muutub kujutluspilt Jumalast üha suuremaks ja 
imetlusväärsemaks, me hakkame teda veel enam armastama kui seni. Usk 
ja loodusteadused peavad viimselt olema kooskõlas, sest kõik pärineb 
ühest Jumalast, kes on kõik loonud ja kes on kõik kõiges. 

Kuidas monsignore Columbo ja isa John Paul lauldes ilmu- 
tust mõistavad 


» Esimest korda elus olen Pappenburgis. See on ilus koht ja meeldib 
mulle!“ 

Monsignore Columbo silmitseb huviga ümbrust sellal kui John Paul 
autot mööda kanaliäärset tänavat juhib. 

» Kuidas te ometi tulite mõttele laulda täna õhtul võõras kirikukooris, 
John Paul? “ 

» Ah, teate, ma laulan üldse meelsasti. Laulmine on midagi väga, väga 
tähtsat. Iga kõnelus on laulmine. Esimene asi, mida ma oma elust mäle- 
tan, on laul. Ma istusin oma ema süles, Idarinne tuli järjest lähemale, ja 
ta laulis Ave Mariat. Ta laulis, kas teate! Ta laulis seda. Ta palvetas 
lauldes, et meie isa veel tuleks ja meid sealt ära viiks. Ma arvan, et sel tun- 
nil sain ma palju kindlust ja lootust. Nojah, sellest ajast laulan ma meel- 
sasti. Ja kui ma aasta tagasi koos preestritega laulda püüdsin, — nende 
isandatega on see kaunis raske — küsis keegi, kas ma ei sooviks tema pas- 
toraati tulla ja sealse kooriseltsiga koos laulda. Täna õhtul võtamegi selle 
ette. Mul on muide hea meel, et teie ka tulete. “ 

»Ma ei tea, kas minust teile mingit abi on. Tegelikult laulan ma ka 
meelsasti, ent vahel mitte päris nii nagu helilooja on ette näinud. “ 

» Sellest pole midagi. Rohkem teeb mulle muret, kas rahvas mitte jul- 
gust pole kaotanud. Seal vastaskaldal peakski see asuma...“ 

Ta juhtis auto kirikuesisele parkimisplatsile. Monsignore võttis nood- 
ipuldi, John Paul noodid kaenlasse ja nad suundusid koguduse 
ruumidesse. Sinna oli juba rahvast kogunenud ja tuli veel juurdegi. John 
Paul hoolitses sundimatu atmosfääri ja monsignore oma sarmiga rõõmsa 
meeleolu eest. Rõõmsameelsuses peitub julgus ja seda läheb meil täna 
õhtul vaja, mõtles John Paul. Sest preester oli talle öelnud, et koorirahvas 
on arapoolne ja oma võimetes mitte just kindel. 

Nad jagunesid neljaks hääleks, seadsid end soojaks köetud ruumis 
mugavalt sisse ja laulsid oma dirigendi juhatusel tervituseks ühe kaanoni, 
mida nad hästi oskasid. Preester juhatas õhtu sisse paari meeleoluka 
lausega ja tegi siis minekut. Tunni aja pärast lubas ta tagasi tulla, et koor 
saaks vahepeal õpitu talle ette laulda. 

John Paul jagas noodid välja. Ta tahtis alustada uuema, neljahäälse 
antifooniga. Tegelikult oli see vaid üks antifoon juurdelisatud salmidega, 
mida oli lihtne laulda ja mis kõlas eriti hästi. Ka tekst oli ilus: Pimedana 

tulen ma, Issand, Sinu juurde. Kahetseva meelega ja lakkamatus rõõmus. 
Au olgu Sulle, valguskiir meie pimedas öös! 

John Paul laulis antifooni ette. See oli vaid kaks rida pikk, lihtne ja 
kandev. Nüüd pidi koor selle ühehäälselt järele laulma. Ja siis tabas John 
Pauli ebameeldiv üllatus: asi ei klappinud. Üldsegi mitte... 

» Üks hetk, palun. Ma annan teile esimese noodi kätte. Nii... Alustage 
palun uuesti. “ 

Nojaa, see kõlas veidi modernselt, aga lõpuks tuli siiski midagi ühe- 
häälset välja. Kõik naersid ja see oli ehk kõige olulisem. 

» Hästi!“ John Paul mõtles endamisi, et tuleb lihtsalt otsast alustada. 
Nad ei olnud veel piisavalt tähelepanelikud. ,, Ma laulan teile viisi veelko- 
rd ette.“ Ta püüdis eriti innustavalt laulda, viisi teatud mõttes sisendada. 

» Palun, ja nüüd teie, ühehäälselt. Esimene noot...“ 

Neljanda noodi juures puhkes segadus. Miski ei klappinud jälle. 
Seekord loobus koor ise edasi laulmast. John Paul mõtles palavikuliselt: 
kas nad heidavad mu üle nalja või on see neile tõesti liiga raske? Ei tohiks 
olla, viis on ju täiesti lihtne. 

»» Hüva. Ma laulan nüüd ainult esimese rea ette. Laul on teile üsna uus. 
Ehk panete silmad kinni ja lihtsalt kuulate. “ 

Nüüd laulis John Paul pigem jäigalt, mitte meloodiliselt, ainult väga 
täpselt, nagu nad ennist kaanonit olid laulnud. 

» Nii, ja nüüd palun see esimene rida. Siin on toon...“ 

Ei, see ei lähe! Poole rea peal lagunes ühehäälsus koost. Issand hoid- 
ku! Midagi sellist polnud tal kunagi varem ette tulnud. Nad tahtsid laul- 
da, selles oli John Paul veendunud. Aga nad ei suutnud ette lauldud viisi 
järele laulda. Mida teha? Kuidas neile see uus meloodia selgeks õpetada? 

» Hästi, proovime nüüd teisiti. Palun ainult sopranid. Mu daamid, näi- 
dake, mida te suudate. Kõigepealt “sol”... Priima. Nüüd algus ,, Pimedana 
tulen ma“, sinnamaani...“ 

Korraga tundis John Paul endas tahtmist, indu selle uue lauluga 
hakkama saada. Nad peavad selle ära õppima, ta tahtis, et nad selle ära 
õpiksid. Ta saab sellega hakkama. Ja ta laulis... 

Tõepoolest, see õnnestus! Ebakindlalt küll, aga nad laulsid õigesti. 

»Ja nüüd veelkord... Jaa, te oskate küll! See kõlab juba hästi. Ja nüüd, 
härrad tenorid, palun ma sedasama teilt. “ 

Põgusa vaidluse järel jõudsid tenorid esimese toonini, ent selle pidi 
John Paul katkestama, kuna kõik puhkesid südamest naerma. Kõla oli 
tõesti veidi veider. 


e 


18 


»» Mu härrad, nii see ei lähe! Võtke kõigepealt esimene toon pikalt üles, 
ärge eksige poole noodiga...“ 

Võis juba aimata, kuidas see peaks kõlama. Mitmekordse katsetamise 
järel jõudsid ka tenorid enamvähem rahuldava tulemuseni. Samale järjele 
sai John Paul ka aldid ja bassid. Ja siis kõik koos — ning esimesed 
edusammud olid tehtud. Aga millise vaevaga! Nõnda ei saa see edasi 
minna, mõtles John Paul. See võtab liiga palju aega ja muutub siis 
igavaks. Kuidas lauljate tuju üleval hoida? Ma ei tohi meelt heita, muidu 
kaotavad ka nemad julguse. 

» Hästi! Kõlab juba paremini. Nüüd palun ma sopranitelt tervet rida. 
Ma laulan selle teile ette, palun kuulake tähelepanelikult...“ 

Pimedana tulen ma, Issand, Sinu juurde... Ta laulis seda laulu meel- 
sasti, see oli seotud paljude mälestustega. Seekord laabus sopranitega 
hästi. Nad märkasid seda isegi ja olid sisimas uhked. Tubli, mõtles John 
Paul, võibolla kandub see teistelegi üle. Järgmiseks võttis ta käsile bassid, 
aga need kaldusid jälle kõrvale... On see vast alles töö! 

Poole tunni pärast suutis koor antifooni ühehäälselt laulda. Ja nüüd 
alles algab tegelik töö, ütles John Paul endale. Ta heitis pilgu mon- 
signorele, kes oli asunud tenorite hulka, ja märkas, et Columbo naeratab 
kuidagi imelikult. Mis temaga siis nüüd lahti on, käis mõte John Pauli 
peast läbi. Kuid tal oli praegu hoopis muude asjadega tegemist. 

Ta alustas tenoritega. Härrad olid väga püüdlikud, kuid neil oli 
raskusi nootide järelelaulmisega. Tuli õpetust veelgi aeglustada, vahel 
ainult neli nooti ette laulda, et nad kuuleksid, mida ta laulab, ja suudak- 
sid järele laulda. 

Et mitte teisi hääli liiga kaua tegevuseta hoida, harjutas John Paul 
tenoritega ainult esimest rida. Siis võttis ta käsile bassid, neil oli kohe 
alguses veidi raskem osa. Tegelikult oli see ilus, klassikaline bassifiguur, 
mida pole võimalik unustada, kui oled seda kord kuulnud. Aga nad ei 
tundnud sedalaadi laulmist, nad olid harjunud hoopis teistsuguse muusik- 
aga. Ikka-jälle pidi John Paul ette ja taha laulma — loodetavasti ei kaota 
nad huvi, loodetavasti jäävad nad kohale ning jätkavad. Me saame selle- 
ga hakkama, ma tahan, et nad oskaksid seda ilusat laulu. 

Kui tuli altide kord laulda, juhtus äkki midagi ootamatut: keegi ilusa 
häälega daam libises teise talle tuntud meloodiasse — ja kõik laulsid 
kaasa! Ühehäälselt! John Paul nägi palju vaeva, et neid vanalt jäljelt 
uuele meloodiale ümber suunata. Lõpuks otsustas ta lasta esimest rida 
neljal häälel laulda. 


19 


» Palun, tõuske korraks püsti. Tuleb veidi hinge tõmmata, te olete juba 
tublisti tööd teinud. Hingake sisse... ja välja. Kuulatage juba seesmiselt 
viisi, mida te laulma hakkate ja koondage tähelepanu esimesele toonile. 
Ma laulan kõigile häältele ette...“ 

Esimene katse ebaõnnestus, kuid järgmine tuli juba välja. Esimene 
rida säras imeilusas harmoonias — nojah, see võiks ka paremini kõlada, 
aga nad saavad juba hakkama. Nad saavad ka nii laulda! Ka lauljad ise 
särasid: nad said hakkama millegi uuega, mida nad varem ei tundnud, ja 
see kõlas ilusasti. 

» Nüüd teeme väikese pausi. Aga paluks ilma õlleta, härrased!“ 

John Paul küsis mõnedelt, kas nad soovivad veel jätkata. ,, Aga muidu- 
gi! Kui me juba nii kaugele oleme jõudnud, siis peame edasi minema!“ 

John Paul astus monsignore Columbo juurde. ,, Mida teie arvate? 
Teen ma inimestele liiga?“ 

»Te teete kõike suurepäraselt, John Paul. Olen teis avastanud ühe 
joone, mida ma seni ei tundnud. Olite nii indu täis, et suutsite meid 
täielikult kaasa tõmmata. “ 

» Mul on küll teistsugune tunne. Nad ei tulnud selle uue meloodiaga 
sugugi kaasa. Nagu oleksid nad saja vana meloodia kütkes, mis uue 
eemale tõrjusid. Tegelikult olen ma hämmastunud, et see nüüd nii hästi 
kõlama hakkas. Ja et inimesed vastu pidasid. “ 

Ta vaatas ringi. , Kas teate, Columbo, see on ju tegelikult minu süü, 
kui need head inimesed seda ilusat laulu ära ei õpi. On ju? Ma pidin ikka- 
jälle midagi välja mõtlema, mille abil nad viisi selgeks saaksid. Kui nad 
lõpuks seda antifooni laulda ei oska, oleks see minu viga. Just nimelt! Ma 
ei ole piisavalt vaeva näinud, pole piisavalt mõelnud, kuidas neid noote 
veel teisiti, veel paremini neile õpetada. Või tahan ma liiga palju?“ 

» Võib olla küll. Igal juhul, ärge end liiga palju vaevake. Inimesed 
peavad ka ise tahtma. Kui koor lihtsalt välja lülitub ega taha laulda, ei 
aita ju ka teie parim metoodika, või mis? 

» Siis peaksin ma oma metoodika nende tahtega kohandama. Peaksin 
mõtlema, kuidas nende tahet meelitada, nii et nad laulda sooviksid. Küll 
on õnn, et see koor laulda tahab. Seda ma hindan kõrgelt, nad on tublid 
olnud. “ 

Isa John Paul võttis käsile teise osa. See on väsitavam, mõtles ta. Lase 
veidi vabamaks, et nad naerda ka saaksid. Ta teadis nüüd, kus asuvad 
tugevad jõud, kus nõrgad ja kuidas neile läheneda tuleb. Ta pidas silmas, 
et lauljad kuuleksid, mida nad juba oskavad ja kui ilusasti see kõlab. Ta 
tahtis, et nad tunnetaksid seda uut meloodiat, ent see oli vaevaline. Vahel 

tundus, et nad ei kuulnudki meloodiat, mida ta neile ette laulis, ja laulsid 
hoopis midagi muud. Kõik koos! Vahel nad ei märganudki, et ei laulnud 
sugugi mitte seda, mida ta neile oli ette laulnud. Kuid viimaks jõuti lõpuni: 
» Valguskiir meie öös“. John Paulil õnnestus isegi mõned read nendega 
kaasa laulda. 

Möödunud oli juba üle kahe tunni. Tegelikult oli kavas harjutada 
rohkem laule ja lisaks oli kavas päev lõpetada õhtupalvuse laulmisega. 
Nüüd aga oskasid nad ainult antifooni... 

Siis saabus preester tagasi. 

» Noh, mitut laulu me saame nüüd koguduses laulda? “ 

» Ühte! “Pimedana..”“ 

» Ühte? Mida te siis kogu selle aja tegite?“ 

Preester ei suutnud uskuda, et nad olid ainult ühe lauluga toime tul- 
nud. Ent nii see oli. Ja lauljad olid sellega rahul. Nüüd tahtsid nad veel 
õhtupalvust laulda ning lisada sinna ka see üks laul. See kõlas 
suurepäraselt ja liigutavalt, pärast kogu seda vaeva. John Paul ütles 
palve puhtast südamest: 

»Jumal, Sina oled saladus, nagu üks ilus neljahäälne laul. Sa lasid 
meil, lihtsail inimestel näha ja kuulda täna osa Sinu aulisusest. Kui palju 
laule on Sul veel varuks! Kui palju ilusat me saame veel kogeda! Ole meie 
elu dirigent. Meelita meist välja see, mis meis tallel on ja mis meid Sinuga 
ühendab, kuni Sinu laul on meis ja meie laulame Sinus ning meie süda on 
täis rõõmu. Kata meid täna öösel oma rahu meloodiaga, et me hommikul 
ärgates uut päeva koos Sinuga alustaksime. Kristuse, meie Issanda 
läbi...“ 

» Aamen.“ 

Kui John Paul autot Oldenburgi suunas juhtis, istus monsignore 
vaikides tema kõrval. 

» Mis on, Columbo?“ 

»Jaa, ma taipasin midagi, kui te palvetasite. “ 

»Ja mida siis?“ 

» Ma taipasin, kuidas toimub ilmutus, kuidas ta peab toimuma.“ 

» Mis ilmutus?“ 

»Eks ikka Jumala ilmutus Iisraelile Pühakirjas. Ja ka meie kirikus. 
Kuidas Jumal end prohvetite ja kõigi Vana Testamendi kirjutajate läbi 
oma rahvale avaldab. “ 

» Mis on sellel minu palvega pistmist?“ 

» Tegelikult mitte ainult palvega, vaid kogu õhtuga, kui te meiega laulu 
harjutasite.“ Ja ta vaikis veel viivu. 

» Vaadake, John Paul, teil oli mure, et inimesed ei suuda järele laulda, 
mida te neile ette laulsite, kas pole? Seesama mure on ka Jumalal, kui ta 
end meile, inimestele, ilmutab. Ta ütleb midagi uut, aga kui inimene seda 
korrata püüab, tuleb ikka vanaviisi välja. “ 

» Teada lugu, nagu öeldakse.“ 

»Ja nii oli ka täna õhtul. Te laulsite uut viisi, aga inimesed ei olnud 
võimelised seda järele laulma. Nad ei suutnud nii täpselt kuulata, et uus 
meloodia neile selgeks saaks. Neis olid paljud vanad viisid, laulud, mida 
nad tundsid ja need takistasid laulmast uut Jumala laulu. Nende vanad 
laulud summutasid selle uue Jumala laulu. “ 

» Te arvate seega, et Jumal nägi niiöelda vaeva, et ilmutust inimesteni 
tuua? “ 

» Mitte ainult seda, John Paul. Ta laulis ette ühe uue laulu, laulu 
Jumalast, nagu ta on tõeliselt. Aga mitte ainult, et meie, inimesed seda 
laulu vaid takt-taktilt vastu võtta suudame, — ja selle aeglase harjutamise 
käigus kaotame juba huvi uue laulu vastu — vaid meile meenuvad ikka- 
jälle viisid, mida oleme kusagil mujal kuulnud, ja me ei märka, et see mitte 
Jumala uus laul pole. Ja kui mõne koha peal terve koor, niisiis kogu 
Jumala rahvas, mitte nii ei laula, nagu “paberil seisab”, peab Jumal meid 
katkestama ja ütlema: see pole üldse enam minu laul! Sa laulad pigem nii, 
nagu sa ise asjast aru saad ja mitte seda, mida mina sulle ette seadsin. “ 

» Hm, ja kuhu see meid viib?“ 

»See viib selleni, et ilmutus saab toimuda vaid protsessina, samm- 
sammult. Et ta sisaldab vigu ning teda tuleb ikka-jälle korrigeerida. Et 
Jumalasõna kalliskivi on mattunud inimliku pärimuse ja kujutluste 
kiviklibu alla...“ 

»Aga me oleme ometi õppinud, et Jumala Vaim kaitseb Pühakirja kir- 
Jutajaid eksimuste eest...“ 

»Jaa, seda ta teeb. Vead ei lähe tema arvele. Nii nagu tänaõhtune 
valesti laulmine ei ole teie süü, John Paul. Kuid te ei rahuldunud vale 
laulmisega, vaid harjutasite edasi, kuni nad laulsid õigesti. “ 

» Te tahate öelda, et pole olemas vigadeta ilmutust? “ 

» Just nimelt! Ilmutus on alati mattunud inimlike kujutluste alla, inim- 
tunnetuse protsessi. Võtkem mõni teine näide. Te ju annate usuõpetust 
gümnaasiumis. Oletame, et te tahate seal rääkida inimese vabadusest ja 
ristiusust. Te olete tunni ette valmistanud ja... Palun, ehk teeksite väheke 
valgust? “ 

John Paul lülitas auto laevalguse sisse. Monsignore Columbo õngitses 
oma jaki taskust paberi välja ja luges: 

» Niisiis, te kannate oma õpilastele ette: Vabadus peab olema. See 
lause formuleerib esmase eetilise kogemuse — vabadus on omaette 
eesmärk. Ent teie enesemääramine saab olla sõltumatu vaid juhul, kui see 
otsus on vabatahtlik ja kooskõlas teie olemusega kui selle vabaduse 
mõõdupuuga. Ent vabaduse sisuks on viimselt siiski ainult teise inimese 
vabadus. See tähendab, et eetilise käitumise kõrgem norm on...“ 

»» Oh, lõpetage, monsignore. Ma sõidan kohe kraavi!“ 

» Palun, korrake, mida ma äsja ütlesin. “ 

» Noh, vabadus on vabadus ja tahab vabadust...“ 

» Hm, pole paha! Mõned sõnad sellest, mida ma teile ette ütlesin, olid 
juba olemas. Vaadake, John Paul, niisamuti läks Jumalal tema ilmu- 
tusega. “ 

» Aga, monsignore, ilmutus ei olnud nii peente filosoofiliste nüansside- 

ga. 

»Seda küll, ent ta oli oma sisult samuti uus. Vaadake, õpilased, kes 
seda teksti, mida te ette loete, kordama peaksid, suudaksid vaid paar sõna 
välja tuua või siis saaksid tekstist hoopis valesti aru. Ja siis te märkate, et 
nad pole millestki aru saanud ning peate selle veel kord ette lugema. Nii, 
nagu te täna õhtul seda viisi ikka uuesti ja uuesti laulsite. Meie, inimesed, 
suudame uut vaid vähehaaval vastu võtta.“ 

»Ja te arvate, et Jumalal läks samamoodi? “ 

»Jah! Sest Jumal on meid sellisteks loonud, et me taipame uut vaid 
vähehaaval. Õpetaja, kes saab aru, mida õpilased on mõistnud, õigemini 
mida nad ei ole mõistnud, haarab kätega peast kinni ja ütleb: seda ma küll 
pole öelnud. Kuulake veel kord! Ja kui ta teist korda öeldut veel korrata 
laseb, on õpilased juba natuke rohkem mõistnud. Kuid suurem osa on ikka 
arusaamatuks jäänud ja nõnda peab ta jätkama, kuni nad on kõigest aru 
saanud. Seepärast avaldasid mulle täna õhtul teie sõnad muljet: Kui nad 
seda laulu selgeks ei saa, on see minu süü. Ma pean veel midagi välja 
mõtlema, et nad selle ära õpiksid. “ 

»Kas te tahate öelda, et see on Jumala süü, kui inimesed ei mõista 
tema ilmutust?“ 

» Me oleme seda ju mõistnud, aga ainult selle pärast, et ta kannatust ei 
kaotanud, kuni tema sõna sai lihaks Jeesuses Kristuses. “ 

» Niisiis, te tahate öelda, et mil iganes mõni õpetaja midagi edastada 
tahab, põrkab ta iga inimese loomupärasele takistusele: pärast esimest 
seletust ei mõista õpilane uut materjali või siis mõistab ainult osa sellest. “ 

»Just nimelt! Ja veel. Me taipame uut ikka vaid selle varal, mida me 
juba teame. Tänaõhtuse laulmise ajal oli täpselt sama lugu. Meie mõtlem- 

ine ja arusaamine toimub enamjaolt järk-järgult, sammhaaval, kõikvõi- 
malike pärimiste ja vaheselgitustega. Haarame ainult seda uut, mida 
tahame õppida. Isegi vead kuuluvad millegi uue mõistmise juurde, sest 
vigadest õpitakse kõige paremini. Ütleme, et alguses suudame uuest 
materjalist haarata nii umbes 10% ja ülejäänud osa on hämu. Teise sele- 
tusega tekivad veel mõned selged kohad ja me taipame veel 10% uuest 
materjalist. Ja nii läheb see edasi. Erandiks on “vaimuvälgatused”, mida 
küll esineb, aga harva ja need võivad sisaldada ka valet. Niisiis millegi 
uue äratundmine ja taipamine toimub vaid jupiti ning senise tarkuse 
abil. “ 

John Paul nõustus sellega. ,, Mulle tuleb pähe üks naljakas võrdlus. 
Kui ema meile vanasti kakaod tegi, jälgisin põnevusega, kuidas tume pul- 
ber piima sees lahustus. Algul kadus kakao piima sisse ja selle valge värv 
jäi pea täielikult alles...“ 

» Kas kakaod ei keedeta hoopis teisiti?“ katkestas Columbo. 

» Võib olla, aga praegu mäletan veel ainult seda. Nojah, siis puistas ta 
kakaod juurde. Nüüd polnud piim enam päris valge. Mida rohkem kakaod 
lisati, seda tumedamaks piim muutus. Lõpuks omandas ta juba peaaegu 
kakao värvuse. “ 

» Suurepärane võrdlus! See meeldib mulle, John Paul. Midagi taolist 
toimub ka Jumala ilmutusega. Ta valab oma uue sõna inimkonda, kuid 
sellega ei muutu suurt midagi. Piim, inimkond sobitab uue sõna oma vana 
olemislaadiga. Alles pärast rohkeid, väsimatuid katseid muudab Jumal 
inimkonda vastavalt oma olemislaadile. “ 

» Kas siis ei saaks öelda, et Jumal on ebatäiuslik, kuna ta on inimese 
ja tema tunnetuse nii aeglaseks teinud?“ 

»» Ma ei kiirustaks hinnangutega. Miks pidada mingit protsessi, järkjär- 
gulist edasiliikumist, “teed* üleüldse ebatäiuslikuks ja aeglaseks? Miks ei 
võiks teatud laadi “ilmutuse evolutsioon” olemas olla? Jumala igavese tõe 
avanemine inimese ajas? Võtkem end lihtsalt sellistena, nagu oleme ja 
respekteerigem seda, mis on inimesele iseloomulik. Ehk leidub selles nii 
mõndagi ilusat ja väärtuslikku. Kui Jumal on meid sellisteks loonud, eks 
ta siis kanna ka hoolt, et me teda “vähehaaval” tundma õpime. “ 

» Kuidas te seda kõike nüüd Piibliga kohandate? “ 

» Öelge, John Paul, kas mõnd parkimiskohta ei ole läheduses, ma 
peaksin tingimata...“ 

»Jah, teil on õnne. Enne järgmist pööret Friesoythe suunas on selle 
teelõigu viimane parkla. “ 

Preester astus autost välja ja vaatas taevasse. Meretuul oli pilved 
laiali ajanud ning tähed särasid selgelt öisel taevavõlvil. Kummaline, et 
inimene nii väga tähti armastab. Nad võluvad meid ikka ja jälle, lood- 
usteadustest hoolimata. Äkki nad kuuluvad samuti ilmutuse juurde? 

»Jumalat tundma õppides lähtume alati sellest, mida me juba teame. 
Lapsed lähtuvad tähtedest, loodusteadlased mustadest aukudest. “ 
Monsignore astus John Pauli juurde ja koos vaatasid nad üles. 

»Jisraelgi lähtus tookord sellest jumalapildist, mida ta seni tundis. 
Sinna kuulusid ka tähed ja taevas, vihm ja päike, torm ja äike. Kui ta oma 
vana kogemuse varal lähenes Jumala uuele ilmutusele, interpreteeris ta 
Jahvet oma vanade jumalate järgi, algul võibolla isegi märkamata eksi- 
tust. Nõnda jõudis Jumala uuest ilmutusest inimesteni esialgu vaid väike 
osa. Ja seegi oli veel kaetud vanade arusaamadega. “ 

Mõlemad vaikisid mõnda aega. Sahinal möödus mõni auto. Muidu oli 
aga imeliselt vaikne. 

»Monsignore, niiviisi jõuame aga hoopis uute väideteni Jumala ilmu- 
tuse kohta Piiblis. “ 

» Nimelt?“ 

» Noh, järelikult ei sisalda Piibel mitte ainult Jumala sõna, vaid ka 
inimese sõna. Ja teisiti see ei saakski tegelikult olla.“ 

»Jah, ma ise arvan ka nii, John Paul. See Piibel, mida me kätte 
võtame, on ju kirjutatud inimeste poolt. Meie äsjase võrdluse järgi oleksid 
nad õpilased, kes kirjutasid üles seda, mida nad olid õpetaja — Jumala — 
jutust haaranud. Või nagu ennist koorilauljad, kes laulsid järele, mis neil 
oli teie ettelaulmisest meelde jäänud. “ 

» Kuid kuhu jääb siis inspiratsioon, sisendus ja juhtimine Püha Vaimu 
poolt?“ 

00, see on täiesti olemas! Ainult et teisel kujul, kui meie seda varem 
õppinud oleme. Päris kindlasti on Jumal püblikirjutajaile aegajalt oma 
“sisendusi ' saatnud, selliseid vaimuvälgatusi. Kuid ma arvan, et tavaliselt 
avaldab Jumal end meie taipamisvõime kohaselt, see aga toimub 
sammhaaval, järkjärgult. Pealegi ei ole meil üldse seda “algset sõna”, 
mida Jumal on ilmutanud. Meie käsutuses on vaid mitmekordsed tõlked, 
mis on ühtlasi ka tõlgendused. See protsess jätkub niisiis põlvest põlve, mil 
me püüame mõista, mida Jumal meile tegelikult on ilmutanud. “ 

»Ilmutus ei ole niisiis mingi uue seisukorra staatiliselt ühemõtteline 
edastamine, vaid elav dialoog?“ 

»Küllap vist. Meenutage veelkord neid õpilasi või lauljaid. Me 
taipame vaid vähehaaval ja lisaks paneme juurde ka oma eelnevad mõt- 

ted ja kogemused, märkamata, et need on meie endi ja mitte Jumala mõt- 
ted. Siis peab Jumal jälle otsast peale hakkama. Niisiis, kui Piiblis vahel 
seisab, et seda või teist olevat Jumal öelnud, tuleb arvestada võimalusega, 
et tegelikult ei öelnud ta seda sugugi või vähemalt mitte just täpselt nii, 
nagu seal seisab, vaid veidi teisiti või siis ka hoopis teisiti. Inimesed on 
aga Jumala sõna mõistmisel lähtunud omaenda arusaamadest, suutmata 
eristada omaenda vana ja Jumala uut sõna. “ 

»Jumaliku tõe sõna, mis peitub kalliskivina maapõues, tuleb aeglases 
protsessis üles leida. Kas Jumala inspiratsioon laieneb ka sellele protses- 
sile? Põhimõtteliselt ka meile kahele, kes me püüame Jumala igivana, 
igavest sõna mõista? “ 

» Nii see peaks olema, John Paul. Me tohime arvestada ja peamegi 
arvestama sellega, et pühakirjas leidub ka inimlikku mõtlemist, mis on 
jumalikku moonutanud ja mida tuleks hiljem jälle korrigeerida. Jeesus 
korrigeerib nii mõndagi, mida tema ajal peeti Moosesele Hoorebi mäel 
antud ilmutuseks. Näiteks abielulahutuse küsimuses või suhtumises 
patustesse. Oma tegevuse ja kuulutusega ütleb ta: Minu Isa ei ole selline! 
See, et Piiblis on inimlik ja jumalik sõna segunenud, ei kahjusta ilmutust. 
Sest Jumal ei puhka, kuni me õpime teda tundma sellisena, nagu ta tege- 
likult on.“ 

» Kuid see on juba Kristuses toimunud!“ 

» Tõsi. Objektiivselt on see Naatsareti Jeesuses toimunud. Kuid võib 
juhtuda, et me ei mõista Jeesust nii, nagu Jumal, Igavene, on end temas 
kõigi aegade ja inimeste jaoks avaldanud. Siis oleks ka Jeesus üks selline 
kalliskivi, mida peame ikka uuesti inimkuuest vabastama. Tulge, sõidame 
edasi. “ 

Nad vestlesid veel hulk aega sel teemal. Kui nad seisid Oldenburgis 
foori taga, et Bremeni suunas edasi sõita, ütles isa John Paul: 

» Teate, monsignore, tegelikult me ainult seletasime lahti seda, mida II 
Vatikani kirikukogu ütleb jumaliku ilmutuse kohta konstitutsioonis ,, Dei 
Verbum“. Nimelt, et Jumal räägib pühakirjas inimeste läbi inimese 
kombel. Kui tema, kogu maailma saladus, tahab end meile, inimestele 
avaldada, peab ta end kohandama meie arusaamisvõimega. Tema ise 
peab hoolt kandma, et me pikkamisi õpiksime eristama tema sõnu inim- 
likust moonutusest. Kuid siin tekib veel üks küsimus. “ 

»Ja see oleks?“ 

» Millise kriteeriumi järgi me otsustame, kas miski on Jumala sõna või 
siis pigem inimlik arusaam? Muidu hakkab lõpuks igaüks ise endale õpe- 
tusametiks, igaühel on oma ilmutus.“ 

»Jah, see oht on olemas. Kuid selleski usaldan ma Jumalat. Ent 
põhikriteeriumiks, John Paul, peab olema armastus. See suurim armas- 
tus...!“ 

Ja monsignor Columbo hakkas laulma: “Pimedana tulen ma Issand, 
Sinu juurde. Kahetseva meelega ja lakkamatus rõõmus. Au olgu Sulle, val- 
guskiir meie pimedas öös!” Ning isa John Paul laulis kuuenda salmi: “Ma 
Juhin pimedaid oma teedele, ja muudan pimeduse nende eel valguseks. 
Jumala südame armastuses. Tõusvas Päikeses, mis on tulnud meid vaata- 

ma... 

1.3. Kuidas tuleb lugeda Piibli esimesi lehekülgi 


Igaüks suudab vahet teha, kas tema käes on muinasjuturaamat või ajaleht. 
Lugedes lauset ,,Talumehel oli põld Ja ta vaatas iga päev, kas see ka vilja 
kannab“, taipame kohe, et see pole põllumajandusministeeriumi pres- 
siteade ega ajalehe esikülje uudis. Ajalehelt võiks iseenesest sellise lause 
puhul kohe küsida: kus see talumees elab, mis on tema nimi, kus asub 
tema põld, millises katastris on see registreeritud? Niisuguseid küsimusi ei 
esitata aga ühelegi muinasjutule. 


Kas muinasjutt valetab, kui seda talumeest ega põldu tegelikult ole- 
maski pole? Loomulikult mitte, ta väljendab samuti tõde, ainult et veidi 
teistsugust, sellist, mida ajalehe esiküljel ei mainita. Ja tema väljendusvi- 
is on teistsugune. 


Kujutlegem, et meie kätte on esmakordselt sattunud heebreakeelne 
tekst ja me peame seda tõlkima. Lisaks sõnade tähendusele peame selgi- 
tama, millise kirjandusliigiga on tegu, kas see on pigem ajaleht või olukir- 
Jeldus, romaan või luule. Teksti kirjandusliigist oleneb ka tõlgitavate 
sõnade tähendus. 


Piibel asub emakeelsena meie ees, teda on tõlgitud, isegi mitu korda. 
Ta pärineb hoopis teisest kultuuriruumist, kus teda ei loetud köidetud raa- 
matuna, vaid kirjarullidena ning aina jutustati ümber. Ta pärineb hoopis 
teisest ajast, kus sõnu võibolla hoopis teisiti mõisteti kui praegu. See kõik 
seab meile ülesandeks mitte ainult üksikuid sõnu tõlkida, vaid ka vanasse 
aega sisse elada ja uurida, millisesse liiki käeolev tekst kuulub. Kas see on 
pigem muinaslugu või müüt, ajalehe tekst või ajalookirjeldus, palve või 
teoloogiline arutlus. 


Mõned, nn. fundamentalistlikud rühmitused järgivad rangelt üht kind- 
lat arusaama ilmutusest: iga sõna ja märk Pühakirjas on Jumala poolt 
ilmutatud tõde. Unustades, et Jumal meie keeles ei kõnelnud, ajavad nad 
segi veel kaks asja, mis tuleks lahus hoida. Nimelt tuleb rangelt eristada 
ühelt poolt väljendusviisi ja teisalt selle kaudu väljaöeldavat tõde, küsida 
mida öeldakse ja kuidas seda öeldakse. 


Igaühele, kes on mingit teksti ühest keelest teise tõlkinud, meenub 
kindlasti, kuidas ta mõnele sõnale sobivat tähendust otsides on ränka 
vaeva näinud. Võibolla koguni ohanud: tegelikult ei saagi seda sõna 
täpselt tõlkida, või siis peaks ühtainust sõna mitmes lauses seletama. See, 
kes väidab, nagu peaks Piiblit ilmtingimata sõnasõnalt võtma, unustab, et 
tema käes on vaid tõlge. Tõlge on aga alati suuremal või vähemal määral 

ka tõlgendus. Tõlkija peab tegema valiku, kuidas ta mingit heebrea- või 
kreekakeelset sõna edasi annab. ,,Piibel kaasaegses keeles“ on küll 
ladusalt loetav, see-eest aga sisaldab palju tõlgitsusi. Mis on siis 
»sõnasõnaline Jumalasõna“? Kas algtekst, mida meil pole ja millest me 
arugi ei saaks, või ladus tõlge meie keelde? 


Jumala ilmutatud tõe leidmiseks ei piisa üksikute sõnade võimalikult 
täpsest tõlkimisest. Teatav jada sõnu moodustab mingi lõigu, millel on 
oma tähendus. Kas see lõik teatab midagi või jutustab, on ta loetav ajale- 
hena või romaanina? Milline on selle stiil ja millist tõde peab see väljen- 
dama? ,, Joosep ja tema vennad“ — see võiks olla kirjutatud mõne vene või 
ka palestiina autori poolt. Nii üks kui teine kajastab tõde. Kui loeksime 
sama teksti ajaleheartiklina, peaksime tunnistama, et selles on palju valet. 
Ent lugedes seda romaanina, mis sisaldab tuntud fakte, oleme valmis kuu- 
lama tõde, mida romaan meile edastada soovib. 


1.4. ,, Alguses lõi Jumal taeva ja maa...“ 


“Alguses lõi Jumal taeva ja maa. Maa oli tühi ja paljas ja pimedus oli 
sügavuse peal ja Jumala Vaim hõljus vete kohal“ (1Ms 1,1) 


Need laused juhatavad sisse Piibli ning on üldtuntud. Ent ettevaatust: 
see on vaid tõlge! Seega võime küsida ja peamegi seda tegema, kas need 
sõnad on heebrea keelest õigesti tõlgitud ja kas me mõistame neid 
algupärases tähenduses. Vastuse leidmiseks pöördugem tagasi kultuuri 
poole, millest tekst pärineb. Praegusel juhul pole see raskem kui muude 
tekstide puhul. Ka mõnd indiaanlaste või eskimote pärimust saab alles siis 
õigesti mõista, kui suudetakse sõnu nende algupärases mõtteseoses taba- 
da. 


Heebreakeelne sõna, mis selle koha peal algtekstis seisab, kõlab umbes 
“berešit'. Enamasti tõlgitakse seda ,,algus“ (kreekakeelses Piiblitõlkes 
arch€ = algus). Samas aga sisaldub selles sõnas ka tähendus ,,peaasi“ või 
»tegelik“. Huvitav on nüüd vaadelda neid kohti, kus see sõna esineb ning 
uurida, milline vaste talle mingis kontekstis kõige paremini sobib. 


Näiteks psalmis 111,10 seisab: , Issanda kartus on tarkuse algus...“ Ja 
nõnda kõigis paremates tõlgetes. Kas tähendab siin ,,algus“, et niiöelda 
esimeses kooliklassis alustatakse jumalakartusega ning hiljem jõutakse 
edasi millegi muuni? Kui süveneda selle sõna tähendusse siinses kontek- 
stis, võiks tõlgendus olla pigem niisugune: kui sa jumalakartusest ei hooli, 


29 


pole edasiselgi mingit mõtet. Sest olulisim on aukartus Jumala ees, kes on 
kõige kese. Selleta ei omanda sa kunagi tarkust... Vaadelgem veel üht kir- 
jakohta. 

Miika 1,13 kõlab nii: ,,...Siin oli Siioni tütre patu algus, sest sinus pei- 
tusid Iisraeli üleastumised..“ Tavaliselt mõistetakse seda tõlget nii, et siin 
sai alguse patt, mida enne polnud, hiljem aga kasvas see veelgi. Lisame 
värsi esimese osa: ,,Rakendage hobused vankri ette, Laakise elanikud!...“° 
Milline mõtteseos ühendab nüüd ridu ,,Rakendage hobused vankri ette“ 
ning ,,See oli algus, Iisraeli peapatt“? 

Kolm teksti Piiblis endas seletavad meile seda. Psalmis 20,8 seisab: 
»Ühed ülistavad vankreid ja teised hobuseid, meie aga Issanda, oma 
Jumala nime.“ Lisaks loeme Js 30,15j: ,,Sest nõnda ütleb Issand Jumal, 
Iisraeli Püha: Pöördudes ja vaikseks jäädes te pääseksite, rahus ja lootus- 
es oleks teie jõud, kuid te pole seda tahtnud, vaid ütlete: Ei, me põgeneme 
hobuste seljas! — sellepärast peategi põgenema...“ Viimane, kolmas tekst 
on Js 31,1:,,Häda neile, kes lähevad Egiptusesse abi saama ja otsivad tuge 
hobustest ning loodavad sõjavankrite peale, sellepärast et neid on palju, ja 
ratsanike peale, sellepärast, et nende hulk on väga suur, aga ei vaata 
Iisraeli Püha poole ega küsi nõu Issandalt!“ 


Mõte on üheselt järgmine: (sõjalistes) kriisiolukordades ei usalda 
Iisrael mitte oma Jumalat, vaid pigem uusimaid relvi — siin hobuseid ja 
vankreid, mis tol ajal tulid Egiptusest. Sel juhul aga ei saa enam hästi 
tõlkida: ,,See oli Siioni patu algus“, vaid tuleks kasutada heebreakeelse 
sõna teist tähendust: ,,See oli Siioni patu tegelik, peamine põhjus“. Nimelt 
mitte enam usaldada oma Jumalat, vaid iseennast ning oma jõudu ja 
võimu. 

Püüame nüüd “alguse” teisi võimalikke tähendusi (tegelik, peamine) 
asetada oma esialgsesse teksti ,,Jumalakartus on kõige tarkuse algus...“ 
kohe muutub mõte palju selgemaks: ,,Jumalakartus on tegelik tarkus.“ 
Niisiis, kui tahad teada, kas keegi on tõesti tark, saad otsustada selle järgi, 
kas ta on jumalakartlik. See on kogu tarkuse A ja 0, algus ja ots, tarkuse 
tuum, selle peaasi ja kese. Kõik muu tuleb iseenesest. 


Kas oskame seletada, mil viisil lisandus sõnale algus heebrealaste 
juures tähendus “peamine”? Meie, kesk- ja lääne-eurooplased, asume 
tänapäeval mõtte-traditsioonis, mis on enam mõjutatud vanade kreeklaste 
filosoofiast. Kreeka mõtlemine eristas muutuvat ja jäävat, meelelist ja 
vaimset, ajalikku ning igavest. Rõhutati ratio't, mõistust, abstraktset 

mõtlemisvõimet. Keha ja kõik maine kaob, ainult vaim püsib igavesti. 
Vaim ongi asja olemus. 


Hoopis teistsugune oli semiidi rahvaste mõtlemine. Nemad ei eris- 
tanud keha ja vaimu, ajalikku ja igavest. Juudile on kogu tegelikkus 
omavahel seotud tervik. Aabraham või Taavet või kuuepäevane sõda — 
kõik on kaasaeg. (Samuti pole juudi jaoks võimalik ülestõusmine ainult 
vaimus. Vaim ja ihu moodustavad terviku.) Kui juut tahab mõne asja ole- 
must iseloomustada, kirjeldab ta selle tekkimist, sündi. ( Sellest tulenevad 
ka meile nii igavad genealoogiad ehk sugupuud: Selle ja selle poeg sellest 
ja sellest..., nagu veel praegugi tavatsevad üles märkida araabia rahvad. 
See tähendab: kui ma tean, kust keegi tuleb ning kellest ta pärineb, siis 
tean ma, kes ta on.) 


1.5. “Peaasi” on alguses 


Lühikokkuvõte eelnevast oleks säärane: Soovib kreeklane mõne asja ole- 
must tabada, uurib ta seda põhjani — nagu meiegi veel tänapäeval väljen- 
dume. Heebrealane seevastu algab algusest. Ta vaatleb asja lähtumist ja 
teket. ,,Olemus“ on talle mõistetav vaid ,,teokssaamises“. 


Pöördugem veelkord tagasi Piibli alguslause juurde: Alguses lõi Jumal 
taeva ja maa... Nüüd võime öelda, et “alguse” all pole silmas peetud mitte 
kindlat ajahetke (nii ja nii palju aastaid tagasi), vaid sellise semiidi-hee- 
brea kõnekujundiga on väljendatud loomise juures tähtsaim, ,,loomise ole- 
mus“. Selle sõnastamiseks pidi heebrealane kõnelema “algusest”! Kui 
püüaksime selle lause tähenduse meie ratsionaalsemasse kõnepruuki üle 
kanda, võiks see kõlada: ,, Kõik olemasolev, peale Jumala, on Jumalast.“ 
Ehk teisiti öeldult: ,, Kõige olemasoleva olemus, peapõhjus on Jumal.“ 


Kui me juba oleme selle lause juures, mõtestagem ta lõpuni lahti: ,,... 
maa aga oli tühi ja paljas ning pimedus oli sügavuse peal ja Jumala Vaim 
hõljus vete kohal. “* Salmi esimeses ja neljandas osas räägitakse Jumalast: 
Jumal on loonud kõik — ning on üle kõige. Selle keskel on tohuvabohu, 
heebreakeelne väljend ,.tühi ja paljas“ kohta. Jumalat kujutatakse Looja ja 
Vaimuna ning tema ,,keskel“, ühtaegu ,,.külge poogituna“ ja tema poolt 





* Heebreakeelset originaali võiks tõlkida ka nii: “Alguses, kui Jumal 
hakkas taevast ja maad looma ja vägev tuul hõljus vete kohal.” 7.m. 

kantuna, on see kaos, segipaisatus, ähvardav pimedus, nagu mingi kõige 
ja kõigi vaenlane. 

Mistahes virrvarr see ka poleks, seda pimedust kantakse Jumala poolt; 
ta niiöelda asub Jumalas. Jumal on selle lause alguses ja lõpus. Tema 
kannab korratust. Vesi on justkui Vaimu troon.* Seega seisab Piibli algus- 
es rõõmusõnum, mis näeb kõike järgnevat Jumalast ümbritsetuna ja hoitu- 
na. 


Piibli esimene lause on tõeline evangeelium. See tähendaks meie keeli: 
kõik, mis on ja mis tuleb, ka sünge ja hirmuäratav, on kantud Jumalast. 
See ongi loomise olemus. 


Kas saame oma väidet, et “algus” tähistab semiidi keelepruugis ka “ole- 
must”, “peamist”, kinnitada edasiste vaatluste abil? 


1.6. , Ükskord olnud...“ või ,, Esmalt“ 


Jeesuse kuulajaskonnas oli ühel päeval naine, kes hüüdis talle siiras 
vaimustuses: ,,Õnnis on üsk, mis sind on kandnud ja rinnad, mida sa oled 
imenud...“ (Einheitsübersetzung lisab siinkohal , naine, kelle rindu“, ent 
nõnda ei seisa algtekstis). Tavaliselt seostatakse see hüüd Maarja, Jeesuse 
emaga ning ei saa välistada, et ka see naine pidas silmas Maarjat. Siiski 
räägib heebrea keelevorm täpsemalt Jeesuse algusest, hoopiski mitte 
Maarjast. Nimelt tuleb just Jeesust ,,algusest peale“, niisiis , läbinisti“ ja 
isegi ,, loomu poolest“ õndsaks kuulutada. 


Sarnane tähendus võiks olla ka mõttel, et meie oleme Jumala lapsed. 
Ka lapseks-olemine on algus ning tähendab, et me kuulume tervenisti 
Jumalale. Või kui Jeesuselt küsitakse konksuga küsimus, kas mees tohib 
oma naist minema ajada, ja ta vastab:“...algul ei olnud see nõnda.“(Mt 
19,8), siis ei pea ta silmas mitte varasemaid sajandeid, vaid tahab öelda: 
» Tegelikult ei ole see nii.“ Mida te tahate, ei vasta sellele olemusele, mille 
Jumal on abielule andnud. Et aga seda mõtet väljendada, pidi juut kõnele- 
ma algusest. 


See on veel tänapäevalgi nii, isegi meie maal! Võtame lihtsa näite. 
Keegi alustab jutustust sõnadega: , Ükskord elanud üks vaene käsitöö- 
line...“ Ühelgi kuulajal ei tule pähe küsida: Kunas see oli? Kas saja või 
tuhande aasta eest? Vastupidi, kuulaja, olgu laps või täiskasvanu, tajub, et 
siin asetatakse midagi ,,algusse“, võetakse ajast välja. Konkreetsest ajast 
välja võetuna kehtib sündmus kõigi aegade kohta, muutub ajatuks. 

Ükskord ennemuistsel ajal“ tähendab niisiis “alati”. Ma jutustan sulle 
midagi, mis kehtib alati ja kõigi jaoks. Ma räägin sulle midagi olulist, mis 
kehtib sinu ja minu jaoks nüüd ja praegu. Muinasjutud, lapsekeel, semiit- 
likud keelekujundid — need kõik on sarnased. 

Veel üks tekst peaks tõendama, et “algus” ja “olemus” võivad tähenda- 
da ühte ja sama. Vana missa* lõpul loeti Johannese evangeeliumi algust 
ladina keeles. See kõlab nii: , In principio erat verbum...“ Meie keeli: 
»»Alguses oli Sõna...“ Selline tõlge paneb igal juhul mõtlema. Ladina kee- 
les on nimelt olemas veel üks sõna, mida samuti tõlgitakse “alguseks” — 
initium. Näiteks: ,Initium Sancti evangelii secundum loannem“ (Püha 
Evangeeliumi algus Johannese järgi). Meie tõlgime küll mõlemal korral 
“algus”, ent ladina keeles oleks võimatu öelda:“In initio erat verbum“, see 
tähendaks ajalis-ruumilist algust. Siin on aga juttu algusest kui lähtest, 
algprintsiibist, alati jäävast loomusest. Olgu siis tegu Poja loomusega, kes 
on Jumala juures (Jh 1,1) või Jumala loomisteo olemusega. 


Nõnda siis pole Piibli esimene sõna mõeldud tähttäheliselt, vaid väl- 
jJendab kogu loodu olemust. ,,Kõik, olemasolev, peale Jumala, on 
Jumalast.“ Kui aga Piibli loomisloos (1 Ms 1,1) ei ole silmas peetud ajal- 
ist algust, kust siis see peale hakkab? 


Alles 1 Moosese raamatu 12. peatükis jutustatakse inimsoo ajaloo 
algusest: ,,Ja Jumal ütles Aabrahamile...“. Aabraham on esimene 
ajalooliselt haaratav kuju Vanas Testamendis, kuigi me praeguse uurimis- 
seisuga temast õige vähe teame. Kõike, mis piiblis enne 12. peatükki 
seisab, nimetame alglugudeks. Neisse alglugudesse on ilmselt sisse põim- 
itud ,,ürgsed“ mälestused inimestest, asjadest, sündmustest jne., ent meil 
pole võimalik neid enam taastada. Veelgi enam: alglugude kirjutajad ei 
tahtnudki kirja panna ,,ajalugu“. Lühidalt öeldes kirjutasid nad ürgaegade 
mälestuskatked kokku uueks jutustuseks. 


1.7. Mida tahab ,,jahvistlik loomislugu“ väljendada? 


Alglood (1. Moosese raamatu peatükid 1-11) koosnevad peamiselt kahest 
allikast — et asja kohe alguses mitte liiga keeruliseks teha. Igaüks võib 
sealt lugeda, et loomist kirjeldatakse kaks korda. Esimene jutustus, mille 
ülesehituseks on kuulsad ,,seitse päeva“ ja mis lõpeb Jumala puhkamise 
päevaga — ei nõua eriti suurt kujutlusvõimet, et siin sabatit ära tunda. 
Järelikult on selle teksti kirjutanud keegi, kes tundis juba seitsmepäevast 
nädalat ning soovis sabatit esile tõsta. See mõte juhib meid eksiilijärgsesse 

aega (umbes 500 aastat e.Kr.). Autoreiks on tõenäoliselt preestrid, kes tol 
ajal taaselustasid templi ning templiteenistuse. Et nüüd sabatile erilist 
tähendust omistada, lasksid nad oma loomisloos ka Jumalal sabatil puha- 
ta. Seetõttu pidi ka inimene puhkama, austamaks Jumala tööd. 


Esimest allikat nimetatakse Preestriraamatuks (lühendatult P). See 
tekkis aga võrdlemisi hilja, mis muidugi ei välista, et redaktorid (need, kes 
kogu materjali lõplikult kokku kirjutasid) kasutasid ka vanemaid ja isegi 
väga vanu tekste, mis olid nende käsutuses suulisel või kirjalikul kujul. 


Teist olulist alglugude allikat nimetatakse Jahvistiks (lühendatult J). 
Kes see on? Õieti ei tunne teda keegi. Ent see on keegi (või paljud), kes 
oma jutustustes Iisraeli lätetest kasutab Jumala nimena alati ,,Jahve“.* 


Kujutlegem nüüd endale üht lugu, mis on küll veidi moderniseeritud, 
kuid ehk polegi nii ebatõenäoline. 


1.8. Härra Chalil Sbeih ja tema sõbrad 


On aasta 950 enne Jeesuse sündi. Jerušalaimi vanalinna tänavakohvikus 
istub üks mees. Ta tuleb maalt. Ta on säilitanud ärksa religioosse, sotsi- 
aalse ja poliitilise mõtlemise. Täpsemalt öeldes on ta luuletaja, üks pari- 
maist. Nõnda istub ta nüüd ,, Sauluse kohvikus“ ning joob oma jebusiit- 
likku mokat. See on siia jäänud varasematest linnaisandatest nagu ka 
mõned jumalused, mida võib veel siit-sealt leida. Päevast päeva istub ta 
seal ja jälgib möödujaid, inimesi oma rahva hulgast. Mõne aasta eest on 
surnud kuningas Taavet ning Saalomon, kes nüüd valitseb, elab üle oma 
võimete. Kõikjal muudkui ehitatakse, üks villa kerkib teise järel. Inimesed 
saavad järjest rikkamaks, ent kuritegevus üha kasvab. Uued provintsid 
neelavad raha palju enam kui ministrid oleks aimatagi osanud. Lugedes 
»Jeruusalemma Päevalehe“ majandusülevaadet kaubavahetusest kaugete 
maadega ja äritegevusest omal maal, mõtleb ta, kuhu see kõik küll viib. 
Ustavus on maalt kadunud, igaüks hoolitseb iseenda eest. Rikkaks saades 
on nad unustanud oma Jumala. 


See mees — ütleme, et ta nimi on härra Chalil Sbeih — on väga tark 
inimene. Kohas, kust ta pärineb, on vihm veelgi hinnalisem kui Jumala 
Vaim. Vihm tähendab elu. Kuid siin, linnas peetakse vett endastmõiste- 
tavaks. Kõigesse suhtutakse nõnda, justkui see oleks tavaline. Nõudmised 





* Tõenäoline israeliitide jumala pärisnime hääldus, milles on kindlad ain- 
ult häälikumärgid JHWH.T.m. 

on saanud mõõdutuiks. Ei ole enam tänulikkust. Mis on küll meie maast 
saanud, mõtleb Chalil Sbeih. Mitte eriti ammu elasime stepis, väljaspool 
linnu. Meid ohustasid pidevalt linnavürstid ning Egiptuse sõjavägi, mis 
ikka jälle välja ilmus. Meie kõik oleme tulnud kõrbest ida poolt, oleme 
olnud nomaadrahvas, olime truud oma isade jumalaile ning viimaks 
järgnesime Moosese Jumalale, kes tõi meid sellele maale. Me tulime siia 
vaeste võõrastena. Viletsus ja hirm Kaanani maaisandate ees liitis meid ja 
tegi meid tugevaks, üks hõim aitas teist, kuni tuli Saul ja lõpuks Taavet 
meid Jeruusalemma viis. Aga niipea kui meil hästi läheb, muutume hal- 
vaks, tipus olles veereme allapoole. 


Härra Chalil Sbeihi, kes nädalate kaupa inimesi jälgib, vaevavad üha 
valusamad küsimused. Mida teeb küll Moosese Jumal, kui ta näeb, kuidas 
tema rahvas temast ära pöördub ning ainult lusti ja lõbu otsib? Mis on 
inimesega ometi lahti, millest tuleb, et ta oma südame himudele vaba voli 
annab? Mis on üldse inimloomus? Miks tahab ta üha rohkem hankida, saa- 
mata iialgi küllalt? Kust tuleb kõik see kuri, mida võib ajalehest lugeda ja 
enda ümber näha? Jumal pole ju pattu loonud! Mida ta küll selle kõige 
peale kostab? Kas ta kavatseb ühel päeval sekkuda ja teha plats (tuletõr- 
Jevoolikuga) sõnnikust puhtaks? Kas tõesti peab jälle sõda puhkema, meie 
käsi halvasti käima, et mõistus pähe tuleks? Kuidas hoida inimesi arutus- 
est, kui neil hästi läheb? 


Päevast päeva mõtiskleb härra Chalil Sbeih selle üle. Tema ümber 
koguneb sõpruskond, inimesed, kes nagu temagi juurdlevad ja küsivad, 
kes on poliitiliselt ärksad ja kindlad oma isade usus, kes võtavad kuulda 
Jumala kutset ning märkavad viletsust keset rikkust. Ühel päeval jutustab 
härra Chalil Sbeih ühe 100, mida on tema külas juba ammustest aegadest 
õhtuti lõkke ääres pajatatud ja mis kirjeldab tabavalt Jerušalaimi linnako- 
danike loomust. Kuulajad on lummatud. Sellised jutud on palju liigutava- 
mad kui ajaleheuudised. Järgnevatel päevadel hakkavad ka teised vestma 
lugusid oma rahvast ja teistest rahvastest. Osalt nad muudavad juttu, vahel 
täiendavad kaasaja sündmustega, et paremini mõista, miks inimesed 
Jumalast ära pöörduvad. Eelkõige aga huvitab sõpruskonda üks küsimus, 
mis on tekkinud kaaslinlaste jälgimisest ning mõtisklemisest 
kaheteistkümne suguharu, kogu rahva teekonna üle. — Kes on see inimene, 
kelle Jumal on loonud oma näo järele? Miks ta patustab ja teeb kurja ega 
saa sellest üle? Kuhu see kõik lõpuks välja viib? Kas pöördumine on või- 
malik? Kuidas tahab Jumal selle inimese veel enda juurde tagasi tuua? 


Nii palju siis härra Chalil Sbeihist ja tema sõpradest. 

Kui piibliteadlastel õnnestuks rohket vaeva ja mõningat ebakindlust 
trotsides kõik need piiblitekstid, mida see ,, Jahvist“ ja tema sõpruskond 
kirja on pannud, Piiblist välja tuua ning korrastada, võiksime kirjutajale 
omasest mõtte- ja tundemaailmast veelgi enam teada saada. Vähesel 
määral on see juba korda läinud. Selle teema juurde pöördume edaspidi 
veel tagasi. 


1.9. Mitte “pärispatt*, vaid inimese “patu olemus” - ning 
Jumala ja tema armu loomus 


Loomisloos, mis on hajutatult säilinud 1 Moosese raamatu 2-11 peatükis, 
maalib Jahvist sünge pildi valitud rahvast, kõigist rahvastest, tegelikult 
inimesest üldse. Kui ta räägib “algusest”, niisiis peamisest, on kõne all 
inimese ja inimkonna loomus. Ta soovib öelda: selline on inimene! Pildi 
süngus tuleneb inimese aina süvenevast jumalatusest. Mida enam inimene 
kaugeneb Jumalast, seda ebainimlikumaks ta saab. Ja mida ebainimlikum, 
seda kaugemal on ta Jumalast. 


Ometi ei jää Jahvist ja tema sõpruskond pimedusse toppama. 
Ebainimlikkuse ja jumalatuse taustal näitavad nad, kuidas Jumal tegutseb 
inimese, oma rahva, kõigi rahvaste heaks.Teine jahvistliku loomisloo 
peateema on viitamine sellele, kuidas Jumal vastab inimese ärapöördu- 
misele. Patu kõrval on siin tegu ka armuga, Jumala ning tema armu 
loomusega. 


Siinse mõttekäigu lõpetuseks peame mängu tooma ühe sõna, mis on 
alglugudega vahetult seotud, nimelt esimese inimese pattulanguse ehk 
»pärispatu“. Sõna pärispatt (õigupoolest pärilik patt) viitab ajale: kunagi 
iidsetel aegadel patustasid kaks esimest inimest ja nendelt on kõik teised 
pärinud“ patupahe. Pärispatt oleks siis midagi viiruse sarnast, mis peitub 
igas siia ilma sündivas inimeses. 


Ometi terve mõistusega inimene tõrjub endast sellise ettekujutuse. Kas 
minule peab see pahategu süüks arvatama, mida teised aastatuhandete eest 
on teinud? Inimesedki ei ole üksteise vastu nii julmad. Liiati siis Jumal 
oleks pidanud sellise patu ammu kõrvaldama. 

Seetõttu räägivad mõned parema meelega hukatuslikust elukorraldus- 
est, mis edasi kestes üha õnnetust toob. Näiteid võiks tuua palju. Kui üks 
perekond on kord lõhenenud ning abikaasad teevad teineteisele üksnes 
haiget, siis ,,pärivad“ lapsed sellise käitumisviisi ega erine tulevikus kuigi 

palju nende eeskujudest. Sellist õnnetuse kulgu võib üle kanda kogu 
ühiskonnale. Küsitav on vaid, kas nõnda tabatakse pärispatu põhituum, 
või on need vaid kõrvalnähtused? 


Pärimise teel edasikanduva iga inimese põhimõttelise patususe vastu 
räägib ka üks kaalukas teoloogiline argument: vana hea katoliikliku tra- 
ditsiooni järgi on raske patt võimalik ainult vabaduses. Ent tavapärases 
arusaamas pärispatust valdavalt ei käsitleta vabadust. Süü, raske patt on 
võimalik vaid vaba enesemääramise korral.” Selline Jumal, kes eellaste 
süü (olgu siis olukorra või teo) järglastele üle kannab, seati juba juudi 
jumalapildis kahtluse alla. Jeesus heidab arusaama päritavast karistusest 
lõplikult kõrvale (Jh 9,3).Ent ka Piibli alguses ei kirjuta Jahvist üldsegi 
mitte patust, saati siis pärispatust. 

Teoloogid kasutavad palju tabavamat ladinakeelset mõistet peccatum 
originale (“algpatt”). Mida selle all mõeldakse? Meenutagem siinkohal 
loomise ,,alguse“ kohta öeldut. Ajateguri peame siis kohe alg-patu 
käsitlusest välja jätma ja seega ka kõikvõimaliku patususe päritavuse. 
Edaspidi käsitleb Jahvist inimloomust, seda, mis inimesele kõige enam 
korda läheb ja teda kujundab, mis teda ikka jälle ning üha kaugemale kur- 
juse teele viib. Kas poleks siis kohasem ,,alg-patu“ asemel rääkida ,patu 
olemusest“? 


Nõnda siis ei kujuta Jahvisti loomislugu mitte pärispattu (seda sõna ei 
tohikski enam kasutada), vaid hulga vastavate pärimuste kaudu saab siin 
ilmsiks patu, iga inimese iga patu olemus. Muidugi tuleb sellise peccatum 
originale määratluse õigsust tõestada nii Uue Testamendi kesksete väidete 
kui ka konkreetse inimelu põhjal. 


Kas hakkab selles jutustuses selguma, mis võiks olla ,, iga patu ole- 
mus“? Ühe olemusliku joone, ehk patu ,.peatähise“ leidsime juba neis tek- 
stides, mis rääkisid patu ,,algusest“, see tähendab ,,patu olemusest“ ehk 
»tegelikust“ patust. Nimelt: loota hädas pigem omaenda jõule ja tegut- 
semisele kui Jumalale. (Lugeja katsugu järele, kas ta leiab selle olemus- 
liku joone temale teadaolevaist pattudest.) 


Pöördugem veelkord 1 Moosese raamatu teksti juurde. Piibli esimese 
sõna juures selgub, et juttu ei tule algusest ajalises mõttes, vaid kõige ole- 
masoleva loomusest. Kõik on Jumalast ning teatud mõttes tema ,, keskel“. 
Järgnev tekst ei seleta loodusteaduslikult inimese tekkimist, vaid käsitleb 
inimloomust ning seda mõjustava patu olemust; samas ka Jumala ning 
tema päästva armu loomust. Seega ütleb pühakiri juba sissejuhatuses sel- 
gelt, et ei kavatseta vaielda loodusteadlastega. Nood võivad seletada aja- 

likust algusest, küsimusi kunas ja kuidas. Ent pühakiri räägib inimese ole- 
musest ning ütleb: kõik, kaasa arvatud kaos, pimedus ja patt, kõik olema- 
solev (peale Jumala, kellest kõik on), on Jumalas. 


Jahvisti loomisloos (1Ms 2,4b -11,9; jahvistlikke tekstiosi pole alati 
võimalik selgelt eristada) avaldub inimeksistents loomu poolest justkui 
pingeväljas kahe pooluse vahel. Raamatu teises peatükis saame kuulda, et 
inimene on Jumala poolt loodud heaks, kolmandas aga, kuidas ta Jumalast 
eemaldub. Hea loodu ja langemine kurja sisalduvad sama inimese ühes 
loomuses, olgugi et kehtib hea prioriteet, kuna see avaldus esimesena. 
Ilma algse, loomupärase headuseta poleks ka vastaspoolust! Loomulikult 
tekib küsimus, kuidas seda vastuolu seletada ning millest see tuleb. 
Täpselt niisamuti võinuks kõlada näiteks härra Chalil Sbeih'i 
lähteküsimus. 


Jääb silma, et kui loomisloo jätkudes jutustatakse saavutustest, on need 
seotud Kainiga, mõrtsukaga. ,,Progressi“ seostatakse vahetult süüga. 
Sellega ei eitata progressi kui sellist, justkui kuuluks selle juurde alati ja 
tingimata inimsüü. Pühakiri ei ole progressivaenulik. Ent seal, kus inim- 
saavutused ja tehnika areng ei ole enam kooskõlas Jumalaga, vaid tehakse 
teoks Temast kaugel, saavad nad inimesele hukatuseks — selle vastandiks, 
mida inimene nendega tegelikult taotles. Ehk oleme tänapäeval taas seal- 
maal, et kinnitame seda loomisloo põhiteesi veel kord ühe inimkogemuse 
põhjal. 

Igivanade mõistupiltidega, mis on tugevalt kinnistunud meie mällu 
juba lapsepõlves, ei vesta Piibel siiski mitte lugusid kaugest minevikust. 
Kujundliku keele abil räägib ta hoopis tänapäevast, igast inimesest, see 
tähendab kõigi inimeste loomusest ning nende patu olemusest. Ja ta annab 
sellele patu olemusele suurepärase seletuse, mis juba iseenesest viitab 
lunastusele. Alglugude lõpul — veeuputuse ja veel enam Paabeli torni ehi- 
tamise loos — näib inimene esmapilgul pääsmatult kadunud. Omast jõust 
ei suuda ta enam tagasi pöörduda Jumala juurde, keda ta enam isegi ei 
tunne. Mida saab Jumal selle kaotsiläinuga veel peale hakata? 


Pole sugugi juhus, et Jeesuse kuulutuses sama teemaga kokku puu- 
tume. Nimelt kolmes tähendamissõnas kaotsiläinust (Lk 15). Jeesuse vas- 
tus on seesama, mida juba Jahvist oli Jumala loomuse ja Tema armu kohta 
tunnistanud. 

Kuidas monsignore Columbo ja isa John Paul Piibli ümber 
pöörasid 


»See oli viga, täiesti ilmne! Seal oli isegi väike rüselus! Selle eest tuleks 
karistus määrata!“ 


Monsignore Columbo lülitas teleri välja. Ta oli spordifanaatik, kuna- 
gi mänginud jalgpalli ja käsipalli ning veel praegugi viibutas vahel ten- 
nisereketit, ehkki tagantkäelöögi puhul ei laskunud ta enam põlvist nii 
madalale kui varem. See-eest põlvitas ta nüüd sageli ja meelsasti altari 
ees. Täna õhtuks oli tema spordihuvi rahuldatud. 


»Zsa John Paul, ehk jooksime koos veidi veini? Vajan veel paari mõtet 
pühapäevase jutluse jaoks. On teil tahtmist kaasa lüüa?“ 


Isa John Paul oli küll igaks juhuks juba haigutanud, sest sport ei huvi- 
tanud teda kuigivõrd. Poisipõlves oli temagi meelsasti tänaval jalgpalli 
tagunud. Kuid seminaris otsustas ta kõigest sellest loobuda. Talle tundus, 
et sportides oleks ta kaotanud enesekontrolli, ta oli ohjeldamatult innukas. 
Nüüd aga lõi ta ometi kõhklema. Kuid mitte nii väga jutluse kui just veini 
pärast. Columbol oli kodus alati head napsi. Seda mõeldes sai John Paul 
enda peale pahaseks: tema, katoliku kiriku vaga preester, on nõus paigale 
Jääma pigemini veini kui jutluse tõttu. Ja ta tundis end süüdlasena — 
ükskõik, kas minnes või jäädes. 

» Ma toon kohe pudeli, olen seda päris kaua varuks hoidnud, viimane 
aeg ära proovida. “ 


Monsignore Columbo hiilgas erakordse teravmeelsusega, kuigi paljud 
ei tunnistanud tema vaimuteravust. Ta oli lihtsalt liiga rõõmsameelne ning 
võis häbenemata lapse kombel südamest naerda. See talle nii omane 
lõbusus jättis paljudele mulje, et ta ei suudagi midagi tõsiselt võtta. 
Columbole see eksiarvamus isegi meeldis. Oma sõbra John Pauli kõhk- 
lemisest luges ta tolle mure juba välja. Oma asi, mõtles ta ja jätkas 
valjusti: ,, Palun tooge sealt kirjutuslaualt Piibel, vasakul pool. Ei, mitte 
breviaar, Piibel. Ma arvan, et see kirjakoht oli Luuka 15, kadunud pojast. 
Hakake fantaseerima, ma tulen kohe tagasi. “ 


Fantaseerida, mõtles John Paul. Kuidas Columbo küll püha ilmu- 
tusega käitub! Eksegees või veel parem — dogmaatika, need viivad meid 
tõe juurde. Teoloogia ei ole ju ometi fantaasia! Kuid päris sügaval oma 
sisimas, nii sügaval, et ta isegi seda vaevalt teadis, oli tal siiski huvitav 
kuulata, kuidas monsignore pühakirja tõlgendas. Kuigi mõned tõlgitsused 

tundusid talle ka liiga julged, need ei olnud päris vastavuses kiriku tradit- 
siooniga. Ta peaks Columbo tähelepanu rohkem sellele juhtima. Aga kuhu 
ta ometi jääb? 

Isa John Paul tegi tekstiga algust. Kadunud poeg, temast on ta küll 
sageli jutlustanud, ta teadis teksti peast. Jaa, selle kohta võis nii mõndagi 
jutlustada. Laste ja vanemate suhetest, et midagi meie elus ei jää karista- 
mata, et Jumal on küll alati andestav, kuid me ei tohiks selle peale välja 
minna. Lõppeks pole Jumal mitte ainult armastav, vaid ka õiglane. Selle 
teise puntki on Columbo vahetevahel unustanud. Sellest teeme täna õhtul 
veel juttu. Kuid mida ta nii kaua keldris teeb? 


Muidugi võiks teksti käsitleda ka ajaloolis-teoloogiliselt: kadunud 
poeg märgitseks paganrahvaid ja see teine, kes koju jäi, võiks olla Iisrael. 
Paulus ju võttis selle küsimuse üles kirjas roomlastele. Aga selle võrd- 
lusega võib kergesti libedale teele sattuda: kui Iisraeli lõpuks ikkagi ei 
heidetud kõrvale, kuidas jääb siis kirikuga jne.? Parem oleks jutluses seda 
siiski mitte kasutada. John Paulile olid rohkem meeltmööda selged 
seosed. Eks tulnud ka Paulus ise sünagoogist kirikusse üle. Columbo väl- 
jendas kord küll kohutavat mõtet, et vana lugu tõrjutud Iisraelist võiks ka 
kirikus korduda... Siin see nüüd on — fantaseerimise tulemus! Kuid kõigest 
hoolimata meeldis talle Columbo, sest sel preestril on julgust. Või ehk on 
see kergemeelsus? 

Peaksin siiski vaatama minema, kuhu ta on jäänud, mõtles isa John 
Paul ja läks esikusse. ,, Columbo!“ hüüdis ta keldritrepilt alla, kuid mitte 
väga valjult, et Carolina ei ärkaks. ,, Columbo!“ Ei mingit vastust. John 
Paul muutus juba rahutuks, meenusid jutud südamerabandustest. Ja just 
tema vanuses! Veinikelder asus ühe parempoolse ukse taga. Ei kippu ega 
kõppu. ,,Columbo!“ hüüdis ta kahtlevalt. , Hmm“ kostis ebamääraselt. 
John Paul oli hetkega ukse juures — monsignore lamas põrandal ja õngit- 
ses hädise näoga midagi tugisamba tagant. 

» Pagana silt on ära tulnud ja posti taha lennanud. Ja... Ah, ma ei 
ulata! Nüüd sain lõpuks kätte. “ 

»Ja mina juba kartsin, et olen su kaotanud. Ma ei tea, mida teeksin, 
kui sinuga midagi juhtunud oleks. “ 

» Mis sa ütlesid? “ 

» Ma ei tea, mis ma peale hakkaksin, ma ei oska esmaabi anda...“ 

» Ei, mida sa enne seda ütlesid?“ 


», Enne mida?“ 

Columbo seisis tema ees ja seiras teda üle prillide, nagu tahaks teda 
mingi avastuse puhul õnnitleda. 


e 


» Tead sa, mu armas John Paul, me esitasime äsja ühe piiblidraama. “ 
» Kuidas palun? Mida me tegime?“ 


Kuid monsignore ronis juba trepist üles. Ta ümises mingit viisikest 
“kuidas Vaim juhatab”, nagu ta ise väljendus, ja oli ilmselt oivalises 
meeleolus. John Paul oli veidi ärritatud, kuna ta asjast aru ei saanud, kuid 
loomulikult tärkas temas ka uudishimu. Columbo tuli jälle sisse — ta oli 
end väljas tolmust puhtaks kloppinud —, avas piiblidraama eest tasuks 
saadud pudeli ning muheles üha enam. 


»» Mu armas, sa oled suurepärane eksegeet. “ 


» Kuule, ära kruvi pinget. Äsja nägin sind vaimusilmas juba surmaga 
võitlemas ja nüüd oli see kõik eksegees...“ 


» Terviseks! See on hüva rüübe. Ja meil on, mida tähistada. Mulle tuli 
üks uus, imetore mõte. Nimelt, me pöörasime Piibli ümber — ja sealt 
kukkus välja midagi eriti sügavmõttelist. “ 


John Paul andis alla. Ta leppis oma teadmatusega ja rüüpas lonk- 
Shaaval veini. See oli tõesti hea. Kuid korraga ta märkas, et veinist enam 
huvitab teda ,,ümberpööratud Piibli“ mõistatuse lahendus. Tänan, 
Issand, Su juhatuse eest, pomises ta endamisi. 


Columbo nõjatus tugitoolis tahapoole. ,, Mis sa arvad, millise 
küsimuse võiks esitada kadunud poja loo lõpuks? Jättes hetkel kõrvale 
küsimuse sellest teisest, kojujäänust. Kui nüüd tuulepea jälle kodus on, 
millise vastuväite võiks siin kriitik esitada?“ 

» Mis vastuväite? “ 

» Vaata, Jeesus jutustab selles tähendamissõnas, kui hea, halastav ja 
helde on Jumal, kuidas ta kõik unustab, ei vigurda ega saada mingit arvet 
kulutuste kohta, nii nagu üks isa kõike unustades lihtsalt tähistab poja tag- 
asitulekut, tema pöördumist. Ja milline vastuväide tuleks nüüd tegelikult 
esitada? “ 

» Ma ei mõista...“ 

»Aga sa ju ise alles mängisid seda!“ 


» Kuule, palun jäta...“ 

» Vaata, John Paul — kuid enne veel mõni sõõm. Näed sa, meiegi 
peame pidu nagu kadunud poeg. Kuid meie juures saad sa sõrmuse alles 
piiskopiks saades. Ei, ma ei taha sellega midagi öelda! Terviseks!“ 

Kui John Paul alles mõtiskles, mida Columbo sellega öelda tahtis, 
jätkas too: ,, Niisiis poeg jookseb minema. Ja mida teeb isa?“ 

» Tema jääb koju?“ 

» Õige! Ja mida teeb poeg oma viimases hädas?“ 

» Ta pöördub tagasi.“ 

»Jälle õige! Aga mis juhtuks, kui ta ei oleks tagasi pöördunud? Mida 
oleks isa siis teinud? “ 

» No ma ei tea — see on kord juba patuse saatus. Sa tead ju, et üksko- 
rd võib juba olla liiga hilja.“ 

»John Paul, ma arvan, et Jeesus kirjeldab selles tähendamissõnas kui 
hea, halastav jne. Jumal on. Selge see. Aga ometi võiks vastu väita, et 
poeg on talle selles omalt poolt kaasa aidanud. Oma viimase arunatuke- 
sega pöördub ta ümber, saab jagu kõrkusest. Aga... Ja nüüd vastuväide...“ 


»Sa pead silmas: mida teeks Jumal, ehk siis isa, kui poeg ei oleks 
tagasi pöördunud. “ 


» Jah! Ütleme nii: juhtub ju sageli, et inimene ei ole enam suuteline 
tagasi pöörduma. Mida teeb Jumal siis? Kas ta ka sel juhul jääb koju? Ei 
läind õnneks, omaenda süü!“ 


» Nojaa, mõtle ka rumalatele neitsitele!“ 


»Jäägem siiski Luuka 15 juurde. Mida sa ennist tegid, kui ma ära 
olin?“ 


» Noh, hakkasin juba veidi muretsema...“ 
»Ja siis?“ 

»Ja läksin trepist alla...“ 

» Näed sa, just see seisabki pühakirjas!“ 
» Kuidas, palun?“ 


» Niisiis, võiks esitada vastuväite, et see inimene pöördus ise ümber. 
Siis ta ei olnudki ju nii halvas seisus. Aga kui ta oleks sees uimastiäris või 
mõnes kambas või midagi sellist — mida teeb siis Jumal, kui inimene ise, 
omast jõust ei tule või ei saa enam tagasi tulla? Kas Jumal istub siis käed 
rüpes? Paistab, et tekst ei anna sellele vastust. Siiski on vastus seal täiesti 

olemas. Tuleb vaid tähendamissõnade paigutus ümber pöörata. See mõte 
tuli mulle äkki, kui ma ennist tolmus lamasin ja sind tulemas kuulsin. “ 


»Ja kus Luuka sellest räägib, mida sa seal ümber paigutad? “ 
» Vaata nüüd. Millise tähendamissõnaga algab 15. peatükk?“ 
» Tähendamissõnaga kadunud lambast. “ 


» Õige! Kui ma vaimulike harjutuste ajal seda tähendamissõna seletan, 
teen ma sellest osavõtjate rõõmuks ühe väikese loo: Oli kord 100 tubli 
lammast, kes astusid kuulekalt ühte sammu ja ükski ei trüginud rivist 
välja. Ainult üks neist tahtis midagi muud: rohulibleke siit, teine sealt, siit 
põõsake, sealt lilleõis. Nõnda hüples ta siia-sinna, ikka rivist välja. Teistes 
tekitas see pikapeale pahameelt: ikka peab ta teistest erinema! Kas ta ei 
võiks rahul olla sellega, mis meilgi on? Milleks need kõrvalehüpped? See 
on korravastane! Ja need 99 said järjest pahasemaks selle ühe peale. See 
ei lõpe hästi, pomisesid nad, see ei saa hästi lõppeda. Muidu ei oleks 
maailmas õiglust! Ja ühel päeval see juhtuski: eemalt kostis hale 
määgimine... Ohh, lõpuks ometi! See pidigi nii minema. Ja need 99 
ohkasid kergendatult. Rahurikkuja oli kõrvaldatud, nende maailmas valit- 
ses jälle kord. Eriti rahul pidanuks olema karjane, kes pidi ju selle kõige 
eest vastutama. Nüüd võis ta end jälle rahulikult tublidele lammastele 
pühendada. Kuid siis sündis miski, mis lamba pähe ei mahu. Karjane 
viipas koerale, andis talle märgi, milles ei olnud võimalik valesti aru 
saada — ja läks ise määgimise suunas. Ei, see ei saa ometi tõsi olla! 
Nemad, tublid lambukesed on usaldatud selle kärnase koera hoolde. Ja 
Juht läheb marakratile järele! Ei ja veelkord ei, see pole õiglane! Karjane 
samal ajal läks appihüüde suunas ja leidiski lõpuks lamba üles. Tavaliselt 
on karjasel üsna raske noort tallekest kinni püüda. Sest see kardab oma 
päästjat ja püüab põgeneda. Kuid meie oma rippus järsakul, kohe koos 
põõsaga alla libisemas. Karjane roomas talle neljakäpukil lähemale, 
seades oma elu ohtu. Ja hops! — rabas teda villakust. Ta tõstis talle üles, 
sopsutas veidi ning kandis tagasi...“ 


Toas valitses vaikus. Kui minagi niimoodi jutustada oskaksin, mõtles 
John Paul. Lugu oli tõesti ilus. Ja selline on Jumal? 


» Tead mis, “ jätkas Columbo ,, kui inimene ei suuda enam tagasi tulla, 
siis asub Jumal teele. Ta ei jää pöidlaid keerutades istuma. Või kas peaks 
Jumal inimese pärast vähem muretsema kui sina seda minu pärast tegid? 
Ei, John Paul, kui keegi meist ei suuda enam tagasi pöörduda, siis tuleb 
Tema ise. Siis pole enam tähtis, ütleb Jeesus selles tähendamissõnas, miks 

ta ei saa tagasi tulla. See võib olla ka tema enda süü või rumalus. Jumala 
jaoks ei oma see tähtsust, Tema tuleb.“ 


» Aga nüüd on minul üks küsimus. “ 


» Tore, lase tulla. Kuid enne seda — terviseks! Meil on ju jälle põhjust 
tähistada, selle lamba pärast. “ 


Milline õhtu, mõtles John Paul. Vein maitseb ka paremini, kui Jumal 
selle juurde hingekosutust jagab. 

» Niisiis? “ 

» Sinu loos suutis see kadunud lammas veel appi hüüda. Seega tahtis 
ta veel tagasi tulla, kuid ei suutnud seda enam omast jõust. Siis tuli kar- 
jane appi. Aga kui inimene enam appi ei hüüa, ei tahagi seda enam? Kui 
ta on niiöelda lõplikult kadunud? “ 


» Hea, et sa selle küsimuse julged esitada. Kuid Jeesus on sellele vas- 
tuse andnud. Tõepoolest tuleks tähendamissõnad ümber paigutada. See 
kõige pikem, kadunud pojast peaks seisma alguses, — kusagil peaks kind- 
lasti mõni käsikiri leiduma, kus see nõnda seisab — selle järel kadunud 
lambast ja lõpuks kadunud drahmist. Sel juhul on kulminatsioon lõpus. “ 


»» On sul veel midagi varuks? “ 


» Vaata, see tähendamissõna kadunud drahmist on imeilus. 
Kõigepealt, otsijaks on siin naine. Nagu ei suudaks meie, mehed 
hädaolukorras enam piisavalt otsida, armastada. Jumal võtab siin ühe 
naise kuju. Mõtle korraks Iisraeli nomaadide telkidele, kuidas nende 
põrandad võisid välja näha. Kõvaks tambitud muld ja varasemate tel- 
giasemete riismed, mitte selline ilus parkettpõrand nagu meil. Kui 
Peetrusel üks drahm minema veeres, — ära unusta, sellel hütil polnud õieti 
aknaid ega valgust, oli ainult ukseauk — siis oli see tõesti kadunud. Selle 
kõrval oli minu pudelisilt riiuli all justkui kandiku peal!“ 

»Ah!“ 

»Just nimelt! Näed nüüd! Ja siin, loe! Siin seisab: ta otsib väsimatult, 
kuni leiab. Kuni leiab!“ 

» Mõne kuu eest oli kusagil Lõuna-Aafrika rannikul üks laevaõnnetus 
ja siis kirjutasid ajalehed: Viie päeva pärast lõpetati ellujäänute 
otsimine. “ Isa John Paul oli rõõmus. Ta oli midagi avastanud ja rõõmus- 
tas nagu laps. 

»Jumal otsib, kuni ta leiab! Tingimusteta. Ja see münt olgu kujund 
inimese kohta, kes omaenda jõust enam midagi ei suuda ega tahagi. Ta on 

surnud, liikumatu nagu münt. Kuid seda elavam on Jumal, ta roomab 
põlvili ja otsib, tuhnib mullas, käed veritsemas — ja otsib, kuni ta leiab.“ 


» Siis võiks öelda, et meie passiivsus on pöördvõrdeline Jumala aktiiv- 
susele!“ 


» Täpselt! Üks sõber Iisraelist, ta elab Beit Džalas, ütles mulle kord 
veel midagi selle tähendamissõna kohta. Araablastel vastutavad telgi sise- 
muse eest naised. Kui naine raha kaotab, muutub ta ebausaldusväärseks. 
Ka mehe au on läinud. Niisiis ta otsib ka seetõttu, et näidata end usal- 
dusväärsena. Seepärast peetaksegi pidu, kui raha on leitud, ehkki see 
läheb rohkem maksma kui leitud raha väärt on. Naine on tõestanud enda 
usaldusväärsust ning ka mehe au on päästetud — seda tuleb tähistada. “ 


»Ma püüan seda Kristusele üle kanda. Kas tohib?“ Joh Paul hoidis 
klaasi käes ja nägi Kristust pidutsemas. ,, Siis tahtis Jeesus tõendada Isale 
oma usaldusväärsust? Mitte kedagi kaotada, kõik tagasi tuua, Isa juma- 
liku armu kiituseks...?“ 


Monsignore Columbo oli sulgenud silmad ja mingi kauge sära paistis 
tema näost, kui ta vastas: 


»Ja röövel ristil, kes palus päästmist, on kadunud lammas. Ja see, kes 
jätkas pilkamist, on kadunud drahm...“ 


Seejärel valitses toas täielik vaikus. 

1.10. Inimene ja Maa kuuluvad kokku — inimene ja Jumal 
kuuluvad kokku 


» Sel ajal, kui Issand Jumal tegi maa ja taeva, kui ainustki väljapõõsast ei 
olnud veel maa peal ja ainustki väljarohtu ei olnud veel tärganud, sest 
Issand Jumal ei olnud lasknud vihma sadada maa peale, ja inimest ei 
olnud põldu harimas, tõusis udu maast ja kastis kogu mullapinda. Ja 
Issand Jumal valmistas inimese, kes põrm on, mullast, ja puhus tema 
ninasse eluhinguse: nõnda sai inimene elavaks hingeks. “ (1Ms 2,4b - 7)* 


Mitte ainult Psreestriraamat (1Ms 1,1) ei alusta loomislugu kogu loodu 
olemusega, rääkides algusest. Ka vanem, jahvistlik loomislugu 
juhatatakse sisse algusvormeliga: “Sel ajal, kui Issand Jumal tegi maa ja 
taeva...” Veel tänagi võiksime öelda: kaua aega tagasi — ning peame 
sedasama silmas: ajast välja võetud, seega kõigi aegade jaoks kehtiv. 
Niisiis on tegu asja olemuse sõnastamisega semiidi keelepruugi kohaselt. 


Seitsmendas salmis järgneb ütlus inimese kohta, mis on kujundlik-reli- 
gioosse väljendusviisi ületamatu meistriteos: “Ja Issand Jumal valmistas 
inimese, kes põrm on, mullast...” 


Aga mis muld see on, mida Jahvist silmas peab? Heebrea keeles 
tähistab see sõna ühtlasi midagi “märja savi” taolist. Jeruusalemmas 
elanud Jahvisti jaoks oli see tähenduslik sõna. Sest Jeruusalemma ei 
ümbritse viljakas pinnas, vaid kivine kõrbeliiv. Kes selles kõrbes rändab, 
tunnetab kogu romantika taga siiski surmatoovat hingust. 


Ometi langeb sellele vihm, lastes tärgata kõigel elaval. Ega asjata 
peeta pilvi ja vihma Jumala anniks. Seega lisandub ka sellele kujundile 
“mullast”, “märjast savist” kaksiktähendus, mida üldjoontes kuulsime 
juba inimese kohta öelduna: muld kannab endas elu ja surma vahelist, kas- 
vamise ja hääbumise vahelist lahkheli — ning sellest mullast on inimene 
võetud! Ta kannab endas sedasama vastandlikkust, sedasama kalduvust 
tühisusele ja täiusele. 


Ent mitte ainult inimene ja maa ei kuulu kokku, vaid ka inimene ja 
Jumal on omavahel seotud: “... ja puhus tema ninasse eluhinguse.” Muld 
ning Jumala eluhingus, mõlemad kokku moodustavad inimese. Jumala 
hingeõhu sissepuhumine meenutab meile teatavat elustamisvõtet. Aga ka 





* Sõnad ,,See on lugu taeva ja maa sündimisest, kui need loodi.“ moodus- 
tavad 1Ms 1-2,4a lõpu, mitte Aadama ja Eeva loo alguse. 7.7. 

armastuse eneseväljendust, mis paneb oma suu selle suule, keda ta 
armastab. “Jooda mind oma suu suudlustega...” igatseb pruut Ülemlaulus 
(1,2). Jumal jagab oma armastust mullale, puhudes selle sisse oma Vaimu, 
iseenda — ning nõnda saab mullast inimene. 


Psalm 104 kirjeldab inimese ja kõigi asjade loomist: 


“Sa peidad oma palge 

ja nad ehmuvad; 

sa võtad ära nende hingeõhu, 

nad heidavad hinge 

ning pöörduvad tagasi põrmu. 

Sa läkitad välja oma vaimu, 

ja nad luuakse, 

ja sina uuendad maa näo.” 
(Ps 104,29-30) 


Jällegi ning veelgi teravamalt ilmneb inimloomuse vastuolulisus. See 
sisaldab juba mullast pärinevat lahkheli surma ja elu, tühisuse ja täiuse 
vahel. Nüüd aga lisandub Jumala Vaimu läbi veelgi sügavam kuristik 
piiratu ja piiramatuse, osa ja terviku vahel; tänapäevast väljendust kasu- 
tades: alateadvuse ja teadvuse vahel. Kõik inimese soovid, püüded, taht- 
mised leiavad siin seletuse. Samuti tema vabadus, mis on mõeldav vaid 
piiratuse ja piiramatuse teadvustamise pinges. Kusagil mujal pole inim- 
loomust paremini kujutatud kui selles vanas mõistupildis. Edaspidi 
näeme, mis on selle “definitsiooni” järelm. 


1.11. Mitte Aadam, vaid Muldne 


Kes on see inimene, Aadam, kes luuakse? Esimene inimene? Teatud 
mõttes “härra Aadam”? Me teame juba, et sellist tõlgendust ei tasu alguse 
teistsuguse tähenduse tõttu otsida. Pigem on oodata veel üht inimese 
loomust puudutavat mõtteavaldust. Just selle võib leida heebreakeelsest 
algtekstist. “Maa” kohta seisab seal sõna , mis kõlaks umbes “adama”. Ja 
inimese koha peal seisab “adam”. Niisiis võib sealt lugeda: Jumal lõi 
adama?st adam “i — kohe hakkab kõlama sõnamäng, mis viitab inimese ja 
maa sugulusele. Võiksime tõlkida: ,,Jumal vormis mullast muldse.“ 


Kui tõlgetes järgitaks heebrea keele sõnamängu, jäänuks olemata 
mõnedki probleemid “vale Aadamaga”. Nüüd sai aga loomuse määratlus- 

est — “muldne” või “maine” — hoopiski indiviid, konkreetne mees, esimene 
inimene. 


Järgnevais peatükkides kasutab Jahvist seda sõna mõlemas tähenduses 
— kord loomuse kohta, kord pigem üksikisiku kohta käivana (seejuures 
pidades ühtlasi silmas kõiki inimesi). Kui siiski piirduda sellega, et siin on 
juttu esimesest inimesest nimega Aadam, siis ühelt poolt jääb tabamata 
kirjakoha sisu, Jahvisti kõne vormi peetakse teksti sisuks. Teisalt 
tulenevad sellest suured probleemid, näiteks: mille kõige eest see “härra 
Aadam” vastutama peab. Seevastu järgides kõnevormi, milles kujundi 
“muldne” all on mõeldud “iga inimese olemust”, võiks palju enam taiba- 
ta Jumala ilmutuse sügavust ja tõde. 


Samas on siin esialgu juttu ainult “muldsest” ja mitte veel mehest või 
naisest. Jällegi tuleb alljärgnevas tähele panna, kas mingi lause käib 
inimese kohta sõltumata tema soost, või siis pigem mehe kohta, nagu 
näiteks salmis 4,25: “Aadam sai taas ühte oma naisega”. Aga isegi peale 
inimese kahenemist Aadamaks ja Eevaks tähistavad ka nemad mõlemad 
koos inimest, inimeseksolemise täiust. Kõigis järgnevais mõistukujundeis 
on ikka tegu tema, see tähendab inimese, kõigi inimeste olemusega. 


1.12. Võib aimata, milline tragöödia seda olendit ootab 


Pühakirja ilmutuses avaldub inimloomuse vastuolulisus. Tänapäeva kee- 
les võiks öelda: mateeria ja vaim, valgus ja pimedus, piiratus ja piirama- 
tus, aeg ja igavik, surm ja elu — kõik ühessamas olendis. Kuidas need vas- 
tuolud küll inimloomusse mahuvad? 


Sellegipoolest ei võinud Jumal seda “maalast” teisiti luua. Me ütleme, 
et inimene on loodu. Ent mida tähendab olla loodud? Teoloogia seisuko- 
halt kõlab see ehk veidi uljalt, kuid võib olla et inimsaladusele ei saagi 
teisiti ligi, sest see on suurem kui suudame väljendada. Loodu — see pole 
mitte Jumal, vaid “osa Jumalast”; piiratud piiramatus. Psalm 8 väljendab 
seda nõnda: “Sa tegid ta pisut alamaks Jumalast” (Ps 8,6). Loodu-olemine 
tähendab: Jumal ja mittejumal üheskoos! See ongi inimene. 


See viib järgmise mõtte juurde. Looduna, “muldsena” on inimene 
piiratud. Kuid juba Jumala hingeõhu läbi kannab ta endas igaviku mõõt- 
matust. Tema loomise erilisuse läbi (muld ning Jumala hingeõhk ühes) on 
inimesele juba paratamatuna kaasa antud ,,kiusatus“ kui igatsus enama, 
igatsus kõige järele. Loomade kohta ei öelda, et nad oleksid vastu võtnud 

Jumala hingeõhu (1Ms 2,19). Kui Jumal ise on piiratud inimolendile kaasa 
andnud oma “lõputu avaruse”, siis tahab Ta, et oleksime sellised nagu 
oleme, et me piiratuina kannaksime endis mõõtmatuse aimdust ja igat- 
sust. Siit saavad alguse inimese uudishimu ja uurimiskirg, kõik tema ihad 
ning veelgi enam tema tahtmised. Seega võime ka öelda, et Jumal võttis 
teadlikult inimese loomise riski kanda. Ta teadis, mille peale ta välja läks. 


Kui aga Jumal teadlikult riski enda peale võttis, pidi ta tehtavas üsna 
kindel olema. Siis pidi ta iseendas väga kindel olema! See on ka meie 
kindel lootus. 


1.13. Kust tuleb kurjus? 


Selle küsimusega tegelevad inimesed ikka ja jälle, eelkõige need, kes usu- 
vad Jumalasse. Jumal ei võinud ju ometi kurjust luua! Piibel ütleb, et Ta 
tegi kõik hästi. Kui aga kurjus sellegipoolest olemas on, peab see pärine- 
ma kusagilt mujalt. Selleks lisavad mõned Jumala kõrvale veel teise 
algprintsiibi: Jumal lõi kõik hea ja see “teine jumal” kurja. Nõnda aga 
poleks Jumal enam Üksainus, kes on loonud kõik, maa ja taeva. Viimaks 
peaks siis mõtlema ka Jumalast kui loodust. Selles suunas arutledes ei leia 
me küsimusele lahendust. Peame lähtuma sellest, mida teame kindlalt: 
Jumal on kõik loonud ja Ta on loonud kõik heaks. 


Mida õieti tähendab “loonud”? Äsja vastandasime loodut ja Loojat: 
loodu — see on “piiratud piiramatus”. Jumal on see, kes on piirideta. 
Väljaspool Jumalat ei ole midagi. Kui Jumal loob, seab Ta teatud mõttes 
piirid omaenda loomusele — meie keele väljendusvõimalused on alati 
ebapiisavad, kui tuleb kirjeldada “täiesti teistsugust”. Kujutlegem nüüd, 
kuidas Jumal loodut esile toob. Seejuures on igale olendile loomupärased 
just temale omased piirid. Mitte keegi ei suuda kõike, ei oma kõike, ega 
ole kõik. Olla loodu ning olla piiratud — see on üks ja sama. Piiratus isee- 
nesest ei ole veel “kuri” või “moraalselt halb”. 


Piiratud loodu hulka kuuluvad ka haigused, õnnetused, katastroofid 
jne.” Kõige sellise näol — kui midagi lakkab olemast hea — tuleb meile 
vastu piir, puudulikkus. Sellised piirikogemused teevad meid tavaliselt 
õnnetuks, nad on vastuolus meie loomuse tahtega. Ometi võime selle 
mudeli järgi nüüd väita, et haigused, õnnetused ja katastroofid on loomu- 
liku loomisprotsessi üks osa ja sellisena pole nad halvad, ka mitte Jumala 
karistus. Piiratuse väljendusena kuuluvad nad loomise juurde. Alles 

seeläbi, et meie, inimesed, tunnetame Jumala Vaimu kaudu piiramatuse, 
selle “päritolumaa” olemasolu, kus pole puudust ega pisaraid, muutuvad 
meie piirikogemused kannatuseks. Seepärast pole sugugi üllatav, kui ini- 
molend viletsust ja piire kogedes Jumala järgi küsib. 


Sest inimolendi puhul on midagi lisandunud. Kiri ütleb selgelt, et 
Jumal on oma hingeõhu sisse puhunud ainult maalasele ja mitte loomadele 
(1Ms 2,19). Hingeõhk on kujund piiramatuse aimamise kohta. Või liht- 
samalt öeldes, nagu ka Piiblis seisab: meie tahame olla nagu Jumal! Ja me 
peamegi seda loomu poolest tahtma, sest Jumal ise on meid nõnda loonud. 


Meie püüd olla üha Jumala sarnasemad pole iseenesest halb ega kõl- 
vatu. See tähendab vaid, et tahame ületada loodu piire selle piiritu Vaimu 
abil, mille Jumal ise meisse puhus. Selle igatsuse tõttu meis, mis teab, mis 
on võimalik ja hea, tahame me enam saada, enam suuta, enam olla. See on 
igatsus, mille Jumal meile kingitusena kaasa on andnud, nii et meie süda 
jääks rahutuks ja täitmatuks, kuni see rahu leiab Temas — piiritus täiuses. 


Niisiis Jumal ise tahab, et sooviksime ületada kõik piirid. Ent just 
siinkohal sünnib see, mida meie nimetame kurjuseks. Ilmselt tuleneb kur- 
Jus viisist, kuidas inimesed piiridest — nii enda kui teiste omadest — üle 
astuvad. 


Ja just siinkohal sünnib ka see, mida nimetame lunastuseks. Uus 
Testament räägib palju meie piiridest, ehk meie looduks-olemisest ning 
samuti ka piiride ületamisest, ehk jumalalapseks olemisest.” 


Mida siis üldiselt peetakse kurjaks või kurjuseks? Näiteks kui mõni 
diktaator rüüstab maad, kui liikluses keegi hooletuse tõttu hukkub, kui 
ühed teiste kulul rikastuvad jne. Kas pole kõige “kurjuse” puhul tegu piiri- 
dest üle astumisega? Täpsemalt oma piiride avardamisega seeläbi, et 
ahendatakse teise piire, ehk teise looduks-olemist. Keegi tahab midagi 
endale ja seetõttu peab teine vähemaga leppima. Seevastu poleks aga sug- 
ugi halb, kui minu tahtmise tõttu “rohkem omada” ka teised enam saaksid, 
et nendegi piirid muutuksid avaramaks. 


1.14. Mõistulugu paberinimesest 


Et eelöeldut paremini mõista, kuulake järgnevat mõistujuttu. 


Kujutlege suurt valget paberpinda, nii laia, et paremalt ega vasakult 
äärt ei paista. See on lõpmata avar ja valge. Suure valge pinna keskele on 

joonistatud väike inimene, nagu lapsed lasteaias joonistavad. Kuigi see 
kujutis ei ole veel tema ise, vaid ainult joonistatud valgele pinnale, võib 
teda juba näha. Siis lõigatakse joonistatud inimene paberist välja ja sünnib 
midagi kummalist: ta on korraga saanud piirid. Nüüd on olemas joon, kus 
ta lõpeb. Ent kõige tähelepanuväärsem on, et just nende piirjoonte tõttu on 
ta tema ise. Siiski on tema servad veel üsna tihedalt valge pinna küljes — 
inimene peaks jõudu koguma ja end sealt lahti rebima, siis alles oleks ta 
»iseseisev“. Küll piiratud, aga sõltumatu. 


Kui paberinimene vabaneb suurest laiast pinnast, hakkab ta end siruta- 
ma: paremat ja vasakut kätt ning jalgu. Ta pigistab silmad kinni, hõõrub 
neid ja korraga märkab: ma olen! Ja ta hüüab: juhhei, ma olen olemas! Ja 
suures olemasolemise rõõmus silub ta oma keha siit ja sealt ning korraga 
märkab: mind ei ole! Mul on piirid ja servad! Kuskil on midagi, kus ma 
lõpen, kus mind enam ei ole! Tema rõõm asendub pahameelega ja ta küsib 
tigedalt: miks pole mind ka seal? Miks ei ole ma nii määratu kui suur 
valge pind? Miks ma ära lõpen? 

Paberinimene hakkab mõtlema, kuidas oma piirjoontest lahti saada ja 
avaramaks muutuda, nii suureks kui valge paberipind. Esimesena tuleb 
talle meelde taignarulli meetod: ma pean end lihtsalt laiali rullima nagu 
koogitaigna, ikka laiemaks ja laiemaks. Nõnda nihutan ma ka oma servi 
aina eemale ja ehk saan neist lahti ja muutun sama avaraks kui valge pind. 
Nii võtab ta taignarulli ja rullib. Tõepoolest liiguvad servad üha edasi, 
inimkuju läheb järjest suuremaks. Kuid see muutub ka õhemaks... Ja kor- 
raga tekivad praod tema enese sisse — kõigepealt üks auk, siis teine ja kol- 
mas! Piirjooned, mida ta tahtis eemale nihutada on nüüd tema keskel. 
Selle asemel, et neid mitte enam näha, on nad nüüd veelgi selgemalt silme 
ees. 


Lisaks juhtub veel midagi. Algul olid tema servad ilusad ja sirged, ain- 
ult neist võiski ära tunda, mis olend see on. Nüüd aga on ääred räbaldunud 
ja lõhkised, inimkuju on muutunud vormituks, ei saa enam aru, mis see 
tegelikult oli või on. Ta on kaotanud oma algse vormi, oma olemuse, 
püüdes seda avardada. 


Taignarulli meetod on rikaste pärusmaa. Kes iganes tahab rikkaks 
saada, püüab oma piire eemale nihutada. Sest nendest saaks ta teada mida 
tal ei ole, mida ta ei suuda, mida ta ei ole. Et haigus teda ei kammitseks, 
peab parim arstimeeskond alati käepärast olema. Et ta võiks kõiki oma 
tujusid järgida, peab alati piisavalt raha käepärast olema. Ka võimu peab 
olema, et oma soove läbi suruda. Ta ei taha iial mõista, et miski oleks talle 

võimatu, seepärast laiendab ta oma piire ning ahendab teiste omi. Ent 
säärane elu muutub õhukeseks ja auklikuks. See on ebainimlik, sest on 
kaotanud kuju, mis teeb inimesest inimese. Ja lõpuks saab selline elu veel- 
gi piiratumaks, kui algselt määratud oli. Sest rikastele tundub pea võimatu 
leppida oma piiridega. 

Teine vahend, mida meie inimkuju proovib, et mitte tunnetada oma 
piirjooni, on kägardumise meetod. Ta paneb silmad kinni ja surub end 
kägarasse. Siis ei näe ega tunne paberinimene enam midagi peale selle et 
ta on olemas. Kuid niipea kui ta on end kokku surunud, läheb algne kuju 
jällegi kaduma. Ta on äratundmatuseni inetuks muutunud. Kas see peaks 
siis olema algupärane inimene? Kuna ta on endasse sulgunud ja ei näe 
enam midagi, ei märka ta ka iseend, ega laia valget pinda, milleks ta ometi 
saada tahtis. Ja kui ta seal nõnda kägaras kükitab, langeb ta läbi omaenda 
tühjuse põhjatusse... 

Kägardumismeetod on alistumise ja hirmu, nüriduse ja käegalöömise 
kõikvõimalikud vormid. Sellise inimese puhul on iseloomulik, et ta salgab 
püüdu lõpmatuse järele, mille Jumal on talle kaasa andnud. Puhtast hir- 
must, et ta niikuinii midagi ei saavuta, lakkab ta üldse midagi soovimast. 
Tulemuseks võib olla, et tal on küll vähem probleeme kui teistel, kuna ta 
lepib üha vähemaga. Ent see ei ole enam seesama inimene, kellele Jumal 
on oma hingeõhu sisse puhunud, et tal oleks igatsus kõige järele. 


Mis on tõesti tähtis? Et inimene tunneks rõõmu oma olemasolu üle ja 
kannataks välja piirjooned, mis moodustavad tema looduks-olemise. Just 
nende piirjoonte järgi on üksikolend äratuntav. Ainult see, kes talub ja 
hoiab alal oma piirid ehk puudused, võib saada uuesti üheks laia valge 
pinnaga. Ja kõik see, mida inimene enne oma puuduseks pidas, tema mit- 
teolemine, mittesuutmine ja mitteomamine, saab nüüd kokkupuutepunk- 
tiks laia valge pinnaga, kuhu ta peale tema loodu-elu tagasi paigutatakse.” 


1.15. Jumal ise istutab Eedeni aia 


Ja Issand Jumal istutas Eedeni rohuaia päevatõusu poole ja pani sinna 
inimese, kelle ta oli valmistanud. Ja Issand Jumal laskis maast tõusta 
kõiksugu puid... (1Ms 2,85) 

Inimese eest hoolitsemiseks ja tema ülalpidamiseks istutab Jumal 
Eedeni aia. Jumal ise teeb seda inimese jaoks. Ta rajab aia, korraldab kõik 
hästi ja kenasti ning paneb sinna elama inimese. Selgemalt ei saagi enam 

kirjeldada, mida Jumal inimese heaks teeb. Seda väidet korratakse Vanas 
Testamendis veelgi, näiteks Hoosea raamatu kuulsas 11. peatükis — seal 
küll juba ajaloolis-teoloogilise kujundina. Või Jesaja 5. peatükis laulus 
viinamäest Iisraelist. Jeesus kasutab seda kujundit (Mt 21) ning arendab 
põnevalt edasi. Siin, 1Ms 2,8 on pandud alus kõigele järgnevale. Jumalat 
kujutatakse lausa inimese teenijana. 


See aed ei ole püha maa-ala ses mõttes, et tema asukohta maamunal 
võiks kindlaks määrata. Küll võis aga kirjutaja — meie härra Chalil Sbeih 
ja tema sõbrad on võibolla võtnud selle loo oma esiisade traditsioonist — 
silmas pidada mõnd kindlat paika tollest ajast, mida inimesed eriti ilusaks 
pidasid, nagu tänapäeval unistatakse Itaaliast või Kaliforniast. Ent mitte 
koht ei olnud kirjutajale oluline. ,, Aed“ märgib siin inimese õnnelikkust. 
Aed tähendab: siin on mul igati hea olla.Veel tänapäevalgi lähevad 
inimesed aedadesse, iluaedadesse, parkidesse, et end seal hästi tunda. 
Terase, klaasi ja paberite keskel veedetud nädala järel sunnib miski meid 
minema välja, loodusesse, nagu me ütleme. Seejuures tuleb silmas pidada, 
et tolleaegsete inimeste jaoks, kes elasid viljatus kõrbes, oli aed, kus kas- 
vas kõik inimesele vajalik, tõeline paradiis, enamgi veel kui oskame kujut- 
leda. 


Kuna Piibli alglugu tahab rääkida inimese loomusest, tähistatakse 
»alaga“ — välisega — inimese sisemist olukorda. Aed tähendab, et inim- 
loomusse on rajatud jumalaläheduse paik, täiuse ja külluse ase. Algselt ja 
tegelikult, sisima loomuse kohaselt peaks inimene oma Looja läheduses 
olema kaitstud ja hoitud. 


Seda kinnitab ju ka psühholoogia, leides, et inimene kogeb ema üsas 
täiust, küllust, hoolitsust ja kaitstust'' Ent kui suur oht lasub selle paradi- 
isi üle! Kui vaid mõelda, et sündimata inimene tajub maailma väljaspool 
oma paradiisi pigem häälte kaudu, kõla ja muusikana. Väljaspool olev 
maailm jõuab temani selle häälte, kõlade ja ebakõlade kaudu. Helid 
vahendavad väikesele inimesele, milline maailm teda ees ootab. Ja sündi- 
nuna on ta edaspidigi sõltuv paradiisist, kus kõike tema heaks tehakse. See 
paradiis pole enam emaüsk, vaid perering. Kuuenda-seitsmenda eluaastani 
vajab iga inimene perekonda paradiisina. Nii see peakski olema. See kuu- 
lub iga inimese olemuse juurde. Selliseks olen ma sinu loonud, ütleb 
Jumal siin tekstis. 


Ja kui Kirikut vahel Kristuse ihuks nimetatakse, kas ei peaks siis seegi 
olema turvalisuse süli, külluse paradiis? 

See piiblitekst äratab veelgi enam tähelepanu, kui võrrelda teda muude 
jutustustega teisest ja esimesest aastatuhandest enne Jeesuse aega, milles 
teiste kultuuride inimesed püüdsid seletada maailma ja inimese tekkimist. 
Seal lõid jumalad inimese, et ta nende eest tööd teeks ning nemad võiksid 
oma jumalikel diivaneil rahus puhata. Sellised müüdid näivad õigupoolest 
olevat maise olukorra projektsioon jumalate maailma. Piiblis on teisiti! 
Piibel sõnab (ja Jumal ilmutab end temas): mitte inimene ei pea Jumala 
eest töötama, vaid Jumal töötab inimese heaks, et tal läheks hästi ja et ta 
tunneks end õnnelikuna ja et tal poleks millestki puudu. Algusest peale 
kujutatakse Jumalat inimese teenijana — ennekuulmatu teoloogiline revo- 
lutsioon, mida härra Chalil Sbeih ja tema sõpruskond söandavad ette võtta 
ja mida Jeesus, meie Issand jätkab ja kinnitab: Inimesepoeg ei ole maail- 
ma tulnud, et end teenida lasta, vaid selleks et teenida... 


Niisiis kuulub inimloomuse juurde paradiisi kogeda, seda iseendas 
kanda. Kui inimesed seda kindlustunnet oma elu algul sisimas sügavuses 
ei koge, on nad eluaeg rahutud. Nad otsivad oma elu mõtet ja lätet, justkui 
aimates ja tundes: minu sisimas puudub rahu, ei ole puhkamist kaitstuses. 


Nõnda peitub iga inimese sisimas igatsus Jumala läheduse ja tema 
teeniva külluse järele. Sellele esimesele kaitstusele alguses, lähtekohas, 
vastab teine kindlustunne lõpus, inimelu lõpulejõudmises. 


1.16. Aia kohal lasub vaikne rahutus 


Ja Issand Jumal laskis maast tõusta kõiksugu puid, mis olid armsad pealt- 
näha ja millest oli hea süüa, ja elupuu keset aeda, ning hea ja kurja tund- 
mise puu. (1Ms 2,9) 

Siiski lasub Eedeni aia kohal (heebrea keeles on sõnal “Eeden” ka 
“naudingu” kõrvaltähendus) algusest peale, see tähendab olemuslikult, 
vaikne rahutus. Suurepärase inimliku ja kirjandusliku tunnetusvõimega on 
Jahvist suutnud seda väljendada üheainsa sõnaga: meeldivad, ahvatlevad 
oma välimuse poolest on viljad selles õndsuseaias. 


Sõna “ahvatlus” väljendab inimese loodupärasust täpsemini kui ükski 
teine. Sest inimloomuse juurde kuulub omamine ja mitteomamine, suut- 
mine ja suutmatus, olemine ja mitteolemine. Ja ta on teadlik sellest pingest 
iseendas. Ta tunnetab seda eelkõige olukordades, kui ta tahab saada, kui 
teda ümbritsevad ilusad ja hinnalised asjad, mis ahvatlevad end võtma. 
Ilus ja hinnaline pole midagi kurja, samuti ka selle meeldivus ei ole halb 


54 


ega taunitav. Kuid me ei saa nautida kõike, mis on hea. Meie kõht talub 
vaid ühe söömakorra ja kui teine meid ka ahvatleb — rohkem lihtsalt ei 
mahu. Meie jõud käib üle vaid ühest põhtülesandest ja kui meie uhkus 
ahvatlebki veel teist lisaks võtma — läheksime katki. Meie hinge saab täita 
üksainus sügav suhe ja kuigi veel paljud teisedki näod ahvatlevad — me 
kaotaksime nad kõik ja iseend pealekauba. 


Olgu viljad pealtnäha kuitahes meeldivad, just seetõttu et nad nii hin- 
nalised ja oivalised välja näevad, tekitavad nad inimeses ihaldust, mis võib 
talle ohtlikuks osutuda. Nad paljastavad inimese nõrgad kohad, mis kuu- 
luvad aga lahutamatult inimese juurde. Nimelt on tal lõpliku olendina 
kalduvus ja vajadus üha enam omada. 


Ka teisele nõrkusele viidatakse selles mõistupildis viljadest: just see, 
mis on iseenesest hea ning peabki inimest ahvatlema, võib teda kurjale 
teele viia. Kurjus märgib siinkohal tahtmatust tunnistada oma loodud- 
olemist, mässamist oma piiride vastu. 


Siis tuleb tekst tagasi puude juurde, mida Issand Jumal selles aias kas- 
vada laskis. Aia keskel seisab kaks erilist puud, elupuu ning hea ja kurja 
tundmise puu. 


Võib mõistatada, mida need puud tähendada võiksid. Valida on tõlgit- 
susi kultuuridest ja psühholoogiast, unenägudest ja müütidest. Ent selle 
teksti mõistmiseks piisab küll päris lihtsast tõlgendusest. 


Kui härra Chalil Sbeih ja tema sõbrad Jerušalaimi vanalinnas istusid ja 
mõtisklesid inimeste üle, kes neist päevast päeva möödusid, leidsid nad, et 
kahte asja soovisid kõik need inimesed ühtviisi. Mida jõukamad, seda 
enam tahtsid nad saada, alati elada, mitte iialgi surra. Ja nad tahtsid kõike 
teada ja suuta, sest see tähendab võimu. 


Ja kui härra Chalil Sbeih ja tema sõbrad järele mõtlesid, kuidas seda 
iga inimese ürgsoovi luuleliselt väljendada, meenus neile üks vana lugu 
puudest... Ja nõnda lisasid nad oma jutustusele loo puust — hea ja kurja 
tundmise puust — ning sellele loole lisasid (nagu arvavad asjatundjad) veel 
ka tolle elupuu. Kohe näeme, miks. Puud seisavad aia keskel, see 
tähendab: siin on tegu millegi väga tähtsaga, kesksega. Elupuu märgib 
kujundlikult: inimloomuse juurde kuulub soov elada. Kuna ta kannab 
endas Jumala hingeõhku, tahab ta elada ja mitte surra. Ja ta tahab elada 
igavesti, sest temal lasub Igavese suudlus. 


Hea ja kurja tundmise puu tähistab inimese soovi kõike teada. 
Küsimuse all ei ole moraal, “hea ja kuri” on pigem vastandite paar nagu 

“üleval ja all”, “vasakul ja paremal”, “idas läänes”, “päev ja öö” — sellised 
mõistete paarid tähendavad “alati”, “kõik”, “kõikjal”, “igaüks”. Kirjutaja on 
siin väga arukalt kasutanud “kõiketeadmise” kohta kujukat võrdlust “hea ja 
kurja tundmisest*. Nii ilmneb ka siin jällegi see vastandite pinge, mis 
saadab inimest algusest peale, peitub tema loomuses. Ja ta peab püüdlema 
selle poole, et teada kõike, kuna kannab endas kõikteadva Jumala Vaimu. 
Jumal ise on ta nõnda loonud. Kõik inimese küsimused ja otsingud on 
esile kutsutud Jumala poolt, kuuluvad inimloomusse. 


1.17. Jõgede hulk sümboliseerib kogu maailma 


Ja Eedenist sai alguse jõgi, mis kastis rohuaeda, jagunedes sealtpeale nel- 
jaks haruks: esimese nimi on Piison, see voolab ümber kogu Havilamaa, 
kus on kulda; selle maa kuld on hea, seal on bedolavaiku ja karneoolikive. 
Ja teise jõe nimi on Giihon, see voolab ümber kogu Kuusimaa. Ja kol- 
manda jõe nimi on Hiddekel, see voolab hommiku pool Assurit; ja neljas 
jõgi on Frat. (1Ms 2,10-14) 

Kas see tekst pärineb Jahvistilt, pole siinkohal tähtis. Pangem tähele 
vaid keele iseäranis ilusat kujundlikkust ja seda, mida ta väljendab: õnne- 
ja küllusemaal, Jumala ligiolekust saab alguse jõgi — vesi. See tähendab 
elu. Jumal annab oma aiale ja inimesele selle sees elu, voogavat elu. Või 
teisipidi: kogu elu lähteallikas on Jumalas, tema ligioleku õndsuses. Jumal 
ise tahab endast teada anda kui jõest, mis kõike niisutab. Milline kujund 
kõrbeinimese jaoks! 


Paradiisi terviklusest kandub elujõgi üle kogu maailma. Kogu maailm 
elab sellest õndsusaia veest. Kõik elu, mis on maailmas, alates madalai- 
matest ainuraksetest kuni kõrgeimate peaingliteni, kõik lähtub sestsamast 
allikast, millele Jumal on pannud alguse. Sellega väljendab tekst, et tege- 
likult on inimene määratud elama veekülluses, seega ka elu ja vaimu kül- 
luses. See kuulub tema loomusse. 


Siinkohal peaksime peatuma ja kuulatama, mida hüüab Jeesus lehtma- 
jade pühal? templi õuel: ,,Kellel on janu, see tulgu minu juurde...selle 
ihust voolavad elava vee jõed“ (Jh 7,375). Jeesus viitab siin ilmselt algus- 
loo tekstile ja sõnab sellega: kui tuled minu juurde, elad sa jälle külluses 
ning saad ise paradiisiks. Sinust endast lähtuvad siis elu jõed kogu maail- 

male. Peamine on, et tuleksite minu juurde, et kaoks vahe Jumala ja loodu 
vahel. Kui te olete Kristuses, siis olete paradiisis, siis olete paradiis. 


1.18. Aeda harida ja hoida 


Ja Issand Jumal võttis inimese ja pani ta Eedeni aeda harima ja hoidma. 
(1Mo 2,15) 

Sõnadel ,,harima ja hoidma“ on ka ,,kaitsmise“ tähendusvarjund. 
Kaitsta mille eest? Mis ohustab õndsusaeda? See oht võib tuleneda vaid 
inimesest endast, tema loomuse juurde kuuluvast pingest, mis levib kõik- 
Jale. Uues Testamendis juhib Jeesus jüngrite tähelepanu sellele, et neist 
endist, nende liigsest usinusest (mitte aga kurjast vaenlasest) võib tekkida 
oht nende hoolealustele.(Mt 13,29) 


Üks osa inimese õnnest on vastutus mullapinna eest, savimulla eest, 
millest ta on võetud. Üksnes siis, kui inimene võtab kanda talle määratud 
vastutuse, saab ta olla täiesti õnnelik. Oleme õnnelikud vaid olles 
kooskõlas meie elu mõttega: maad harida ja hoida ning igavese Jumala 
poole püüelda. 


Näib, nagu tahaks Jahvist öelda: inimene pidi töötama juba enne pat- 
tulangust, Jumala ligiolekus, paradiisis. Siiski ei muutunud see orjatööks 
jumalate heaks, nagu on teiste rahvaste mütoloogiates. Ei, kõigepealt töö- 
tas Jumal meie heaks! Nüüd peab inimene seda järgima, ent ta ei pea tööd 
tegema Jumala jaoks, vaid maa ning iseenese kasuks. Harides maad/pin- 
nast kujundab ta iseenda loomust. 


Jumalast võõrandumine töö kaudu ei tulene pühakirja järgi tööst ene- 
sest. Inimese võõrandumine töös on Jumalast, oma elu mõttest võõrandu- 
mise tagajärjeks. Olles eemal Jumalast, saab iga töö inimesele raskeks ja 
ehk ka mõttetuks (või ainsaks elu mõtteks). Sel juhul võib isegi puhkus 
»stressiks“ muutuda. Ühenduses Jumalaga, minu olemasolu mõtte ja 
tähendusega, võib ka kurnav töö mõttekas näida. 


1.19 . Jumal annab kõik inimese käsutusse 


Ja Issand Jumal keelas inimest ja ütles: ,, Kõigist aia puudest sa võid küll 
süüa, aga hea ja kurja tundmise puust sa ei tohi süüa, sest päeval, mil sa 
sellest sööd, pead sa surema!“ (1Ms 2,16j) 


57 


Terve aed on inimese käsutuses — välja arvatud see puu!” Eeskätt 
tähendab see: inimesel on kõike küllaga. Mida ta ka ei sooviks, puid 
Jätkub. Kuid tal ei ole õigust kõigile puudele. 


Mida see kujund tähendab? Taas öeldakse väga lihtsalt ja lühidalt, et 
sugugi mitte kõik pole inimese kui loodud olendi käsutuses. See üks puu, 
mis temale ei kuulu, väljendab tema piiratust, loodupärasust. Ainuüksi 
piiramatule Jumalale kuulub kõik. Kui inimene sellest sööks ja nõnda 
»kõike tunnetaks“, muutuks ta millekski, mis on tema loomusevastane. 
Teada ja suuta kõike — see on inimolendile kui loodule võimatu. Just selle 
vastu ta põrkabki. Kas pole see nõnda, et kui meil ka kõike küllaga jagub, 
põrkume alati just selle vastu, mida me ei saa omada. 


Ent miks peab ta surema, kui ta püüab kõike teada saada ja kõike 
suuta? Põhjus võiks peituda järgnevas: tunnetada kõike, head ja kurja 
piiramatult tunda ning suuta (olemata samas Jumal, kes on selle kõik oma 
armastuse läbi seadnud), teeks inimese kõikvõimsaks. Me kogeme seda 
ikka jälle: mida inimene on tunnetanud, seda ta tahab ka teha. Kui ta nüüd 
kõike teha suudaks, olles samas kaugel Jumalast, seega eemal sellest 
armastusest, mis lähtub Jumalast ja korrastab kõiki jõude, viiks see 
inimese enda hävinguni. 


Ta oleks nagu tuumareaktor, mis töötab oma võimsuse piiril. 
Võimsuse kõrgpunktis algab tema häving. Inimene, kes ei tunnista enam 
Jumalat, sarnaneb sellise kontrolli alt väljunud tuumareaktoriga. Ta ei tun- 
nista mingeid piiranguid ja hävitab iseenda. 

Ainult armastus võiks teda päästa. Armastada tähendab aga teistega 
arvestada! Ilma armastuseta kõike suuta ja tahta viib kaose ja surmani. 
Surm, füüsiline surm ei tunduks siis enam karistusena, vaid vastupidi — see 
võiks osutuda Jumala päästeaktsiooniks. 


Inimene, kes ei armasta, kuid tahab kõike suuta, oleks türann, kes toob 
hävingut. Meenutagem 1 Kr 13: kui ma ka seda ja teist ja veelgi enamat 
suudaksin, ent mul ei oleks armastust, oleks see kõik kasutu! 


1.20. Meil peab kõike olema, kuid kingitusena 


Inimese väärikus seisneb tema võimes olla rahul oma loodupärasusega, 
loobumata samas igatsusest kõige järele. Ühtaegu vähenõudlik olla ja 
suurt tahta. Tunnistada meie elu puudusi, kaotusi ja piiranguid, aga mitte 

meelehärmis ega mässumeeles, vaid tunnetades meie loodupärasust. 
Piiride kaudu, mida puudused meile seavad, tunneme ära algse ter- 
viklikkuse. 


Me peame ju saama selliseks kui Jumal, kes on meid loonud oma kuju 
ja näo järele. Ometi ei saavuta me seda eesmärki oma tahtmisest ja jõust. 
Nõnda purustaksime iseenda. Terviklikkuse võime saada vaid kingina. 


»Mina olen tulnud, et teil oleks elu ja oleks seda ülirohkesti.“ (Jh 
10,10) Kas Jeesus, kes teeb ainult seda, mida ta näeb Isa tegevat (Jh 5,19), 
võiks öelda midagi muud, kui seda, mis on alati olnud Jumala tahtmine? 


Kuulakem Paulust kirjas Efeslastele: ,,et te oleksite täidetud Jumala 
kogu täiusega.“ (Ef 3,19) Või mõelgem teistele tema sõnadele, et me 
oleme ,,Jumala lapsed“, ,, Jumala pärijad“, ,,Kristuse kaaspärijad“. Kõik 
need sõnad tähendavad tõepoolest, et me peame olema ,.Jumal“. Ent mitte 
omast jõust, vaid kingina. Lapsendus saab olla vaid kingitus. Omast jõust 
oleme ja jääme vaid looduks. Kuna Jumal meid aga armastab ja selleks 
loonud on, kingib ta meile ka võimaluse saada tema sarnaseks. 


Kannatuse, kaotuse, piiride ja mitte-olemise kogemise läbi võttis 
Jeesus enda peale meie looduks-olemise selle täielikkuses. Tema, Looja, 
sai looduks. Piiramatu võttis enda peale piirid. Ja hädas ei kasutanud ta 
oma väge, et end aidata. Ta jäi looduks ja näitas meile, kuidas inimeseks- 
olemine vaatamata kõigile selle piiridele võib saada täiuslikuks usalduses 
Jumala vastu. ,, Seepärast on Jumal...annetanud talle selle nime, mis on üle 
iga nime...“ (Fl 2,9) 

2 
JUMAL TAHAB END AVALDADA, 
KUNI INIMENE ON HEA 


2.1. Jumal tahab end avaldada, nagu Ta tegelikult on 


Esimeses Moosese raamatus, alates teise peatüki salmist 4b kuni 11. 
peatüki 9. salmini ilmutab Jumal Jahvisti abiga inimese sügavaimat 
loomust ja samas, ainulaadsel viisil ka omaenda loomust. Semiitliku tra- 
ditsiooni kujundlikus jutustamislaadis elustab kirjutaja kujukaid sünd- 
musi, mida ta esitab teatud määral ajalises järjestuses. Nende jutustuste 
aine on ta ammutanud mitmest allikast, ümber töötanud ja kujundanud 
oma eesmärgi kohaselt. Nimelt selleks, et kirjeldada inimese ja Jumala 
ajatut loomust. 

Kui nüüd järgnevas püüame Piibli esimesi peatükke edasi lugeda ja 
mõista, mida Jumal meile teada anda tahab, peame mitut asjaolu silmas 
pidama: 

1. Konkreetselt, ajalooliselt nähtuna, istuvad seal kuskil Jeruu- 
salemmas, umbes 950 aastat enne Jeesuse sündi, inimesed ( kasutame 
nende kohta oskussõna Jahvist, või välja mõeldud , härra Chalil Sbeih ja 
tema sõbrad“), kes mõtiskledes kõige selle üle, mis nende ,,äravalitud“ 
rahvast saanud on, tegelevad küsimustega: mis on tegelikult inimese 
sügavaim olemus? Mis on patt? Kuidas ta tekib? Kuhu ta viib? Eelkõige 
aga: mida teeb Jumal inimesega, rahvaga, kui see talle pidevalt selja 
pöörab? 

2. Vastused, mis need mehed ja naised enda mõtlemises leidsid oma 
vagadusest, ärksast poliitilisest ning tänapäevaselt väljendudes ,,sotsi- 
aalsest ja ühiskonnakriitilisest ettenägelikkusest“, panid nad vanade jut- 
tude vormi. Nad kujundasid need jutud siiski vastavalt oma kavatsustele 
ümber, et need vastaksid paremini sellele, mida nad tahtsid väljendada. 
Selle tulemusena peame alati eristama ühelt poolt jutustusvormi, ehk 
kujundikeelt, ja teisalt selles peituvat mõtet. Jutustuse vormi sisuks 
pidades satume eksiteele. 

3. Ilmutus on vähemalt neljaosaline protsess. Kõigepealt vaatlevad hr. 
Chalil Sbeih ja tema sõbrad oma aja inimesi. Siis mõtisklevad ajalookäigu 
üle, kuidas on selline olukord kujunenud. Kolmandaks kirjutavad nad oma 
mõtted üles religioosses ja poliitilises ärksuses, vanade jutuainete ja 
omaenda ,lähivaatluste“ abiga. Ja neljandaks vahendavad neid jutustusi 
järeltulevad põlvkonnad, kes tunnistasid neid tekste kui ajatuid. See on 
üks viis, kuidas võib toimuda ilmutus. 


Jumal tahab end inimesele avaldada. Armastus tahab end avaldada ja 
peab seda tegema! Ent seejuures peab Jumal arvestama (nagu armastus 
alati arvestab sellega, keda ta armastab) inimese vastuvõtuvõimet, mille 
Ta ise on loonud. Enamjaolt saab millegi uue adumine toimuda ainult 
protsessilaadselt, vaid vältimatuid eksiteid ja omaenda ettekujutusi läbides 
mõistab inimene tasapisi, kuidas Jumal on tegelikult. Esimestest 
lehekülgedest peale seisavad Piiblis need Jumala eneseavaldamise tõed 
kui vääriskivid. Ent nad on enamasti segatud inimlike kujutluste 
kiviklibusse ja pimedusse ning peavad veel selituma. Millised neist 
kividest on vääriskivid, ehk tõelise Jumala ilmutus, seda võib ära tunda 
Jumala suure armastuse läbi Jeesuses Kristuses. 


2.2. Inimese soolisus Piibli järgi 


Ja Issand Jumal ütles: ,, mimesel ei ole hea üksi olla; ma tahan teha 
temale abi, kes tema kohane on.“ Ja Issand Jumal valmistas mullast kõik 
loomad väljal ja kõik linnud taeva all ning tõi inimese juurde, et näha, 
kuidas tema neid nimetab. Ja kuidas inimene iga elavat olendit nimetas, 
nõnda pidi selle nimi olema. Ja inimene pani nimed kõigile kariloomadele 
ja lindudele taeva all ja kõigile metsloomadele, aga inimesele ei leidunud 
abilist, kes tema kohane oleks. Siis Issand Jumal laskis tulla raske une 
inimese peale ja see jäi magama; siis ta võttis ühe tema küljeluudest ning 
sulges selle aseme taas lihaga. Ja Issand Jumal ehitas küljeluu, mille ta 
inimesest oli võtnud, naiseks ja tõi tema Aadama juurde. Ja Aadam ütles: 
» See on nüüd luu minu luust ja liha minu lihast. Teda peab hüütama mehe 
naiseks, sest ta on mehest võetud! “Seepärast jätab mees maha oma isa ja 
ema ning hoiab oma naise poole, ja nemad on üks liha! Ja nad olid mõle- 
mad alasti, Aadam ja tema naine, ega häbenenud. (1Ms 2,18-25) 


Alguses luuakse inimene, Aadam, ,,muldne“. Tema nimi tähendab 
heebrea keeles veel ka ,,ma sarnanen“. Ma olen mulla sarnane, millest 

pärinen ning Jumala sarnane, kes on iseend minus kujutanud. Sel muldsel 
on siin veel sooülene ehk sooeelne tähendus. Jahvist räägib siin inimesest 
kui niisugusest, igast ,,muldsest“ ja ütleb: Ta on vormitud mullast ning 
oma Jumala hingeõhust. Kui loomad on loodud ainuüksi mullapinnast, on 
naine loodud ,,muldse“ mateeriast, tema küljest: ta on tema mina!“ 


Siin hakkab mõiste adam/muldne/inimene tähendus liikuma selle ja 
ühe teise mõiste “mees” vahel. Oma kirjanduslikus meisterlikkuses ütleb 
Jahvist: inimene on olemas vaid mehe ja naise ühtsuses. Naine on mehe 
külg ja mees on naise külg. Nad on teineteise tugi ja teineteise ,,mina“. 
Ilma selleta oleks inimene, oleksime meie, inimesed poolikud, me lonkak- 
sime. Veel tänagi ütleme: minu “teinepool”, “küljeluu”. Alles “1Š” ja “iša” , 
mehe ja mehenaise ühtsuses on inimene tervik ja täielik. 

Juba siin pannakse ,,meie ja meie õndsuse pärast“ alus sellele, mille 
Jeesus hiljem oma kuulutuse keskpunkti asetab, et seeläbi oma Isa tõelist 
olemist väljendada, nimelt: Jumal ise tahab olla inimese ,,külg“! 


Soolisus on algselt, tegelikult, hoopis midagi enamat kui seksuaalsus, 
see on kui inimese ,,teine mina“, tema teinepool. Mehe ja naise vastanda- 
tus ühtsuses on loomise antus, mida ükski inimene ei saa tühistada. 
Niikaua, kui inimene püsib ,,vastandatud ühtsuses“ oma Jumalaga, kuulub 
rõõm vastassugupoolest inimese heaks-olemise juurde, mis on Jumala 
tahe. (Inimese hüüd 1.peatüki 23.salmis ,,See on nüüd luu minu luust...“ 
on heebrea keeles pandud luulevormi ja seega kõlab kui rõõmuhõise: Jah, 
lõpuks ometi, suurepärane, imeline! Just seda olen ma otsinud..!) 


Üks ajatuid, ,, ilmutatud“ näiteid rõõmust vastassugupoole üle on 
Ülemlaul Vanas Testamendis. Paljud müstikud on ikka-jälle kasutanud 
seda armastuse keelt, tundmata piinlikkust millegi lihaliku ees. Näiteks 
Magdeburgi Mechthild või Avila Teresa , kes on kirjutanud kommentaari 
Ülemlaulule. Tänapäeva teoloogid ei söanda sageli seda teksti käsitleda, 
või siis tõlgendavad seda ettevaatuse mõttes ,,vaimselt“ või kirikule ja 
Kristusele suunatuna. Ometi saab soolisus olla vahel ainuvõimalik vahend 
Jumala ja tema loodu vahelise armastuse väljendamiseks. 


Nagu kõik loodu, nõnda ka see rõõm vastassugupoolest on eelkõige 
põhjus tänumeeleks, rõõmuks ja hõiskamiseks Jumalas. Pidagem meeles, 
et seda soolisust kirjeldatakse Piiblis, niisiis Jumala ilmutuses kui paradi- 
isi eripära, inimeses peituva hea tunnusjoonena. Kui meie kiriku tradit- 
sioonis on terved teoloogilised koolkonnad asetanud seksuaalsusega seon- 
duva ennatlikult raskete pattude ritta, siis ei vasta see üleüldine 
hukkamõist sugugi Jumala ilmutusele pühakirjas. Oma ,,mina“ täiendub 

alati teise läbi. Ma leian iseenda vaid läbikäimises teise sugupoolega, tema 
teise poolena või vastanduses temaga. 


Alles siis, kui seksuaalsust vaadeldakse eraldi loodu terviklikust 
seosest ning peetakse asjaks iseeneses, seksiks, võib ta muutuda patuks. 
See tähendab: siis ta võib tuua õnnetust. Õnnetust ses mõttes, et inimene 
ei leia enam seda, mida ta tegelikult otsib, nimelt täitumist ,,oma teise 
minaga“, seega jääb ta tühjaks, täitmata, õnnetuks. Sedalaadi kogemust, et 
»seks ei pakkunud mulle sugugi seda, mida ma lootsin“, võib pidevalt 
leida ajakirjadest ja noorte inimeste kirjadest. Need mehed ja naised, kes 
otsivad seksi arvestamata teise inimesega, mitte ainult ei leia üha vähem 
rahuldust, vaid saavad ka teisele pettumuseks, põhjustavad igavust ja 
tühjustunnet seal, kus peaksid tooma naudingut ja rõõmu, aitama kaasa 
inimeseksolemise täiustumisele. 


Selle kõige taga võime ära tunda ühe põhialuse, ,,hinge lood- 
usseaduse“: mil iganes inimene oma inimeseksolemise üksikosa tervikust 
lahutab ja seda ülemäärasel moel ning ainult enesele otsib, leiab ta selle 
vaid lühikeseks ajaks, pikemas perspektiivis aga kaotab selle täielikult 
ning lisaks ka iseenda. Jeesus viitab sellele hinge loodusseadusele 
sagedasti. 


Patt on sel juhul igatsuse muutumine kireks, vabaduse muutumine sõl- 
tuvuseks, teenimise muutumine valitsemiseks. Jäädakse alla igatsusele 
kaaslase, toe järele ja kompenseeritakse see pealiskaudselt välisega. Sisu 
asemel kest. Vabadus aga, millel peaks põhinema suhtlus teisega, muutub 
nõnda sõltuvuseks sellest inimesest ja seeasemel, et teist armastuses teeni- 
da, kasutan ma teda ära — kuid nõnda ei paku mu kaaslane mulle enam 
mingit tuge. Minu teine pool on nüüd vaid minu enda projektsioon. Kes 
kesta armastab, muutub ise kestaks. 


Patt on loomuliku pahupidipööramine. Sellelt seisukohalt saab uut 
moodi mõista ka Jeesuse üleskutset pöördumiseks. See pole mingi korrale 
kutsuv kõrvakiil — võta end kokku! Suru endas pesitsev kaabakas maha! 
Tõeline pöördumine pakub hoopis enam rahuldust. Nimelt taastub sel 
puhul algne paradiisikord, jumalalähedus. Nõnda ei paista pöördumine 
enam raske, ebameeldiv ega elueitav. Lühiajaliselt nõuab pöördumine 
inimeselt küll jõudu, et lahti saada iseendast ja oma mugavusest — nagu 
purjepaatki nõuab kogu jõu koondamist pöörde sooritamiseks, seejärel on 
aga kõik lihtsam, ka siis kui tee läheb vastuvoolu. 


Iga lõbu, mida inimene ei taltsuta, haarab tema vältimatult oma 
haardesse ning röövib temalt vabaduse. Mis esialgu tundus kosutav ja eda- 

siviiv, saab nüüd paljude hädade allikaks. Pöördumine piibellikus mõttes 
annab inimesele vabaduse kasutada kõike, aga ka kõigest loobuda — 
olenevalt sellest, mis teda paremini sihile viib. Pahupidisusest tahab 
Jeesus meid ümber pöörata meie algsesse täielikkusse, Jumala ja maail- 
maga üks-olemise pingesse. 

1Ms 2,23 ilmutab Jumal meile, et inimene saab ennast leida ja teosta- 
da vaid kohtumises ,. teise endaga“. Mitte aga kohtumises ainult ,, teisega“, 
näiteks loomaga (1Ms 2,20), samuti mitte kohtumises ainult ,,ise-endaga“. 


2.3. Inimene kui samasuguse ja teistsuguse ühtsus 


Pühakiri ütleb meile, et naine ja mees, kui inimeseksolemise samasuguse 
ja teistsuguse tervik, on oma loomujoontelt ja võimetelt üldiselt üsna sar- 
nased, on nad ju tehtud ühest ainest. Ometi on neil ka erinevusi: mees toe- 
tub eelkõige teovõimele, ta soovib enam kui naine näha oma püüdluste 
tulemusi, soovib ise oma keskkonda luua ja seal läbi lüüa; ta eelistab tege- 
vuslikku. (“eelkõige?, “eelistab” tähendab, et sedasama võib loomulikult 
leida ka naise puhul, aga eelkõige just mehe juures.) 


Naine seevastu toetub eelkõige stabiilsusele, ta kohaneb kergemini 
ning saab nõnda jagu olukordadest, milles mees peaga vastu seina jookseb 
ja kaotajaks jääb. Naine on enam pöördunud seesmusse (ta mõistab 
paremini hingesse puutuvat) ja eelistab isiklikkust. Ka siin ei saa öelda 
»Iga naine“, vaid ,,eelkõige naine“. 

Kõik need erisused on leidnud kinnitust eri valdkondades tehtud 
uuringute läbi. Nad ei sõltu kasvatusest ja esinevad osaliselt isegi loomari- 
igis. Ent kuigi need erisused kujundavad isikut vastvalt soole, ei õigusta 
nad mehe ja naise erinevat väärtustamist. Jumala ees on mõlemad 
samaväärsed, kuna nad on loodud teineteise pooltena ja on just seetõttu 
erinevad.” 


Inimese soolisus suunab mehe ja naise üksteise poole. Alles külg külje 
kõrval, teineteist täiendades on inimene täielikult inimene ja leiab oma 
»mina“, oma tervikliku loomuse. Jumal on naise ja mehe loonud 
teineteisele rõõmuks ja toeks. Ühiskonna eesmärgiks ei saa olla see, et 
mees ja naine mõlemad ühtsama suutma ja tegema peaksid. Nende erine- 
vused on mõlema jaoks tähtsad ja vajalikud. Paljusid asju suudavad nad 
mõlemad teha, ent mõnda teeb naine paremini, mõnda mees. Elades üht- 
suses ja täiendades teineteist suudavad nad palju paremini ka piirsituat- 

sioonides toime tulla ja oma elu teostada, kui et nad mingil põhjusel oma 
eripärased võimed maha suruks. Veelgi halvem, kui mingi valearusaam 
võrdsusest on kasvatusega nende kalduvuste ja võimete erisusi nullida 
püüdnud. Oma väärtuselt on mees ja naine loomupäraselt, seega Jumalast 
võrdsed, kuid erinevate võimetega varustatud, et kumbki saaks end otsus- 
taval silmapilgul sellest juhtida lasta, kellel on suuremad eeldused oluko- 
rraga toime tulla. 


Jumal nägi igatahes vaeva, et luua inimene ,.kaksikolendina“, mehe ja 
naisena, kes alles teineteist täiendades moodustavad tervikliku inimese. 
Ainus kord, kui Jumal oma loominguga päriselt rahul polnud, puudutas 
inimest: /nimesel ei ole hea üksi olla; ma tahan teha temale abi, kes tema 
kohane on. 


Inimese puhul alustas Jumal veelkord loomist, teatud mõttes paran- 
damist. Et loomine oleks tõepoolest hea ja lõpetatud, oli vaja inimest mehe 
ja naisena. Maalase jaoks oli ja on vajalik kohtumine teisega, inimesega, 
kes oleks talle sarnane ja ometi erinev. Ainult koos naisega on mees ter- 
vik ja ainult koos mehega on naine tervik. 


2.4. Kaaslase jaoks loodud 


Nii abieluinimese kui ka tsölibaadis elava inimese peamine ja viimne 
kaaslane on kahtlemata Jumal ise. Inimene on tekkinud kohtumises oma 
Loojaga. Kui inimesele kingitakse külluslikult lähedust oma Looja ja 
Issandaga, on ta sellest niivõrd täitunud, et partnerlus teise inimesega võib 
mõneks ajaks kõrvale jääda, ilma et inimeseksolemine seeläbi kahjustuks. 
Nii nagu Jumala auhiilguses, ühtsuses Temaga ei ole enam soolisust (Mk 
12,25), nõnda võib Jumal üksikuile juba praegu kinkida oma palge hiil- 
guse paiste. Osa oma jumalikust täiusest, mis meid täidab ja täiustab juma- 
liku kaasluse läbi, tahab Ta juba siin maa peal meie seas paista lasta. Tema 
ise tahab olla juba siin teinepool ja tugi, et ma saaksin Tema, Looja läbi 
terviklikuks inimeseks. 


Ent selleks vajab inimene jumalikku andi — kutsumust — nagu me 
tavatseme öelda. Ükski kiriklik seadus ei saa seda asendada, sest see on 
arm, manipuleerimatu armastuse and. Seetõttu ei saa tegelikult rääkida ka 
tsölibaadi seadusest. Kusagil pole kirjas, et Jumal näiteks preestriametisse 
kutsudes alati ja tingimata ka oma armu kingiks ning oleks ise eluaeg selle 
inimese ainuvajalik kaaslane. Kui me selle kõigega vaikides nõustume, 

ähvardab meid seesama, mida Jeesus kord variseridele ütles: ,,Te jätate 
kõrvale Jumala käsu ja peate inimeste pärimust.“ (Mk 7,8) 


Inimene moondub, kui ei hoolita loomise korrast. Jumal on inimese 
loonud kooselu jaoks. Ilma selleta ei leia ta oma ,,mina“, vaid hakkab otsi- 
ma aseainet. See käib pea kõigi elukutsete ja seisuste kohta. Aseaineks 
võib olla mõni hobi, mis hõivab inimese täielikult, või mõni töö, uurimus, 
mis teda nädalavahetusel perekonnast eemal hoiab. Selleks võib olla ka 
sport, lilled või loomad, kompuuter või pealiskaudsed armusuhted. 


Ja vastupidi: inimene, kes võib elada täisväärtuslikus partnerluses ja 
seeläbi tervikuks saada, oskab sugulisust selle täies ilus hinnata Jumala 
armu kiituseks. Ta armastab kõike oma Loojas ja Issandas. Ei ole olemas 
midagi, mis oleks iseenesest halb või ebapuhas, on olemas vaid ilus ja 
imeline, mille Jumal on loonud, et meie inimesed Temas seeläbi täiustuk- 
sime. Pigem tuleb eeldada vastupidist: see, kes ei ela ühtsuses oma 
Loojaga, ei käitu oma kaaslase suhtes ja ka oma Jumala suhtes õigesti. Ta 
mõistab seksuaalsust hukka ja siiski ihaldab seda — ja mõlemas ületab ta 
oma piirid. Ometi jääb ta otsima kaaslast, kes teda täiendaks. 

3 
INIMESE JA TEMA PATU OLEMUSEST 


3.1. Pattulanguse loo võimalik mütoloogiline tagapõhi 


Ilmselt on paljudel rahvastel, eelkõige niinimetatud primitiivsetel kultu- 
uridel ürgseid kujutlusi maailma ja elu, jumalate ja inimeste päritolust, 
inimloomuse kujunemisest, mis on omased kogu rahvale, tervele kultu- 
urile. Osalt peegeldavad seda ka praeguse elektroonikaajastu ulmefilmid, 
mis samuti puudutavad mütoloogilisi teemasid, ent need on pigem tule- 
vikku suunatud. 


»Üldiselt võiks öelda, et müüt on jutustus, sümboolne muinaslugu, mis 
võtab lihtsalt ja tabavalt kokku piiramatu hulga enam või vähem analoog- 
seid olukordi... Kitsamas mõttes edastavad müüdid mingi sotsiaalse või 
religioosse rühma elukorraldust. Nad lähtuvad niisiis pühast algest, mille 
ümber see rühm on koondunud... Müüdil puudub autor. Müüdi päritolu 
peab olema selgusetu. Osalt jääb isegi selle sisu segaseks. Müüt kujutab 
endast ühiste tõekspidamiste täiesti anonüümset väljendust... Kui need 
asjaolud ei oleks hämarad, või kui kriitika vältimiseks loobutaks püüdlus- 
est ähmastada müüdi lähteallikat ja tähendust, poleks müüti tarviski. 
Niisiis kunstiteos — luuletus, jutustus või romaan - erineb põhimõtteliselt 
müüdist...“ 


1Ms 3,1-7 kirjeldab niinimetatud pattulanguse lugu. ,,Niinimetatud“ 
seetõttu, et tekst ise ei räägi patust. Traditsiooniline kristlik tõlgendus 
puudutab oma ülimoraalse vaateviisiga parimal juhul vaid üht osa vanast 
tekstist. Jutustusel on talupoeglik tagapõhi, seega pärineb ta ilmselt põl- 
lumajanduslikust keskkonnast. Edasi võib loos leida viiteid matri- 
arhaadile, kütikultuurile ja loomulikult ka viljakusriitustele. 


On märkimisväärne, et paljude, osaliselt veel tänapäeval elavate prim- 
itiivrahvaste juures, nagu Togo ja Kameruni suguharud, samuti indiaan- 
laste ja inkade müütides leidub sümboleid, mis on hämmastavalt sarnased 
Aadama ja Eeva loo omadega. Sellest ei tule tingimata järeldada, et Iisrael 
on oma mütoloogia kunagi välja kujundanud toetudes ümbritsevatele või 
ajaliselt eelnevatele kõrgkultuuridele. Sama hästi võis Iisraelis toimida 
mingi samalaadne seaduspära, mis ka ülalnimetatud rahvaste puhul hoolit- 
ses üsna sarnaste müütide tekke eest, ilma et tuleks eeldada nende vas- 

tastikust mõju või sõltuvust. Teisalt pole sellinegi mõttekäik kuigi veenev, 
et peenelt väljatöötatud müütide aluseks ei saa olla mingi rohmakas muis- 
tend. Igale ,,barokile“ eelneb oma mõistuspärane ja ratsionaalne vastand. 


Tõenäoliselt peame Aadama ja Eeva loo puhul arvestama paljude 
kaasmõjudega. Meie ,,Chalil Sbeih ja tema sõbrad“ võisid kokku kirjuta- 
da mõndagi, mis pärines nende ühiskonnakogemusest, rahvuslikust ja reli- 
giooniloolisest traditsioonist ning omaenda hingest, nende mõttelaadist ja 
südamest. 


Ometi leidub huvitaval kombel primitiivrahvaste vastavais müütides 
järgmisi ühiseid elemente: madu, puu, Jumal, mees ja naine, viljad ning 
keelust üleastumine. Kas need ürgsed pildid pärinevad inimese 
sügavaimast loomusest? See klapiks igatahes meie teesiga: jahvistlik 
alglugu kirjeldab inimese ja tema kiusatuse olemust... Kui nüüd on juttu 
millestki inimesele üldomasest, võib arvata, et seda ka teistes kultuurides 
sarnasel moel väljendatakse. 


Kahtlemata, ja seegi vastab meie oletusele, leidub Piibli sümbolitekee- 
les ka suuri erinevusi teistest müütidest, nii ürgsete piltide kui ka nende 
tähenduse osas. Nõnda siis on küll igal pool väljendatud tõde inimese ja 
Jumala kohta, ent see kõik on suuresti segunenud inimkujutlustega. Jumal 
tahtis aga tagada, et teda mõistetaks nõnda, nagu ta tõeliselt on — ja see sai 
teoks pühakirjas, mis kuulutab ette Poja sündi. 


Paljude rahvaste müütides on madu seotud vihma ja pilvedega, kusju- 
ures vihma mõistetakse kui jumalate spermat, millega nad viljastavad 
maa. Lisaks seostub madu ööga ning samuti vana ja noore kuuga. See on 
omakorda naise kuupuhastuse võrdpilt. Peale selle on maol midagi tegu 
taevajumalannaga ning loomulikult ka viljakuse ja elupuuga.” 


Mao vastaspooleks on päikesekangelane. Sageli esineb neis müütides 
võitlus kuumao ja päikesekotka vahel — sümbol, mida Mehhikos hästi tun- 
takse. Kotkas ja madu püüavad seejuures üksteist alla kugistada. (Valguse 
ja pimeduse võitlus!) Madu tunneb tervistavate taimede saladust. Tal on 
vahendeid surma vastu. Kuidas tuleks seda seletada? Madu sümboliseerib 
ka looduse ringkäiku, milles esinevad surm ja ülestõusmine. Kevad toob 
jää ja lume järel jälle kaasa roheluse. Surmast tärkab elu. 

Umbes nõnda võiks kirjeldada Aadama ja Eeva loo müütilist tagapõh- 
ja. Mida enam võtab päikesekangelane võimust ja temaga koos saab val- 
itsevaks vaimne, mehelik element, püüd kõrgemale, — vastandina mao 
poolt esindatud looduse ringkäigule, naiselikule elemendile — seda enam 

saab maost kiusaja, vastaspool mehelikule püüdlusele kõrgema ja igavese 
Järgi. 


3.2. Pattulangusloo piltide psühhoanalüütiline sisu 


Inimese mõttemaailm, mis väljendab end keele sõnades ja mõistetes, 
moodustab vaid väikese osa tema olemusest. Palju suurema osa hõlmavad 
meis tunded ja meeleliigutused, millele viitab näiteks ka Loyola Ignatius 
oma ,,Vaimulikes harjutustes“, kui ta õpetab eristama vaime. Need tunded 
ja meeleliigutused on teadliku mõtlemise eest suures osas varjul ning ain- 
ult kauaaegne, aus, sihikindel püüdlus toob nad sügavusest meie tead- 
vusse. Sama sügaval meis asuvad pildid ja isegi helid. Inimese algus ja 
lõpp on hääled ja pildid. 

Pildid, mida on kasutatud Aadama ja Eeva loos, esinevad sageli ka 
psühhoanalüüsis. Nii et on õigustatud selle loo käsitlemine ka psüh- 
hoanalüütilisest vaatepunktist. Igal juhul peaksime seejuures juhinduma 
teaduslikust ettevaatusest. Oma ajastu ja kultuuri märke saab vaid vähesel 
määral üle kanda hoopis teise ajastusse ja kultuuri, millest see tekst 
pärineb. Kui juttu on inimloomusest, võib ilmneda ja peabki ilmnema seos 
toonase ja tänase, sealse ja siinse vahel. Ent me teame siiski liiga vähe 
sellest, kui kaugele need sarnasused ulatuvad, või kas me mõistame neid 
pilte õigesti ja piisavalt tõlgendada — niivõrd kui üldse on mõeldav mingi 
ühene ja kindel tõlgitsus. 

Psühhoanalüüsis tähistab madu pimedust, kaost, teadmatust. Madu 
võitleb valguse ja teadmisega. Puu on psühhoanalüütiliselt paljutähendus- 
lik. See võib märgitseda ema või ka naist, samas ka toiduallikat või ka 
mehe suguelundit. ,,Puust söömine“ sümboliseerib oraalset viljastumist, 
see võiks tähendada meheliku seksuaalsuse regressiooni.'* 


Psühhoanalüütiliselt on naise mao poolt kiusamise taga väikese 
tüdruku soov oma isalt last saada.” See on aga keelatud ja karmilt karis- 
tatav. Niisiis on tugevalt põimunud soov ja hirm. 


Aadama ja Eeva loo puhul tuleb silmas pidada veel kahte asjaolu. 
Esiteks ei seosta Jahvist seksuaalsust patuga, nagu teeb enamik müüte. 
Juba enne, mehe ja naise tutvustamisel on ta seksuaalsuse määratlenud kui 
paradiislikult hea, segamata sellega pattu. Jumal ise on inimese nõnda 
seadnud, et viimane sel moel heaks saaks. Teiseks ei võta Jahvist lihtsalt 

teisi müüte üle, vaid seab müütilised motiivid kokku täiesti uueks mosai- 
igiks. 

Kui tahaksime iga müütilist pilti lahti mõtestada, laseksime silmist 
kõige olulisema. Pigem peaksime uurima, mida tahtis Jahvist öelda oma 
uue ,,mosaiigiga“. 

Meie aja psühhoanalüütiliste koolkondade ja kultuuri seisukohalt 
võiks loo tähendus olla järgmine. Algusest peale on inimesed otsinud min- 
git absoluutset tuge ning absoluutset ühtsust kooselus. Mõlemas igatsuses 
ühildub nende püüdlus millegi külge klammerduda (oraalsus) igatsusega 
armastuse järele (seksuaalsus). Siis, kui nad ei usalda enam Jumalat, pole 
aga võimalik leida seda tuge ja mõistmist isa ja ema juures. Viimaks tekib 
sellest taas vajadus usu järele, vajadus otsida viimset tuge Jumalas ning 
suunata kogu armastus Jumalale. Ükski maine asi ei saa seda asendada.” 


Kas mitte juba siin ei hakka kostma Jeesuse sõnad: ,,Kes isa või ema 
armastab enam kui mind...“(Mt 10,37)? Või see teine ütlus, mis ühendab 
Vana ja Uue Testamendi: ,, Armasta Issandat, oma Jumalat, kogu oma 
südamega...“(Mt 22,37 ja S5Ms 6,4). Siiski tuleks küsida, kas Jeesuse 
sõnad, nii sobivad kui nad ka tunduvad, midagi hoopis muud silmas ei pea 
kui psühhoanalüütiline interpretatsioon.:' 

Kuidas Carolina monsignore Columbo ja isa John Pauli 
jaoks Piibli kokku õmbles 


e 


» Tere päevast, isa John Paul. Astuge edasi.“ 


Carolina oli suurepärane naine. Olemuselt võluv ja välimuselt peen, 
käitumiselt tagasihoidlik aga ometi otsusekindel ja ettenägelik, kui oli 
vaja midagi ära korraldada. Samuti suutis ta väsimatult tööd teha ning 
kainelt ja kriitiliselt mõelda. John Paul ei varjanud, et Carolina talle 
meeldis. Kust küll monsignore Columbo sellise haruldase naisterahva lei- 
dis? 

»Mul sai ämber just täis valatud, kuid see on ilmselt teie jaoks liiga 
raske...“ 


» Palun jätke, Carolina! See pole mingi probleem! Seal on ju veel üks 
ämber!“ 


»See on minu jaoks“ kostis esikust. Columbo tuli, ta sättis parasjagu 
tööpükstele rihma ümber oma üsna imposantse keskkoha. ,, See on muidu- 
gi ka minu jaoks liiga raske, John Paul. Seda olen ma täna juba kuulnud. 
Teate, nii kavaldab see naine mind iga kord üle.“ 


Carolina pühkis korraks nina ning kadus kergelt punastades ja 
muiates keldrisse. ,, Eelmisel nädalal ütles ta mulle: 4h, meil läheks jälle 
kartuleid vaja, nii umbes 20 kilo. Kuid neid ei saa teie kohale toimetada 
monsignore, need on liiga rasked. Te teate, John Paul, et meie, mehed ei 
suuda sellistele võrgutustele vastu panna. Ja nii olengi ma tal täiesti 
peos. 


»Ma võtan veel need küürimislapid ja harja kaasa. Siis on meil vist 
kõik olemas. “ Carolina tegi näo, et lugu on hoopis vastupidine ja muutus 
asjalikuks. Täna oli päevakorras midagi erilist. Üleval pööningul oli üks 
vana kast, igivana. Üks kirst, mis pärines vaarisa aegadest. Monsignore 
oli selle saanud oma vanematelt ja unustanud, mis seal sees on. Ta isegi 
ei mäletanud enam, kas ta seda üldse kunagi avanud oli. Täna tahtsid nad 
siis kolmekesi kirstu saladuse päevavalgele tuua. 


»Mul seisab täna pärastlõunal ees üks kõnelus Piibli ilmutuse 
teemal, “ ütles John Paul. Columbo aga mõtles, et ta peaks selle ilmutuse 
peast välja viskama, meil on siin oma ilmutamine käsil. 

»Minge teie palun ees, monsignore. Te tunnete seal asja paremini, “ 
ütles Carolina. Rongkäik läks liikvele. Monsignore avas ukse trepikäiku, 
mis viis pööningule. 


71 


»» Millal me viimati siin üleval käisime, Carolina?“ 


» Kevadel. Te tahtsite näha, kas katus on talve jooksul kahjustunud. 
Ettevaatust, monsignore, ärge kukkuge, trepp on üsna järsk!“ 


»Aga kui seal on rotte ja hiiri?“ küsis John Paul. ,, Või öökull, kes 
meile kallale tungib?“ 


»» Siis ma rahustan teda...“ 
» Teda!? Aga meid...? 


»John Paul, see naine teeb kõike armastusega. Ja tavaliselt hoopis 
teisitmoodi kui meie, mehed arvame. “ 


» Mu härrad, ma palun teid, mul on veel muudki tegemist. Kas me ei 
läheks nüüd selle kirstu juurde monsignore? “ 


Üleval oli lämbe ja sumbunud õhk. Üks päikesekiir tantsis võidu must- 
tuhande tolmukübemega. Vanad kapid, kastid, voodid seisid omapärases 
korras otsaseina ääres. Üks pesunöör kaardus nende peade kohal. 
Carolina kasutas seda, kui õhk väljas oli veelgi räpasem kui tolmusel 
pööningul. Monsignore ja John Paul panid ämbrid maha. 

» Kus on siis aaretekast?“ 

» Seal taga.“ 

» Kus?“ 

» Pappkastide all on kardinapuud, selle all üks pilt, ehk maal, ja selle 
all ongi meie saladus. “ 

Ettevaatlikult tõstsid nad kõik kõrvale. Carolina pühkis küll niiske 
lapiga suurema tolmu ära, kuid tolmupilved hõljusid ikkagi nende ümber. 
Hea seegi, et mul täna vanad riided seljas on, mõtles John Paul. Carolina 
näeb oma pearätiga jällegi võluv välja. John Paul tõstis maali üles: 

» Mis vanaisa see siin on?“ 

» Ärge öelge midagi halba selle mehe kohta! See on minu vanaonu, kes 
oli misjonär Aafrikas. Olen talle palju tänu. Ma isegi palvetan tema 
poole. “ 

John Paul püüdis vabandada: ,, Hea küll, Carolina, siis ma lasen teie 
portree siia tagaküljele maalida. “ 

» Enne tahaksin selle kirstuga ühele poole saada.“ 


Nad tõmbasid vana kirstu välja. Oli see vast hiiglaslik, raudvitste ja 
võimsa lukuauguga. 


» Kas teil võti on, monsignore?“ 

» Üks nendest peaks vist sobima. “ 

Luku avamisega läks aega. Nad olid põnevil nagu väikesed lapsed. 
Carolina naeris: ,, Akki seal polegi midagi!“ 

» Selleks on ta liiga raske,“ raputas monsignore pead. ,, Äkki on seal 
hõbedakangid! Aidake veidi tõsta, John Paul!“ 


Ettevaatlikult pistsid mehed sõrmed serva alla ja tõstsid kumera kaane 
üles. Algul polnud võimalik midagi näha. Kõik oli must ja tolmune. Oökul- 
li seal ka pole, mõtles John Paul, aga mis asi see siis on? 


Carolina sai esimesena jaole. ,, Paistab, et need on vanad rätikud. See 
võis kunagi olla saterkuub. Isa, võtke sealt palun paar kartongitükki ja 
laotage maha, siis saame kõike veidi lähemalt silmitseda. Monsignore, 
võtke teie see seelik. Ettevaatust, sellest võib mõni koi või surnud hiir välja 
kukkkuda. “ 


See oli tõepoolest saterkuub. Selle juurde kuuluvad mustad püksid olid 
juba läbi näritud. Allpool oli midagi seelikutaolist, tikandite ja kantidega. 
»Ja see valge seal, oli see vaarema pluus?“ küsis John Paul. ,, Võibolla 
küll, “ kaalutles Carolina. ,, Kuid sellel oleks pidanud olema pikad käised, 
neid ma küll ei näe.“ 


Nad tõstsid kõik ükshaaval välja. Enamjaolt ei olnud enam võimalik 
kindlaks teha, mis asjad need kunagi on olnud. Üks pihik oli päris hästi 
säilinud, kuid enamiku puhul pidid nad mõistatama. Laudlinad? 
Salvrätid? Aluspesu? Sukad? Igatahes paistis, et see kirst oli kunagi 
pesukapiks. 


»Ja mida te selle kõigega peale hakkate, Carolina?“ küsis John Paul. 
» Seda ei saa ju enam kasutada. “ 


»Ma just mõtlesin selle peale. Mõne asja võiks ära parandada või 
parajaks teha, muidugi peaks enne kõik puhtaks pesema. Ülejäänust — mis 
teie arvate, monsignore — meil võiks all esikus või koosolekuruumis mõnd 
seinavaipa tarvis minna. Ehk saan vanad tükid kuidagi kokku lappida ja 
neist ühe ilusa seinakatte teha.“ 


AII helises telefon. 


»» Oh, see on mulle!“ ehmus John Paul. ,, Mul läks ilmutus meelest! 
Tont võtku! Ja ma pole valmistunud. Nendes riietes ei saa ma ka minna...“ 

Monsignore irvitas laia suuga: ,, Pange siis pihik ja saterkuub selga.“ 

» Tulge!“ sekkus Carolina asjalikult. ,,Teie riided näevad korralikud 
välja. Ma puhastan neid veidi ja te võite minna. Need riided sobivad teile 
ju päris hästi, John Paul. Te ei pea ju alati mustas käima. “ 


Kui nad all esikus ootasid, kuni John Paul vannitoast välja tuleb, ütles 
Carolina: ,, Monsignore, niimoodi ei tohiks te isaga rääkida. Minuga on 
teine lugu, küllap ma teile vastata oskan.“ 

» Veidi värvi lisada ei tee paha, Carolina. Aga mul tuli hoopis midagi 
muud pähe. “ Monsignore'i silmad käisid üle elutoa, justkui liigutaks tema 
aju terveid raamatukogusid. 


Kui isa John Paul mõni minut hiljem välja ruttamas oli, tuli Columbo 
talle järele: ,, Kuulge, kas vestlus tuleb ilmutusest? “ 


»Jah, ilmutusest Piiblis. Eri allikatest ja redaktsioonidest, 
pärimustest, mida seal on ümber töödeldud ning sellest, kuidas lõpuks 
enam ei teatagi, kes, mida, millal ja mispärast on kirjutanud ja miks seda 
kõike üldse ilmutuseks nimetatakse. “ 


» Siis te olete ju parimal moel valmistunud! “ 
» Ei, ma ei ole mitte midagi ette valmistanud. “ 


»» Olete küll. Teil tarvitseb vaid jutustada seda, mida me äsja pööningul 
tegime... “ 


»» Columbo, te olete parandamatu!“ John Paul kiirustas minema. ,, Ma 
tulen seinavaipa vaatama!“ 


», Olete teretulnud!“ 


Osavõtjaid oli küllalt vähe — vaid kümmekond naist ja paar meest. 
John Paul ei lootnudki sellelt koguduse nõukogu poolt algatatud piib- 
liringi ürituselt midagi erilist. Meie aja kohta on kümme osavõtjat juba 
palju. Nüüd tuleks vaid ära hoida see loobumismeeleolu, kui igaüks kahet- 
seb, et kohale tuli. John Paul pani mängu kogu oma esinemisoskuse. 


On olemas palju autoreid, kelle tekstidest on Piibel kokku pandud. 
Vanim neist on niinimetatud Jahvist. Teda nimetatakse nõnda, kuna tea- 
tud allikas kasutab Jumala nimena alati Jahve”. Seepärast nimetatakse 
selle autorit parema puudumisel Jahvistiks. Teine allikas nimetab Jumalat 
“EV ning selle kirjutajat nimetatakse seetõttu Elohistiks. Jahvist elas 
arvatavasti Taaveti või kuningas Saalomoni ajal, Deuteronoomium on 
aga tekkinud palju hiljem, kuigi seda loetakse “5. Moosese raamatuks”. 
Preestriraamat on tekkinud veelgi hiljem, arvatavast Babüloonia 

vangipõlve ajal. Kuid preestriraamatu tekstiga, esimese loomislooga 
algab Piibel... 


» Kas siis Mooses ei kirjutanudki seda viiendat raamatut?“ tahtis üks 
naine teada. ,, Päris kindlasti mitte. Tõenäoliselt ei kirjutanud ta ühtki 
niinimetatud viiest Moosese raamatust, mitte ainsat tähtegi. “ 


»» Miks neid siis Moosese raamatuteks nimetatakse? “ 


»Mooses etendab neis peaosa, välja arvatud 1. Moosese raamatus. 
See tähendab, et tema on kõik seadmused “üles kirjutanud”. Seepärast 
saidki need raamatud nime tema järgi. “ 

» Kui Jahvist oma raamatut kirjutas...“ 


» Tohin ma korraks katkestada: Jahvist ei kirjutanud tänapäeva mõiste 
järgi raamatut, vaid...“ 


» See on hetkel ükskõik. Ma tahtsin küsida, kas ta niiöelda teadis, et ta 
paneb kirja ilmutust? Oli ta selleks endale mingi inspiratsiooni välja 
mõelnud või tuli talle valgustus? Mispärast nimetatakse tema kirjutisi 
ilmutuseks? Ka Muhamed väitis ju, et Koraan ilmutati talle. Kuidas saab 
midagi sellist kindlaks teha?“ 


» Kui keegi mulle ütleks, et tal on jumalik ilmutus, arvaksin ma kõige- 
pealt, et see inimene on sügavalt veendunud oma kutsumuses. Selle 
põhjuseks võiks olla lapsepõlvest pärinev alaväärsuskompleks, mida ta 
tahab nüüd kompenseerida kuulutades end Jumala sõnumi kandjaks. 
Võimalik muidugi, et ta tahab ainult raha teenida. Minu arvates peaks 
isik, kes kes väidab endal olevat ilmutuse, ennekõike psüühiliselt terve 
olema. Näiteks apostel Paulus oli oma vaimult väga tasakaalukas 
inimene. Ta suutis enesekindlalt esineda, samuti võis ta ka tagasi astuda, 
ta oskas võidelda ja ka kaotada, tegemata järeleandmisi oluliste asjade 
puhul.“ 


» Mida te sellega silmas peate?“ 


»Ta võis näiteks anda nasiiritõotuse*, asetades end sellega seaduse 
alla, kuid ometi ootas õnnistust ja oli seda tegelikult juba Kristuse käest 
saanud. Kui Paulus dikteeris oma kirju, ei mõelnud ta sellele, et kirjutab 
ilmutust. Ei, talle esitati konkreetseid küsimusi, näiteks Korintosest. 
Mõned olid talle küsimused saatnud kirja teel, teised tulid ise kohale. 





* Sõna tuleneb heebrea keele verbijuurest nzr — pühendama, eraldama. 
Nasiiritõotuse kohta lähemalt vt. 4Ms 6. T.m. 

Nendele küsimustele vastas Paulus oma Kristuse-tundmisest ja kogu oma 
kogemusest lähtudes. Kui ta oli Korintoses, umbes aastal 75, dikteeris ta 
pika kirja kristlastele Roomas. Tema pea ja süda oli seejuures veel ametis 
Korintose koguduse probleemidega. Seda on osaliselt võimalik välja luge- 
da sellest, mida ta roomlastele kirjutab. Näiteks: “Ärge tahtke enamat kui 
teile on antud...,” ma tean nimelt omast käest, mida see endaga kaasa 
toob. Paulus kirjutas seda, mida talle sisendas “mõistev armastus, sügav 
seesmine Kristuse-tunnetus ja selle lõpmatu kannatlikkus. “ 


»Aga kuidas sai sellest tavalisest kirjast ilmutus?“ 


» Kristlased, eelkõige vastutavad isikud, kes kirja lugesid, leidsid selle 
nii hea olevat, et nad seda ikka jälle kasutasid. Nad leidsid selles oma usu 
tuuma nü hästi väljendatud olevat, et kirjast sai varakristlike dokumentide 
koostisosa. Sellele viidati ikka jälle. Siis sai ta kiriku poolt “vastu võetud”. 
Selle protsessi põhjal ütlesid hiljem kirikukogud, et Pauluse kirjades ole- 
vat Jumal end ilmutanud kehtivalt kogu kiriku jaoks. “ 


» Kas Jahvistiga Taaveti, Saalomoni ajal oli sama lugu?“ 


» Ma arvan, — keegi ei tea seda täpselt — et see toimus samamoodi. See 
Jahvist ja tema sõbrad nägid oma aja inimesi, probleeme, püüdlusi ja 
tahtsid sellele vastust leida. Seejuures pidid nad ise väga usklikud olema, 
tugevalt kinni oma rahva traditsioonis, samas poliitiliselt ja ühiskondlikult 
ärksad. Kuid eelkõige pidid nad olema tohutult head inimesetundjad. “ 


»» Kust seda teatakse? “ 

» Seda võib järeldada nende tekstidest, kui osata neid õigesti lugeda.“ 


»Ja kuidas nad need tekstid koostasid? Need ei olnud ju mingid kir- 
jad.“ 

» Ei, need olid teatud laadi — tjaa, seda on raske seletada, sest midagi 
samalaadset pole tänapäeval olemas. Religioosne, ajalooline, inimlik 
temaatika koondatud jutustuse vormi. Jahvist võis mõelda umbes sellise 
küsimuse üle: kuidas saab Jumal meie rahvast, inimest üldse aidata? Sest 
inimene on pattu teinud ja seda rohkem, mida paremini tal läheb. 
Leidmaks vastust, mängis ta läbi mitmeid võimalusi. Kuid seejuures kasu- 
tas ta vanade juttude materjali, mida ta ehk teadis oma lapsepõlvest. Ja 
tema sõbrad lisasid omalt poolt vana jutumaterjali...“ 


Materjali! John Paulist käis läbi sähvatus. Vana materjal kirstus! Ja 
Carolina tahtis need uuesti kokku panna, neist uue maali kujundada. See 
sobis täpselt sellega, mida ta siin selgitada püüdis! Ilmselt seda pidaski 

Columbo silmas, kui ta ütles, et ma olen hästi ette valmistunud. Isa John 
Paul proovis kohe vanade materjalide kujundit oma teemale rakendada. 


» Kujutlege, et te leiate pööningult ühe vana kirstu. Selle sees on vanad 
riided, tolmunud, määrdunud, koidest ja hiirtest puretud, vaevalt on aru 
saada, milleks neid kunagi kasutati. Nad pole enam kasutamiskõlblikud. 
Ja siis ütleb üks arukas, tore naisterahvas: ma teen sellest seinavaiba! Ma 
pesen kõik puhtaks, lõikan ära lagunenud osad, teised parandan või täien- 
dan vastavalt oma nägemusele. Ma tahan teha pildi “tänapäeva kirikust” 
ja kasutan selleks neid vanu riidetükke. “ 


» See oleks siis midagi kollaaži taolist!“ 


»Jah. Kuid Jahvisti puhul oli asi veidi keerulisem. Tema ees olid niisi- 
is vanad jutuained. Mõne puhul neist võime veel välja uurida, millises 
seoses neid kunagi jutustati, teiste puhul pole seda enam võimalik kindlaks 
teha. Mõned on mitu korda ümber töödeldud, täiendatud või muul viisil 
muudetud. Enamik näib olevat suuline pärimus, mõned võisid olemas olla 
ka kirjalikul kujul. Kuid vanade jutustuste sisu ei huvitanud Jahvisti kui- 
givõrd. Ta tegi need ümber nii, et sai need oma uude jutustusse sobitada. 
Täna oleks ta ehk andnud neile pealkirja: “Inimese ja tema patu olemus- 
est ning Jumala ja tema armu olemusest.” Lugu, mis sellest välja tuli, 
kiideti heaks tema kaasaegsete poolt, või siis ka alles hiljem. Igatahes 
pidasid inimesed seal öeldut nii ilusaks, õigeks ja tähtsaks, et nad hoidsid 
jutustuse alal, lugesid seda pidulikel puhkudel jne. Seegi jutustus sai 
ilmutuseks”, kuna ta oli tunnistatud Iisraeli usu kindlaks koostisosaks. Ka 
meie kirik on seda juutide Piiblit tunnistanud. “ 


»Aga te ütlesite alguses, et Jahvisti on väga raske näiteks 1. Moosese 
raamatust välja selitada. Mis seal siis juhtus? “ 


» Täpselt nii. Iisraeli ja hiljem juutide puhul oli tavaline, et vanad tek- 
stid hoiti küll alal, kuid neid sageli täiendati ja 'värskendati”, andes selle- 
ga tekstile hoopis teise mõtte.“ 


»» Kuidas see “värskendamine” toimus? “ 


» Hilisematel kirjutajatel olid teistsugused kogemused, nad tegid läbi 
oma aja pöördepunktid. Näiteks kui Iisraelist oli säilinud vaid pisike 
Lõunariik, ei olnud see enam kooskõlas Jumala tõotusega, millega Ta 
selle maa oli Aabrahamile andnud. Niisiis tuli tõotust lisanduste abil teist- 
moodi interpreteerida. Selleks 'lõigati* vana tekst lahti ja lisati sinna 
omapoolsed lõigud. Juba Jahvistki oli oma teksti kokku kirjutanud 
mitmesugustest vanade pärimuste “materjalidest”. Hilisemad kirjutajad — 

ehk redaktorid, nagu neid nimetatakse — lisasid sinna veel omalt poolt 
uusi tekste...“ 


» See oleks justkui mitmest kollaažist ühe uue kollaaži tegemine...“ 
» Jah, võiks ka nii öelda.“ 


Isa John Paul oli sel õhtul õnnelik. Esimakordselt oli tal õnnestunud 
see, mida ta muidu monsignore Columbos nii väga imetles: osata muuta 
ideesid piltideks ja neid omakorda sõnadeks, mis paeluvad kuulajaid. 
Nüüd nautis ta juba ette seda õhtut, mil Carolina demonstreerib oma 
seinavaipa. Selle kollaaži lahtiseletamiseks on ta küll hästi valmistunud. 


Möödus rohkem kui aasta, enne kui Carolina oma suurteosega valmis 
sai. Mõned vanemad daamid aitasid teda seejuures meeleldi. 


Ühel õhtul seisid nad kolmekesi suurteose ees. Polnud kahtlust, see oli 
võimas. Nalja ja naeru saatel avastasid nad vanu ,, allikaid“, kas siis 
vaarema pükse või vaarisa säärekatteid. Isa John Paul säras vaimustus- 
est, liigitades vanu kokkuõmmeldud tükke Jahvisti või preestriraamatu 
alla kuuluvaks ning andes neile samas ka uue tähenduse, mille see vana 
tükk oli nüüd Carolina kavandis saanud. 


Korraga jäi John Paul toppama. Keset ,, maali“ avastas ta kaks väik- 
est... mh, need nägid välja nagu poolikud pallikesed, kaks lauget kõr- 
gendikku. Olid need ehk vaarema tanu tükid? 

» Mis asjad need siin on?“ küsis ta pahaaimamatult. 


Monsignore Columbo kibrutas huuli ja vahtis lakke: ,, Seda ei tohi ma 
teile öelda. Te ei taluks seda!“ 


John Paul vaatas uurivalt Carolina poole, kes algul veidi kohmetus, 
siis aga lausus kindlalt: ,, See on jäänus vanaema aluspihikust. Ta polnud 
just eriti rinnakas...“ 


»Ahaa, saan aru.“ John Paul oli end kähku kogunud. ,,Ja siin me 
näeme vana jutuainest, mis pärineb Kaanani viljakuskultusest, kuid 
Jahvisti käe all sai sellest süda täis armastust.“ 


78 


3.3. Pattulanguse antropoloogiline interpretatsioon 


1Ms raamatu kolmanda peatüki esimest seitset salmi, mis kirjeldavad 
niinimetatud pattulangust, täpsemalt ,,patu olemust“, saaks lugeda ka 
antropoloogiliselt. Antropoloogiliselt tähendab siin, et me kohaldame 
selle vana tekstiga üldinimlikud kogemused ja käitumisviisid, mida tun- 
neme omaenda igapäevaelust. — Ehkki teame, et Jahvist ehk ,, härra Chalil 
Sbeih ja tema sõbrad“ mõtlesid võibolla hoopis teisiti, vastavalt nende 
kultuurile ja ajastule. Samuti jätame teadlikult avatuks selle, et Jumal ise 
on ilmutanud selle teksti läbi midagi hoopis enamat?, kui me järgnevas 
esile tuua suudame.” Niivõrd kui meie arusaam tõele vastab, peaks see 
»patu olemus“ mitte ainult iga inimese puhul üldiselt esinema, vaid saama 
oma loogilise järje ka jahvistlikus loomisloos, isegi Uues Testamendis. 


»Aga madu oli kavalam kõigist loomadest väljal, kelle Issand Jumal 
(Jahve Elohim) oli teinud...“ (1Ms 3,l1a) 


Need üldtuntud sõnad 1Ms kolmanda peatüki alguses ütlevad selgelt: 
»Ettevaatust! Nüüd tuleb kaval lõks. Hoidke sellest eemale!“ 


Paljud (ka vaimulikud) inimesed on ikka-jälle üllatunud, kui neile 
öelda, et kiusatus seisnebki selles, et ta algul sugugi kiusatusena ei näi, 
vaid vastupidi, täiesti loogiline tundub. Kui see nõnda poleks ja kiusatus 
oma salajase eesmärgi juba alguses avaldaks, ei oleks ju miski meile 
kiusatuseks — me näeksime manöövri läbi. Kiusatus püüab esialgu oma 
hukutavat eesmärki varjata — ja võimaluse korral looritab ta end millega- 
gi, mis petetava ideaalide ja soovidega karvapealt kokku langeb, nii et see 
lõksu jääks. 

Just sellise kavala pettemanöövriga on tegu meie tekstis. Jutustuse 
lugemisel torkab esmalt silma, et kurja mao päritolu (ehk kurja päritolu 
üldse) jääb selgusetuks. Tekst ei mõtle selle üle pikemalt järele, otsekui 
oleks tähtsusetu, kust tuleb kurjus. Juttu on lihtsalt maost, kes kuulub 
Jahve-Jumala loodu hulka. 


Sellega on jõutud veel ühe põhiteesini, nimelt: ei ole mingit omaette 
kurja printsiipi Jumala kõrval. On ainult Jumal ning kõik olemasolev, 
kaasaarvatud madu, on Jumalast ja Jumala läbi; on kreatuur ehk loodu. Ja 
kuna kõik loodu on hea, võib järeldada, et polegi olemas kurjust, mis oleks 
iseenesest ja läbinisti halb. Samuti ei ole siin üldse juttu langenud inglitest, 
vaid ainult loomadest ning madu on üks neist. Ent ta on kavalam kui kõik 
teised. 

Põgus pilguheit Uuele Testamendile näitab meile midagi, mis võib 
mõnegi segadusse ajada. Jeesus söandab mao meile eeskujuks seada! 
»» Olge siis arukad nagu maod ja tasased nagu tuvid!“(Mt 10,16) Mitte ain- 
ult madu üksi, samuti mitte ainult tuvi (Vaimu sümbol), vaid mõlemad 
tüübid, vaimuhoiakud koos moodustavad eeskuju, mida järgida. 


Me saaksime tekstist hoopis valesti aru, kui näeksime maos kuradit. 
Sellest pole siinkohal mingit juttu. Varsti saab selgeks ka see, miks siin 
just madu esile tuleb (mitte aga näiteks ninasarvik või sääsk). Sellega, et 
madu seatakse Issanda Jumala loodu hulka, paneb Jumal oma kaitsva käe 
kõige selle üle, mis nüüd järgneb. Ta võtab vastutuse enda peale. Nõnda 
lasub lohutus kogu selle hukatusttõotava loo kohal. Jumal kuulutab end 
vastutavaks. 


»- Ja ta ütles naisele: ,, Kas Jumal on tõesti öelnud, et te ei tohi süüa 
mitte ühestki rohuaia puust? ““ (1Ms 3,1b) 


See küsimus kõlab süütu järelepärimisena, justkui tahetaks möö- 
daminnes teavet koguda. Kus on siin kavalus? Ent küsimuse näiline süü- 
tus just ongi kavalus. Seda lauset võiks ka järgnevalt lugeda: , Tead, ma 
kuulsin midagi, mis mulle üldse pähe ei mahu. Kindlasti sain ma valesti 
aru, sest oleks ju kohutav, kui see tõele vastaks. Kui üksainuski sõna sell- 
est peaks tõsi olema... Nii ei saa ju ometi inimesega käituda! Kas tõesti te 
ei tohi ühestki aia puust süüa?“ 


Selliselt loetuna ei kõla see lause enam mitte lihtsalt süütuna, vaid 
osavõtlikuna, täis õiglustunnet ning abistavat, tormilist poolehoidu. 
Umbes sedalaadi: ,, Seda me veel vaatame! Selles asjas peaks meilgi 
sõnaõigus olema! Need saksad röövivad kõik endale kokku, nii et lihtsad 
inimesed jälle tühjade kätega jäävad! E1, seekord küll mitte!...“ Alguses 
aga seisis silt: ,,Ettevaatust, lõks.“ 


Kui piiblitunnis pärida, milles seisneb selle küsimuse kavalus ja lõks, 
ei saa me tükil ajal vastust. Alles peale süvenenud lugemist saavad osavõt- 
Jad aru, et mao küsimus pöörab kõik pahupidi. Jumal ei öelnud sugugi, et 
te ei tohi ühestki aia puust süüa, vaid just vastupidi: sa võid süüa kõigist 
aia puudest, ainult sellest ühest aia keskel mitte... Ümbersõnastatult võiks 
öelda: Jumal on andnud kõik inimese käsutusse — kõik puud, kõik see on 
sinu jaoks. See üks eraldatud puu ei ole selle kõrval oluline. Kõiki teisi 
puid on rohkem kui sa eales vajaksid. (Juba enne, peatükis 1.19, sai 
toodud ammendav selgitus selle ühe puu keelamise kohta. Nimelt meenu- 
tatakse selle pildiga inimese loodupärasust. Viimselt on kõik ikkagi ainult 
Jumala meelevallas, inimese käsutuses on aga peaaegu kõik) 


80 


Lisaks ei käitu Jumal sugugi saksana, kes oleks end inimese eest sul- 
genud oma mõisaaladele. Me kuuleme/näeme hiljem salmis 3,8, kuidas 
inimene kuuleb oma Loojat jalutamas mööda paradiisi radu. See tähendab, 
et inimene ja Jumal käivad koos neidsamu radu. Jumal lubab inimesel olla 
sealsamas, kus Ta isegi asub, loodu pole millestki ilma jäetud. Jeesus 
Juhib meid selle lätte, selle ,, Jumala tahte saladuse“ juurde tagasi: ,,Isa, ma 
tahan, et ka need, keda sa mulle oled andnud, oleksid minuga seal, kus 
mina olen...“(Jh 17,24). Jumal ei tee iseendale erandeid, millest inimesed 
oleksid ilma jäetud: ,,Ja mina olen andnud neile selle kirkuse, mille sina 
oled andnud mulle...“(Jh 17,22). Jumala ja inimese vahele jääb ainult üks 
asjaolu, mis kuulub inimloomuse juurde: inimene on loodu, kes omaenda 
jõust ei suuda kõike omada ega kõik olla. 


Mao kavalus seisneb selles, et oma küsimuse vormiga, mis kõlab kui 
osavõtlik toetus ja õigluseihalus, pöörab ta kõik Jumala tehtu pahupidi. 
Lausest ,,Te tohite süüa kõigist puudest peale ühe,“ teeb ta , Te ei tohi süüa 
ühestki puust!“ See, mida Jumal on lubanud, paistab nüüd justkui kee- 
latud. Sellega muutub Jumal kellekski, kes ainult keelab. Just selline 
ettekujutus on tänapäeval paljudel inimestel kirikust. ,,Kirikus on kõik 
keelatud. Sa ei tohi seal midagi! Kõik on patt!“ Kiriku järel aga seatakse 
ka Jumal kahtluse alla. ,, Kas Jumal on siis inimese poolt või vastu?“ 
Ainuüksi selline küsimuse asetus tekitab umbusaldust. 


Midagi sarnast võime kohata tänapäevalgi erinevates ühiskonnavald- 
kondades: ,,Härra peaminister, on see tõsi, et peate siseministri musta äri 
tõttu vallandama?“ On küll teada, et siseminister on igati aus ja korralik 
inimene ning seisab väljaspool igasugu kahtlust. Aga kõik võib ju olla, 
mine tea... Ja juba jääbki salakavalast küsimusest, mis tõde väänab, mida- 
gi õhku rippuma. Umbusaldus on saavutatud. Piisab vaid kahtluse väljen- 
damisest, et süütut inimest hakataks kahtlustama. 


Kujutlegem, et sisevaatluspäevadel küsib üks noor daam: ,,Kas ma 
olen veel kristlane, kui olen Jumala käsust üle astunud?“ Jumal tundub 
talle olevat eelkõige käskude ja keeldude Jumal ja kirik Jumala täidesaat- 
ev tööriist. See, et Jumal on kõik inimese käsutusse andnud, ei ole talle 
ilmselt kunagi päris selgeks saanud. 


Mao küsimus on ka tänapäeval aktuaalne ning teeb Jumalast lausa 
despoodi. Madu näib vaeste, kurnatud inimeste kaitsjana. Ta avaldab häm- 
meldust Jumala karmuse üle ja püüab sel moel meeldida. Nõnda külvab ta 
kahtlust ja umbusaldust. Selle tulemusena saab Jumal ise küsitavaks, väl- 
jakannatamatuks. Kas pole ta mõttetult piinav, kõike keelav Jumal? 

Mida peaks sel juhul tegema? Mida saaks naine siin teha? Ta peaks 
asuma Jumala poolele, lihtsalt kordama seda, mida Jumal ise on öelnud: 
kõik puud, välja arvatud üks, mis peab meenutama sulle su loodupärasust, 
on sinu päralt. Tõepoolest, naine teebki seda — kuid viisil, mis näitab, et ta 
on juba seesmiselt lõhestunud. Külvatud kahtluse mürk juba toimib ja 
pärsib tema usaldust. Oma südames ei ole ta enam siiras. Tema teadvus, 
mõistus tõrjub küll mao süüdistuse, kuid sisimas tekib juba soov: , Jah, 
tõepoolest, miks mitte? Miks mitte kõik puud?“ 

Millest võime seda ära tunda? Vaadelgem lähemalt naise vastust: 


Ja naine vastas maole: ,, Me sööme küll rohuaia puude vilja, aga selle 
puu viljast, mis on keset aeda, on Jumal öelnud: Te ei tohi sellest süüa ega 
selle külge puutuda, et te ei sureks!“ (1Ms 3,25) 


Jällegi läheb tarvis suurt tähelepanu, et märgata peent, aga olulist muu- 
datust, mille naine on Jumala sõnadele lisanud. Jumal ütles selle puu kohta 
vaid, et sellest ei tohi süüa; naine aga lisab: ,,...ega selle külge puutuda!“ 
Sellega ta võimendab Jumala keeldu. Mao tõeväänamisele vastab ta 
omapoolse liialdusega. Kuid kaitstes end sellisel viisil näitab naine pigem 
oma nõrkust. See on üldtuntud tõrjemehhanism, et teravdame mingit 
Jumala käsku siis, kui kaldume sellest üle astuma. Siis tõstame lati veelgi 
kõrgemale. Siis pole enam mitte ainult kapp suletud, vaid terve tuba. Siis 
ei võta me ettevaatuse mõttes rahagi kaasa, et mitte sattuda kiusatusse 
mantel ära osta. Jumal ei keelanud puud puutumast. Ent nüüd on inimese- 
le tõepoolest ohtlik seda puud isegi puudutada, sest ta on kaotanud usal- 
duse Jumala vastu ning soovib maitsta puu vilja. 


Nõnda on maol õnnestunud Jumala keeld tähelepanu keskmesse seada. 
Keeld on niivõrd üle rõhutatud, et unustatakse täielikult, et kõik muu on 
antud inimese käsutusse. Terve maailm tundub olevat keelatud! Mitte 
midagi ei tohi enam! See meenutab sagedasi vahejuhtumeid peredes, kui 
vanemad ütlevad lastele: ,, Lülitage täna õhtul teler välja. Teil on homme 
koolis kontrolltöö ja te peate hommikuks välja puhkama, et pea selge 
oleks. Nii et ei mingit telerit täna õhtul. Mõnel muul päeval võite jälle vaa- 
data...“ Ja mida kostavad seepeale lapsed? , Te ei luba kunagi midagi! 
Keelate alati kõik ära!“ 

Sellega, et madu asetab keelu keskmeks, ja et seeläbi unustatakse 
täielikult kõik lubatud asjad, saab võimalikuks veel miski, nimelt keelust 
üle astumine. Ja ühtlasi esimest korda: inimese surelikkuse võimalus. 
Selle ees on inimesel hirm, sest ta on loodud eluks, igaveseks eluks 

Jumalas ja Jumalaga. Nüüd aga kerkib silmapiirile surm — ja koos sellega 
sünnib hirm. Kuid ka hirm on energia. 


Paradiisi külluses ei olnud surm probleemiks. Nüüd aga, kuna inimene 
näeb usaldamatuse tõttu ainult seda, mida ta ei oma, ei oska ega suuda; 
nüüd, kus ta kõikjal põrkub vaid omenda kaduvusele ja kõige keelatusele, 
tunnetab ta eriti selgesti lõppu. Sest surm on absoluutne ,,ei“, mille läbi 
hävitatakse kõik ning puude rikkalikust viljaannist ja selle nautimisest ei 
jää enam midagi järele. 


3.4. Patt tähendab eelkõige usaldamatust 


Kui härra Chalil Sbeih ja tema sõbrad Jerušalaimi tänavakohvikus 
mõtisklesid, kuidas see juhtus, et inimesed, nende kaaskodanikud, Jahve- 
Jumalast ära pöördusid, võisid nad mõelda ka oma rahva teekonnale. 
Jumal on meid välja toonud Egiptusest, ta on meid juhtinud läbi kõrbe, 
hävitanud vaenlased meie teelt, toonud meid siia maale, mis voolab piima 
ja mett, Sauli, Taaveti ja nüüd Saalomoni ajal läheb meil sada korda 
paremini kui kunagi enne. Täna on meie päralt enam “puid ja vilju” kui iial 
varem. Miks siis nüüd see patt, see aina-rohkem-tahtmine. 

»Need nelikümmend aastat on Issand, su Jumal, olnud sinuga, sul ei 
ole midagi puudunud. ““(5Ms 2,7) ,,Sest Issand, su Jumal, viib sind heale 
maale, veeojade, allikate ja sügavate vete maale, mis voolavad orgudes ja 
mägedes, nisu, odra, viinapuude, viigipuude, granaatõunapuude, õlipuude 
ja mee maale, maale, kus sa ei söö leiba kehvuses, kus sul midagi ei 
puudu, maale, mille kivid on raud ja mille mägedest sa saad raiuda vaske. 
Kui sa sööd ja su kõht saab täis, siis kiida Issandat, oma Jumalat hea maa 
pärast, mille ta sulle andis! Hoia, et sa ei unusta Issandat, oma 
Jumalat... “(5Ms 8,7-11) 


Ja siin peitubki põhjus! Mida rohkem on inimesele antud, seda enam 
ta aimab, mida kõike tal veel võiks olla. Kui tema piirid on avardunud, 
tahab ta veelgi enamat. Kui nad vaestena kõrbes rändasid ja kui neil oli 
olemas vaid hädavajalik, kui iga veetilka pidi hoidma, ei tulnud 
raiskamine kõne alla. Ent nüüd on nad rikkust maitsnud ja neil tekivad 
päev-päevalt uued ideed, mida veel võiks omada ja teha ja olla. Kõrbe 
veepuudus ei tekitanud neis himu, kuid linna veeküllus vallandas ahnuse. 
Nad nägid nüüd, mida neil ei olnud ja unustasid selle, mis neil on ning 
tahtsid saada seda, mida neil veel polnud. 

Külluses saab loodud olend teadlikuks oma piiridest — ja teeb Jumalale 
etteheiteid, et talle pole kõike kätte antud, mis võimaldaks elu nautida ja 
õnnelik olla. 


Kuidas aga seda teadmist nüüd sõnadesse panna? Chalil Sbeih ja tema 
sõbrad otsisid välja kõik lood ja pärimused, vahetasid mälestusi ja punusid 
mõtisklusi. Alguses oli usaldamatus... Ei, alguses oli usaldus, Jumala ja 
inimese ühtsus, peaaegu-samasus ning siiras sõprus. Aga et inimene oli 
loodu ja samas Jumala hinguse tõttu teadlik piiramatutest võimalustest, 
pidi ta ühel päeval oma piire tunnetama, pidi ta ühel päeval umbusklikuks 
muutuma. Miks on mu Looja mind nii paljust ilma jätnud? Kas pole mitte 
terve maailm üks suur keeld, kui võtta arvesse kõik mõeldavad või- 
malused? Miks? 


Kuidas aga seda usaldamatust piltlikult esitada? Ja siin tuli Chalil 
Sbeihil ja tema sõpradel mõttesse madu. Madu, kes vingerdes kohale 
roomab, märkamatult salvab — ja äkki on surm kohal. See, et maod män- 
givad rolli ka kaananlaste viljakusriitustes, võis loole veelgi nüansse lisa- 
da. Ent, mis kõige tähtsam: maos leidsid nad kujundi, usaldamatuse võrd- 
kuju. Veel tänagi kohtame meie lääne kultuuris väljendeid, nagu: umbusk 
on sisse hiilinud. Usaldamatus hiilib mao kombel vaikselt, märkamatult ja 
salvab surmavalt. 


Nüüd saab selgeks, et “pattulangusloos* ei ole juttu kuradist, isegi 
mitte maost. Madu on lihtsalt väga sobiv usaldamatuse võrdpilt. Chali 
Sbeih ja tema sõbrad tahtsid kirjeldada patu olemust ja kui nad selle üle 
mõtisklesid, avastasid nad kõigepealt usaldamatuse ning selle kujundina 
mao. Kui inimene jääb alla oma piiridele, lakkab ta Jumalat usaldamast. 
See usaldamatus on patu algus, selle peapõhjus. 


Usaldamatusest kasvab välja hirm, või täpsemalt: vaenulikkus Jumala 
suhtes. See on nagu mõnes kriminullis: see, kelle poolt ma olin, ongi mõr- 
var. Ja kui naine nüüd Jumala poolele asub, on temas juba see õudne ja 
samas vabastav aimdus: ma pean temast lahti ütlema, sest Jumal ei ole 
sugugi “mu ülima rõõmu” (Ps 43,4) allikas, vaid minu hirmu, nurjatuse 
allikas. Eluandjast on saanud elu ohustaja. 

Siin saab ilmseks, kui oluline on meie usule jumalapilt. Paljud usk- 
likud on sisimas ikkagi suuremal või vähemal määral umbusklikud. Jumal 
on neile pigem keelaja kui päästja, pigem kardetav kohtunik kui rõõmu 
põhjus. Ja siis käituvad nad umbes nõnda kui härra Chalil Sbeih ja tema 
sõbrad on seda kujutanud: 

Kuna Jumal ilmselt on inimese õnnest ilma jätnud, kuna Ta teda ju 
tegelikult ähvardab, piirab, ta elu süngeks ja rõhuvaks muudab, saab nüüd 
usaldamatus inimest kergesti Jumalast lahutada. Vaid mõne käiguga on 
umbusk saavutanud oma eesmärgi. Ainult hirm surma ees tuleb veel ära 
kaotada... 


»Ja madu ütles naisele: ,,Te ei sure, kindlasti mitte, aga Jumal teab, et 
päeval, mil te sellest sööte, lähevad teie silmad lahti ja te saate Jumala 
sarnaseks, tundes head ja kurja.“ (1Ms 3,4-5) 


Jällegi võib sõnadele lisada ka nende kõla. Siis saaks mõtte , hiilivast 
umbusust“ umbes niimoodi sõnastada: ,, Mis?! Surra?! Teie!? Sina peaksid 
surema? Kust sa seda võtad? Aa, nüüd ma mõistan! Jumal on teile öelnud, 
et te peaksite... Siis on ta teid küll peenelt sisse vedanud. Toredasti on ta 
seda teinud! Ei, loomulikult te ei sure. Vastupidi! Jumal teab hoopiski, et 
te saate tema sarnaseks, kui sööte sellest puust, ja tal on selle ees hirm. 
Seepärast on ta ka teid hirmutanud...“ 


Kui inimene kord juba on usaldamatusest mürgitatud, on ta võimeline 
kõike pahupidi pöörama. Siis näeb ta kõikjal ainult vaenlasi ja KGB nuhke 
ning elab pidevas jälitushirmus. Samas tundub talle, et ta on lõpuks kõiges 
selgusele jõudnud — ega märka enam, et just nüüd on ta oma seesmiste hir- 
mude ja kujutluste vang. Viimaste sajandite suur religioonikriitika pole 
samuti vaba sellest struktuurist, mille Piibel meile manitsuseks seab: 
»Ettevaatust, lõks!“ 


Inimesel läheb nagu linnukesel puuris, mille ees istus kass (mitte 
madu): ,, Ah, armas linnuke,“ nurrus kass meelitavalt, ,, kuidas sind küll 
kinni on püütud! Kes on sinu eest taeva sulgenud? Kes on sulle puud ära 
keelanud? Kes on sinu elu nii ahtaks teinud, et saad nüüd vaid õrrelt õrrele 
hüpelda, justkui oleksid mingi vana konn! Armas linnuke, ma annan sulle 
vabaduse tagasi. Ma avan sinu vangla. Tule, lenda välja ning naudi tuult, 
tunneta maailma, juubelda kõrgel üleval...“ Ja linnukesele avaldas tema 
»päästja“ jutt mõju: ,, Tõepoolest, see kõik on ju tõsi,“ mõtles ta, ,, Kellelgi 
pole voli mind siin kinni pidada. Minu olemus nõuab taeva avarust! Välja 
siit!“ Ja ta lendas otsejoones... kassi küünte vahele. 


»»Surra? Ei, te ei sure mitte!“ Seda sooviski inimene kuulda, et ainus 
piir, mida ta kunagi lõhkuda polnud lootnud, on tehtud vaid paberist. 
Nüüd võis ta kergendatult hingata... 

Kui väga see inimese ja tema patu iseloomulik joon vastab meie 
tänapäeva kogemusele! Inimesele on ju omane, et ta elab lubadustest. 

Olgu need siis armukese või kindlustusagendi sõnad, poliitikute val- 
imiseelsed lubadused või elamus, mida piletiostjale tõotatakse suurest 
spordisündmusest. Lubadusteta ei saaks inimene ilmselt elada. Nad on 
vilets aseaine algsele Jumala tõotusele, loodud selle näidise järgi. Igavese 
elu ja jumalikkuse tõotust inimene ei usu. Seda asendavad nüüd pseudo- 
õndsuse kuulutajad, igal aastal uued, olgugi et nad püsivad vaid ühe päeva 
ning vaid suurendavad pettumust ja masendust. Ja veel üks õnnemäng! Ja 
veel üks loterii... 


Umbes 350 aastat pärast Jahvisti, vaid mõned aastad enne 
Jeruusalemma langust 29.juulil aastal 587. e.Kr. pidi prohvet Jeremia kuu- 
lama selliseid sõnu: ,, Aga kõik mehed, kes teadsid, et nende naised olid 
suitsutanud teistele jumalatele, ja kõik naised, kes seal seisid suure kogu- 
na, ja kõik rahvas, kes elas Egiptusemaal Patroses, kostsid Jeremiale 
öeldes: ,,Sõna, mis sa meile oled rääkinud Issanda nimel, ei võta me sin- 
ult kuulda, vaid me teeme teoks iga sõna, mis on tulnud meie eneste suust, 
suitsutame Taevakuningannale ja valame temale joogiohvreid, nõnda 
nagu me oleme teinud, meie ja meie vanemad, meie kuningad ja meie 
vürstid Juuda linnades ja Jeruusalemma tänavail; siis oli meil leiba kül- 
luses ja hea põli, ja me ei näinud õnnetust. Aga sellest peale, kui me 
lakkasime suitsutamast Taevakuningannale ja valamast temale joogio- 
hvreid, on meil olnud puudus kõigest...“ (Jr 44, 15-18) 


Pärast seda, kui inimene on kõrvale heitnud jumaliku tõotuse ja lahku 
löönud Jumalast, oma Loojast, on ta justkui paratamatult sunnitud ise 
endale tõotusi andma. 


Madu ei ohusta enam inimest, ta ilmub kassina, kaitseb tema vabadust 
Jumala eest, kes inimest vaid ähvardustega vaos hoiab, et saaks segamat- 
ult üksinda oma troonil kõike nautida. ,,Ei, vastupidi,“ ütleb usaldamatus, 
Inimene on kõrgeim olend ja miski ei ole tema üle. Mitte madu ei ohus- 
ta, vaid Jumal! Ja mina, usaldamatus, teen teid vabaks piiramatuks eluks.“ 
Ent inimene ei ole loodud selle piiramatu vabaduse jaoks. Lõpliku olend- 
ina ta hukkub selle kätte, kui mitte... 


Just siinkohal avaldab Jeesus tõe: kuidas on Jumal tegelikult. Ja mitte, 
kuidas inimese usaldamatus on teda kujutanud. Me peame ju ,,saama tema 
Poja näo sarnaseks“(Rm 8,29), olema Jumala sarnased. Kuid see ei sünni 
omaenese jõust, vaid on armastuse and. Ja et Jumal seda kõike meile 
kinkida tahab ja kingib, kuna ta on meid selleks loonud ja kogu vastutuse 
enda peale võtnud, seda kinnitab meile Jeesus oma eluga. Ta ei tühista 
ühtki tähemärki Jumala tõotusest, Jumala armust, mis ületab kogu usal- 

damatuse kõigi selle tagajärgedega. Inimene ei pea surema, ta peab elama. 
Pigem sureb Jumal... See on Jeesuse surma mõte. 


3.5. Usaldamatuse hukutavad tagajärjed 


Paari kavala lausega on madu pööranud pahupidi inimese algse usaldava 
jumalapildi. Edaspidi saab inimese suhetes Jumalaga määravaks kahtlus. 
»Ma pean Jumalast lahti saama,“ mõtleb inimene, ,,et saada iseendaks.“ 
Sellest umbusust Jumala vastu ei saa inimene üle ega ümber. Ta on küll 
loodu, ent erinev loomadest, olles teadlik nii oma piiridest, kui ka — 
Jumala hea tahte tõttu — oma lõpututest võimalustest. Kuidas ta saaks leida 
lahenduse sellele olemuslikule pingele iseendas? 

See, mida Piibel semiidipäraselt esitab, ei ole mingi väljamõeldis, vaid 
patu olemuse kirjeldus, patu kulgemise käik. Kuidas algne usaldus ja kül- 
luse nautimine muutuvad iseenda vastanditeks, kui inimene saab tead- 
likuks oma piiridest — kõigest sellest, mida ta ei saa, ei oma, ei ole. Kuidas 
seeläbi tekib usaldamatus Looja vastu: ,,Miks ei ole minul kõike seda, mis 
temal?“ Ja kuidas see usaldamatus inimest järjest mürgitab, nii et ta kesk- 
endub ainult keelatule, kättesaamatule, justkui polekski tal kõike lubatut 
külluses. 


See on ju ,»suurtele“ omane, lubada endale keelatut! Kas pole see meie 
aja märk, eksitada tabudest üle astuma? Nägin kord üht reklaami mehest, 
kes meelitas sõnadega: ,,Ta ei tunnista mingeid tabusid!“ Siin apelleeriti 
iga inimese põhilistele ihadele. ,,Kui tahad jõuda tõelise eneseteostuseni 
vabas enesemääratluses, pead ületama naeruväärsed keelud ja tabud.“ 
Luba endale, mida ihaldad! Sa oled vaba! ,, Meie vägi olgu õigluse käsk!“ 
(Trk 2,11)* Tabudest üleastumist peetakse edumeelseks ja pattu 
õigluseks. 


Siin tuleks aga tingimata lisada ka asja teine külg. On olemas keelde ja 
tabusid, mis piiravad inimese vabadust ebaseaduslikult. Nendest valedest 
keeldudest ja tabudest peab inimene üle astuma — omaenda au nimel, mis 
on talle Jumalast antud. Ent millised neist on õiged ja millised valed? Selle 
väljaselgitamine nõuab paljude inimeste ausat mõttetööd. Siinkohal aga 
piisab järgnevast vihjest: need keelud ja käsud, mis on inimkonnale kasu- 
likud ja vältimatud, milleta inimeste kooselu muutub võimatuks, on vaja- 





* Tsiteeritud Suure Piibli järgi (1938, kordustrükk 1989). 7.m. 

likud. Seega pean ma neist siin ja praegu kinni pidama, sõltumata teiste 
teguviisist. 
Tuleme tagasi 1.Moosese raamatu teksti juurde Piiblis. 


Madu (usaldamatus) on lõpuks naise (inimese) surmakartuse vaigis- 
tanud sellega, et ta on kujutanud Jumalat valeliku ja ohutuna. Ei ole mitte 
kedagi, kes saaks sulle midagi keelata. Jumalavastane tegevus ei põhjusta 
sinu surma, vaid hoopiski elu. Sest Jumal on tegelikult võimetu. Ta tahab 
vaid seda ühte, viimast puud endale hoida... Kas tõesti? Teisal ilmutab 
Jumal selle kohta tõe: ,,Sa tegid ta pisut alamaks Jumalast ja ehtisid teda 
au ja austusega.“(Ps 8,6). Jumal tahab olla kõrgel, sosistab kahtlus (madu) 
meelitavalt... Kas tõesti? Viimsel õhtusöömaajal on ta madalal, oma 
jüngrite jalge ees. Vaid ristil olles on ta kõrgemal... 


Kui jälgida kiusatuse kulgu, jääb silma, et selle sisuks ei ole enam sug- 
ugi mitte ,,puust söömine“, vaid inimese lõputu elujanu. Jumal on kuulu- 
tatud inimese vaenlaseks. Inimesel tarvitseb veel vaid Jumal endalt maha 
raputada kui ebavajalik, siis on ta vaba. Inimene ei pea kartma mitte mida- 
gi endast kõrgemat ega madalamat. Ta ei vaja enam Jumalat enesele toeks, 
tema ise on jumal. Meil on võimalik saada Jumala sarnasteks, sest oleme 
temaga võrdväärsed. 


Inimest võlub kõige enam see, mida ta ei oma. Ja see on Jumala piiri- 
tu täius. Kuid Jumal tahab, et me üha enam ,,saaksime täidetud Jumala 
kogu täiusega“ (Ef 3,19), siiski mitte iseteeninduse vormis, vaid isaliku 
armastuse kingina. 


»Ja naine nägi, et puust oli hea süüa, ja see tegi ta silmadele himu, ja 
et puu oli ihaldusväärne, sest see pidi targaks tegema. Siis ta võttis selle 
viljast ja sõi ning andis ka oma mehele, ja tema sõi. Siis nende mõlema sil- 
mad läksid lahti ja nad tundsid endid alasti olevat, ja nad õmblesid viig- 
ilehti kokku ning tegid enestele põlled.“ (1Ms 3,6-7) 


1Ms raamatu teises peatükis tegutses Jumal, nüüd aga inimene. Ent see 
tegutsemine ei too talle loodetud tulemust; ta ei saa sugugi Jumala sar- 
naseks. Vastupidi, nüüd avanevad inimese silmad ja ta märkab kui hale 
(alasti) ta välja näeb. Enamgi veel, Jahvisti tekst näitab selgelt, et inimene 
lisaks oma läbikukkumisele on kaotanud ka selle, mis tal enne oli, nimelt 
sundimatu, usaldava läbikäimise endasarnasega — viigilehtedega peab ta 
end kaitsma selle eest, kes varem oli tema teinepool, tema tugi. Tema 
piirid on ilmsed, ta on muutunud haavatavaks. 

Inimesele õnnistuseks antud Jumalale meelepärane rõõm teise sug- 
upoole üle muutub nüüd sündsuseta viletsuseks, mida tuleb peita, ihaks, 
mis hakkab inimese üle valitsema. See Muldne — loodud märjast savist, 
Jumala hinguse, suudluse läbi ülendatud sellest armetusest enesetead- 
vuseni, sarnaselt oma Loojale — tema ei hinga enam endasse Jumalat, 
kellest ta on enda lahutanud, vaid üksnes veel iseend. Ta irdub osadusest, 
ühtsusest oma Jumalaga, et olla “tema ise” — ja seeläbi saab vaid üha tead- 
likumaks oma piiratusest. Inimene on määratud kaitsma ja teenima paradi- 
isi — paika, kus ta võib alati kohata oma Loojat ja Issandat ning leida 
Jumalat kõikjalt. Seeasemel aga kasutab ta vilju, mis enam temale ei kuulu 
ning eelistab loodut Loojale, asjade omamist isikliku kohtumise usal- 
davusele. 


Siis läheb "adama/maa kalgiks, muutub kurvastusest viljatuks ja 
katab oma palge vaeva rätiga. Sest “adama”* ning “adam” kuuluvad kokku: 
inimese tõttu on ka maa Jumalast lahus. Ja sellest peale ootab loodu pik- 
isilmi Jumala laste ilmsikssaamist (Rm 8,19); ootab, et taastuks usaldus ja 
avameelsus, et ka temal oleks jälle osadus oma Loojaga. 


Ent inimene, kes on loodud olema Jumala kaitse all, elama külluses 
tema eest hoolt kandva Looja palge ees, peidab end nüüd oma Jumala eest 
ning põikleb kõrvale Tema küsimuste eest. Ta pole loodud olema üksi, 
vaid elama sundimatult ühtsuses ja rõõmus oma ,,küljeluuga“, oma teise- 
poolega. Nüüd aga häbeneb inimene iseend, oma puudulikkust, nurgelis- 
ust ja piiratust. Kuigi loodud teineteise heameeleks, puruneb see rõõm, 
inimese ühtsus oma teisepoolega, sest purunenud on kõike rajav ja kandev 
ühtsus tema Jumalaga. 


Kui inimene loobub osadusest Jumalaga, kaotab ta selle teo tagajärjel 
ka ühtsuse iseendaga. Seda mõtet järgib nüüdsest ka härra Chalil Sbeih 
ehk Jahvist: mida enam püüab inimene omal jõul ja omaenda vahenditega 
taastada ühtsust Jumalaga, seda enam kaotab ta omaenda loomusest. Kui 
Jumal on talle võõras, saab ta ka iseendale võõraks.” 


Lõpuks kaotab inimene ka läheduse teiste inimeste ja maaga. Temast 
saab inimene, kellel puudub kese, päritolu ja eesmärk. Ta on kui rattako- 
dar, mis ütleb teljele: ma ei vaja sind! Sa oled liigne, miks peaksin sind 
kaasas kandma ja keskmeks pidama? Meie, kodarad saame ka üksi hakka- 
ma... Nüüd peab ta ise kandma kogu vastutust, kõigele ise vastuse leidma 
— olles samas ka ise küsimuseks muutunud. Ta ei saa enam vastutust haju- 
tada, kuna on üksi ning iga kordaminek või äpardus pöördub tagasi tema 
enda juurde. 

4 
JUMALA JA TEMA ARMU OLEMUSEST 


4.1. Kuidas võib patune jälle päästetud saada? 


Inimene on Jumala kui sõbra tagasi lükanud ja ähvardab nüüd iseend. See, 
kes peidab end Jumala eest, peab end varjama ka inimeste eest. 
Armastuseta, suhtluseta tekib hirm, sest ainult armastus võib end ohver- 
dada, võib end ära anda ja ära kasutada lasta. Peale usalduse kadumist 
(sest see on ju ,.pattulanguse“ sisu) on inimeksistents rõhutud ja rõhuv, 
lõpmatult lõhestatud ja süüdlaslik— kui just mitte Jumal uuesti otsast peale 
ei hakka. 


Ent kust võtame lootuse, pealegi põhjendatud lootuse, et Jumal veelko- 
rd otsast peale hakkab? 


Sellele võib leida kaks põhjendust. Esiteks pole ju mitte patt see, mis 
inimest kõigepealt või eelkõige kujundas. Alguses, niisiis algselt, oli arm 
— inimese ja Jumala vastastikune suhe, Jumala pöördumine inimese poole 
— olulisem kui patt ja ärapöördumine Jumalast. See arm kuulub Tema 
loomuse juurde. Selline on Jumal! ,, Jumala arm on ilmunud päästvana 
kõigile inimestele“(Tt 2,11). Jumal oli see, kes — Piibli piltkeeles öelduna 
— esimesena ,,kündis“. Ja kuna meie aeg Jumalas on igavik, siis Tema on 
ka see, kes viimasena künnab... 


Teiseks võime ammutada lootust sõnadest, millega Jumal arvustas 
omaenda tööd: inimesel ei ole hea üksi olla (1Ms 2,18). Jumal alustas taas 
loomist, kuni see oli hea. Kas seesama Jumal ei peaks siis mõistma, et 
veelgi halvem oleks inimesel elada lahus Jumalast? Selline täielik üksin- 
dus oleks ju Muldsele veelgi halvem kui üksindus ilma inimliku 
läbikäimiseta. Kas siis Jumal, kelle armastusest inimene tekkis, kes jätkas 
loomist, kuni kõik oli hea, kas peaks Tema, kelle jaoks pole olemas aega, 
kelle loomuses on luua kõike heana, nüüd alla andma? 

Enam kui kunagi varem on nüüd Jumal Muldse ainus lootus. Et Tema 
oma jumalikus rumaluses ületaks veelkord süüdlaseks saanud inimese 
juhmi tarkuse (1Kr 1,21.25), kinkides tagasi kaotatud ühtsuse seal, kus 
inimene seda kõige vähem ootab: patus. ,,Sest Inimesepoeg on tulnud otsi- 
ma ja päästma kadunut.“(Lk 19,10) Ja Jumal otsib, kuni leiab... 

4.2. Kiusatuse ja päästmise sügavamad põhjused 


Kuidas saab inimene üleüldse kiusatusse langeda? Kas pole see märk sell- 
est, et Jumal on loomise halvasti teinud? Meenutagem, mida oleme 
loomise kohta teada saanud: ,,loodud-olemine“ tähendab Jumala lõputust 
täiusest ,,eraldatud“ olemist, tähendab mitte enam olla kõik, omada kõike, 
suuta kõike. Säärased piirid on omased igale loodud olendile. Kiusatuses 
aga ei taha inimene end enam omaks võtta sellisena, nagu ta on, vaid tahab 
saada midagi enamat, just seda, mida tal pole, või siis tahab lahti saada 
millestki olemasolevast. Kiusatus on niisiis tihedalt seotud iseenda lood- 
uks-tunnistamisega, ühes kõigega, mis minus on ja samuti ühes kõigega, 
mida mul pole. Iga inimene tajub ju oma võimaluste piire. Ma olen sell- 
ine, nagu olen — ja siiski tahaksin (ehk) mõnevõrra või siis ka hoopis teist- 
sugune olla. 

Nõnda nähtuna on iga inimese kiusatus viimselt suunatud tema lood- 
ud-olemise vastu, selle vastu, et ta on see, kes ta on. Miks olen ma selline 
nagu olen? Miks ei suuda ma enamat? Miks pole mul veel ka seda? 
Miks...? Me teame neid lõputuid küsimustejadasid, millega püütakse üle- 
tada olemasolevaid piire — ja teatud dünaamika ning isiku võimete avar- 
dumine on ju kavandatud ka nende piiride sees. 

Lõvil, kes on kõhu täis söönud, ei teki küsimust, miks ei järgne nüüd 
hõrgutav magustoit. Ning varblasel ei teki kiusatust tungida kotka 
avarustesse... See peaks tähendama, et inimene on samuti oma piiridest 
teadlik. Tal on ka aimdus sellest, mis asub teispool piire, mis üleüldse on 
võimalik. Ja seetõttu saab ta teispoololevat taga nõuda ning ka selle 
ahvatlusse langeda. 


Viimselt on iga kiusatus suunatud Tema vastu, kes on mu selliseks 
loonud. Miks ei andnud ta mulle rohkemat? Rohkem tervist? Rohkem 
raha? Rohkem sõpru? Rohkem ilu, rahu...? Oma loodupärasuses põrkan 
ma paratamatult piiride, oma servade ja lõikekohtade vastu... Kuid ainult 
mina põrkan nende vastu, mitte Jumal. Jumal armastab mind sellisena, 
nagu olen. Tema ümbritseb mind just mu servadel ja lõikekohtadel. 
Kaudselt on ta ju need ,,kiusatused“ loomises ette kavandanud. Sest 
Muldset luues ja talle omaenda piiramatut vaimu sisse puhudes teadis ta, 
et see inimene oma piirides peab igatsema piiritut. Me kanname endis 
midagi Jumala lõpmatusest, osakest Jumalast, kes on alati suurem. Me 
teame seda, mis oleks võimalik — ja seda ,,õnne“ otsimegi taga igas 
ahvatluses. 

»Ära saada meid kiusatusse...“ palume Jeesust meieisapalves. See 
peaks tähendama: hoia meid sellest, et me omaenda jõust enamat omada, 
suuta ja olla tahame, kui meie piirid (ja arenguruum nende sees) võimal- 
davad. 


»Pidage lausa rõõmuks, mu vennad, kui te satute mitmesugustesse 
kiusatustesse..“ seisab Jaakobuse kirja esimese peatüki algul. See peaks 
tähendama: olge rõõmsad kiusatuse üle (vastav kreekakeelne sõna 
tähendab ka proovilepanekut), sest nõnda saate näidata oma ustavust 
Jumalale, kui tunnistate oma puudusi ja viletsust, nimelt oma piire. 


Niisiis kiusatus / proovilepanek pole kaugeltki patt. Inimene ei saagi 
teisiti kui ihaldada üha enamat — enam rikkust, au, tunnustust, kiitust ja 
võimu. See tung meie sees ei ole sugugi halb, teatud mõttes on see meisse 
Jumala enda poolt ,,sisse puhutud“. Vaid siis, kui laseme neil tungidel 
endas ohjeldamata vohada, nii et nad lõpuks meie tegutsemist täielikult 
määravad, hakkavad nad takistama viljakandmist. Siis pöörduvad nad 
inimese enda vastu, nagu ,.pattulanguse“ lugu veenvalt ja üheselt näitab. 


Seega ei tule kiusatustest / proovilepanekutest põhimõtteliselt hoiduda 
— see poleks niikuinii võimalik, kuna nad on meile loodupärasusega kaasa 
antud, kaasa sündinud —, vaid tuleb vastu astuda. Soovile omada enamat 
tuleb vastu astuda valmidusega tasaduseks. Olla rahul sellega, mis mis 
mul on, mida ma suudan ja olen, ning sellega, mida oskan olemasolevaga 
peale hakata, riivamata teiste piire. Siis olen ma rahus iseenda ja Jumala, 
oma Loojaga. 


Auahnusele tuleb vastu astuda valmidusega vastu võtta teotust — seda, 
et mind taga räägitakse, et minu kohta liiguvad kuulujutud ja eelarva- 
mused. Võtta see teadlikult vastu, tunnistades enda (ja teiste) loodupära- 
sust. 


Võimuihale tuleb vastu astuda valmidusega teenida — teha vähest, 
mida keegi ei näe, mis ei anna kasumit, kuid siiski on hea. ,, How may 1 
help you?“ küsib USA telefoninetu, ,, Kuidas saan teid aidata?“. See on ka 
Jumala küsimus siin maa peal. 


Niisiis tuleb kiusatustele vastu panna (ometi tuleb seda teha rõõmsal 
meelel, sest kõik pealesurutu püüdleb ju vargsi oma vastandi poole) ja 
seeläbi omaenda loodupärasust tunnistada. See on aga lihtsam siis, kui 
inimene, olles teadlik ühtsusest oma Loojaga, kes tema jaoks esimesena ja 
viimasena künnab, usaldab Jumalat, kes teab ka minu piire ja patte, kes 


92 


armastab mind sellisena, nagu olen, ka (ja eriti just) minu patus — siis kui 
ma Teda kõige enam vajan. 


Inimesel on võimalus pääseda, kuna just tema — ja mitte Jumal — on 
saanud süüdlaseks. Ja kuna ta silmad on selle süü tõttu avanenud ning ta 
on mõistnud midagi, mida ta muidu vist iialgi poleks nii suurel määral 
kogenud: kuivõrd mõõtmatu on Isa armastus. Siin näeme juba ette 
ülestõusmisöö liturgia ,,õnnelikku pattu“ (felix culpa)* ning Emmause 
jüngreid, kelle kohta Luukas kasutab peaaegu samu sõnu, mida kuulsime 
Aadama ja Eeva puhul: ,,Siis avanesid neil silmad...“ (Lk 24,31), aga mitte 
selleks, et näha oma alastiolekut, haletsusväärsust ja lahusolekut Jumalast, 
ei: ,,...Ja nad tundsid ta ära.“ Jumal jätkab loomist, kuni inimene Tema 
uuesti ära tunneb ning on jälle ühtsuses Temaga, nõnda kui Paradiisi 
teedel, nii ka teel Jeruusalemmast Emmausse. 





* Ülestõusmisöö liturgias lauldav hümn “Exsultet* sisaldab ridu: ,,00, 
Aadama õnnistusttoov patt... Oo, õnnelik süü...“ 7/k. 

Kuidas Carolina ja monsignore Columbo leidsid Aadama 
Sakkeuses päästetud olevat 


Kas saite kõik, mis tarvis, monsignore? Ka ingverit?“ 


» Loomulikult, armuline proua. Te ju teate, et võite minule alati loota. 
Eriti kui tegu on tubli söömaajaga. “ 


Columbo maigutas suud, nagu tunneks ta juba seaprae hõrgutavat 
lõhna. See oli määratud tänaseks õhtusöögiks seoses sisevaatluspäevade 
lõpetamisega, kus osalesid preestrid ja ülikooli hingehoidjad. Korralik 
eine 20 inimesele eeldab head organiseerimisvõimet. Kuid Carolina oli 
oma ala meister, tema käes klapib kõik. 


» Müüja lõikas mulle kaks ja pool kilo ribiliha parajateks viiludeks. 
See peaks vist meie tööd kergendama? “ 


Oo, see oli teil suurepärane mõte, Columbo. Te jälgite mängu! Nüüd 
võiksite paprikakaunu ja ingverit lõikuda. Ingverijuured tuleb esmalt 
koorida ja siis hästi peeneks hakkida. Teate isegi, kuidas see käib...“ 


Columbo võttis jaki seljast, kääris käised üles, pani põlle ette ja asus 
tööle. Talle meeldis koos Carolinaga köögis toimetada. 


» Teate, monsignore, vahel tunnen end süüdlasena, kui meie siin rikka- 
likku toitu valmistame ja mujal kannatavad inimesed puudust. Kas Jeesus 
oleks end meie lauas hästi tundnud? Või oleks ta meelsamini kuhugi 
mujale läinud? “ 


» Teil on õigus, Carolina. Me ei saa enam arugi, kui hästi me elame. 
Ainuüksi mõte puudusele vallandab meis “valmisoleku sõjaks”. Vahel ma 
küsin endalt, kas meie ühiskond pole mitte allakäigu teel.“ 


Nad vaikisid mõne viivu. 


»Me pole ilmselt kogenud, mida häda õieti tähendab,“ jätkas 
Columbo. ,,Jeesuselgi oli vahel, nagu evangeeliumist selgub, vähe süüa, 
kuigi hulk varakaid naisi tema ja ta jüngrite eest hoolt kandsid. Aga ta ei 
häbenenud võimaluse korral ka hästi süüa, isegi väga hästi süüa.“ 


» Või nii? Kus siis?“ küsis Carolina tema poole vaadates. 
» Noh, näiteks variser Siimoni majas, kuhu tuli patune naine, kui 


Jeesus laua ääres lesis. Kuid eriti suurejooneline söömaaeg pidi toimuma 
Sakkeuse juures. “ 


e 


» Õigus jah, Sakkeus oli väga rikas, nagu väidab evangeelium...“ 

»-Ja ta elas Jeerikos, palmide linnas, ühes tolle aja ilusaimas linnas. 
Seal asusid ka kuulsad palsamiaiad, mida ilus Kleopatra Egiptusest nii 
väga ihaldas — ja vahepeal kuulusidki need talle. Aga Heroodes, see 
rebane, oli temast kavalam ning sai nad hiljem jälle tagasi. Pajatatakse, 
et vesi oli seal olnud jahutav ja maitsev. Viis veejuhet tõid selle Wadi 
allikast ning see täitis mitmed veehoidlad ja ühe topelttiigi. Ühes neist 
tiikidest lasi Heroodes Jeesuse sünniaastal oma poja Aristobulose supluse 
ajal uputada... Kas ingver on nüüd piisavalt peeneks hakitud?“ 


»Kole lugu! Veel veidi peenemaks, aga nii käib kah. Kas teate mon- 
signore, mind huvitab see Sakkeus. Tema kohta on väga vähe teda. Ainult 
niipalju, et ta istus puu otsas, oli väike ja et Jeesus läks tema majja. Kuid 
lähemalt ei teata temast midagi, kahju küll.“ Carolina tõi kappidest potte 
ja kausse, mida tal kohe tarvis läks. 


e 


»Ma arvan, et me võime tema kohta päris palju teada saada.“ 
Monsignore võttis käsile viimase juurika. ,, Tuleb endale lihtsalt see lugu 
kujustada. Muuseas oletatakse, et see Sakkeus sai hiljem mereäärse 
Kaisarea piiskopiks — võibolla seepärast mainib Luukas oma evangeeliu- 
mis seda sündmust. Kui Paulus arvatavasti koos Luukasega umbes aastal 
58 teeb oma viimase reisi Jeruusalemma ning tahab sinna jõuda 
nelipühiks, — nelipühi oli ilmselt tolle aja kristlaste peamine püha — ööbib 
ta Kaisareas diakon Filippuse majas. Võimalik, et Sakkeus oli tol ajal juba 
seal. Mõni nädal hiljem pandi Paulus Kaisareas kaheks aastaks vangi. 
Luukas võis seega Jeeriko ja Sakkeuse lugu ka Pauluselt endalt kuulda... 
Mõned juurikad on ikka väga puised. “ 


»Siis pange need kõrvale. Te ostsite neid ju piisaval hulgal. Ja mida 
on veel Sakkeuse kohta teada?“ 


» See, kes tol ajal Jeerikos elas, pidi ka väga rikas olema. Jõukatel olid 
seal oma villad, näiteks on välja kaevatud uhkeid mosaiikpõrandaid. 
Suveks kolisid nad tavaliselt jahedamasse Jeruusalemma, mis asub umbes 
1000 m kõrgemal, talvel aga tagasi soojemasse Jeerikosse. Heroodes ehi- 
tas sinna oma paleesid. Niisiis, me teame Sakkeuse kohta, et ta oli väga 
rikas. Tal võis olla suur villa basseini, teenijate ja töölistega...“ 


»» Mis see õieti tähendab, et ta oli ülemtölner”?“ 


Monsingore laskis kukkuda juurikal, mida ta parasjagu koorida kavat- 
ses. 


» Rooma riigis pidid provintsid maksma keisrile vahetuid või kaudseid 
makse. Kaudsed maksud olid näiteks teede, sildade, sadamate, väravate, 

sisseveo jne. pealt. Juuda oli maksukogumise lihtsustamiseks jagatud 
üheteistkümneks maksupiirkonnaks. Vahetuid makse kogusid kohalikud 
ametkonnad, kaudsete maksude kogumine jäeti enam pakkuvate mak- 
surentnike hooleks. Need maksid nõutud summa ette. Nõnda sai Rooma 
oma raha kätte ja maksukoguja püüdis nüüd elanikelt oma “panust” mit- 
mekordselt välja pressida. Seepärast rahvas vihkas neid. Kui umbes 
aastal 66 puhkes esimene juudi ülestõus, tapeti esimestena tölnerid, kuna 
nad olid teinud koostööd roomlastega ning kurnasid rahvast. “ 


»Kole lugu!“ Carolina raputas pead. ,,Ei tea, kas Sakkeus oli 
õnnelik? “ 

» Ma olen ise ka selle peale mõelnud. Seal öeldakse, et ta oli väike. 
Mõelge, Carolina, mida see tähendab?“ 


e 


» Oleneb, kui väike ta oli, ilmselt torkas ta sellega silma...“ 
» Õige! Ja kuidas ta silma torkas?“ 


» Võib arvata, et mõned muigasid ta üle... Võibolla tekkis tal oma 
väikese kasvu tõttu ka probleeme...“ 


» Sama arvan minagi. Ilmselt juba lapsena — võibolla oli ta nimi siis 
Sahharias — pidi tema kasv kinni jääma. Lapsed ei tee sellest esialgu välja, 
see on neile isegi eeliseks, kuna nad saavad igalt poolt läbi pugeda. Kuid 
päris kindlasti tõrjuti Saki ühel päeval eakaaslaste seast oma kasvu pärast 
välja. Arvatavasti muutus ta sellest peale aina üksikumaks. Kujutlege, 
teistel olid siis juba sõbrannad, aga temaga ei tahtnud keegi käia, see 
olnuks ju piinlik. “ 

»Meil oli ka külas üks selline pisike mees. Teda kutsuti ainult tema 
hüüdnime pidi. Ma usun, et see tegi talle väga haiget.“ Carolina võttis 
paprika ja hakkas seda väikesteks tükkideks lõikuma. 


» Mul oli endises koguduses üks juut, kes käis alati meelsasti meie üri- 
tustel. Tema nimi oli Heinrich. Uhel päeval ta rääkis, et inglise okupat- 
sioonisõdurid Iisraelis olid talle nimeks pannud Shorty, Pisike.“ 


Monsignore peatus viivuks ja jätkas siis: 


» Ma olen kindel, et ka Sakkeusel oli selline hüüdnimi. Ja et see tegi 
talle haiget. Teda tõrjuti üha enam välja, tema kulul tehti nalja, tal polnud 
sõpru, keegi ei tahtnud end tema seltsis näidata. Küllap valas ta kord 
öösel oma matil lebades kibedaid pisaraid: Jahve, miks sa oled mu nii 
väikeseks loonud? Miks ma ei või olla selline nagu teised? Ning ühel päe- 
val hakkas ta Jumalat vihkama: Sina oled süüdi, et ma olen nii üksik! Sinu 

pärast ei ole mul edu, ei leia ma endale naist. Sa oled mulle liiga vähe 
andnud...“ 


» Ei saa pahaks panna, kui ta nii mõtles, “ leidis Carolina. Monsignore 
noogutas. 


»Ja ühel päeval, ta oli juba noor mees, võis ta öelda: Olgu, kui Jumal 
mind ei aita, siis aitan end ise. Ma tean, kuidas võita sõpru: selleks peab 
rikas olema! Jõukatel on alati sõpru. Siis ei naera minu üle enam keegi.“ 


» Psühholoogias nimetatakse seda vist kompensatsiooniks? Igatahes 
sunnivad tema puudused teda teistest rohkem pingutama. Kas ma sain 
õigesti aru, monsignore? “ 


»Jah, pole paha. Te juhite mind ühele mõttele... Kord oli juba keegi, 
kes tahtis ise oma elu juhtida...“ 


Carolina naeris: ,, Keda te silmas peate?“ 


» Oodake, kõigepealt Sakkeus ehk Shorty. Niisiis ta uurib, kuidas saaks 
raha teha. Ja ta leiab, et tölneri amet sobib selleks kõige paremini. Algul 
abistab ta üht alamtölnerit, õpib tema juures ametit, selle nippe ja ohte, 
siis saab ta ise alamtölneriks, rabab ööd ja päevad, et saavutada tunnus- 
tust, millest teised on ta ilma jätnud. Ja ühel päeval ta ongi rikas. Ta on 
väga rikas! Nii rikas, et ta ei tarvitsegi enam ise tööd teha. Tema ise 
palkab nüüd endale alamtölnereid. Ta muretseb endale Jeerikos villa 
Heroodese palee lähedale. Villa basseini, sulaste ja ümmardajatega. 
Tema äri õitseb. Ta on rikas, tunnustatud mees, ainult et...“ 


»-..tal ei ole sõpru!“ 


»Täpipealt, Carolina! Tema rikkus ei toonud talle sõpru, parimal 
Juhul vaid kavalad äripartnerid. Ta ei saanud seda, mida lootis...“ 


»Ma arvan isegi...“ Carolina näis olevat unustanud eelseisva söö- 
maaja ning tegeles nüüd pigem Sakkeuse majapidamisega. ,, Võib arvata, 
et inimesed hakkasid teda veelgi enam vihkama. Enne nad vaid naersid 
tema üle, nüüd aga põlgavad tõeliselt. “ 


» Muidugi! Et rikkaks saada, pidi Sakkeus neid petma. Kuid lisaks oli 
ta nüüd kaotanud ka Jumala. Temast oli ju nüüd saanud patune. Esiteks, 
kuna ta ei uurinud enam Toorat ega täitnud käske. Teiseks, kuna ta tegi 
koostööd rahva vaenlasega. Sakkeus oli tahtnud välja rabelda talle 
määratud kitsastest piiridest, kuid lõpuks oli ta enam kaotanud kui võit- 
nud: ta oli kaotanud inimesed ja ka Jumala.“ 

» Kuskil psalmis seisab ju: kes elab õiglaselt, seda ma õnnistan. 
Sakkeus pidi siis mõtlema, et Jumal enam kunagi ei kingi talle oma õnnis- 
tust?“ 


»Jah, just. Võiks ka öelda, et ta sai "punase kaardi, mängukeelu. Ta 
võis koju minna. Tema jaoks oli elu lõppenud, ta võis seda veel ainult nau- 
tida. “ 


»» Ja kes see siis oli, keda Sakkeus teile enne meenutas? Kes olevat taht- 
nud oma elu ise juhtida...“ 


» Carolina, Sakkeus peidab end puu otsa — ja see teine püüdis end 
samuti peita...“ 


» Ma olen vist liiga rumal, monsignore, mul ei tule pähe... Aadam ja 
Eeva, kas te mõtlete neid?“ 


» Täpselt! Pange tähele: Aadam ja Eeva, ehk siis inimene üldse, 
püüdleb ikka selle poole, mida tal pole, olgu need siis asjad või suhted 
inimeste või Jumalaga. Aadam / inimene leidis, et Jumal on talle ülekohut 
teinud, tema millestki olulisest ilma jätnud — teate küll, see puu vili — ja ta 
võtab selle endale ise. Õieti võtab küll Eeva selle puult, kuid märkab siis, 
et ta on lõksu langenud. Eeva ja Aadam tahtsid saada võrdseks Jumalaga, 
nüüd on nad aga armetumad kui kunagi varem. Inimene tahtis saavutada 
sõltumatust, ent niipea, kui see tal käes oli, kaotas ta kõik. Mulle paistab, 
et ka Sakkeusega on sama lugu. Ta arvas, et Jumal on tema millestki ilma 
jätnud, nimelt normaalsest kasvust ja seetõttu ka normaalsetest inim- 
suhetest. Seepärast tahtis ta ise endale sõpru ja tunnustust otsida. Nõnda 
võtab ta oma saatuse enda kätesse, hakkab võitlema oma loodupärasuse, 
oma väikese kasvu vastu — ning kaotab kõik... Olgu Paradiis või Jeeriko, 
mõlema puhul on olukord lootusetu. “ 


» Tegelikult Sakkeus ju ei peitnud end puu otsas, ta tahtis ainult Jeesust 
näha. Kas pole see hoopiski peitmise vastand? “ 


»» Carolina, te olete imetore. Kõik, mis te ütlete, on täiesti õige. Kohe 
seletan, mida ma silmas pidasin. Sakkeus kuulub nüüd Jeeriko rikaste 
hulka. Ta käib vastuvõttudel, pidudel, kutsub külalisi ja käib ise külas. 
Kuid Jumalast ja oma rahvast on ta lahus. Ta teab küll, mis seal kõik 
toimub, kuid see ei puutu enam temasse. Teda ei taha keegi endale sõbraks 
ning Jumalgi on tema, patuse eemale tõuganud. Siis ta kuuleb, et see suur 
prohvet Jeesus olevat tulemas Jeerikosse. Ta kutsuks meeleldi Jeesuse 
endale külla, kuid vaevalt tuleb üks prohvet ülemtölneri juurde. Kuna 
Jeesuse nägemiseks ei ole üles seatud mingeid aukohti, tekib Sakkeusel 

naljakas mõte: Ma ronin õige selle mooruspuu otsa Posterius Primuse 
maja ees, Palmitee 14-19, kuhu ma möödunud nädalal olin kutsutud 
lõbusale luuleõhtule...,, 


»Tohin ma korraks katkestada, monsignore? Kui ta ingveriga ühel 
pool olete, võite selle panna siia paprikakaussi. Ja kui teil siis veel taht- 
mist jätkub, võiksite kartulid ära koorida ja tükkideks lõigata... Nii, 
vabandage mind ja jätkake, palun. Teid on huvitav kuulata!“ 


» Noniii, ta tõmbab siis teksad jalga ja läheb Palmitee 14-19, kus aed- 
nik parasjagu uusi puid istutab ja küsib temalt, kas ta tohiks mooruspuu 
otsa ronida...“ 


» Vabandust, mul on veel üks küsimus. Mis asi on mooruspuu? Kas see 
oli päriselt olemas? “ 


»Oojaa! Ja Luukas teab seda eriti hästi. Kui ta räägib usust, mis 
suudab puud merre heita, peab ta silmas just mooruspuud, sykiminos 't. 
Aga see puu, mille otsa Sakkeus ronib, on sykomorea. Mõlema puu lehed 
ja viljad on sarnased. Viimase tüve ümbermõõt võis olla kuni 3 m ja puu 
kõrgus kuni 15 m. Teda kasutati peamiselt ehituspuiduna ja kõige levinum 
oli ta Sefila tasandikul ja Jordani jõe piirkonnas. “ 


»See paistab küll kinnitavat, et kõik just nõnda toimus, nagu Luukas 
jutustab. “ 


»Aga muidugi! Nüüd tuleb Jeesus mööda tänavat. Tema ümber tungl- 
evad inimesed, justkui väike rongkäik. Kuid need inimesed Jeesuse ümber 
on pigem kaasajooksikud, mitte tõelised õpilased. Populaarsete inimeste 
ümber koguneb alati hulk kiibitsejaid, kes igatsevad sattuda prožektori- 
valgusse. See kehtib niihästi kuulsa näitleja, piiskopi, poliitiku kui ka 
sportlase puhul. Ja siis on raske õiget ülevaadet saada. Vahel ei ulatugi 
vaateväli enam kaasajoksikute pealagedest kaugemale. Need inimesed ütl- 
evad alati ainult seda, mida just kuulda soovitakse, sellest nad elavadki. “ 


»» Mina ütlen teile küll seda, mida te ei soovi kuulda. Edasi!“ 


»Seda ma paluksin teilt tõesti, Carolina! Shorty ronib niisiis moorus- 
puu otsa, inimesed naeravad muidugi tema üle, aasivad ta kallal, kuid 
teda see ei häiri. Talle ei lähe korda inimeste arvamus, ta ei vaja enam 
nende tunnustust. Ta ei pea enam neile pugema. Ta võib teha, mida tahab. 
Ta on vaba. Kummaline... “ 


Monsignore muheles ja vaikis viivu. 

»Kummaline, tundub, et on olemas vaid kaks liiki inimesi, kes on 
inimeste arvamusest tõeliselt sõltumatud- suured pühakud ja suured 
patused. Pühakud, kuna nad sõltuvad ainult Jumalast ja suured patused, 
kuna nad ei ripu enam inimeste küljes ja vilistavad nende arvamusele. 
Mõlemal on vabadus olla aus, kuigi erineval viisil. “ 


» Nojah, aga ma arvan, et see on oluline erinevus. Mulle meenub jälle 
patune naine selle variseri juures. Tema on täiesti vaba ega ei häbene 
teisi, tal ei ole enam midagi varjata. Seevastu Siimon, kui ma õigesti mäle- 
tan, varjab oma tegelikku eesmärki, paistab, et ta ei ole nii vaba kui see 

naine... 


» Suurepärane, Carolina! Sakkeusega on täpselt sama lugu: tema patt 
saab talle õnnistuseks. Tema ei ole kaasajooksik ega kübitseja, tema ei 
usalda enam kedagi — ometi otsib ta kedagi, keda võiks täielikult usalda- 
da. Tema patt annab talle võimaluse tõeks — ja Jumal tuleb tema juurde 
just tema patu tõttu.“ 


» Aga mis on sellel kõigel ikkagi tegu Aadama ja Eevaga?“ 


» Pange tähele! Sakkeus istub seal üleval puu otsas, lehtedest varjatud, 
kuid siiski hea väljavaatega nägemaks Jeesust. Ta oli endale ise võtnud, 
mida soovis ning oli kaotanud inimesed ja Jumala. Aadam ja Eeva, kes 
Paradiisis samuti olid ise võtnud, mida soovisid, pugesid oma teo sõge- 
dust nähes peitu. Kuid nad ei tahtnud Jumalat näha või end temale näi- 
data. Näete siis, Jeeriko patune on juba edusamme teinud, ta on muutunud 
Sakkeuseks, kes tahab Jumalat näha. Aadam kattis oma kõrvad, et mitte 
Jumalat kuulda — Sakkeus aga kikitab kõrvu, et kutset jälle kuulda...“ 


Ta vaikis viivu. 


»» Kuid ka Jumal on muutunud! Jeesus ei käitu enam nii, nagu Jahvisti 
kirjeldatud Jumal Paradiisi loos. Paradiisis lähenes Jumal inimese peidu- 
paigale viha ja ehmatusega, kurbuse ja tõsidusega ning alustas kohe 
küsitlemist, seades keskmeks inimese patu. Algas kohus, nagu tavatseme 
öelda. Kuid Jeerikos toimub midagi muud... Kuna Ta armastas omasid 
kuni lõpuni — ma arvan, et see ilmnebki Jeeriko puhul: Jeeriko on 
Paradiisi pattulangusloo lõpp, selle täitumine, hüvitamine... “ 


» Tore, monsignore. Jeesus jäi seisma ja hüüdis Sakkeust. Nii hüüdis 
Jumal ka Aadamat Paradiisis, eks ole?“ 

» Ei, Carolina, siin sündis midagi veel enamat. Juba see, et Jeesus sai 
selle rahvamurru sees seisma jääda, tundub olevat midagi erilist. Teda ei 
saa tõugata, ta teeb mis tahab. Ja siis ta näeb üleval puu otsas silmapaari, 

ainsat, kes teda tõeliselt silmitseb. Ja siis ta hüüab: Sakkeus! Vaadake, 
Jumal ei küsi enam nagu Paradiisis: Kus sa oled, Aadam? Nüüd Jumal 
teab, kuhu satub inimene, kes Teda ei usalda. Võibolla Sakkeus ei 
taibanudki kohe, et teda hüütakse. Siis hüüab Jeesus veel teist korda ja 
valjemini: Sakkeus! Viimane ei usu oma kõrvu. Juba 20 aastat on ta kuul- 
nud vaid oma pilkenime, kõik see aeg on talle vaid haiget tehtud — ja nüüd 
kuuleb ta oma päris nime. On olemas keegi, kes murrab tema üksildusest 
läbi, kes ulatab talle tema südame ning puudutab selle haavatud kohti... 
Sakkeus! Jeesus hüüab naerdes veel kord, ta tajub, mis mehe hinges 
toimub. Ja nüüd — kui te seda näeksite, Carolina — ronib meie Sakki 
kiiresti mooruspuult alla, rõõm tema südames on palju suurem kui kri- 
imustused nahal, ja otse Jeesuse ette. Ja see — kas ta alustab nüüd üleku- 
ulamist nagu tegi Jahve Aadama ja Eevaga? Oo ei! Jumal ei sea enam 
pattu keskpunkti; ei mingit küsitlust, mitte ühtki sõna ülemtölneri arvukate 
pattude kohta. Selle asemel: tule välja peidust! Milleks? Et karistada? 
Ei... Täna pean ma sinu juurde jääma!“ 


»Jeesus justkui surub end Sakkeusele peale, või mis? Umbes nagu 
Aabrahami loos, kui need kolm võõrast tema juurde tulid. Või siiski mitte, 
seal palub vist Aabraham ise, et nad sisse astuksid. “ 


» Suurepärane võrdlus, Carolina! Ma ise ei näinudki seda seost. Kuid 
tagasi Sakkeuse juurde: Jumalale pole tähtis mitte inimese patt, vaid see, 
et Ta saaks ennast ja oma poolehoidu inimesele avaldada. Kui sina, 
inimene ei tule oma vanglast välja, tulen mina sinu juurde sisse. Ma pean 
Jääma sinu juurde! See on armastuse keel, Carolina! Karistav kohus on 
muutunud õigeksmõistvaks kohtuks... Noh, kuidas peaks nüüd kõlama 
psalmirida, mida te enne tsiteerisite? “ 

» Kes elab õiglaselt, seda ma õnnistan? No, ma ei tea..“ 


» See peaks kõlama: kõigepealt ma õnnistan sind, siis saad sa õiglaselt 
elada.“ 


Carolina muigas: ,, Inimesed pidid küll pahased olema, kui Jeesus 
vana korra pea peale pööras. “ 


» Nad on seda veel tänagi. Enne kaup, siis money! Kuid Jeesus ei ütle: 
Sakkeus, mida ma pean kuulma? Mu armas, nii see küll ei lähe! Kahetse 
pattu! Aasta pärast tulen tagasi ja vaatan, kas oled end parandanud; kui 
jah, siis tulen ma sinu poole teed jooma. Ei, Jumal pöörab kõik ümber. 
Jeesus ei võta kõigepealt Sakkeuselt ära tema patte — patud, elu, mida too 
ise kujundas, on tema jaoks justkui kark, mida ta vajab elamiseks. Mitte 

tema patte ei võta Ta kõigepealt ära, vaid kõigepealt kingib Ta temale 
iseenda uue toena, uue aardena...“ 


» Sellepärast te palvetategi mõningaid palveid teisiti kui missaraama- 
tus seisab. Enne öeldi, et me peame oma elu Jumala tahte järgi seadma, 
et saaksime igavese elu. Sakkeuse puhul oli teistpidi: enne sai ta tasu — 
Jumal tuli tema juurde — ja siis võis ta uutmoodi elada. “ 


» Täpselt nii, Carolina. Sakkeus saab ju oma vanad kargud minema 
heita alles nüüd, kus ta Kristuses uuesti rikkaks on saanud, leidnud uue 
toe uuest suhtest, mille Jumal on talle kinkinud selle suure prohveti läbi. 
“Pool oma varast annan ma vaestele...” nüüd suudab ta seda teha.“ 


» Rikas noormees ei suutnud seda!“ mõtiskles Carolina. Siis ta jätkas: 
» Kas siis Piiblit seletades tohib Aadamat ja Eevat, ehk seda Paradiisi 
lugu nii lihtsalt Jeeriko ja Sakkeusega seostada?“ Carolina mõtles alati 
kaasa, ega häbenenud küsida. 


» Hm, kas tohib...? Teatud eksegeesi meetodeid arvesse võttes ilmselt 
mitte. Kuid võibolla polegi mingi meetodi järjekindel rakendamine mitte 
kõige tähtsam. Meie seaprae puhul pole ka meetod oluline — peaasi, et see 
maitseks ja oleks tervislik, kas pole? Võibolla on ka ilmutuse puhul 
olulisem näha, kuidas meie, inimesed adume Jumala armastust, mis on 
alati olemas olnud, vaid järkjärgult ja mõistame üha enam, kuidas see 
meid toidab ning on suupärane ja maitsev. Näiteks ütleb prohvet 
Jeremia... Kus teie Piibel on?“ 


» Seal taga, aknalaual.“ 


Monsignor pani kõrvale viimase porgandi, pühkis käed ja lõi lahti 
Jeremia 7,3: 

» Seal seisab: “Parandage oma eluviise ja oma tegusid, siis ma jätan 
teid elama siia paika!” Siin me näeme seda arusaama: kõigepealt peab 
inimene end parandama, siis tasub Jumal talle. Ma leian, et Jumala tõe- 
line ilmutus on veel peidus inimlike kujutelmade ja arusaamade taga. 
Jeesus näitab, milline on Isa tegelikult: kõigepealt Ta andestab, siis muu- 
tub inimene iseenesest, peaaegu...“ 

» Pihil peame ka kõigepealt tunnistama, siis saame patukaristuse ja 
pattude andeksandmine tuleb alles lõpus. Kas Jeesus ei teinud siin mida- 
gi valesti?“ 

» Carolina, ma arvan, et meie Issand oleks pihieksamil oma Jeeriko- 
stiiliga läbi kukkunud. Kuid tema teguviis oli õigustatud, Sakkeus muutis 
end — meie pihilkäimisega juhtub seda harva. Oluline on kinkida õigel ajal 

õige asi. Nagu Jeesus seda teeb: "Täna on sellele kojale tulnud pääste...” 
Jumal tahab kinkida, aga inimene arvab, et ta peab taeva ära teenima. 
Kas pole naljakas? Jumal tahab kinkida seda, mida me endale igatseme. 
Mitte enam Toora, Seadus pole esikohal, vaid — haa, sellepärast Jeesus 
ütlebki siin: “...sest ka tema on Aabrahami poeg.* Ta viib kõik tagasi 
Aabrahamile, mitte Moosesele Siinail, ega lepingule ja Seadusele. 
Aabrahami nimes peavad kõik rahvad õnnistatud saama, ka Sakkeus. 
Lihtsalt kingina! Mul on tunne, et Efeslaste 2 on suurepärane teoloogiline 
seletus Jeeriko sündmusele... Mida kadunum on inimene, seda kindlamalt 
kuulub ta Jumalale... “ 


»Monsignore, me peame nüüd küll tööle asuma. Kas te teeksite lahti 
tomati- ja ananassipurgid? Meie külalised peavad ju hästi süüa saama, 
nagu...“ 

»- nagu Jeesus Sakkeuse juures. Kas pole, nüüd te mõtlete ise ka nii? 
Jaa, ta tundis end seal hästi! Kindlasti käis ta basseinis, teda salviti ja 


masseeriti ning siis järgnes suurepärane õhtusöök. “ 
» Kuid ilma sealihata! Ja järgmisel päeval? Kas ta ei läinud siis mitte 
üles Jeeruusalemma, oma viimasel nädalal? “ 


»Jah, Sakkeuse juurest läks ta veel viimast korda Jeruusalemma, oma 
linna, et lasta enda seal risti lüüa. Meie pattude eest, nagu me ütleme. 
Kuid võibolla veel enam selleks, et näidata, milline on Jumal tegelikult. Et 
ta ei tule karistama, vaid selleks, et veelgi enam armastada. “ 

4.3. ,, Pärispatu kahjude eest hoitud“ 


Päris Piibli alguses seisab rõõmusõnum. Selle võiks kokku võtta ühe 
lausega: kõik olemasolev peale Jumala on Jumalast. Samas kirjeldatakse 
ka patu olemust, kuidas see avaldub siin ja praegu, varem ning kõikjal, 
igas inimkonna patus. Patu teise olemusliku joonena vaatlesime käitu- 
mist, kus inimene läheb Jumalast mööda, justkui Teda polekski. 


Lunastuse arm Messias Jeesuses seisneb eelkõige selles, et Jumal 
meile veelkord midagi kingib (Ta on teinud seda tegelikult kogu aeg) ja 
meie laseme endile kinkida. ,, And“ on üks Uue Testamendi olulisemaid 
sõnu. Nii seisab näiteks Sakkeuse loos: ,, Täna (kaalukas sõna Vanas 
Testamendis) on sellele kojale tulnud pääste...“ (Lk 19,9). Või siis kirjutab 
Paulus roomlastele: , Tema, kes oma Poegagi ei säästnud, vaid loovutas 
tema meie kõikide eest, kuidas ta ei peaks siis koos Pojaga meile kõike 
muud kinkima?“(Rm 8,32) Või siis tähendamissõnas südametust sulasest, 
kes võlgnes oma isandale 10 000 talenti, ega suutnud seda maksta: ,,Ja 
isandal hakkas sulasest hale, ta laskis tal minna ning kustutas laenu.“ (Mt 
18,27). Ka sõna harisma* on kõige parem tõlkida anniks (Norbert 
Baumert SJ). 


Võime öelda, et Uus Testament vastab sageli sellele, mida leidsime 
»pattulanguse“ puhul. Nimelt: inimene peab saama jumalasarnaseks, see 
on Jumala soov. Ent ta ei suuda seda omast jõust, vaid peab laskma seda 
endale kinkida. 


Taaveti kohta öeldakse tema imelises kohtumises Abigailiga, et teda 
takistati veresüüsse sattumast ja ,,iseend oma käega aitamast“ (1Sm 
25,26.31.33). Loo lõpul avaldab Taavet soovi Abigaili endale naiseks 
võtta. Too vastab: ,,Vaata, su teenija on valmis saama orjaks, kes peseb 
oma isanda sulaste jalgu.“(1Sm 25,41) 


Pöörakem nüüd pilk korraks Naatsaretti, Mirjamile.** Tema kohta 
õpetab kirik, et ta olevat ,,saadud pärispatuta“. See peaks antud mõtte- 
seoses tähendama, et Maarja on vaba neist patu olemuslikest joontest, 
mida muidu kohtame kõikjal. Patu iseloomulike joontena määratlesime 
eelpool usaldamatuse ja tahtmise ennast ise aidata. Tõepoolest pole 





* krk. k. Xoptouo. — armuand, vaimuand. Soterioloogilises tähenduses 
näit. Rm 5,15; 6,23. Vaimu and, mis väljendub konkreetsetes võimetes: 
Rm 12,6; 1Ko 12; 7,7 jm. 


** Mirjam on Maarja heebreapärane nimevorm. 7.7. 


104 


Maarja ning kuulutamise puhul kummastki jälge, esile tuleb hoopis vastu- 
pidine. 

Ingli tervitusele ja ettekuulutusele ,, Sina saad käima peale...“ vastab 
noor naine: ,,Kuidas see sünnib, kui ma mehest ei tea?“ Mirjam ei luba 
enesele mõtet ise veidike Jumala tõotusele kaasa aidata, nagu nägime 
näiteks Aabrahami ja Saara puhul, kui tõotatud järeltulija sünd viibis. 


Kui Maarja pärineb vanast Taaveti kojast, millele viitab tema linna 
nimi Naatsaret (nezer = võsu; Naatsaret on seega ilmselt rajatud 
Babülonist tagasi pöördunute poolt, kes teadsid end olevat Taaveti järel- 
tulijad)”, ja kuna Joosep on samuti pärit Taaveti linnast — Petlemmast, 
omandab Maarja vastuväide, et tal polevat kavatsust abielluda, kaheko- 
rdse tähenduse. Meie mõtteseoses võiks see tähendada, et Maarja ei taha 
ära kasutada kahe daviidliku traditsiooni kokkulangemise eelist aitamaks 
kaasa Jumala tõotuse täitumisele saata oma Poeg. 


Sama vähe kui Maarja püüab saada midagi endale, et tasakaalustada 
puuduvat, niisama vähe on tema hoiak tingitud usaldamatusest. 
Usaldamatus võibolla küll selle suhtes, mida ta ise antud olukorras ette 
võtaks, kuid usaldus Jumala ja Tema saadiku vastu: ,,Vaata, siin on 
Issanda teenija, sündigu mulle sinu sõna järgi!“(Lk 1,26-38) See on 
tingimusteta usaldus. 


Selline usaldus, mille puhul ta ise (erinevalt Eevast) loobus millestki, 
nimelt tavapärasest abielust Joosepiga. Nüüd aga kingitakse talle tõotuse 
täius. Maarja laseb kõike Jumalal teha, tema on ainult teenija. Sellega 
asetab ta end jälle paradiisi pinnale, algsesse õndsuskorda, milles Jumal 
kõike kingib? 


4.4. Algpatu muud iseloomulikud jooned 


Algpatu teise olemusliku joonega — ma võtan enesele ise selle, millest 
loodan oma unelmate täitumist — on seotud veel üks aspekt, mille Jeesus 
sõnastab nii: ,,kui te ei pöördu, ega saa kui lapsed (Mt 18,3)..., sest selliste 
päralt on taevariik“ (Mt 19,14). Lapseksolemist võib mõista mitmeti; 
põhimõtteliselt kuulub ,,laps-olemise“ juurde, et lapsed oma täielikus sõl- 
tuvuses saavad üles kasvada vaid usalduses ja endale kinkida-laskmises. 
Seepärast mõistavad just lapsed kõige enam kingitusi hinnata. Kui lapsed 
katsuksid käituda täiskasvanute põhimõtte järgi (,,Sest kui te armastate 
neid, kes teid armastavad...“ Mt 5,46), ei suudaks nad sellist ärimehelikku 

hoiakut taluda. Nii oskus lasta endale kinkida kui ka kinkimine ise on 
seega armastuse ja elu märk. Jumala riiki kuulumiseks on vajalik sedalaa- 
di kinkimine, mis ei arvesta, armastus, mis ei jahi oma unelmaid. Mõte 
peitub kinkimises ja kinkida laskmises endas. Omaenda soove ise täita 
(mida lapsed ei suuda), on märk võimust, mis lõpeb surma üksinduses, kus 
pole enam midagi teha. Inimene, Muldne, varustatud oma Looja lõputu 
vaimuga, tahab aga ise teha — kuid tal tuleb tagasi pöörduda kingituse 
saaja võimetuse juurde. 


See ühiskond, kus on kadunud tõeline kinkimine ja usaldus, on enese- 
hävitamise ohus. Pole mingit kasu kõikvõimalikust tehnikast, struktuuri 
mehhanismidest, majanduslikust tõusust, kui puudub armastus, mis 
suudab kinkida ja usaldada. 


Kui 1Ms raamatu kolmandas peatükis kirjeldatakse mao kavalust, ei 
ole siin tegu kuradiga, vaid usaldamatusega, mis hiilib inimese ja Jumala 
vahelistesse suhetesse. Usaldamatuse põhjuseks on ühelt poolt inimese 
teadmine, et ta ei oma kõike, teisalt aimab ta Jumala lõputu vaimu läbi, 
mis tema sees on, et ta võib saada ja suuta kõike. Nõnda tekib kahtlus, et 
Jumal on inimeselt midagi ära võtnud, ega luba talle kõike. 


Jumalapilt on seega asendatud oma vastandiga. Sellest, kes on kõik 
loonud ja inimese käsutusse andnud, tehakse kõige keelaja. See tingib ka 
inimesepildi moondumise: talle oleks justkui ülekohut tehtud. Nüüdsest 
peale näägutavad kõik religioonikriitikud inimese kallal, et ta on iseenda 
isand ja peab kõik oma kätesse võtma. Neile assisteerivad, tahtmatult ning 
vaga kavatsusega, mõned paindumatud, konservatiivsed, inimest pisen- 
davad liikumised: Jumal üksi on Issand, inimene peab kuuletuma, ohver- 
dama, teenima, käske järgima, muidu Jumal karistab ja neab ta ära... 


See võiks olla neljas algpatule iseloomulik joon: jumala- ja inime- 
sepildi vastupidiseks muutmine. Ehk peitubki selles tegelik patt: mõelda 
Jumalast nõnda kui inimesest ning inimesest, justkui ta oleks Jumal. 
Sellest lähtuvalt tähendab patustamine kristlastele, Jeesuse õpilastele, 
jumalapildi moonutamist — justkui oleks Ta minu ähvardaja ja mitte see, 
kes mind lõputult armastab. Miski ei solva Jumalat rohkem, ega tee teda 
kurvemaks, kui et Teda mõistetakse inimesena. Ent seegi kuulub patu 
loomuse juurde, kui inimest kujutletakse pisemana kui Jumal ta loonud 
on, kui riivatakse tema vabadust ja väärikust, mida Jumal ealeski ei teeks. 


Kui jumalapilt on moonutatud, ei ole Jumal enam see, kes ei suuda 
lahti ütelda Iisraelist, nagu ütleb Hoosea. Ja kui arvatakse, et Jumal ei tea, 
mida meie, inimesed vajame (Mt 6,32), muudetakse jumalapilt oma vas- 

tandiks. Sest Jumal on Isa (Js 63,16), ta on meid teinud oma pärijaiks ning 
kinkinud meile kõik oma Pojas. Kui see on Jeesuse sõnum, mida Paulus 
on mõistnud ja edasi andnud nagu ei keegi teine, siis peaks see sõnum 
olema kuuldav juba algusest peale. Sest Jumal on sama eile ja täna, algus 
ja lõpp on temale üks. 


Jeesus ütleb juutidele, kes tahavad teda tappa, et nende isaks on kurat: 
»Tema on mõrtsukas algusest peale... temas ei ole tõde... ta on valetaja ja 
vale isa.“(Jh 8,14) Pilaatuse ees nimetab ta aga iseend ,,tõe kuningaks“, 
kes on tulnud tõe kohta tunnistust andma (Jh 18,37). Tõde ja vale ei tähen- 
da siin mitte väikseid moraalseid libastumisi, vaid selle tõe põhimõttelist 
salgamist, mille pärast Jeesus saadeti: vabastada inimene valest ettekuju- 
tusest Jumala ja iseenda kohta, öelda meile, milline on tõeline Jumal ja 
tõeline inimene. Kes iganes otsib viimset tõde, jõuab varem või hiljem 
Jeesuse sõnumini ning võtab seda kuulda. 


Viies patule iseloomulik joon seisneb 1Ms 3 kirjeldatud ,.pattulan- 
guse“ kohaselt selles, et et inimene oma isikliku suhte Jumalaga vahetab 
mingi asja omamise vastu. Armastuse, võrdsuse suhte reedab ta ühe vilja 
pärast. 


Algselt pidi ta käima koos Jumalaga Paradiisi teedel, Jumalaga kohtu- 
mine oleks teatud mõttes igapäevane. Jumal ei reserveerinud endale erilist 
kohta (nagu VIPid). Ent isikliku suhte läbi ei ole Jumal inimesel peos. 
Vaid sellist asja, mida ei pea armastama, võib peos hoida, ainult seda võib 
omada ja valitseda. Isiklikku suhet ei saa käsutada, sest see on kingitus. 
Kuid see, kes soovib kindlustunnet, ihkab võtta oma valdusesse seda, 
mille järele tunneb igatsust. Armastuse “ebakindel kindlus” ei ole talle 
piisav, nõnda asjastab ta ikka jälle inimestevahelisi isiklikke suhteid ning 
ka suhet Jumala ja inimese vahel. Isikliku suhte asjastamine tähendab teise 
isiku alandamist asjaks. Ka Jumalat saab taandada asjadeks, olgu siis litur- 
gia ja riituste, kohustuslike palvete või mingite nõuete täitmise läbi. Ent 
armastus ei ole kohustatud midagi tegema, ta on vaba selle suhtes, keda 
armastab — ent ta on vaba ka tema eest hoolitsema ja ennast ohverdama. 


Kas mitte ka meie ei muuda sakramente, mis on sügavalt isiklik koh- 
tumine, pühitsemise läbi asjade kättesaamise vahendiks? Jumal tahab 
meid nähtaval ja tajutaval moel kohata sakramendis, mis on Tema tahte 
saladus ehk Tema lõputu meie poole pöördumine. Ta tahab meid kohata 
kui keegi, kes armastab ja kingib kõik, meie aga muudame selle viljaks, 
millele on teatud määral igaühel õigus. Preestritest said õndsusvahendite 
haldajad, mida inimesed said endale võtta nagu Eeva puu viljast. Jeesus 

reedeti suudlusega. See sügavalt isikliku suhte märk muudeti purunenud 
suhte märgiks. Ka sakramente saab alandada asjaks. 1Ms 3 liigitab selle 
kõik patu olemuse juurde kuuluvaks. 


Vastupidist kuuleme Pauluselt, kui ta kirjutab filiplastele: , Ma püüan ära 
tunda teda /Kristust/...saades tema surma sarnaseks..., /sest/ Kristus 
Jeesus on mind kätte saanud.“ (Fl 3,7-12) 


4.5. Esimene kohus 


Põhimõtteline usaldamatus Jumala ja kõige suhtes üldse, rahulolematus 
omaenda olukorraga, vaid iseendasse uskumine ja omaenda jõule loot- 
mine, võttes endale ise kõike vajaminevat, seeasemel et oodata kinkimist, 
kuradi seadmine inimese- ja jumalapilti... — Seda kõike kirjeldab Jahvist 
oma järeleaimamatus keelekasutuses üheainsa kujundiga: naine võttis puu 
viljast ning sõi ja andis ka oma mehele. Siis avanesid mõlema silmad... 


Kui nüüd inimene on söönud puu viljast, mis oli ihaldusväärne, kuna 
tegevat targaks, ning tunneb head ja kurja, on ta põhimõtteliselt suuteline 
tegema kõike. Ometi on esimene asi, mida ta ära tunneb, tema enda 
puudulikkus: ja nad said aru, et on alasti. Ning esimene asi, mida ta ette 
võtab, on enda kaitsmine teise eest. 


See on patu nukker iroonia: mida kõike inimene sellest ei lootnud, kuid 
soovitud kasu asemel on ta lisaks kaotanud ka oma algse panuse ning on 
nüüd armetult abitu. Mitte ainult, et ta pole saanud selliseks, nagu Jumal, 
vaid ta on ka oma loodupärasusest, oma mitmesugustest puudustest sel 
määral teadlikuks saanud, nagu see varem, ühtsuses Jumalaga võimalik 
polnud. 


Tema alastus, mis on igasuguste puuduste ja nõrkuste väljendus, oli 
ühtsuses Jumalaga hea. Selge sõnaga öeldult: nad ei häbenenud üksteist. 
Sest kui inimene elab ühtsuses Jumalaga (ja ligimesega), on tema piirid 
kaetud ja varjul, neid jätkatakse selle poolt, kes mind ümbritseb. 


Ent lahus Jumalast on inimese piirid kaitseta. Nagu mägionn, mis on 
kõigi tuulte meelevallas, nagu laps, keda hädas ja hirmus ei emmata, sell- 
ine on Jumalast lahus olev inimene. Tema piirid muutuvad talle ohtlikuks, 
saavad koormaks ja häbiks, mida tuleb teiste eest peita. Lahus Jumalast 
muutub inimese nõrkus nähtavaks, see ähvardab teda ära kasutada ja val- 
itseda, samas kui mees ja naine peaksid üksteist armastuses täiendama. 

See, kas miski saab inimesele ohtlikuks, sõltub tema lähedusest 
Jumalaga. Olles eemal Jumalast muutub pea kõik talle kurjaks, tõrksaks, 
ohtlikuks, ebameeldivaks, pingsaks. Ent Jumala läheduses olles on ta 
Kristuses. Siis võib ta elada või surra, olla rikas või vaene, vaenatud või 
austatud, ebaõiglaselt süüdi mõistetud või ülistatud — see kõik saab 
Issanda kiituseks, kuna Jumal ümbritseb teda kõiges ja avardab tema piire 
oma täiuses. Siis võib leida Jumalat kõiges, nagu ütleb Ignatius. 


Loodetud teadmise ja võimu saamise asemel leiab inimene end olevat 
ohustatud. Seda peegeldab hästi rikaste maade julgeolekumaania. 
Kodanike alarmseadmed, riikide ennetussüsteemid peaksid meie kitsasko- 
hti kaitsma, ometi näivad nad hoopiski murdvargaid ja vägivallatsejaid 
ligi meelitavat, sest sissemurdmiste ja sõdade arv muudkui kasvab. 
Paistab, et usaldust ei saa võita ainult julgeolekumeetmete abil. 


Inimene, kes teab ja suudab kõike, ent on Jumalast, seega armastusest 
irdunud ning elab nüüd usaldamatuse seisundis, omades samas ka kogu 
võimu — selline inimene on halastamatu valitseja. Alglugudes kohtame 
teda veel edaspidigi. 


Jeesus ütleb üheselt: kes teist tahab olla ülem, olgu kõigi teenija. See 
tähendab, et meie oma võimetega peaksime teistele abiks olema. Võim 
iseenesest pole taunitav, küll aga teise inimese nõrkuste ärakasutamine, 
seeasemel et oma jõukusest anda teisele seda, mis tal puudub. 


Inimene, kes nüüd kõike teab Jumala, inimese ja maailma kohta, teab 
kindlasti kõike ka sügavast kuristikust tema ja Jumala vahel. Sealjuures on 
ta kaotanud oma Jumalaga usaldusliku läbikäimise süütuse. Kui ta enne 
oli Jumalale kade, siis nüüd on lisandunud veel hirm Jumala ees. Sest 
teadmine, mis ei armasta, loob endale ka armastuseta jumalapildi või siis 
visandab lootusetu tulevikunägemuse. Inimene ei saa enam tulla Jumala 
juurde kui laps, sest puudub usaldus. Samas on inimene kaotanud ka usal- 
dusliku vahekorra omataolistega. Ta peab end kaitsma ning varjama oma 
nõrkusi mitte ainult Jumala eest, vaid ka kaasinimeste eest. 


Jeesust nimetatakse , Isa tõeliseks pildiks ajas“. Sest tema armastas 
omasid kuni lõpuni, see tähendab, et ta mitte ainult ei anna ära ,,terveid 
maid“ ja ,, terveid rahvaid“ (Js 43,4) meie eest, vaid ka omaenda elu. Kui 
patune ilmutab vähimatki kahetsuse märki, isegi kui ta ainult oletab, et ta 
kahetseks, kui sellest peaks abi olema, siis ei tarvitse ta enam hirmu tunda, 
vaid talle kingitakse lähedust, embust, andestust ja armastust, mis külvab 
uuesti usaldust. 

Kadunud poeg, kes loodab oma äramineku läbi enam teadmisi ja 
võimu saavutada, kogeb aga hoopis vastupidist, saab lõpuks kingitusena 
tagasi paradiisi, isakodu. Evangelist Johannes kirjutab, et armastuses ei 
ole hirmu (1Jh 4,18) ja et armastus ei karista. Armastuseta pole võimalik 
Jumalat ära tunda. Teadmine, ka teoloogiline teadmine, mis ei väärtusta 
tegelikku armastust, võib kergesti luua väära pildi Jumalast — pildi, mis 
sisendab õudu, sest seal puudub armastus. 


Pöördugem tagasi IMs raamatu kolmanda peatüki juurde, kus nüüd 
algab esimene kohus. 


Olgu siin veelkord mainitud, et tuleb eristada jutustuse vormi ühes 
kõigi kaunistavate detailidega loo tegelikust sisust. Jutt käib inimese ole- 
musest, siin kujutatud tervikliku loona, koos tegelaskujudega, justkui 
näitelaval. Lisaks tuleb veel eristada jumalikku ilmutust ning selle ilmu- 
tuse inimesepoolset järk-järgulist mõistmist, siinkohal oletatavasti Jahvisti 
arusaama ilmutusest. Meie oletuse kohaselt juhindub ta küsimusest: mida 
teeb Jumal selle inimesega, kes esimese rikkuse kuma peale pöörab 
Jumalale selja ning arvab, et ei vaja Teda enam ja suudab ise oma tule- 
vikku palju paremini korraldada? Umbes taolistest mõtisklustest koostas 
ta ehk selle 100, mis aga ainult tervikuna — siia kuulub ka jutustus Paabeli 
torni ehitamisest (või Aabrahami loo lõpp? Või...?) — esitab kogu Jumala 
ilmutuse. 


»Ja nad kuulsid Issanda Jumala häält, kes rohuaias sinna ja tänna 
käis, kui päev viluks läks, ja Aadam ja tema naine peitsid endid Issanda 
Jumala palge eest rohuaia puude keskele. Ja Issand Jumal hüüdis 
Aadamat ning ütles temale: ,, Kus sa oled?“ (1Ms 3,85) 


Viimast korda kohtuvad inimene ja Jumal samadel aiateedel värsken- 
dava õhtutuule jaheduses. Kuid esmakordselt ei rõõmusta inimene selle 
kohtumise üle oma Looja ja Issandaga, esmakordselt sunnib hirm teda 
peitu pugema — justkui suudaks keegi Jumala eest põgeneda, nii et see teda 
ei leiaks. Ei ole isegi öeldud, et Jumal inimest otsib — ainult üks küsimus 
ja ei ole enam pelgupaika, kõik on tulnud avalikuks. See on Jahvisti kir- 
janduslik sisutihedus. Tegelikult on see suur õnn, et Jumala eest ei saa 
peitu pugeda, et on vähemalt keegi, kelle ees me oleme ausad ega tarvitse 
end enam petta... 

»Ja tema vastas: ,,Ma kuulsin su häält rohuaias ja kartsin, sest ma 
olen alasti. Sellepärast ma peitsin enese ära.“ Siis ta küsis: ,, Kes on sulle 
teada andnud, et sa alasti oled? Või oled sa söönud puust, millest ma sind 
keelasin söömast? “ (1Ms 3,10j) 

Jumal küsib selt peitu pugenud hooplejalt, kust tema teadmine pärineb, 
et aidata tal teha seda, mis inimese päästaks, nimelt tunnistada oma süüd. 
Ent inimene ei julge kogu tõde öelda ega julge ka kõike salata. 
Usaldamatus on moonutanud tema jumalapilti ning lõhestab teda nüüd. 
Inimesel puudub kogemus, kuidas Jumal usaldamatuse suhtes käitub. Seni 
tundis ta Jumalat ainult ,,paradiislikust ajast“ — Jumala veelgi suuremat 
halastust eksinud inimese suhtes peab ta alles tundma õppima. Hirm võib 
takistada pöördumist, samuti nagu vale, puudulik jumalapilt takistab 
Jumala usaldamist kõiges. Sakkeusele läheneb Jumal nõnda, et see ei saagi 
hirmu tunda ning patusele naisele nii, et too enesele meelsasti uue, tõelise 
jumalapildi kinkida laseb... 


Patu olemuse juurde näib kuuluvat, et see lõhestab inimese sisemuse 
ning vajab peidupaiku. Tõde ei karda valgust, seesmine ja väline on tema 
jaoks üks. Kuid patu juurde kuulub veel midagi: 


»Ja Aadam vastas: ,, Naine, kelle sa mulle kaasaks andsid, tema andis 
mulle puust ja ma sõin.“ Ja Issand Jumal küsis naiselt: ,, Miks sa seda 
tegid?“ Ja naine vastas: ,, Madu pettis mind, ja ma sõin.“ (1Ms 3,12j) 


Täiesti ilmselt kuulub patu juurde enda osav väljakeerutamine. Umbes 
nõnda: Mina!!?? Mina pole midagi teinud! Tema, see naine, kes tema 
mulle andis? Sina olid ju see! Kui sa ei oleks seda teinud, poleks seda 
kõike juhtunud. Seega oled sina süüdi...! Ja täpselt sama kaval on naine: 
Mina!!?? Ah, palun jäta! Madu oli see! Ja kes tema lõi? Teine kord mõtle 
enne järele, mida toodad! Minul pole küll mingit süüd... 


Lühidalt: Jumal on kõiges süüdi. Ta peab inimesele vastust andma ja 
tema ees vabandama... Kas pole see tänapäevani inimese viis end peenelt 
välja keerutada? Miks on siis Jumal kõik just nõnda loonud, kui ta on 
ometi kõikvõimas... 


Rumal inimene ei näe aga, et ainult see, kes on süüdi, saab end ka 
muuta. Kes end süüdi ei tunnista, ei näe mingit põhjust teisiti toimida ning 
teeb hoopiski seda, mis viib hukatusse. Ta ütleb ju, et ainult teised on 
valesti talitanud ning järelikult peavad nemad ka muutuma... Nii seob ta 
end oma saatusega, oma seisundiga. Ainult see, kes tunnistab oma süüd, 
saab end ka muuta. 


Kas mitte ka meie ühiskonda ei iseloomusta see saatuslik: sina oled 
süüdi? Terved advokaatide väed peavad selleks kaasa aitama, et nende 
kaitsealune ei tarvitseks end muuta. Sealjuures oleks ehk just süü tunnist- 

amine ja kahetsemine tema pääsetee. Anonüümsed Alkohoolikud on selle 
põhimõtte juba ammu avastanud: senikaua, kui keegi ei tunnista, et ta on 
ise süüdi oma hädas, ükskõik siis kui palju teised ka vastutavad on, seni ei 
tule ta välja oma sügavikust. 


Seitsmes patule omane tunnus, mille oleme avastanud, on niisiis süü 
veeretamine teistele, misläbi tehakse võimatuks enda pääsemine. Jällegi 
läheb tarvis seda ühte inimest, meie Issandat Jeesust Kristust, kes 
küsimusele: ,,Mida sa oled teinud?“ vastaks: ma olen süüdi. Tema, kes on 
patuta, võtab meie süü enda kanda. Siitpeale on Jeesuse jüngritele omane 
võtta enda peale süü, mida teised veel kanda ei suuda. 


Lõpuks jääb küsimus pidama mao juures. Temal ei ole võimalust süüd 
ära veeretada. See tähendab aga, et tal pole usaldamatuseks põhjust. Ta ei 
saa osutada mitte millelegi, mis teda õigustaks. 


Usaldamatuse külvamise ja vassimise eest peab madu nüüd kuulma 
järgnevat: 

» Siis Issand Jumal ütles maole: ,,Et sa seda tegid, siis ole sa neetud 
kõigi koduloomade ja kõigi metsloomade seas! Sa pead roomama oma 
kõhu peal ja põrmu sööma eluaja! Ja ma tõstan vihavaenu sinu ja naise 
vahele, kes purustab su pea, aga kelle kanda sa salvad.“ (1Ms 3,14j) 


Väga tõenäoliselt on Jahvist (ehk härra Chalil Sbeih ja tema sõbrad) 
siin töödelnud vanu jutustusi, niinimetatud aitioloogiaid, mis lapse 
kombel seletavad, miks miski on nii, nagu on. Siin näiteks võis lapse 
küsimus kõlada: issi, miks pole madudel jalgu?” Ja siis alustas issi kaugelt 
ning jutustas pika, põneva 100, mille lõpus kõlas lause: ja karistuseks selle 
eest peavad nad oma kõhul roomama, seepärast pole madudel ka jalgu. 
Ent Jahvisti ei huvitanud see vana lugu ( juhul, kui tekst, mis on vastu- 
pidiselt Jahvisti laadile on ebaharilikult pikk, oma praegusel kujul üldse 
Jahvistilt pärineb), vaid ta ainult kasutas seda ainult, et välja tuua inimese 
patu tagajärgi. 

Et Jumal ise siin inimest neab, on tingitud tolleaegsest teotsentrilisest 
maailmapildist. Kõik, mis sündis, oli seotud Jumalaga ning tuli temalt. Oli 
see siis haigus või sõda, rajuilm või hea viljasaak. Teisalt — kui üht sünd- 
must põhjendatakse Jumala sõnaga tahetakse sellega väljendada ka juh- 
tunu lõplikkust. 


Siis järgneb see paljulubav ning segane jutt vaenust naise ja mao järel- 
tulijate vahel. Kiriku traditsioonis, kuni liturgiliste tekstideni välja, 
seostatakse see Maarja ja tema Pojaga, keda Ilmutusraamatu järgi näib 


112 


ohustavat saatan. See tõlgendus ei saa tugineda 1Ms kolmandale peatük- 
ile. Selle sisuks on hoopis midagi muud.” 


Eelkõige peaks olema selge, et madu ei sümboliseeri kuradit. Ta on 
lihtsalt üks loomadest, kelle Jumal on loonud. Ent selle loomana on ta ka 
usaldamatuse võrdkuju. Just sellest usaldamatusest võttis asi halva 
pöörde. Seepärast neetaksegi madu esimesena. 


Veidi vabamas tõlkes ja lahtiseletatuna kõlab salm 15c umbes 
Järgnevalt: Tema (naise järeltulija, niisiis inimene, kõik inimesed) lajatab 
sulle (maole/kurjale) vastu pead ja sina (mao järeltulija, kõik kuri) salvad 
tema (inimese) kanda. 


Mida tähendab see mõistupilt? Et oleks kergem vastata, kujutlegem, 
mida teevad inimesed, kes elavad kõrbepiirkonnas, kus maod on tõeliseks 
nuhtluseks. Nad püüavad madudest vabaneda, neid hävitada. Mida 
tahetakse selle kujundiga edasi anda? Inimene püüab edaspidi kurjust 
hävitada, ent seejuures peab ta tähele panema, et kuri teda ennast ei sal- 
vaks, ei nakataks. Sest kui maole peale astuda, salvab ta kanda. Või teisi- 
ti öelduna: tahtes kurja välja juurida, võetakse kasutusele sellised vahen- 
did ja meetodid, mille läbi nüüd ise kurjasti tegutsetakse, kurjust edasi 
kantakse. Kurja vastu võideldakse kurjaga — ja seega kantakse ka endas 
kurja mürki. 

Just sellega pandi Jeesus mitu korda proovile, viimati veel Ketsemani 
aias — et ta seaks vastaste väe vastu enda veelgi suurema väe: kak- 
steistkümmend leegioni ingleid. Kuid seegi oleks jälle ainult jõud ning 
toimimisviis oleks ikka seesama. Tähendamissõnas umbrohust nisu seas 
lükkab ta samuti tagasi ettepaneku kurja selle enda vahenditega välja 
juurida (Mt 13,24-30). Mitte umbrohi ei ohusta nisu, isegi mitte kuri vaen- 
lane, kes külvas umbrohtu nisu sekka. Vaid ainult isanda sulased, kes vas- 
tutulelikult tahavad umbrohu välja kiskuda, kuid sellega hävitaksid ka 
NISU. 


Vahest võib öelda, et kirikut ei ohusta mitte niivõrd Jumala vaenlased, 
kuivõrd just oma inimesed? Need, kes tahavad kõik patud Jumala nimel 
välja juurida ning kasutavad selleks kurjuse vahendeid, mitte Jumala piira- 
matut armastust ja kannatlikkust... 


Siis järgneb inimese karistamine. Ja tundub, et nüüd läheb küll 
kibedaks ja süngeks. See, mis oli inimesele antud õnnistuseks, muutub 
nüüd hoopis vaevaks. 

» Naisele ta ütles: ,, Sinule ma saadan väga palju valu, kui sa lapseoo- 
tel oled: sa pead valuga lapsi ilmale tooma! Sa himustad küll oma meest, 
aga tema valitseb su üle.“ Aga Aadamale ta ütles: ,, Et sa kuulasid oma 
naise sõna ja sõid puust, millest mina olin sind keelanud, öeldes, et sa ei 
tohi sellest süüa, siis olgu maapind neetud sinu üleastumise pärast! 
Vaevaga pead sa sellest sööma kogu eluaja! Ta peab sulle kasvatama 
kibuvitsu ja ohakaid, ja põllutaimed olgu sulle toiduks! Oma palge higis 
pead sa leiba sööma, kuni sa jälle mullaks saad, sest sellest oled sa võe- 
tud! Tõesti, sa oled põrm ja pead jälle põrmuks saama!“ (1Ms 3,16-19) 


Tulevikul on inimese jaoks varuks kolm asja: valu ning vaev, ja seda 
just mehe ja naise kooselus, kus peaks valitsema armastus; ning kogu töö 
ja vaev suubub põrmu, mitte Jumalasse. Inimene on kui abitu hüpik, kes 
ei taba oma sihti. 


Selle sünge tuleviku algpõhjuseks on inimese suutmatus eristada 
Jumala ja loodud olevuste sõna. Jumal oli öelnud: ära söö sellest puust. 
Ometi kuulas naine madu, seda seesmist vajadust rohkema järele, mees 
aga kuulas naist ning nõnda kuuletusid nad Looja asemel loodule. 


Jeesus seevastu eristab Isa tahet inimeste tahtmisest. Kõige selgemini 
tuleb see esile loos, kus hea Peetrus tahab oma õpetajat kaitsta ja peab seda 
ka Jumala tahtmiseks: Jumal hoidku, Issand, et nad su tapavad! (Mt 
16,225) Kuid Jeesus saab aru, et need sõbra sõnad on tegelikult inimese 
sõnad: Tagane minust, vastupanija! Sul on mõttes inimeste tahtmine. 


Võime öelda, et 1Ms 3 tahtis inimene mängida Jumalat. Ja Jumal täi- 
tiski tema soovi: palun, eks mängi! Ole nüüd sina see, kes rassib ja näeb 
vaeva, nagu mina seda enne sinu heaks tegin. Kuid saa ei saa lahti maa 
põrmust, mateeriast. Sa ei saa ealeski ,,ainult vaimuks“, vastupidi — lahus 
minust pole sa midagi enamat kui põrm. 


Maapinna, inimese needmist Jumala poolt ei tarvitse me tingimata 
“needusena” käsitleda. Nii nagu inimene ei pidanud enne neetud saama, et 
mõista oma alastiolekut, vaid see mõistmine oli patu tagajärg. Jumal ain- 
ult kinnitas selle uue seisundi. Lubatagu säärane võrdlus: nii nagu autore- 
montija avarii teinud auto puhul tuvastab toimunu ja teeb kindlaks, mil 
määral on auto kahjustunud... 


Härra Chalil Sbeih ja tema sõbrad nägid inimese valu ja vaeva, nägid 
surijaid ja kogu töö tühisust — ning nende teotsentrilise maailmapildi 
kohaselt pidi see olema ammuste eksimuste tagajärg. Oma teoloogilises 

arusaamas inimese patust ja Jumala armust arvestavadki nad neid kogetud 
tõsiasju. Kuid see, mida meie, ratsionalistid mõistame seisundina, koos- 
neb semiidi maailmavaate järgi paljude sündmuste jadast. 


Patus saab inimene oma tahtmise, ent kui mage see nüüd on! Mitte 
pooltki see, millest ta oli unistanud. Patt kannab endas alati karistust. 
Mitte Jumal ei karista. Tema teeb vaid kindlaks, mis on katki läinud. Ja 
kui esimene tamm on purunenud, näeb ta vaeva selle taha teise tammi ehi- 
tamisega, et veidigi tõkestada patu ja selle tagajärgede tulva, et õnnetus ei 
läheks üle kallaste. 


Sest Jumal on armastus, südamlik toetus, lõpmatu kannatlikkus, mis 
hoolitseb. Päris alguses oli Ta aednik, kes rajas inimese jaoks Eedeni aia; 
uue ajastu algul, nädala esimese päeva hommikul on ta jällegi aednik — 
ning taas on see üks naine, kes teda esimesena kohtab, Maarja Magdalast. 
Ning taas tahab ta käe sirutada ja puudutada, endale võtta... 


Ent kuivõrd teistsugune on see teise Eeva liigutus! Sedakorda ei väl- 
Jenda see tahtmist ise Jumal olla, kui inimene ise rahuldab oma 
omamiskirge, lõhkudes isiklikku suhet. Seekord on Jumal armastuse nii 
sügavale naise südamesse istutanud, et too loobus kõigist asjadest 
(Betaania nardisalvist, sellest ,,maapõrmust“), mis võiksid ta rikkaks teha; 
nüüd soovib ta vaid isiklikku suhet. Maarja on täis igatsust kadunud 
armastuse järele. Inimene on kasvanud oma igatsuses armastatu järele, 
keda miski, isegi mitte inglid, ei suuda asendada. ,,Kuhu sa ta panid?“ — 
»Maarja!“ 


Jeesus oli juba korra aednik tähendamissõnas viljatust viigipuust (Lk 
13,6-9), kus ta tahab kobestada ja väetada mulda, et puu siiski veel vilja 
kandma hakkaks. Ja Paulusest saab Jumala väsimatu abiline, kuid ta ei 
tööta oma palehigis, mõttetult, kuna lõpuks muutub kõik ikkagi põrmuks. 
Ei, ta töötab ööd ja päevad inimeste heaks, kuna Jumal on talle oma palet 
näidanud ja kuna teda innustab Kristuse armastus. Tänulikkusest pean ma 
end andma, sest kogu vaev jääb ikkagi väheseks võrreldes sellega, mida 
olen oma Issandalt saanud muidu. 


Nii polegi üllatav, et juba ammu enne Jeesust ka ,,ohakatele ja kibu- 
vitstele“, mis mitmel pool (näit. Js 5,6) tähistavad patu tagajärgi, paku- 
takse Js 27,4 kaitset. Kui Jumal juba neile, kes teda armastavad, laseb kõik 
pöörduda heaks (Rm 8,28), kuipalju enam siis Tema, kes ju ise on armas- 
tus, pöörab kõik heaks. 

Ent tekstis, esimese kohtu lõpul ei paista sellest jälgegi olevat. Seal me 
kuuleme inimese välja ajamisest Paradiisist. Ometi Jumal, kes on armas- 
tus ning on ükssama eile, täna ja homme, pidi seda armastust näitama ka 
juba alguses, selles jahvistlikus jutustuses inimese ja tema patu olemusest 
ning Jumala ja tema armu olemusest. Peagi näeme, kuidas Jumalal siiski 
õnnestus end juba härra Chalil Sbeih ja tema sõprade tekstis nõnda aval- 
dada. 


4.6. Aadama pääsemine paradiisist 


»Ja Aadam pani oma naisele nimeks Eeva, sest ta sai kõigi elavate emaks. 
Ja Issand Jumal tegi Aadamale ja ta naisele nahkriided ning pani neile 
selga. “ (1Ms 3,20]) 

Seda teksti loo tervikseoses vaadeldes torkab silma kaks asja. Saame 
kuulda, et Jumal riietab inimese. See vaid kinnitab meie eelnevat oletust, 
et inimene on oma kaitsetus haavatavuses iseenese hoolde jäetud. Jumal 
näeb, et inimest tuleb inimese eest kaitsta, et vastastikune valitsemine 
oleks võimalikult piiritletud. Nõnda võtab Jahvist oma teoloogilisse jutus- 
tusse vanad lood, mis algselt on olnud teises seoses, ning annab neile uue 
sisu. Jumal tahab inimese saatust kergendada, tahab inimestevahelist 
lävimist ikkagi võimalikuks teha, tahab kinni katta inimese nõrkused, 
tema piirid — kui mitte enam iseenda, Jumalaga, siis vähemalt nahkadega. 


Jumal on siin endale võtnud teise ameti: temast on peale aedniku 
saanud ka rätsep. 


Lisaks tuleb tähelepanu pöörata veel ühele asjale. Kas Jumal mitte 
ennist ei ähvardanud: sa sured niipea, kui sa sellest sööd.(1Ms 2,17) Kus 
on nüüd see surm? Jumal ei täida oma ähvardust. Inimene on küll 
kaotanud usaldusliku vahekorra oma Jumalaga, kaotanud võimaluse näha 
Tema palet iga päev, ometi ta ei sure. Võiks vastu väita, et ta muutub nüüd 
põrmuks selle asemel, et igavesti elada. Kindlasti võiks seda lauset ka nii 
mõista. Kuid puudub selge, ähvarduselaadne väljend, nagu: ...ja seepärast 
pead sa nüüd surema. Me ei kuule ka edaspidi, et inimene surema peaks. 
Vastupidi, Jumal püüab üha enam tagada oma Muldse edasielamist. 
Jahvist ei kirjeldagi Aadama surma. See, mida hiljem saame teada 
Aadama surma kohta (1Ms 5,5), kuulub juba teise kirjutise juurde. 

Niisiis, ei sõnagi karistusest. Vastupidi, Jumal aitab nüüd inimest, et 
see küll piiratult, kuid siiski edasi elada saaks. Nahad on justkui sidumis- 

materjal, mis katavad haavu, mida inimene ise on endale tekitanud, ja 
tagavad püsimajäämise. Ükskord hiljem ütleb Paulus: Riietage end 
Kristusega! Rõivastuge tõelise halastusega... (KI 3,12) Jumal mitte enam 
ainult ei anna ühtteist, et korvata inimese puudusi, vaid annab iseenda, 
isikliku suhte, kogu oma täiuse. 


Ent seepeale, järgmises lauses pagendatakse inimene ikkagi 
Paradiisist. Niisiis ikkagi karistus! Kuulakem, kuidas see lause, mis on 
meeles juba lapseeast, tegelikult kõlab: 


»Ja Issand Jumal ütles: ,, Vaata, inimene on saanud nagu üheks meie 
hulgast, tundes head ja kurja. Aga nüüd, et ta oma kätt ei sirutaks ega 
võtaks ka elupuust ega sööks ega elaks igavesti!“ Siis saatis Issand Jumal 
tema Eedeni rohuaiast välja, et ta hariks maad, millest ta oli võetud.“ 
(1Ms 3,22j) 

Püüdkem jällegi vaadata ja seesmiselt läbi elada, mida Jumal võis 
siinkohal endamisi mõelda. Kujutagem endale näitlikult Jumalat ette, nii 
nagu Jahvist seda endale lubab. Kujutleme, et Jumal istus taeva aknal ning 
vaatas maad, mille ta oli nii hästi loonud, kus kõik oli nii hästi alanud — 
ent juba esimestes raskustes jäi tema Muldne jänni. Ta sõi hea ja kurja 
tundmise puust. Nüüd mõistab ta põhimõtteliselt kõike ja on vaid aja 
küsimus, kunas ta tegudeni jõuab. Mõtlikult vaatab Jahve Elohim inimest 
tema nahkades, kui too jalutab puude vahel... 


-. Ja siis tuleb hirmus mõte: see inimene, kes oli sõnakuulmatu eile, kui 
ta elas veel ühtsuses minuga, saab nüüd alles tõeliselt sõnakuulmatuks, 
kuna ta on minust lahus. Nüüd läheb ta ka teiste puude kallale, elupuu, 
igavese elu puu kallale — ja siis... Kohutav! Siis pole päästmine enam või- 
malik. Siis on tema lahusolek Jumalast kindel igavesest igavesti. Siis on ta 
alatiseks patune. 

Vaevalt jõuab Jumal seda mõelda, kui ta hüppab püsti, tormab taeva- 
trepist alla, ruttab aeda ning ajab inimese sealt minema: ,, Välja! Kähku! 
Kaduge siit!“ 

Nii nagu hobused aetakse põlevast tallist... Kui tall on juba kaotatud, 
tuleb vähemalt hobused päästa. See väljaajamine on päästmine. Jumal 
tahab inimest veel päästa, Ta ei taha patuse surma, vaid et ta ellu jääks, nii 
nagu ütleb Hesekiel (Hs 33,11). 

Ma arvan, et 1Ms 3 viimaste salmide selline tõlgendus on õigustatud, 
sest ühelt poolt sobib ta tekstiga ja teisalt leiame tekkeloo järgnevais 

peatükkides ikka jälle selle Jumala ja tema armu olemuse. — Ta püüab alati 
oma Muldse kitsamaks muutunud piire veelkord kindlustada, et inimest 
oleks veel võimalik päästa. 


Siin, Paradiisis on aga selle teise puu, elupuu (mis vahepeal on pea 
unustatud) näol oht, et inimene ei võta endale mitte ainult kõike teadmist 
ja suutmist, vaid lisaks ka elu, igavese elu — ning sellega kinnistaks ta oma 
Jumalast lahusoleku seisundi. Jumal tahab seda takistada, seepärast 
saadab ta inimese minema ja paneb keerubid valvama, et inimesel ei oleks 
mingit võimalust jääda igavesti patuseks. 


Uue loomisnädala esimesel päeval ilmuvad keerubid uuesti välja, tühja 
haua juures, otse uue elupuu vastas — ning eluvärav on jälle avatud. Ta on 
üles tõusnud, teda pole siin! Tulge ja vaadake paika, kus ta lamas... (Mt 
28,6j) Sissepääsu ei valvata enam. Sest Issand on öelnud: tulge kõik minu 
juurde, kes te vaevatud ja koormatud olete. Võtke minu ike..., võtke minu 
ihu ja sööge sellest kõik... Igavest elu Jumala enda käest. 

Š 
KAIN JA AABEL — 
MIKS POLE MA SELLINE NAGU SINA? 


5.1. Patt laieneb inimsuhetele 


Pärast Muldse pääsemist Paradiisist kerkib küsimus, mis nüüd inimesest 
edasi saab. Kas Jumala abi astub vahele või hakkab patt levima? 


Jällegi võib meile abiks olla härra Chalil Sbeihi kuju, kes rahva 
moraalse laostumise taustal mõtiskleb koos oma sõpradega Jerušalaimi 
tänavakohvikus inimese ja tema patu, aga ka Jumala ja Tema armu ole- 
muse üle. Senini on nad leidnud, et inimene, kelle Jumal on loonud piirat- 
ult piirituks olendiks, püüab paratamatult ületada oma piire. Ja viimaks 
tahab ta ühel hetkel saada selliseks, nagu Jumal, kellest ta sisimas teadmist 
omab. Jumal võttis sellise olendi loomise riski teadlikult enda peale. 
Samuti riskis Jumal sellega, et inimene hakkab teda umbusaldama ning 
tema vastu mässama. Pärast seda, kui inimene on kaotanud usaldusliku 
vahekorra oma Looja ja Issandaga, mille tõttu on ahenenud ka tema piirid, 
jätab Jumal talle ikkagi võimaluse püsimajäämiseks ning oma seisundi 
muutmiseks. 

»Ja mis nüüd?“ küsivad härra Chalil Sbeih ja tema sõbrad. ,,Milline 
teema on järgmine?“ 

Nad arutavad nii ja teistpidi, otsivad vanu müüte ja saagasid, jälgivad 
oma aja ühiskondlikku arengut, loevad ajalehtedest sügavmõttelisi kom- 
mentaare ajavaimust, kuulavad õueprohvetite jutlusi, heidavad pilgu rahva 
ja omaenda südame ajalukku — ning pikkamööda saab selgeks, kuidas patt 
peaks edasi arenema. 


»Kui kord suhe Jumalaga on purunenud, purunevad ka inimsuhted,“ 
ütlevad nad. 


»»Ja kuidas me seda kujutada võiksime?“ 


Paljude võimalike seast valib Chalil Sbeih välja ühe jutustuse põl- 
luharijast. 


»Kuid see ei paku ju mingit pinget!“ vaidlevad tema sõbrad vastu. 

»» Oodake nüüd,“ vastab Chalil, ,,ma lisan siia veel ühe tegelase. Loo 
aluseks võtaksin verise konflikti põlluharijate ja karjakasvatajate vahel, 
millest me eelmisel nädalal ,, Petlemma Postimehest“ lugesime. Nende 
kahe rahvagrupi vahel valitseb lepitamatu vastuolu. Ühe omand on teise- 
le eluohtlik. See võiks olla heaks näiteks, mida tähendab patu , teine aste“. 
Selle abil saab väljendada paljutki sellest, mida näeme iga päev oma sil- 
madega. Ainult et ma ei tea veel, kuidas peaksin Jahvel lõpus tegutseda 
laskma. Kas ta püüab jälle päästa, mis päästa annab?“ 


»Jah,“ ütleb üks naine vestlusringist, ,,seda ta teeb! Sest mõtle ometi: 
kui inimese mõistus üksi, ilma armastuseta, loob endale pildi Jumalast, 
siis ta võtku ka arvesse, et ei ole olemas armastuseta Jumalat. Seda ei saa 
olla, muidu poleks meil ju üldse mõtet seda kõike kirjutada...“ 


Tõenäoliselt on selline arusaam abist veel üsna erinev sellest, mis lasi 
Jahvistil tol ajal (umbes 1000 aastat enne Jeesust) Kaini ja Aabeli loo just 
sel kujul kirja panna, nagu meie seda täna tunneme. Sellegipoolest annab 
see meile võimaluse mõista seda Piibli esimest mõrva ning selle tähen- 
dust. 


Kaini ja Aabeli vahelise konflikti — nüüdsest tähistavad mõlemad 
inimest üleüldse — keskmesse asetab Piibel ühelt poolt inimese ja Jumala 
vahelise suhte ning teisalt inimeste omavahelised suhted. Jahvist oleks 
võinud seda ka teisiti kujutada. Tänapäeval suudame eristada mitmesugu- 
seid motiive ja teemasid, vana jutuainest, mida siin loos on töödeldud. 


Siin on näiteks motiiv karjakasvatajate väljatõrjumisest põlluharijate 
poolt. Taavet ise küll juhatas veel oma valitsusaja algul 600 mehelist väge 
kaitsmaks suuri loomakarju (1Sm 25) ning teenis seeläbi raha, lugupi- 
damist ja kogemusi. Kuid üleminek hilispronksiajast 1 rauaajale (nagu 
meie neid nimetame), umbes aastatel 1200-900, tõi kaasa atrade uued kon- 
struktsioonid, mistõttu põlluharimine hoogustus ning tõrjus karjakasva- 
tuse tahaplaanile. 


Uurides teiste rahvaste mütoloogiat avastame, et nemadki tunnevad 
seda alg-lugu vennatapust. Lugu ise on sealjuures peaaegu sama, kuid loo 
temaatika, rõhuasetused hoopis teised. Jahvisti puhul tuleneb teema ter- 
vikjutustuse struktuurist — alates Aadama ja Eevaga ning lõpetades 
Paabeli torni ehitamisega. Sellele vastavalt peame ka uurima, mida 
tahetakse siin selle loo abil väljendada. 

Piibel, ehk siis Jumal tahab meile öelda, et inimajalugu muutub hetk- 
est, mil inimene on kaotanud ühtsuse oma Jumalaga (Paradiisi kujund) 
tapmiste ajalooks. Kui patt saab takistamatult tegutseda... 


Teatud tunnusmärkidest võime järeldada, et lugu, mida Jahvist siin 
esitab, rääkis algselt ainult Kainist. Jahvist on lisanud ka Aabeli tege- 
laskuju, et lugu vastaks paremini tervikjutustuse suunitlusele. Nõnda sai ta 
paremini kujutada partnerite konflikti, Jumala ja inimese vahelise vastuolu 
jätku inimeste vahel. Samuti seda, kuidas Jumalal tuli jälle vahele astuda, 
et levivale õnnetusele veel siiski piir panna. 


5.2. Inimene, kes peab ohvreid tooma 


»Ja Aadam sai ühte oma naise Eevaga, kes jäi lapseootele ja tõi Kaini 
ilmale ning ütles: ,, Ma olen Issanda abiga mehe ilmale toonud.“ Ja tema 
sünnitas taas: ta venna Aabeli. Ja Aabel oli lambakarjane, Kain aga oli 
põllumees. Ja mõne aja pärast juhtus, et Kain tõi Issandale roaohvri 
maaviljast, ja ka Aabel tõi oma lammaste esimesest soost ning nende ras- 
vast... “? (1Ms 4,1-4) 


Eeva — tema nimi on heebrea keeles Hawwa” — võtab oma esimese 
lapse vastu kui Jahve kingituse. Seega on Kain tema jaoks lootuse laps: 
elu läheb siiski edasi. Vaevaliseks muutunud inimese lugu võib veel heaks 
pöörduda. Nõnda võiks tõlgendada Eeva sõnu tema poja sünni puhul. 


Kuid Kain — tema nimel on seos heebrea verbiga “omandama” — ei 
täida seda lootust. Vastupidi, tema tõttu väheneb see veelgi. Jumal ei viin- 
ud täide oma ähvardust ,,Kui sa sellest puust sööd, pead sa surema!“, kuigi 
tal oli selleks küllalt põhjust. Inimene aga tapab oma venna ilma igasug- 
use põhjuseta. 

Jumal ei tapa, sest tema loomus on päästmine. Ainult inimene tapab. 


Aabel — tema nimi on lähedane heebrea sõnale “õhk, tühisus” — on lam- 
bakarjus, Kain põllumees. Iisraeli viletsa pinnase tõttu peavad nad 
üksteisele lausa kõrri kargama. Sest ühe loomad söövad ära teise taimed. 
Ja teisalt võtavad põllud loomadelt karjamaad vähemaks. See on pea möö- 
dapääsmatu, et Kainist ja Aabelist saavad vaenlased. Aabrami ja Loti loos 
näeme midagi sarnast, ent nende puhul ei saa määravaks mitte patt, vaid 
arm. 

Esimene, mida kuuleme Kaini ja Aabeli kohta, on see, et nad toovad 
ohvreid. Ehk tahab Jahvist sellega öelda: kuni inimene elas Paradiisis, 
usalduslikus vahekorras oma Jumalaga, polnud ohvrid vajalikud. Milleks 
ohverdada sellele, kes on end alandanud minuni ning minu ülendanud 
endani? Jumal ja inimene käisid neidsamu radu. Kuid nüüd, olles eemal 
Jumalast ja väljaspool Eedenit, peab inimene uuesti tunnistama Jumala 
kõigi andide andjaks. Seepärast toob ta ohvreid.“ 


Pole sugugi juhus, — vastupidi, see on sügavmõtteline teoloogia — et 
uues, ,,paremas“ lepingus, kus räägitakse Jeesuse läkitamisest, esineb 
ohvri mõiste silmatorkavalt vähe. (Jättes kõrvale kirja heebrealastele ja 
selle eriomased adressaadid.) Selles uues lepingus pole ohver enam vaja- 
lik, kuna Jumal astub jälle inimese teedele ja on tema ülendanud oma 
lapseks, mis eeldab usalduslikku vahekorda. Jumal on jälle lähedal, ta on 
teinud enesele eluaseme meie sees... 


Juba enne asetasid prohvetid ikka jälle sõrme sellele kohale, öeldes: 
Jumal ei soovi ohvreid, millega püütakse vaid varjata, et süda ei ole tege- 
likult pöördunud. ,,Härjavärsside, tallede ja sikkude veri ei meeldi mulle... 
Ärge tooge enam tühiseid ande, ohvrisuits on mulle vastumeelt.“(Js 1,1 1- 
13) Samuti ütleb psalm 51: ,, Jumalale meelepärane ohver on murtud 
vaim...“ (s. 19) Tõeline pöördumine on hea tegemine, nagu ütleb Jeesus 
suurte prohvetite vaimus. Või nagu ta ütleb Hooseat tsiteerides: ,,Ma ei 
taha ohvrit, vaid halastust!“(Mt 9,13; Ho 6,6) Mitte ,,agar ohverdamisel“, 
vaid ,,agar kõiges heas“, selleks manitseb meid ka kiri heebrealastele 
(13,21). 

Ohvrid rõhutavad, et ma olen veel kaugel Jumalast või arvan, et Jumal 
on minust kaugel. Seevastu armastuse annid, tänu ja kiituse ohvrid aga 
näitavad, et ma olen teadlikult Kristuses. 


5.3. Kõik inimesed on ebavõrdsed 
»- Issand vaatas Aabeli ja tema roaohvri peale, aga Kaini ja tema roao- 
hvri peale ta ei vaadanud. “ (1Ms 4,45) 

Kainile tundub, et Jumal ei hooli temast ja tema ohvrist. Aabel paistab 
olevat põhjendamatult eelistatud. Just see on selle konflikti puhul oluline: 
ei paista olevat mingit põhjust Aabelit Kainile eelistada. 

Jahvist toob selle esile rääkides mõlemast paralleelselt: nagu Aabel, 
täpselt samuti ohverdab ka Kain.* Kirjanduslikul moel väljendab ta mõtet: 

inimene tegutseb võrdväärselt, Jumal aga ebavõrdselt. Seega tundub 
Jumal olevat ebaõiglane. 


Ka meie aja teoloogid on siinkohal Jumala õiglusega jänni jäänud. Üks 
lahendustest oli, et Kaini puhul eeldati patust kavatsust, kurja motiivi, 
mille pärast Jumal tema ohvrile ei vaadanud... Kuid sääraste oletuste 
puhul jäetakse tähelepanuta sõnastuse täielik kokkulangevus (jättes hetkel 
kõrvale, rasva“), millega osutatakse tegevuse võrdväärsusele. 


Jumal tegutseb meelevaldselt, kord teeb ta nii, siis jälle teisiti. Ja 
inimene ei tea, miks. Nõnda seisab ka 2. Moosese raamatus: ,.Ja ma olen 
armuline, kellele olen armuline“ (2Ms 33,19). Kuidas sellise Jumalaga 
käituda? Ta tundub olevat ettearvamatu. Inimeste suhtes, kelle teod on 
võrdväärsed, talitab ta ebavõrdselt. 


Mida pidas Jahvist selle salmiga silmas? 


Siin peame jälle arvestama kahe erineva ilmavaatega: meie, lood- 
usteaduslik ning semiidi teotsentriline maailmapilt. Meie maailmavaade 
tunnistab asjade, inimeste, seaduste jne. sõltumatust. Teotsentrilises 
maailmapildis pole see võimalik. Seal on kõik olemasolev seotud 
Jumalaga. Ilma temata ei sünni miski, ei püsi miski, ei liigu lehtki puul. 
(Islamis on selline arusaam siiani valitsev.) Kui tahta teotsentrilises 
maailmapildis näidata, et on olemas ,,põhimõttelised erinevused“, tuleb 
need seostada Jumalaga: Jumal vaatab ühe peale, teise peale aga mitte... 
Erapooletu, objektiivne erinevus muudetakse seega isiklikuks. Kui jätta 
see teotsentriline käsitus meie tänapäevasesse maailmapilti tõlkimata, 
tekib objektiivse erinevuse asemel isiklik — ja siis on väärtõlgendused väl- 
timatud. 


Jahvist on väheste, klassikaliste sõnade abil väljendanud üldinimlikku 
kogemust: kõik inimesed on erinevad, sageli põhimõtteliselt erinevad. 
Mõnedel läheb alati hästi, teistel halvasti. Ühtedel on õnne, teisi tabab 
ebaõnn. Mõned peavad vaeva nägema, teised saavad kõik poolmuidu 
kätte. Mõni on ikka peal, teine all... 


Sel puhul ütleme tavaliselt: tegelikult pole see õiglane. Vahel oleme 
koguni pahased: see ülekohus kisendab taevani! Ka meie tänapäevasest 
formuleeringust on näha, et inimene süüdistab Jumalat õiglusetuses. 
Tugevad emotsioonid muudavad meie maailmavaate jälle isiklikuks, mis 
kisendab SINA järele — justkui oleks see inimese määrav omadus. 


Kain satub seega vastamisi üldinimliku probleemiga — ja nii see peab- 
ki olema, kui tekkelugu räägib , iga inimese ja tema patu olemusest... Kain 

nõuab võrdset tunnustamist, kuna nad on võrdselt tööd teinud. Viha 
Jumala vastu muutub kadeduseks oma venna Aabeli vastu. Kainist saab 
tapja, kuna ta ei taha leppida erinevustega, mis seavad ta Aabeli varju. 


Nagu juba 1Ms 3, tekib ka siin kahtlus, et Jumal ise on süüdi. Miks ta 
üldse lõi mao? Ja naise? Temal lasub ka nüüd vastutus: miks ta ei hoolin- 
ud Kainist? Miks ei kohelnud Jumal teda võrdselt? See on ometi Jumala 
süü, et Kainist saab tapja. 


Seni oleme vaadelnud konflikti vaid Kaini poole pealt ja püüdnud see- 
juures arvestada, et peame isiklikult kirjeldatu üle kandma objekti- 
ivsetesse kategooriatesse. Vaadakem nüüd aga ka Jumala poolelt. 


Oma suureks jahmatuseks me näeme, et Jumala seisukohalt pole see 
mingi probleem, et Kaini ohver jääb tähelepanuta. Tekst ei viita sõnagagi 
sellele, et Jumal oleks oma ülekohtust teadlik või et ta peaks oma loodut 
veelkord korrigeerima, nagu ta kord juba tegi. Aadama ja Eeva süüd tõr- 
juv vastuväide ei pannud Jumalat nende etteheidetaga nõustuma. Sama 
vähe võib Kain arvestada võimalusega süüdistada Jumalat tapmises: ta ei 
hakka isegi proovima. Jumal omalt poolt ei pea ebavõrdset kohtlemist 
kuidagi kohatuks. 


Kuulaken teksti: 


» Siis Kain vihastus väga ja lõi pilgu maha. Ja Issand küsis Kainilt: 
» Mispärast sa vihastud? Ja mispärast sa pilgu maha lööd? Eks ole: kui sa 
head teed, siis on su pilk tõstetud üles? Aga kui sa head ei tee, siis luurab 
patt ukse ees ja himustab sind. Kuid sina pead tema üle valitsema!“ (1Ms 
4,5-7) 

Tõepoolest, Jumal ei ole Kaini ära põlanud. Ta kõneleb Kainiga — 
muuseas, Aabeliga ei vaheta kogu loos ta sõnagi. Jumal hoolib Kainist, 
annab talle manitseva viite, tahab teda õnnetusest säästa. Kuid tegu ennast 
ei saa ta enam takistada. Tahtmatult mõtled Jeesusele, kes ütles Juudale: 
mida sa teed, tee kiiresti! Siingi polnud võimalik tegu enam takistada. 


Ka pärast veretööd ei katke Jumala ja Kaini ühendus: Jumal kõneleb 
Kainiga ka pärast tapmist. Kuid viimane ilmselt ei soovi enam vestlust, ta 
tahab saada sedasama, mis Aabelil on — et tema ohver vastu võetaks. Ent 
seda Jumal ei teinud. 


5.4. Ettearvamatu armastus 

Niisiis tundub Kainile, et Jumal on ettearvamatu. Tema aga tahaks arves- 
tavat Jumalat, kes tasuks võrdselt. 


Kuid Kainile saaks esitada vastuküsimuse: kas Jumala meelevaldsus 
pole mitte Tema suurim õiglus? Kas oleks õiglane, kui inimene oma 
ohvrite abil Jumala ,,kätte saaks“? Siis oleks Jumal ettearvestatav, õiglane 
— kuid kelle kasuks? 


Kas ei peitu Jumala suva järgi osutatavas armastuses inimese jaoks 
enam kindlust kui viimane oma küllusliku ohvriga võiks Jumalalt välja 
meelitada? Kas pole see meile õnnistuseks, kui Jeesus vaatab lesknaise 
kahe leptoni peale ning peab seda enamaks kui rikka 100 dollarit? Kas 
pole see Jumala ettearvamatu armastus, mis peab vaese perekonna kaht 
turteltuvi samaväärseks rikka härgade ja nuumvasikatega? Ehk on just 
Jumala armastuse ettearvamatus meie ainus lootus? 


Taamal kerkib silme ette üks teine aed, milles kõlavad sõnad: mitte 
minu, vaid Sinu tahtmine sündigu. Kui tegu oleks ettearvestatava 
õiglusega, oleks Isa pidanud Keetsemani aias oma Poja ebaõiglaste kohtu- 
nike käest päästma, sest nad ei saa teda milleski süüdistada. Ükski isa, 
ükski sõber ei jätaks siin oma sõpra. Kuid Jumala ettearvamatu armastus 
palub Pojal Jumala tee inimesena lõpuni käia. 


Taamalt kuuleme juba ka Jeesuse sõnu viinamäe töötegijale, kes oli 
endamisi välja arvutanud, kui palju tema saama peaks, kui juba ühe tunni 
töötanu teenis ühe teenari — kuid temagi saab vaid ühe. Kas Jeesus on 
ülekohtune? ,,Sõber, ma ei tee sulle ülekohut! Kas sa ei leppinud minuga 
kokku ühele teenarile? Võta oma palk ja mine oma teed, aga sellele 
viimasele tahan ma anda nagu sullegi!... Või on sinu silm kade?“ (Mt 
20,13-15) 

Hüva, me võime vastu väita, et ta oli ju Jeesusega tasu suhtes enne 
kokku leppinud. Kuid mida siis lepiti kokku Kaini ja Aabeliga? 


Kaini juures kordub esimese inimpõlve rahulolematus (eristagem alati 
jutustuse vormi selle sisust: sisuliselt on alati silmas peetud üksikisikut, 
iga inimest), kes ei talunud, et tema ja Jumala vahel peaks olema mingi 
vahe. Ta ei suutnud taluda, et ühest puust ei tohtinud süüa, ta tahtis kõiges 
Jumalaga võrdne olla. Ei mingit vahet! 


Kainil oli sama probleem, ainult et mitte Jumala suhtes, sest 
läbikäimine Jumalaga oli juba kaotatud. Sellel inimesel puudub miski, mis 
on olemas tema vennal, ligimesel. Ja nagu Aadam, tahab nüüd Kain 
täpselt sama palju suuta, omada ja olla kui Aabel. Ei mingit vahet! 

5.5. Inimene peab õppima tunnistama erinevusi 


Nii nagu üks peamisi tõsiasju oli see, et inimese ja Jumala vahel on 
»taevasuurune“ erinevus, mille tunnusmärgiks olid mõlemad puud, on 
tõsiasi seegi, et inimeste vahel on olemas suuremad või väiksemad eris- 
used. Inimesed võrdlevad üksteist sageli ja küsivad siis: miks on temal 
rohkem kui minul? Miks suudab tema minust rohkem? Miks on nemad 
paremad kui meie? Sellised erinevused ei anna inimestele rahu ja äratavad 
kurje mõtteid. Piibel iseloomustab neid erisusi kui Jumala soosingut või 
ebasoosingut, kuna ta tahab välja tuua põhimõttelisi, olemuslikke erine- 
vusi. 


Jesaja ütleb, et Jumal loob nii valguse kui ka pimeduse. Ning psalm 
139 teab öelda, et Jumalale on pimedus valge nagu päev. Eristused, mida 
meie, inimesed teeme või tajume, ei kehti Jumala jaoks. Sest temalt tuleb 
kõik, nii õnn kui õnnetus, niihästi elu kui surm. Seega mitte Jumal ei peaks 
end muutma, vaid inimene peaks hakkama teisiti mõtlema. Inimesele tun- 
dub olulisem, mis tuleb Jumala käest; tegelikult on aga tähtsam see, et 
kõik tuleb tema käest. Kes on suunatud Jumala poole, ületab erinevused. 
»» Olen kõigega ja kõigi oludega tuttav: nii kõhtu täis sööma kui nälgima, 
elama nii jõukuses kui puuduses. Ma suudan kõik tema läbi, kes teeb mind 
vägevaks.“ (Fl 4,125) 


Kuni inimene elas ühtsuses Jumalaga ja Jumal oma piiramatusega 
inimese piiratusele appi tõttas, teda kõigist külgedest ümbritses, ei tarvit- 
senud inimene end omataolisega võrrelda. Nüüd aga, lahus Jumalast, saab 
ta teadlikuks oma piiridest — ja vaatab täis vimma paremale ja vasakule, 
ega teine ometi temast parem pole, kas ta pole mitte auväärsem... Algul 
mängivad olulist rolli inimese loomulikud eripärad (need aga muutuvad 
seda ebaolulisemaks, mida enam inimene pöördub tagasi oma Looja 
poole, püsib temas), nüüd aga langetab inimene pilgu, nagu Jahvist 
tabavalt märgib, kuna ta parasjagu mõtleb, kuidas neid erisusi maailmast 
jälle kaotada saaks. 

Ja kuna ta Jumalat tappa ei saa, tapab ta teisi ja mõtleb nõnda erinevusi 
kõrvaldada. 

Kas siis Aadam ja Eeva ei jutustanud oma pojale, kuidas Jumal oma 
õiglase karistuse nende suhtes rakendamata jättis? Kuidas Jumal toona 
esimest korda ettearvamatult käitus? Kas Kaini viha muudab pildi heast 
Jumalast jälle vastupidiseks, nagu seda enne tegid usaldamatus ja kahtlus? 

Miks pole inimene rahul sellega, mis ta on, mida ta omab ja suudab? Miks 
peab ta end teistega võrdlema ja üle trumpama seda, kel on rohkem? 


5.6. Õigest soosingust 


Väljaspool Eedenit on ebasoosing ja erisused tavapärased. Kuid nad mait- 
sevad mõrud, nagu midagi kaotatut. Kui Kain oleks leppinud oma erine- 
vusega, osutunuks tema venna eelistamine hoopiski ettearvestamatu 
armastuse üllatuseks. Miks ta ei saa koos vennaga rõõmu tunda? Samuti 
ei rõõmusta kadunud poja vanem vend oma vennale osutatud armu üle. 
Kuigi ta oleks võinud sest armust osa saada, rõõmustada koos temaga. 


Uuele Testamendile mõeldes meenub siinkohal ka tähendamissõna 
kümnest talendist. Jeesus puudutab täpselt sama probleemi, mida juba 
Jahvist esitas ühe patu iseloomuliku joonena. Nimelt, et inimesed on 
ebavõrdsed, ometi võrdlevad üksteist ega suuda taluda erinevustest 
tulenevat pinget, vaid lahendavad selle tapmise või ka hirmu ja apaatia 
abil. Jeesus seevastu nendib kainelt, et erisused on olemas, nad kuuluvad 
looduksolemise juurde. Probleem tekib alles siis, kui inimene hakkab end 
võrdlema. Nähes kedagi, kel on rohkem, tekib temas alaväärsustunne, 
viha või kättemaksuhimu. Nähes aga kedagi, kel on temast vähem, võib 
inimene muutuda ülbeks, isekaks ja võimukaks. Mõlemal juhul jääb ta aga 
oma tunnete vangiks. 


Jeesus pakub järgmise lahenduse: kui inimene vaatleks iseend, näeks, 
mida Jumal talle on andnud ning laseks ümbritsevail olla nagu nad on, 
oleks ta rahus iseenda, maailma ja Jumalaga. Siis oleks ta suuteline aren- 
dama omaenda ande, tegema tööd ning aitama sellega neid, kellele on 
vähem antud. Ja nendest, kel on rohkem, võib ta koguni rõõmu tunda, 
tegemata neile või Jumalale etteheiteid. Nõnda lahendab Jeesus Kaini ja 
Aabeli küsimuse. 


Aabel oli see, keda Jumal soosis. Kain tahtis samuti soosingut saavu- 
tada. Mõeldes sellise soosingu isiklikule tähendusele (mis siin avaldub 
eeskätt keelelises vormis), tuleb möönda, et iga inimene elab soosingust. 
Olgu väike laps, kes sündides peagi oma vanemate silmi otsima hakkab, 
või vanemad, kes tunnevad heameelt, kui laps neile otsa vaatab. Olgu 
noored, kes teineteisele esmakordselt armunult silma vaatavad, või teis- 
meline, kes meeletult juubeldab, et tema iidol tema poole vaatas. Või 
Roomat külastav palverändur, kes on vaikselt veendunud, et paavst on 

teda audientsil tähele pannud. — Ikka otsib inimene tähelepanu. Surreski 
püüab inimene veel tabada oma truu saatja silmade pilku — ja seejärel otsib 
ta silmi, mis on teda hellalt oodanud. 


Maarja rõõmustab: sa oled vaadanud oma ümmardaja madaluse 
peale... Ning psalmikirjutaja palvetab: mu silmad on Issanda poole, kuni 
ta trööstib mind. Jeesuse pilk tervendab inimesi. Ta vaatab otsa ka oma 
kohtunikele ja hukkajatele, ent see pilk ei kohta veel mingit vastuvõttu. 


Inimene igatseb näha enda peegeldust teise silmis, vaadata palgest 
palgesse... Ta ei saa eales unustada Jumala pilku, sest viimane puhus ju 
temasse oma hingeõhu. Vaatamine on sarnane armastusele, mis tunneb 
läbi ja lõhki. Kas saab olla midagi ilusamat, kui et see, kes mind armastab, 
tunneb mind läbi ja lõhki minule otsa vaadates? 


Kaini püüd tunnustust võita on õigustatud; täpsemalt, see on kooskõlas 
tema Jumalast antud loomusega. — Nõnda on Jumal määranud. 


Ent vahetu tähelepanu ei ole enam iseenesestmõistetav. Kain peab lep- 
pima sõnadega. Ta lööb silmad maha ning Jumala sõnad ei jõua enam 
temani. Ta ei saa enam isegi oma vennale otsa vaadata. Tema pahameel 
ebavõrdse kohtlemise üle on tihenenud trotsiks. Jumal ütleb: ,, Vaata ette! 
Pane tähele!“ Kui 1Ms 3 oli madu, usaldamatus see, mis viis inimese lan- 
gusele, siis nüüd on selleks viha, trots, patu deemon, kes ootab südame 
lävel sisselaskmist. ,, Vaata ette!“ ütleb Jumal, ,,Valitse teda või muidu 
hakkab tema sinu üle valitsema.“ 


Heites jällegi pilgu Uude Testamenti, näeme Jeesust, kes võtab endale 
kummalise vabaduse tuua Kaini ja Aabeli vennatüli sisse oma 12 apostli 
ringi. Sest nende seas on üks soosik, kes tohib panna pea Jeesuse rinnale 
— isegi Siimon Peetrus ei maldaks seda. Jeesus annab talle erilise posit- 
siooni, eelistades teda avalikult teistele. Teised peavad sellega lihtsalt lep- 
pima. Ja kui lõpus tuleb Peetrus küsima, mis ,,sellest seal“ saab, kõlab 
lühike vastus: mis on sinul sellega asja? Saagu temaga, mis saab, sina aga 
järgne mulle. Ära võrdle end, Peetrus. Sinule piisab sinu oma suhtest min- 
uga. 

Ühe võimaliku Kaini-Aabeli konflikti lahenduse leiame apostel 
Pauluse juures. Lähemalt vaadates võib teda pidada Kaini kaugeks järel- 
tulijaks. Ta tapab oma vendi, pöördunud juute. Põhjuseks pole miski muu, 
kui et nad ütlevad: Jumal ei vaata sinu peale, sinu ohvrite ja Toora õiguse 
peale, vaid ta vaatab meie peale, kes me teda lihtsalt usaldame ning meie 
näeme taevast avanevat. See paneb innuka variseri Kain-Pauluse viha nii 


128 


keema, et ta peab tapma vennad, kes väidavad endil Jumala toetuse olevat. 


Siis aga muutub ta Aabeliks, kuna Jumal kingib talle oma valguse 
paiste. Jumal vaatab tema peale nii, et Saulus jääb sellest pimedaks. Ja 
nüüd on ta Aabel, kes annab oma elu vabatahtlikult vendade eest, kes teeb 
tööd ja näeb vaeva, kuna Kristuse armastus innustab teda. Kas ta elab või 
sureb, kas teda rünnatakse või ülistatakse — kõigel sellel pole enam vahet. 
Ainus, mis loeb, on Kristus, tema Issand. 


5.7. Kaini tegelik probleem 


Siin, IMs 4 Jahvisti esituses, püüab Jumal vältida konflikti verist lahen- 
dust. Seepärast selgitab ta Kainile, mis on tema tegelik probleem. — Sinu 
põhiprobleem pole mitte selles, et teie, inimesed erinevad olete, kuna 
pärast Jumalast ärapöördumist käib see teie loodupärasuse juurde. Sinu 
probleemiks on, et sa ägestud erisuste üle. Vihastad, kui kellelgi on sinust 
rohkem. Sa ei suuda sellega leppida. 


Probleem peitub sinus eneses, sinu südame lävel, aga mitte teistes. Las 
tal ometi olla rohkem või vähem — aga et sa sellest ärritud, tuleneb sinust 
endast. 


Tänapäeva psühholoogia kinnitab, et viha annab inimese selle 
võimusse, kelle peale ta viha kannab. Seejuures ei oma tähtsust, kas tegu 
on kakskümmend aastat vana solvanguga või tahtmatu haavamisega — sol- 
vatu läheb ikka seesmiselt keema kasvõi ainult oma solvaja nime kuuldes. 
Solvangust tekib viha, mis kujutab endast energiat ning teeb inimesele 
praegugi haiget. Kui , hinges keeb“, võib tõusta vererõhk, süda lööb 
kiiremini, reaktsioonid ei allu kontrollile või juhtub midagi veel hullemat. 
Viha tekitab tahtmist oletatav süüdlane oma tunnete abil teatud mõttes 
tappa ning pühitseda seega tagantjärele võitu. Tegelikult aga annab 
inimese viha ta täielikult teise inimese võimusse — nii tema keha, tunded 
kui teod. 

Ainult sel juhul pääseb inimene viha võimu alt, kui ta suudab oma 
kiusajat armastada või vähemalt ta rahule jätta. Ainult tõeline armastus 
(mis jätab küll mulje, justkui oleksin alandatum, nõrgem, järeleandlikum) 
võib mõlemad terveks teha, nii Kaini kui Aabeli. 

Kaini probleem ei ole mitte teise erisus, vaid tema viha selle üle, et 
tema ise ei oma, ei suuda ega ole samapalju kui teine. 

5.8. Tegelik erinevus 


Tapmise abil loodab Kain kõrvaldada teise inimese erinemise. Kuid sün- 
nib hoopiski vastupidine. Tapmise läbi ei saa kõik võrdseks, vaid nüüd 
tuleb inimeste erinevus alles tõeliselt esile. Tema ise on nüüd ,,see teistsu- 
gune“, esimene tapja. 


Jumal, kes ühe peale vaatas ja teise peale mitte, ei olnud ülekohtune. 
Ehk meie asjalikus keeles öelduna: inimestevahelised erinevused on lood- 
upärasuse tõttu loomulikud (senikaua, kui inimest ei saa veel konveier- 
toodanguna valmistada nagu mõnd autot). Need erisused on paratamatud 
ja neid tuleb sallida, ehk siis armastuse läbi lepitada. Tegelik erinevus 
tekib inimese patus, siis kui temast saab tapja ja ta põhimõtteliselt 
purustab suhted, koristab teise oma teelt, et ise segamatult elada. Just see 
ohustab inimese elu, mitte aga erinevused. 


Siiski püüab Kain viimsel hetkel vältida saatuslikku sammu (kui viia 
tõlkesse sisse Drewermanni parandus*): 


»Ja Kain ütles oma vennale Aabelile: , Lähme väljale!“ Ja kui nad 
väljal olid, tungis Kain oma venna Aabeli kallale ja tappis tema.“ (1Ms 
4,8) 

Parandusele toetudes võime öelda, et Kain püüab küll veelkord 
kõnelust alustada, ent samas kerkib temas jälle külm raev ning sõnade 
asemel järgneb hoopis löök. Tunded olid liig võimsad — me tunneme sel- 
liseid olukordi oma kogemusestki. 


Tegelikult pole Aabeli tapmine sugugi seotud sellega, mida ta tegi. 
Täpsemalt, Aabel ise ei teinud midagi ega olnud “süüdi” ka selles, et Jumal 
vaatas tema ja ta ohvri peale. Nii nagu hiljem Joosep, see unenägude nägi- 
ja, ei saa ka midagi oma unenägude vastu, kuigi vennad ta nende 
unenägude pärast surma mõistsid. Kuid seda otsust leevendatakse ning ta 
müüakse maha — ja nõnda saab Joosepist oma vendade päästja. Kaini reak- 
tsioon on liiast, see on pigem tingitud määratust vihast kui asjast enesest. 


Klassikalist liialdatud reaktsiooni juhtu kirjeldab meile Johannese 
evangeeliumi üheksas peatükk. Pimedalt sündinud harimatu mees tõestab 
variseridele, et Jeesus peab olema vähemalt prohvet. Ja sealsamas lisab ta, 
et nad ise peaksid seda ometi paremini teadma. Seepeale, rohkem küll 
omaenda vastuseisu ja suutmatuse tõttu satuvad need nõnda raevu, et nad 
endise pimeda kogudusest välja heidavad. Veidi teisendatud kujul on siin- 
gi tegu Kaini-Aabeli konfliktiga. 

Uues Testamendis kuuleme ka Jumala liialdatud armastusest. Näiteks 
tähendamissõnas kurjadest viinamäe rentnikest saadab isa oma ainsa, 
armastatud poja tema tapjate, Kainide juurde. Selle taga on Jumala ettear- 
vestamatu armastus, mis ei suuda Kaini unustada. 


»Aga Issand küsis Kainilt: ,, Kus on su vend Aabel?“ Ja tema vastas: 
»Ei mina tea. Kas ma olen oma venna hoidja?“ Ja tema ütles: ,, Mis sa 
oled teinud? Sinu venna vere hääl kisendab maa pealt minu poole!“ (1Ms 
4,95) 

Kus sa oled?“ küsis Jumal Aadamalt. 


»Kus on su vend Aabel?“ kõlab nüüd küsimus Kainile. Kaingi saab, 
nagu Aadam ja Eeva, ülestunnistamise võimaluse, mille abil saaks nüüd- 
ki veel kõike parandada. Ent patt ei salli ülestunnistust. Patustaja pole 
vahepeal midagi õppinud. Kui tema vanemad püüdsid veel süüd Jumala 
kaela veeretada, — ,, Miks sa ometi lõid mao?“ , Miks sa andsid mulle selle 
naise?“ — siis teise põlve inimene on veelgi jultunum, ta valetab: ,, Aabel? 
Et kus ta on? Kust mina tean?“ Seejuures ta koguni pilkab Jumalat: mida 
sa õige mõtled, et minu käest küsid? Kas olen mina oma venna hoidja?” 
Jumala küsimus, mis on mõeldud võimaluse andmisena, kalgistab inimest 
veelgi. 

Kunagi hiljem leidub veel üks inimene, kelle süda kalgistub ja kes 
ütleb: ma ei tunne seda inimest. Kuid siis vaatab Jeesus talle otsa ning see 
Kain haarab võimalusest ja nutab kibedalt. Samuti äraandja Juudas nutab 
ja kahetseb, kui ta näeb, mis tema õpetajaga juhtub. Lõpus Kain härdub ja 
kahetseb, sest Jumal on nii ettearvamatult kaua armastanud. 


Kuid algloos inimese patu olemusest ei ole inimene veel nii kaugele 
Jõudnud. Kain on ligimese oma teelt koristanud, nüüd astub ta Jumala 
silme ette ega julge tema otsa vaadata. See, mida ta enne otsis kui õnnis- 
tust, on nüüd tema jaoks muutunud kohtuks. Ja see, mis juhtus juba 
esimese põlve inimestega, sünnib nüüd ka Kainiga. Ta saab oma tahtmise. 
Kui ta nüüd oma arglikus trotsis ei taha Jumala poole vaadatagi, siis peab 
ta ka edaspidi Jumala palgest eemal olema. 


Kain on tapnud oma venna. Selle kujundiga tahetakse öelda, et edas- 
pidi tapab inimene ikka jälle oma ligimest, kaasinimest. Ja alati kuuleb ta 
selle peale Jumala tulist etteheidet: Mida sa oled teinud?! Nagu ema, kelle 
laps on tapetud tema silme all, nõnda kaebleb siin Jumal: sinu venna veri 
kisendab minu poole... 

Veri on tolleaegsete arusaamade kohaselt elu asupaik. Tänapäeva 
meditsiingi võib sellega nõustuda. Lisaks peeti verd Jumalale kuuluvaks. 
Niisiis läks Kain selle kallale, mis on Jumala oma. Iga kurjus, mis valab 
verd, on viimselt suunatud Jumala vastu, kellelt lähtub kõik elu. Samuti 
puudutab see Jumalat, kuna tema abinõud, mis pidid tagama inimelu püsi- 
majäämise, on liiva jooksnud. Nõnda on Kaini patt kahekordselt Jumala 
vastu suunatud. Isegi kolmekordselt, kui soovite: Kain oli ju see, kes oli 
»Issanda abiga saadud“ — nüüd aga on ta tapja. 


Aabel oli lambakarjus. Tema näol esineb Piiblis esmakordselt karjase 
kuju. Aabeli juurest lähtub suur lai kaar kuni temani, kes ütleb: mina olen 
hea karjane. Karjase temaatika algab patu loos, muutudes hiljem armu 
looks. Kas pole sel sügav tähendus, et Jumal ise saab hiljem lambakar- 
juseks? Kuigi ta tapetakse seaduse kaitsjate poolt. Ent see karjane 
loovutab oma elu vabatahtlikult Kainidele, huntidele. 


Oma ristisurmaga asetab Jeesus end Kaini järeltulijate ritta. Võiks 
öelda, et tema on tõepoolest viimane Kain. Nimelt siis, kui ta ristilööduna 
saab nüüd ise selleks, kelle peale Jumal ei vaata. ,, Mu Jumal, miks sa oled 
mind maha jätnud?“ Tundub, et Jumal ei hooli temast ja tema elu ohver- 
damisest. Kuid see Kain ei pilka Jumalat ega tapa neid, kes paistavad 
temast üle olevat. Jeesus püsib armastuses. See Kain annab oma elu hea 
Isa kätesse ka sünges mahajäetuse öös. Sellega jõuab Kaini lugu lõpule. 


Kuid Jeesus on ka viimane Aabel. See, kes loovutab oma elu vabataht- 
likult, kes ei taha saada teistest rohkem: ma tahan, et te oleksite seal, kus 
mina olen. See Aabel annab ära oma elu, et päästa Kaini. 


Just see ettearvamatu armastus lepitab Kaini ja Aabeli. 


5.9. Suletus, rahutus, pagemine — patu tagajärjed 


» Aga nüüd ole sa neetud siit maa pealt, mis oma suu on avanud, su venna 
verd sinu käest vastu võttes! Kui sa harid maad, siis see ei anna sulle 
enam oma rammu. Sa pead maa peal olema hulkur ja põgenik!“ (1Ms 
4,115) 

See, mida siin kirjanduslikus vormis kujutatakse ühe loo sündmuste 
jadana, kõlab kui muinasjutt, — alates ,,isa Aadamast“ ja ,,ema Eevast“, 
kuni vend Aabelini ja Kaini teo tagajärgedeni, mis saavad saatuslikuks 
järgmistele põlvedele. See kõik on aga vaid jutustuse vorm. Nõnda kuju- 
tatakse semiitidele omasel viisil iga inimese jäävat loomust. Kujundliku 

keele vormi, mis kajastab tolle aja mõtlemise ja religiooni elemente, tuleb 
eristada loo sisust: kes on inimene, miks on ta just selline (selliseks 
saanud), mis on patu olemus ja kuhu ta viia võiks, kui Jumal ei oleks 
armuline, kelle loomuses on tõtata alati appi. Seda patu olemust koos tema 
tagajärgedega kohtame maa peal kõikjal, kus on inimesi — ja samuti 
kohtame Jumala armu kõikjal, kus on patt. 


Mullapind, mille Kain oma patuga rüvetas, ei toida teda enam. Siit 
algab kurnatud ja viljakandmatu mulla motiiv, inimkonna näljahädade 
teema saab siin alguse. Alles äsja elas inimene Paradiisiaia külluses, nüüd 
aga ähvardavad nälg ja janu. Alles äsja oli ta kaitstud oma Looja ligi- 
olekus, nüüd aga sunnivad rahutus ja kärsitus teda ohtlikele teedele. 


Täiesti võimalik, et Jahvist toob kõrvalteemana sisse küsimuse, kuidas 
on võimalikud kõik need näljahädad, mille põhjuseks on kehv viljasaak, 
põud ja põldude laastamine. Ja vastavalt oma teotsentrilisele 
maailmapildile, kus kõik on seotud Jumalaga, jõuab ta süü ning karistuse 
teemani. Surmale kalduva inimese olemusliku süüga võrdsustatakse niisi- 
is maa samuti iseloomulik kehvus, mis on Jumala karistus. Veel tänagi 
mõtlevad paljud inimesed iseenesest selle skeemi järgi: suurtele 
õnnetustele, nagu näiteks keskkonnakatastroofid, peab olema eelnenud 
inimese süü, vastutustundetus. Kuid tänapäevase mõtteviisi järgi ei karista 
mitte enam Jumal, vaid inimene iseend. 


Ka Jahvisti puhul võime siiski oletada, ennnekõike arvesse võttes tema 
maailmakäsitust, et Jumal ei nea maad, kuigi 1Ms 5,29 seisab: ,,...maa 
pärast, mille Issand on neednud!“ — Ta ju ei saanudki teisiti kirjutada, sest 
teotsentrilises maailmapildis on Jumal kõige viimne põhjus. 


Nõnda võime täies tões ja oma maailmapildiga vastavuses väita, et 
inimene oma vastutustundetusega oleviku ees programmeerib ise ette 
need tagajärjed, mis tuleviku põuaseks ja elutuks muudavad. Siitpeale on 
inimene pidetu olend, ilma kandva põhjata, ilma kodu ja päritoluta, mis 
talle tuge pakuksid, ilma eesmärgi ja igatsuseta, mis laseksid tal tunda 
armastuse maiku. 


Kas pole see pilt tänapäeva inimesest? Sellest mänedžeride põlvkon- 
nast, kes ööbivad lennujaamades ja hotellides? Neist puhkuse-otsijaist, 
kes võtavad oma ,,elukoha“ haagissuvilates kaasa ja samal ajal otsivad 
endale kohta. Neist noortest, kel on kodu kõikjal ja eikusagil, otsides 
Paradiisi, millele nad ei oska isegi nime anda. 

Psühhoterapeudid, kelle juurde need noored tulevad, võiksid meile 
veelgi enam rääkida juurteta inimesest, kes justkui kogu aeg põgeneb, 
teadmata mille eest või kuhu ta peaks pagema. Kas abiellu? Kloostrisse? 
Tegijate maailma? Lavale, uimastite juurde, sporti, kaugetele maadele, 
ideoloogiatesse? Inimene otsib oma rahu, unistuste, ideaalide paika. See 
näib olevat kirjeldatud ja ette ennustatud juba siin, 1Ms raamatus: inimene 
on sündinud suhtest Jumalaga ning asetatud suhtesse loodu ja teiste 
inimestega. Kui need suhted puuduvad, kaotab tema elu tähenduse ning ta 
peab asuma seda uuesti otsima. 

Üks luuletus, kusagilt leitud: 

Vahel tahan ma olla üksi 

Vahel tahan ma sulgeda kõrvad 

Ent häda teile, kui te ei lausu mulle sõnagi 
Vahel ei taha ma kedagi näha 

Ent häda teile, kui pöörate mult pilgu 
Vahel tahan ma olla üksi 

Ent häda teile, kui jätate mind üksi 


Või siis üks neljateistaastase avalik kiri täiskasvanutele: 


» Te pole näidanud meile ühtki teed, mil oleks mõte, kuna teie ise teed 
ei tunne ning olete loobunud seda otsimast, sest olete nõrgad... 


Meie oleme poole nõrgemad ja meie hinged on meist poole noore- 
mad... 


Me räuskame, sest me ei taha nutta — kõigi nende asjade pärast, mida 
te pole meile õpetanud. Me oskame arvutada ja lugeda. Ja meile näidati 
kätte, kuidas loendada võsaülase tolmukaniite. Me teame, kuidas elavad 
rebased ja tunneme põldosja ehitust. Me oleme õppinud vaikselt istuma ja 
kätt tõstma ning jutustama rebasest ja põldosjast. Kuid linnas ei ole reba- 
seid ega põldosja. Ja kuidas elule vastu minna, seda ei ole te meile 
õpetanud. “ 


5.10. Üksik ja tagaaetav — ainult Jumal tahab teda päästa 


Niihästi tänapäeva tekstides kui ka muistseis Jahvisti tekstides kerkib esile 
teema, mis läbib ühtviisi Piiblit ja inimkonda: suhete teema. Paljutki, kui 
mitte kõike olulist inimese kohta võib väljendada sellega, et ta elab suht- 
est ja januneb suhte järele. Kui mitte miski ei oma enam inimese jaoks 

väärtust, kui ei ole midagi, mille nimel elada, töötada, mille järele püüda, 
siis on see märk suhete vaesumisest. Suhe tähendab elu. See on inimelu 
olulisim tunnusmärk. Maailm, milles puudub aukartus, mis tunneb veel 
vaid asiseid suhteid, mitte aga isiklikke ja ammugi mitte suhteid teispool- 
susega — elu sellises maailmas on põuane ja suletud. 


Inimene, kes elab vaid asistes suhetes, kes suhtub kõigisse justkui 
asjadesse, hakkab peagi ka iseend asjaks pidama. Kuid sellega kaotab ta 
oma inimeseks-olemise tuuma. Sest inimene elab sõnast, pilkudest, 
suhetest. Niikaua, kuni ta veel rahutult eksleb, elab temas ikka algne tead- 
mine sellest, kes ta tegelikult oma olemuselt on ja kuidas paradiis kunagi 
välja nägi... 

1Ms 4, kust algab maa suletuse teema, jõuame suure kaarega Jesajani, 
kes kord hüüab: 


»»Mina valmistan valguse ja loon pimeduse, 
mina annan õnne ja toon õnnetuse, 
mina, Issand teen seda kõike. 
Kastke taevad ülalt 
ja pilved, pange voolama õiglus! 
Avanegu maa, et idaneks õnnistus 
ja ühtlasi võrsuks õiglus! 
Mina, Issand, olen selle loonud.“ 
(Is 45,75) 

Patus on maapind suletud nagu inimese paadunud süda. Kuid ühel päe- 
val see avaneb ja võtab vastu Kolgata vere, mis voolab maapinnale. See 
on maailma Looja armastuse veri, siitpeale jääb maapind avatuks, isegi 
kaljud lõhenevad, hoidmaks hauda avatuna igavikuni. 


Kui Aadam ja Eeva peidavad end Jumala eest, siis Kain peab end peit- 
ma ka inimsilmade eest. Jälle kord on inimene kaotanud kõik ega ole sell- 
est midagi õppinud. Kain on nüüd lindprii. Saatus, mille ta oli määranud 
oma vennale, langeb nüüd tema enda peale. 


»Ja Kain ütles Issandale: ,, Mu karistus on suurem, kui suudan kanda! 
Vaata, sa oled mind täna ära ajanud siit maalt ja ma pean varjule mine- 
ma su palge eest ning maa peal olema hulkur ja põgenik. Ja igaüks, kes 
mind leiab, tapab mu. “ (1Ms 4,13j) 


Kain mõistab oma süüd — inimene ei saagi Jumala ees teisiti, kui peab 
oma süüd tunnistama. See viib teda sammukese kaugemale Aadamast ja 
Eevast, kelle kahetsust pole kuskil mainitud. Kuid ühtlasi näeb Kain, et ta 

ei suuda oma süü tagajärgi üksi kanda. ,,Kui sina, Issand, peaksid meeles 
kõik pahateod, kes siis, Issand, püsiks?“ Rohkem kui kunagi enne sõltub 
inimese tulevik Jumala halastusest ja andestusest. Kain näeb oma saatust 
väga selgesti: temast saab tagaaetu, ta ei saa püsida Jumala ees, inimeste 
ees ei tohi ta end näidata. Mis jääb temale veel alles? 


Kuid Jumal, kes võimaldas juba Muldsele püsimajäämise, ei muutu 
oma olemuselt ka siin, halastus jääb peale. 


»Ja Issand ütles temale: ,,Ei sugugi mitte, vaid igaühele, kes Kaini 
tapab, peab seitsmekordselt kätte makstama!“ Ja Issand pani Kainile 
märgi, et leidja teda maha ei lööks. Ja Kain läks ära Issanda palge eest 
ning elas Noodimaal, hommiku pool Eedenit“ (1Ms 4,155) 


Algusosa Jumala vastusest Kaini hädahüüdele tuleks küll teisiti tõlki- 
da kui Einheitsübersetzung seda teeb (pigem nii, nagu on varasemates tõl- 
getes): ,,Ei sugugi mitte, vaid igaüks, kes...“ Justkui oleks Jumal Kaini 
saatusest veelgi enam ehmunud kui ta ise ning tõstaks tõrjuvalt käed: Ei, 
mitte nii! Seda ei tohi sulle kunagi juhtuda. Jällegi tahab Jumal ära hoida 
või vähemalt ohjata õnnetust, mis inimest ähvardab. Seepärast paneb ta 
tapjale kaitsva märgi, et ei tekiks ahelreaktsiooni ning et mitte keegi, taht- 
es tapjast lahti saada, ise tapmist ei jätkaks. 


»Et keegi mul Kaini ei puutuks! Muidu tuleb tal minuga tegemist teha! 
Seitsmekordselt maksan ma talle kätte.“ Umbes nõnda võiks Jumala 
ähvardust kirjeldada. Jumal hirmutab inimesi, et nad jätaksid Kaini rahule 
ega saaks kurjast nakatatud. 


Tapja kuulub isiklikult Jumalale. , Ta on minu oma! Ärge teda puu- 
tuge!“ Kui enne kuulus ainult veri Jumalale, siis nüüd ka patune. Patused, 
tapjad on teatud mõttes esimene ordu, esimene Jumalale kuuluv 
kogukond. Ja Jumal julgustab inimesi koos nende patustega elama. Neid 
ei pisteta vangi ega saadeta üksikule saarele, vaid inimene peab elama tap- 
jate seas, muutumata ise üheks nende seast. 


4. Moosese raamatu 35. peatüki teksti on huvitav uurida mitte ainult 
Iisraeli ajaloo seisukohalt, vaid eelkõige jumalapildi muutumise tõttu. 
Seal me kuuleme ähvardustest, mida Mooses saab Jahve käest ja mis tal 
tuleb edastada iisraellastele enne Jordani ületamist. Edasi räägib tekst pel- 
gulinnadest (s. 16-19): ,, Aga kui ta lööb teda raudriistaga, nõnda et ta 
sureb, siis ta on meelega tapja: seda tapjat karistatagu surmaga! Või kui ta 
lööb teda käes oleva kiviga, millega saab surmata, nõnda et ta sureb, siis 
ta on meelega tapja: seda tapjat karistatagu surmaga! Või kui ta lööb teda 

käes oleva puuriistaga, millega saab surmata, nõnda et ta sureb, siis ta on 
meelega tapja: seda tapjat karistatagu surmaga! Veritasunõudja surmaku 
see tapja; kui ta teda kohtab, siis ta surmaku ta!“ Kui väga on Jahve püüd- 
nud seda tapmist takistada. Kuid paistab, et ühiskonnaelu asjaolud sun- 
nivad inimest omaenda arusaamu Jumala pildile ja sõnale eelistama. 


Uues lepingus kuuleme Jeesust palumas: ,,Ma ei palu, et sa võtaksid 
nad ära maailmast, vaid et sa hoiaksid neid kurja eest.“(Jh 17,15) 
Lambatall huntide keskel ei tohi ise hundiks muutuda, kuid ta peab 
huntide juurde jääma. Samas kirjeldab Jeesus sellega ka inimajaloo vahe- 
pealset kulgu. Kui tookord, ,,alguses“ oli vaid üks tapja paljude heade 
inimeste hulgas, siis varsti hakati jälitama ja tapma ka prohveteid ning 
lõpuks saabus päev, mil tapjate seas oli vaid üks õige ning temagi tapeti 
ära. 


5.11. Kaini uus vend 


Ühest tapjast heade keskel sai üks hea tapjate keskel. Sel päeval andis 
patune inimene oma Jumalale märgi, millest me Teda igavesti ära tun- 
neme: pista oma sõrm minu külje sisse... See olen mina! Need on Kaini 
järeltulijad, kes Jumala ära märgistavad ja kuulutavad ta seega enda 
omaks: Minu Issand! Minu Jumal! Kuid haavamärgid saavad Jumala 
armastuse ja toetuse märgiks kõigile tõrjutuile. Nüüdsest kuulub Jumal 
tölneritele ja libudele, orbudele ja mõrvaritele, kõigile neile, kes Temaga 
enam ei arvesta... 


Seni aga triivivad Kain ja tema järeltulijad Jumalast eemale, ,,hom- 
miku poole“, Noodimaale. Maa nimi vastab sinna põgenejate hinge- 
seisundile: rahutu, püsimatu. ,, Hommiku poole“ näib Jahvisti puhul tähen- 
davat “eemale Jumalast”; seda sõnastust kohtame hiljem veelgi. Jeesus aga 
hüüab neile vaevatuile: tulge minu juurde kõik, kes te vaevatud olete... ma 
kingin teile rahutuile rahu! Jeesus on see, kelles Kain lõpuks rahu leiab, 
kelle juures ta võib maha panna oma patu ikke ning võtta enda peale 
vabaduse ikke. Kuid selleks peab ta õppima tegema seda, mida Issand teeb 
— vastupidist Kaini ja tema järeltulijate tegudele. 

Idapoolt, Betaaniast saabub Jeesus oma linna. Seal tehakse temast nur- 
jatu, Kaini vend, kes peab end inimeste eest varjama — kuid mitte Jumala 
eest. Seal süüdistatakse teda milleski, mida ta kunagi teinud pole — kuid 
tema kannab ära kõigi süü. Seal peab igaüks, kes tema leiab, sellest teata- 

ma, et teda ära tappa — kuid Jeesus ei mõtle kättemaksule, vaid andestuse- 
le. 


Nagu Jeesus, kannab nüüd iga tema järgija neid märke (vrdl. 2Kr 4,10) 
ja kuulub patustele, neile, kes õiget kõige enam vajavad. 

Tagasivaates ilmneb, et Kaini tegelik probleem ei seisne Jumala suva 
Järgi jagatavas armastuses, millest jääb mulje, otsekui oleks Aabel 
Jumala ees eelistatud seisundis. Sest esiteks on inimeste erinevused juba 
loomise (looduse) poolt paratamatult kaasa antud, teiseks ei saa 
Jumalaga ohvri abil manipuleerida. Mitte Jumala arm ei tekita inimeste- 
vahelisi erisusi, vaid inimese viha selle üle, et tema teistega võrreldes ei 
oma, suuda ega ole sama palju kui nemad. Tekib kiusatus kõrvaldada 
need erinevused inimeste kõrvaldamise teel. Sellest teab rääkida 
inimkonna ajalugu, nagu ka iga ajaleht. 

Kõiges selles väljendub inimese ja tema patu olemus. Chalil Sbeih ja 
tema sõbrad mõtisklesid selle üle, kui kaugele patt võiks inimese viia, kui 
talle vaba voli antaks. Ja nemad nägid seda oma silme ees, tookord 
Jerušalaimis, nagu meiegi seda täna näeme oma linnades ja maades. 
Inimene purustab suhte oma vennaga, ainult et ei peaks taluma, et tal on 
midagi vähem kui teisel. Samas pole konkurents iseenesest halb, samuti 
nagu progress ja võim pole iseenesest halvad. Kuid seal, kus inimene 
tahab läbi suruda omaenda soove ja arusaamu ning selle nimel purustab 
ühtsuse oma venna ja õega, tapab nad, seal sünnib patt, mis viimaks teeb 
sellest inimesest endast rahutu ja tagaaetava hinge, Kaini järeltulija. 


Kuid Chalil Sbeih ja tema sõbrad mõtisklesid ka Jumala ja tema armu 
olemuse üle. Jumal on algusest peale, niisiis “põhimõtteliselt”, oma ole- 
muselt teenija. Ent järelikult on Jumal seda ka , pärast“ (ajalik esitusvorm) 
pattu. Patu läbi muutub ju ainult inimene, mitte aga Jumal. Tema jääb 
teenijaks, kes ei saa ühelegi patusele oma halastust keelata. Kui Jumal 
näeb, et inimene takerdub üha enam iseendasse, ruttab ta appi. Nii on ka 
Kainiga, keda ta kaitseb tehes tema enda omaks, võiks öelda oma vennaks, 
kelle eest ta igaühele kätte maksab. Nõnda jätkub , Aadama pääsemine 
Paradiisist“ Kaini looga. Sest Jumala loomuses on päästa kadunut. 


Tekib küsimus, kas Jumal ka edaspidi (Jahvisti esitusvormi kohaselt 
»pärast“ inimese iga pattu) samamoodi toimib. Kas armastuse soov kõike 
heaks pöörata, kustub juba siin alglugudes, või kas Chalil Sbeih ja tema 
sõbrad (ehk teaduslikult: Jahvist) loobuvad kunagi sellest motiivist, kuna 
nad näevad, et kurja, mida inimene teeb, ei saa enam tõkestada. 

6 
OMATEHTUD PARADIISIST 
TAPMISENI KÕRKUSEST 


Kaini järeltulijad püüavad algul needuse tagajärgi endale talutavaks muuta 
—nii võiks mõista järgnevat teksti — kas hakkavad nomaadideks või siir- 
duvad linna. 


»Ja Kain sai ühte oma naisega, kes jäi lapseootele ja tõi ilmale 
Hanoki; ja ta ehitas ühe linna ning nimetas selle linna oma poja Hanoki 
nime järgi. Ja Hanokile sündis Iirad, Iiradile sündis Mehuujael, 
Mehuujaelile sündis Metuusael, Metuusaelile sündis Lemek. “ (1Ms 4,175) 


Esmakordselt kerkib siin esile “linna” teema. See võib näida täiesti 
tähtsusetu, sest inimesed, kes ei rända kõrbes ega tegele küttimisega, 
koonduvad paratamatult küladesse või linnadesse. Ometi võetakse see 
teema uuesti üles ka jahvistliku loomisloo viimases osas, Paabeli torni 
loos. ,,Ehitagem endale linn!“ öeldakse seal. Sellele linnale lisandub 
muidugi veel eriline tähendus — ta märgitseb lahusolekut Jumalast. 
Seepärast ei tohiks tähelepanuta jätta alatooni, mis kõlab kaasa “linna” 
esmakordses mainimises. Pealegi näib lause ,,Kain rajas linna“ kuidagi 
eriliselt rõhutatud olevat. 


6.1. Linn — kujund omatehtud Paradiisi kohta 


Linna ei kujutata Vanas Testamendis just heas valguses. Muidugi esineb 
ka ütlusi, et Jahve armastab oma pühale mäele rajatud Jeruusalemma: 
»»Auväärseid asju räägitakse sinu sees, sa Jumala linn.“(Ps 87) Oma Siioni 
tahab Issand jälle üles ehitada (Ps 102,24-27). 


Kuid samuti on kirjutatud: ,,Pühitsegem sõda tema (Jeruusalemma) 
vastu!... See on linn, mida tuleb karistada, sest tema sees valitseb vägi- 
vald.“(Jr 6,4-6) Või teisal: , Kogunege Samaaria mägedele ja vaadake 
suurt segadust tema keskel ning ülekohut tema sees!“(Am 3,9) Linnal on 
valdavalt ülekohtu ja Jumalast eemaloleku tähendus. 


Kui eeldada, et härra Chalil Sbeih ja tema sõbrad (ehk Jahvist) on pärit 
maalt (nagu oletavad uurijad) ning elavad Jeruusalemma kiire kuid lühia- 
jalise tõusu ajal kuningas Saalomoni all, mil kõrvuti valitsevad luksus ja 

kasimatus, ühele suurlinnale nii iseloomulikud nähtused, siis on nende 
religioosse ja poliitilise ärksuse puhul tõenäoline, et nad peavad linna 
Jumalast eemaldumise ja inimlikkuse kaotsimineku sümboliks. 


Selline lähenemine on lausa vapustav: kas pole linnas ju kõik igal ajal 
kättesaadav, kõiksugu vilju ja kaupu külluses, pakitud paremini kui 
Paradiisis, aastaringselt värske. Linnas võib osta kõike, võib kohata inime- 
si ja maailma tundma õppida. Võib nautida teatrit ja muusikat, imetleda 
ehitisi ja kunstiteoseid. Linnas võib endale kõike lubada, seal on inimene 
vaba ja miski ei takista teda elu nautimast. See on unistuse täitumine 
Paradiisist, mis on inimese ees suletud. Milleks veel see vana Eeden? Me 
teeme ise parema! Linnas teeme öö sama valgeks kui päev, ega vaja sell- 
eks Jumalat. Linnas saan ma teha kõike, mida tahan (kui saan)... 


Kuid linnal on ka oma pahupool. Seal varitseb oht, et inimene kaotab 
oma kultuuri, aukartuse, iseenda. Ta võib seal muutuda hullemaks met- 
sloomast, kalgiks egoistiks. Ta ei ela enam loodusliku rütmi järgi, vaid 
tempos, mille sunnivad talle peale lugematud ülemused. Linn soodustab 
agressiivsust, tekitab anonüümsust ja üksildust. Kuritegevus ja võim tun- 
nevad end seal hästi. Linna võimalused meelitavad välja kõik inimese 
tungid ja kes ei suuda end talitseda, kaotab seal oma elu lätte ning eesmär- 
gi. 

Jahvisti teoloogilises suunitluses püüab Kain linna asutamisega väliste 
meetmete abil lahendada oma seesmist probleemi, nimelt taastada 
purunenud vahekorda oma venna ja Jumalaga. Ent ta rakendab ebaõigeid 
vahendeid, sellepärast süveneb lõhe veelgi. Inimese leiutised osutuvad 
alati puudulikuks, kui nende abil püütakse “tehniliselt? lahendada oma 
tegelikku probleemi — vahekorda Jumala ja kaasinimesega — ning seeläbi 
pääseda isikliku pöördumise vajadusest. Siis võib juhtuda, et see halb, 
mida progress peaks kõrvaldama, muutub üha püsivamaks.“ 


Oleks vale linna lausa põlata. See polegi Jahvisti ega ka siinkirjutaja 
eesmärk. Otsekui maal polekski pattu või poleks linnas inimese enese- 
teostus võimalik. Kuid linnale on omane miski, milles Jahvist nägi patu 
järgmist astet. Mitte meie (linna)kultuur ei too inimesele päästet, olgu siis 
Jerušalaim või Los Angeles, Nairobi või Tokyo, vaid ainult see, mis sün- 
nib “Kristuse läbi”. Temata muutub inimese elu eimiskiks. 

Meie mõttekäik leiab kinnitust järgnevas tekstis. Oma endistviisi lühi- 
da ja sisutiheda väljenduslaadi abil jõuab Jahvist pärast Kaini linnara- 
jamise mainimist mõningate vahepealsete nimede kaudu kohe Lemeki 
juurde. Viimase lugu on ilmekas näide linnainimesest. 

6.2. Uhke tapja kiitlemine 

Inimese tahe luua endale nüüd ise, ilma Jumalata, Paradiisi, mis avaldus 
juba Aadama/Eeva puhul ning võttis Kaini linna näol esmakordselt 
ajaloolise vormi, ilmneb nüüd Lemeki juures veelgi selgemalt. Tema 
kujutamise haripunktiks on jõhkra despoodi laul. Kui Kain suutis lõpus 
siiski kahetseda, siis Lemek irvitab sellise nõrkuse üle. 


»Ja Lemek võttis enesele kaks naist: ühe nimi oli Aada ja teise nimi oli 
Silla. Ja Aada tõi ilmale Jaabali, kes sai nende isaks, kes elasid telkides ja 
kasvatasid karja. Ja tema venna nimi oli Juubal, kes sai kõigi kandlelöö- 
jate ja vilepuhujate isaks. Ja Silla tõi ilmale Tuubal-Kaini, kes õpetas 
sepist taguma kõiki, kes tegid vask- ja raudsepa tööd; ja Tuubal-Kaini õde 
oli Naama. Ja Lemek ütles oma naistele: ,, Aada ja Silla, kuulge mu häält, 
te Lemeki naised, pange tähele mu kõnet! Jah, haava pärast ma tapan 
mehe ja verme pärast nooruki! Kui Kaini pärast makstakse kätte seitse 
korda, siis Lemeki pärast seitsekümmend seitse korda!“ (1Ms 4,19-24)" 


Lemekiga on linnainimese saatus võtnud halvima pöörde. Kaasaegses 
kõnepruugis öelduna: tehnikasaavutuste kõvera tõusule vastab üha 
suurenev võõrdumine Jumalast. Lemeki vaimset hoiakut võiks kokku 
võtta järgnevalt: üks õige mees ei tunne piire — ei naiste ega tapmise puhul. 

Lemek võtab endale korraga kaks naist — seegi tõik iseloomustab teda 
üsna hästi. Ta “võtab” nad endale, nagu võetakse asju. See tähendab, et 
inimene on muutunud veelgi võimetumaks isiklikuks vahekorraks. 
Nägemaks Lemeki inimpõlgust ei pea me ära ootama tapmist. Juba see, 
kuidas ta endale inimesi võtab, ütleb tema kohta kõik. 


Mõlemad naised sümboliseerivad vagurat publikut, kes peab ümbrit- 
sema oma kangelast. Staar ja publik vajavad teineteist. Ükski staar ei saa 
läbi oma fännideta, kuigi ta neid sisimas põlgab. Inimesed jälle vajavad 
kedagi, keda jumaldada. 


Lemeki põlgus ja ülbus on suunatud nii inimese kui Jumala vastu. Ta 
ei tunnista enam ühtki normi. Kui Jumal oli meelevaldne andmises ja 
armastuses, aidates Aadamal/Eeval ning Kainil püsima jääda, siis Lemek 
on meelevaldne võtmises ja tapmises. Tema laul lõpeb tuntud lausega: Kui 
Kaini eest makstakse kätte seitse korda, siis Lemeki eest seitsekümmend 
seitse korda! 


Siin viitab ta sellele, mida Jumal ütles Kainile: kes julgeb Kaini puu- 
tuda, seda ootab seitsmekordne kättemaks. Jumal tahtis nõnda Kaini kait- 
sta. Lemek aga tõlgendab Jumala sellist käitumist nõrkusena. Mina, 

Lemek maksan kätte kümme korda enam! Veritasu seadus pidi ohjeldama 
inimese omavoli — ühe silma vastu ainult üks silm, ühe hamba eest tohib 
ainult ühe hamba välja lüüa. Lemek sellest ei hooli. Ta trumpab Jumala 
üle. 


Ta usaldab iseend rohkem kui Jumalat, keda ta tunneb veel vaid ajaloo 
tegelaskujuna. Pigem loodab ta oma ,.kindlustatud linnadele“ (Jr 5,17). Ta 
väidab, et Jumalal ei olegi väge teda üldse takistada. Tema kättemaksul 
pole piire. Jumal paistab selle kõrval kohtlane ja lihtsameelne. Hellalt 
püüab ta igaüht päästa. Lemek aga jagab hoolimatult hoope. 


Lemekist alates hakkab toimima uus seadus: nüüdsest on inimese elus 
määravaks kartus ja kättemaks, hirm surma ees. Ähvardus peab olema nii 
jõhker, et kõik kuuletuksid. Selle sõnastus sarnaneb Jumala ähvarduse 
omaga 1Ms 2,17: Niipea, kui sa sellest sööd, pead sa surema! Siingi peab 
surmaähvardus midagi kindlustama ja reguleerima. Ometi, milline erine- 
vus võrreldes Lemeki sõnadega! 


Eeskätt tuleb täheldada, et inimene võtab siin endale õiguse rääkida 
nagu Jumal: võttes suhu Jumala sõnad, on ta võtnud ka Tema koha. Peale 
selle tuleb meeles pidada, et Jumala ähvardav keeld oli mõeldud inimese 
kaitsmiseks, et ta võiks oma inimeseks-olemist täiel määral teostada. Kuid 
Lemek ähvardab selleks, et kaitsta iseend. Ja lõpuks meenutagem, et 
Jumal ei viinud oma ähvardust täide, sest ta ju armastab inimest. Isegi 
mitte Kain ei ,,pea surema“! Lemek seevastu teeb oma ähvarduse kindla- 
peale teoks. 


Lemekite inimühiskond on muutunud hirmu ühiskonnaks, kus teisele 
tehakse nii palju valu kui läheb vaja iseenda kaitsmiseks. Sellist hoiakut 
kohtab ka Jeesus, kas tema ajal juutide võitluses Heroodese ja roomlaste 
vastu, või meie ajal, mil meie kui tugevamad võtame endale õiguse otsus- 
tada, milline elu on väärt hoidmist.(Trk 2,11) Ühiskond, kus valitseb sell- 
ine suhtumine, on langusteel ja on iseenda surmale määranud. Lemeki 
näol astub meie ette südametunnistuseta inimene, kes ei pea Jumalat 
miskiks ja seetõttu põlgab ka inimesi. Tema ainsaks eesmärgiks on enda 
heaolu ja ainsaks mõõdupuuks on võim. 


Tegelikult peaks inimene olema kurb, kui ta peab oma ligimese vastu 
võimu rakendama. Nii sõnab hiina mõttetera Daodejingist, mis pärineb 
viiendast sajandist enne Kristust. 

Jumala Vaim pöörab Lemekite mõtlemis- ja tegutsemisviisi jälle 
ümber, kui Paulus kirjutab roomlastele: Arge kohanege selle maailmaga, 

selle Lemekite meelsusega, uuendage oma mõtlemist. Jeesus ei kaitsnud 
iseend, ei kasutanud oma jõudu enese huvides, vaid ainult teiste hüvan- 
guks. Hea karjasena astus ta teiste eest välja, andes ära oma elu, et teised 
võiksid elada. Ühiskond võib vaid sel juhul püsima jääda, kui piisav hulk 
inimesi jagab sellist meelsust. Jeesus ei ähvardanud kunagi (küll aga on ta 
tõsiselt rõhutanud hea tegemise vajalikkust), vaid kinkis rahu; ta ei levi- 
tanud kartust, vaid rõõmu: Et teie rõõm oleks täielik! Tema ei kavatse 
tappa, vaid päästa: Veel täna oled sa koos minuga Paradiisis! 


Jeesus pöörab Lemekile ka teise põse ette. Ja kui see teda sunnib üht 
miili temaga kaasas käima, küsib Issand temalt: Milleks sundida? Ma 
tahan koos sinuga käia! Mitte ainult ühe miili, vaid kaks, kolm, kolmküm- 
mend, kuni maailma lõpuni. Sest ma tahan sind päästa, minu armastus 
ületab sinu agressiivsuse. Sa ei pea sugugi jõudu rakendama, Lemek. Jäta 
oma ähvardused, ma tulen heameelega kaasa. 


Nõnda võidab Jumal oma võimetusega Lemeki võimu. 


Kui inimeste süsteemid, olgu kommunistlik või konsumistlik materjal- 
ism, on kokku varisenud, kas ei otsi siis inimkond ikka-jälle seda, kes on 
rahu ja andeksandmine? Teda, kes ei väsi ega heida meelt, kes annab 
»Jõuetuile jõudu“? , Kes ootavad Issandat, saavad uut rammu!“(Js 40,28- 
31) 

Jeesus näitab oma jüngritele väga asjalikult, mida on vaja 
inimühiskonna püsimajäämiseks. Siimon Peetrus küsib temalt ühel päe- 
val, kuimitu korda tuleb oma vennale andeks anda: kas seitse, nii nagu 
Kaini puhul? Ja näib, et Peetrus on uhke selle üle, et pakub nii palju (vrdl. 
Mt 18,22). Kuid Jeesus vastab: Oh ei, Peetrus, täna ei piisa enam seitsmest 
korrast. Aeg on läinud edasi. Nii palju, kui on Lemeki kättemakse, nii mitu 
korda pead sa andeks andma. 


Kuni maailma lõpuni on Jumal halastaja ja päästja. Lõpus võidavad 
õndsakskiidetud, kes on pesnud oma riided Talle verega. Selle verega, mis 
avab maa — ja taeva. 

7 
TEMA SÜDA VALUTAS 


7.1. Jumala vaikimine ja varjatud uusalgus 


Lemeki väljamõeldud tegelaskuju abil, kelle nimi on küll võetud vanadest 
jutuainetest, on Chalil Sbeih ja tema sõbrad maalinud värvika pildi oma 
aja inimesest. Võibolla nägid nad juba ette, kuhu inimene välja jõuab, kui 
ta iseenda hooleks jätta. Kuid see jutustus on ühtlasi Jumala ilmutus. 
Järjestades isikud ja sündmused jutustuseks, avaldab Jumal järk-järgult 
oma tegelikku olemust, jäädes iseendale truuks. Algusest peale on Jumal 
tahtnud näidata, milline ta tegelikult on. Samuti tahtis Ta näidata, milline 
on inimene tegelikult, ehk milliseks ta muutub, kui lasta patul takistamat- 
ult toimida. 


Patu olemuse juurde kuulub, et ta levib edasi. Nagu rebenenud koht, 
mis õmmeldakse lohakalt kinni, paratamatult suureneb ja laieneb, nõnda 
ka patt. Ta levib nagu vähkkasvaja. Tagantjärele me näeme, et 
Aadan/Eeva alguses õieti ei taibanudki, millised tagajärjed nende teoga 
kaasnevad. Kain tappis juba teadlikult, kuid tema trotsile järgnes siiski 
ülestunnistamine ja kahetsus. Sellegipoolest jäi tapja märk (või Jumala 
erilise kaitse märk?) talle alatiseks külge. 


Lemek seevastu muutis oma patu juba teadlikuks tegevuskavaks, olles 
ise selle üle isegi uhke. Ta võttis Jumalalt võimaluse inimest oma käskude 
ja korraldustega kaitsta. Lemek tunnistas vaid hirmutamist ja piiramatut 
kättemaksu. Ja koguni ametliku tegevuskavana! 


Chalil Sbeihi ja tema sõprade ees seisis nüüd järgmine küsimus: kuidas 
käitub nüüd Jumal? Seni on nad Jumalat alati kujutanud sellena, kes püüab 
ära hoida õnnetust, mida inimene ise on enda peale kutsunud. Jumala 
halastuse jätkuv toimimine peaks võimaldama inimesele edasise püsima- 
jäämise, olgugi piiratud tingimustega. Kuid milline tegutsemisruum jääb 
Jumalale selles Lemekite ühiskonnas, mida enda ees näeme? 

Ilmselt mõtlesid Chalil Sbeih ja tema sõbrad kaua selle üle järele. 
Lõpuks jõudsid nad järeldusele, et Lemekiga ei olegi enam võimalik 
dialoogi astuda. Seepärast ei kuule me siin midagi Jumala leevendavast 

tegevusest, esmakordselt jahvistliku algloo jooksul! Tundub, nagu oleks 
Lemeki rumal jultumus ja inimpõlglik enesejumalikustamine Jumala 
vaikima sundinud. Ta ei oska midagi kosta. Jumal ei tea enam, mida öelda 
inimese sellise käitumise peale. 


Algab Jumala vaikimine. 


Alates patu teatud staadiumist, kus eemalolek Jumalast on sihilik, tun- 
neb inimene Jumalat veel ainult vaikivana. Oma rumalusest ja upsakusest 
võiks inimene nüüd isegi hõisata: Kus on siis Jumal? Kus räägib ta nüüd? 
Teda ei ole ju olemaski...! 

Ent küsimuseks on, mis tuleb pärast Jumala vaikimist? Ikka-jälle puu- 
tub inimkond kokku Lemeki taoliste türannidega ning küsib: Kas selliste 
diktaatoritega üldse saabki rääkida või kokkuleppele jõuda? Kui võimu- 
lolija rakendab tahtlikult piinamist, hakkimist ja tapmist, — nii et seda 
lausa nähakse ette seadustega ja kinnitatakse programmina — siis pole 
sõnadega enam midagi peale hakata. Sõnade üle ta vaid irvitab. 

Mis jääb siis veel üle? 

»Ja Aadam sai taas ühte oma naisega, kes tõi ilmale poja ja pani 
temale nimeks Sett, öeldes: ,, Jumal andis mulle teise järeltulija Aabeli 
asemele, kuna Kain ta tappis. “ Ja Setile sündis ka poeg, ja ta pani temale 
nimeks Enos. Sel ajal hakati Issanda nime appi hüüdma. “ (1Ms 4,25j) 


Eeva (Hawwa, elu; nimi Enosh tähendab “inimene”) tõlgendab uut jär- 
glaskonda nii, et Jumal ise on sellesse uue seemne istutanud. Teiste 
sõnadega: ta märkab, et Jumal on teinud uue alguse. Uus algus, mis viib 
Seti ja tema järeltulijate kaudu välja Noani.” 


Selles uues alguses avaldub jällegi Jumala olemus, kuid teisiti, 
mõjusamalt kui seni. Jumala vastus Lemekile ei väljendu enam sõnades, 
sest sõnadest poleks enam kasu, vaid tegudes — Jumal alustab uuesti. Ja ta 
tegutseb varjatult, salaja ning vaikimisi, et Lemekid midagi ei märkaks 
ega saaks Jumala plaane nurja ajada. 


Tahes-tahtmata mõtled Heroodesele ja Petlemma lapsukesele — kesk 
tapmisi on Jumal uue alguse läbi viinud. Uus algus Seti näol viib Enosi 
kaudu välja Noani. Noa läbi tegutseb Jumal edasi, alustab uut loomist. 

Enosi kohta öeldakse: ,,Sel ajal hakati Issanda nime appi hüüdma.“ See 
võiks tähendada, et inimene saab vähehaaval patust teadlikuks. Tema, kes 
püüdis teha kõike üksi, ilma Jumalata, seisab nüüd oma rusuhunniku ees, 
näeb olukorra väljapääsmatust ning hakkab appi hüüdma. Üksinda ei saa 
ta enam hakkama. Religioon oleks siis justkui inimest päästev tunnista- 

mine, et ta ei suuda oma elu enam üksi korraldada ja ühtlasi Tema 
otsimine ja meenutamine, kes on kõik hästi korraldanud. 


Tänagi ütleme, et häda õpetab palvetama. Kuid sageli lõpeb häda möö- 
dudes ka Jumala poole hüüdmine. Kui kõike on küllalt, milleks siis veel 
Jumalat vaja? Mitte häda pole inimese õnnetus, vaid küllastumine. Ometi 
võib öelda, et ka sellise küllastumise juurest, purunenud vahekorra juurest 
Jumalaga ning Jumalast eemaloleku juurest on olemas tee Jumala juurde. 
Kui aga inimene elab jälle ühtsuses oma Loojaga, pole “religioon* enam 
vajalik, vaid ainult tänu ja ülistus. Jumala kiitus on ainus, mille nimel 
Jeesuse järgijad end Jumala kaastöölistena vaevavad. 


Noa nimi tähendab heebrea keeles “puhkama; lohutama”. Kunagi tuleb 
see, kellel puhkab Issanda Vaim ja keda hüütakse (Iisraeli trööstiks”. 
Temagi on uus algus, Hesekieli ettekuulutuse täitumine “uuest südamest” 
ja “uuest vaimust”. Jumal ei väsi uuesti alustamast, kuni kõik on täiuslik. 
See on Tema olemus. 


Pärast veeuputust saab Noast maailma esimene veinitegija. Aadama ja 
Kainiga sulgus maapind, põld andis saaki vaid vaevalise tööga. Noast 
alates hakkab ta jälle rikkalikult vilja kandma. 


7.2. Äärmine meeletus 


1. Moosese raamatu viies peatükk arvatakse pea täielikult Preestriraamatu 
allikasse kuuluvaks. Äsja puudutasime põgusalt selle peatüki viimaseid 
salme, mis tõenäoliselt kuuluvad siiski jahvistlikku allikasse. Nii et võime 
edasi minna kuuenda peatüki juurde. 


»Ja kui inimesi hakkas maa peal palju saama ja neile sündis tütreid, 
sis nägid Jumala pojad, et inimeste tütred olid ilusad, ja nad võtsid 
enestele naisi kõigist neist, keda nad välja valisid. Aga Issand ütles: 
» Minu Vaim ei pea igavesti jääma inimesse, sest ta on ikkagi ainult liha. 
Olgu ta elupäevi sada kakskümmend aastat!“ 

Sel ajal, ja veel pärastpoolegi, kui Jumala pojad heitsid inimeste 
tütarde juurde ja need neile lapsi ilmale tõid, olid hiiglased maa peal: 
needsamad vägimehed, kes muistsest ajast on kuulsad mehed. “ (1Ms 6,1- 
4) 

On vaieldav, kas seda teksti saab omistada Jahvistile. Mõningad väl- 
Jendid (nagu 1.salmis ,,maa peal“, ehk sõnasõnalt “maa palge peal”) näi- 

vad küll viitavat temale kui autorile, kuid tekstil on siiski vähe ühist tema 
stiiliga. Kui vähemalt teksti tuumosa pärineb Jahvistilt, peaks selles jätku- 
ma mõtisklus inimese ja tema patu olemusest ning Jumala ja Tema armu 
loomusest. Ja see peaks lisama eelnevale draama käigule järgmise astme. 
— Milles võiks see seisneda? 


Chalil Sbeih ja tema sõbrad väljendasid veendumust, et senikaua, kui 
inimene naudib võimu ja heaolu, ei mõtlegi ta Jumalas oma õnne otsida. 
Ta usaldab üha enam omaenda jõudu ja tahab kõike ise vastavalt oma 
tujule korraldada. Nii oli ka Lemekiga, kes kelkis tapmisega, samas kui 
Jumal varjatult oma uut algust ette valmistas. Aga kuna see oli alles ette- 
valmistus, jäi inimesele veel viimane võimalus pöördumiseks, kuigi ta oli 
eemaldunud oma algsest seisundist Jumala juures ning oli hukutamas 
iseend. 


Kuid oma arutlustes jõudsid Chalil Sbeih ja tema sõbrad äratundmise- 
le, et inimene sellisena, nagu ta nüüd nende ees seisis, ei saa omaenda 
jõust pöörduda. Pigem kihutab ta end veelgi enam tagant mõeldes välja 
uusi meeletusi ning kulutades üha enam jõudu, et siiski ilma Jumalata 
hakkama saada. Hullumeelse naeruga tormab ta oma hukule vastu... 


Nad leidsid vanad muistendid taevastest olenditest, kes tulid maa peale 
ja kellest sündisid muistsete aegade hiiglased. Fantastilised jutustused 
kangelastest, kes võitlesid eelajaloo saurustega ja tegid muud sellesarnast, 
mis võib meile näida naeruväärne.* Nii näiteks pidid need muinasjutud 
seletama, miks inimesed enam nii vanadeks ei saanud kui vanad muisten- 
did pajatasid. Kuid Chalil Sbeih nägi neis veidrates jutuainetes võimalust 
oma loo arengukäiku veel sammu võrra edasi viia. 


Tõepoolest polnud inimese vanusel ja surmal mingit tähendust kuni ta 
elas ühtsuses oma Jumalaga. Inimese aeg oli tallel Jumala igavikus. Ta 
suri elu Loojas. Ent niipea, kui ta oli eemaldunud Jumalast, ei hinganud ta 
enam endasse Tema piiritut hingust, igavik kadus tema ümbert, elu 
kahanes mõnekümne aasta peale, suremine muutus hirmsaks ning surm 
ületamatuks piiriks. Inimene langes üha enam loomade tasandile, oli “ain- 
ult liha”, üks loodu teiste hulgas, ilma oma Jumala Vaimuta. 

Selle vastu tõstis ta viimases meeleheites mässu. ,,Jumalalaste pulm“ 


pidi kindlustama tema püsimajäämise ka ilma Jumalata. Jumal tegi uue 
alguse Seti, niisiis viljakuse ja soojätkamise läbi — just selle mõtte võtavad 





* Vrdl. J.Campbell, “The Hero With Thousand Faces”, 1949. T.m. 

inimesed üle. Jumala poegade ja inimeste tütarde abieluga omandaksid 
nad igavese viljakuse ja kindlustaksid enda püsimajäämise ka ilma 
Jumalata. Nõnda muutub inimese viljakus — uue olendi loomine, armastus, 
see kõige jumalikum Jumalas — Jumalast lõpliku äralangemise vahendiks. 


Et paremini mõista, mida Jahvist nende ,,muinasjutuliste“ piltidega 
väljendada tahtis, võiksime kaasata näiteks meie ajastu geenitehnoloogia. 
Siingi püüab inimene, sekkudes oma pea jumalik-geniaalsete vahenditega 
looduse olemusse, ise oma püsimajäämist tagada. Ta astub välja inimese 
ja looduse sõltuvuse seaduspärast, et keemia ja füüsika abiga luua inimest 
tellimuse peale. See kõik sarnaneb vilja võtmisega puult. Pseudo- 
üleloomulike vahendite abil (ükskõik, milliseid meetodeid ja 
tehnoloogiaid ka kasutatakse) püütakse ilma Jumalata läbi saada, jättes 
kõrvale ka inimese ja tema olemasolu eesmärgi. 


Progress iseenesest ei ole taunitav, kuid me teeme iseendale kahju, kui 
ignoreerime teadlikult loodu ja inimese terviklikkust. Viljakus, millele oli 
Jumala poolt antud isikliku ja transtsendentaalse suhte eesmärk, muutub 
nüüd paljalt funktsiooniks ning seega ka Jumalast ja inimese kutsumusest 
lõpliku eemaldumise vahendiks. Tehnika ei saa ületada olemise tröösti- 
tust, vaid ainult armastus. 


Teine hea näide meie teksti kohta on kõikvõimalike kultuste ja medi- 
tatsioonide meetodid, mida kõikjal pakutakse. Selle järgi peaks inimene 
saavutama kõik, rakendades teatud meetodit — niisiis ikkagi omast jõust, 
ilma et minu tegelik olemus peaks kohtuma tõelise Jumalaga. See kohtu- 
mine toimub pea alati vaikuses ja lihtsuses ning selle juurde kuulub sageli 
ka raske ja vaevaline pöördumise tee. Kuid see poleks ,,müügi jaoks 
soodne“, ei vastaks inimeste nõudlustele. Seeasemel tahetakse muuta end 
uueks imevõimetega inimeseks, kombineerides maagilisi riitusi 
kõrgtehnoloogia ja tablettidega, vältimaks tööd iseenese kallal. 


Üksikasjaliselt võiks 1Ms 6,1-4 teksti tõlgendada järgnevalt: 


Jumala pojad leidsid, et inimesetütred olid ilusad — ega see tänapäe- 
valgi suurt muutunud ole. Ja et nad võtsid endale nende seast, kes neile 
meeldis, seegi on üsna tänapäevane. Inimene kui kaup, — olgu naine, laps 
või mees — mida ostetakse endale reklaami mõjul. Ja sama lihtne kui kel- 
legi endalevõtmine, on ka tema mahajätmine. Kõnes ilmneb seosetus. 
Seose/suhte puudumine on aga võrdne kaotatud eluga. Sest elu, see on 
suhe. 

Algselt lõi Jumal mehe ja naise sarnaste nimedega “iš? ja “iša”. See 
tähendab nende olemuste ühtsust, võrdsust. Selles lõigus me kuuleme, 
kuidas inimene on seda moonutanud: eemaldudes Jumalast kaob ka 
inimese ühtsus, väärtus ja olemus. Mitte sõltumatus ei taga inimväärikust, 
vaid pöördumine loodu korra juurde. 


Nõnda muutus naine mehe orjaks, see sai alguse juba Aadama ja 
Lemekiga. Mees jällegi oli omal moel naise ori, sest Lemek vajas naisi, 
kes teda imetleksid. Ta aheldab end nende külge. 


Siis on seal juttu kangelastest, kuulsatest meestest. Nendega on silmas 
peetud, olgu irooniliselt või mitte, kõiki neid kuulsusi, kes ise endale nime 
teevad. Jagatakse ridamisi auhindu ja tunnustust (peamiselt omataolistele) 
ning sellega tehakse endale nime. Jumala nimest mööda minnes. 


Kirjas Koloslastele seisab: mida iganes te teete sõnas või teos, seda 
tehke meie Issanda Jeesuse nimel. See tähendab: tehke kõike Jeesuse 
moel. Me palvetame “Isa, Poja ja Püha Vaimu nimel.” Kristlastena ei taha 
me midagi teha iseenda nime pärast. Me kiitleme ainult Jeesuse nimes. 


See, et Jumala pojad võtsid endale naisi inimtütarde hulgast, tähistab 
müütides inimese “õilistamist* jumalike omadustega, nagu surematus jm. 
Mitte ainult ulmeromaanides, vaid pea iga inimese südames elab unistus 
ületada omaenda piire. Jumal ise on selle unistuse meie sisse pannud, kui 
Ta puhus meisse oma hingeõhu. Kuid inimene ei saa mitte omaenese jõust 
Jumala sarnaseks, vaid see on kingitus. Kinkimine on aga võimalik ainult 
isikliku suhte ja transtsendentaalse armastuse pinnal. 


Jeesus jutustab kord tähendamissõna, mis sarnaneb selle , jumalalaste 
pulmaga“ siin, nimelt tähendamissõna kuninglikust pulmapeost (Mt 22,1- 
10). Siingi on juttu ,,pühast“ pulmast, nimelt Jumalapoja pulmast. 
Kutsutud on samuti “kuulsad mehed”, maa eestseisjad. Kuid nad ei tule. 
Seepeale laseb kuningas kutsuda teelahkmeilt ja tänavailt neid, kes seda 
iialgi oodata poleks osanud. Neid ei võetud mitte nende ilu pärast, mitte 
mingi tuju tõttu, vaid kuna kuningas ei tahtnud üksinda pidu pidada. 


Selle teksti (1Ms 6) kontekstis võiks teha ka põgusa märkuse Jeesuse 
suhtumisest naistesse. Lk 7,36-50 räägitakse ühest naisest variser Siimona 
juures, kes oli oma sõbrad külla kutsunud. Viimased kuuluvad pigem 
“kuulsate meeste” hulka. Kuid Jeesuse tähelepanu on suunatud sellele 
naisele, Ta kingib talle oma austuse ja tähelepanu ning annab talle tagasi 
tema väärikuse. Ta ütleb umbes nii: naine, ma kingin sulle tagasi selle, 
mida sa oled otsinud oma patus — kaotatud ühtsuse Jumalaga, tunnustuse 

ja tähelepanu. See uus väärikus Jumala ees, mis uue loodu puhul kuulub 
naiseks-olemise juurde, võimaldab tal edaspidi loobuda igasugusest kuul- 
susest. 


Jeesus ei võta endale, mis talle meeldib. Pigem annab ta meile seda, 
mis meile meeldib ja rõõmu toob. ,,Kes teie seast tahab olla suurim, olgu 
kõikide teenija“ — seda saavad kuulda “kuulsad mehed”, kiriku apostlid ja 
piiskopid. 

Inimtütarde ja nende “jumalike kaasade* abielu läbi omandab inimene 
jumaliku loomisjõu, ainult et ilma Jumalata — just selle näitamiseks on 
Jahvist kasutanud seda jutuainet. Tahetakse küll ande, aga ilma andjata. 
Tahetakse midagi saada, aga ilma isikliku suhteta. Inimene tahab kõike 
saada nii, et seejuures ei peaks millestki loobuma. Et ei peaks olema teeni- 
ja, kes peab ise teistele andma. 


Omaloodud side võltsjumalike energiatega muutub lõpuks omaenda 
vastandiks. Sest inimene on loodu ja jääb selleks. Väga palju asju jääb 
tema võimete piirest välja. Müstikud teavad öelda, et inimese õnn, mida ta 
kõikjalt otsib, peitub pigem temas endas kui asjades ja veelgi enam 
seiseneb õnn transtsendentaalses suhtes Jumalaga. 1Ms 6,1-4 kirjeldatakse 
müütilise jutustuse najal teadliku patu skeemi: võtta endale kõike ise, 
maksku mis maksab. See sünnib ilma armastuseta. Kuid armastus on elu 
tuum, inimese kooselu ja ellujäämise alus. Armastuse puududes sureb elu 
välja. ,, Jumaliku pulma“ plaan on juba iseenesest hukule määratud. 


Teisalt on Jumal inimese just selleks loonud, kutsunud ja määranud, et 
too oleks Jumala sarnane. Imeline hümn kirjast Efeslastele laulab sellest 
ilmselgelt: 


»Nõnda nagu tema on meid 
Kristuses valinud 
enne maailma rajamist 
olema pühad ja laitmatud tema 
palge ees armastuses, 
meid ette määrates lapseõiguse 
osalisteks Jeesuse Kristuse 
kaudu enese juurde 
oma tahtmise heameelt mööda, 
tema armu kirkuse kiituseks, 
mille ta meile on kinkinud selles 
Armastatus.“ 

(Ef 1,4-6) 

Kuidas isa John Paul ja Carolina stalaktiitide abil tajusid 
Jumala armastust kõigi inimeste vastu 


» Kas teil on soe jakk kaasas, Carolina?“ 


»John Paul, te peaksite juba teadma, et ma pea alati külmetan. Eriti 
veel mingis jääaja koopas. Ma tõesti ei tea, mis sunnib mind keset suve 
külma otsima...“ 


»» Carolina, te saate imelise kogemuse! Selle nimel võib ka veidi kül- 
metada. “ 


»Mulle piisab juba sellest, mis ma juba kuulnud olen. Kas me tõesti 
peame sinna koopasse minema? Selle asemel võiksime ju teha väikese 
jalutuskäigu varemetes. Ja seejärel kostitan ma teid jäätisega...“ 


e 


»Ei, me leppisime koopa suhtes kokku. Ja sinna me ka lähme. “ 


Carolina andis järele. Oh neid mehi ja nende põikpäisust! Nad ei 
rahuldu lihtsa ja ilusaga nende nina all. Ikka tahavad nad üha rohkemat. 
Ikka midagi uut avastada. Noh, pole viga, küllap ta selle üle elab. See ei 
oleks ju ka õiglane, kui ta oma halva tujuga kogu väljasõidu ära rikub. 


John Paul seevastu mõtiskles parasjagu, kas ei peaks ehk siiski piir- 
duma jalutuskäiguga. Kui Carolina äkki külmetab ja veel nohu saab, 
mõtles ta. Aga ta ei jää nii kergesti haigeks, oli John Paul kindel. Ja kor- 
raga oli tal tunne, et nad võivad rahumeeli ette võtta ekskursiooni 
koopasse. 


Koopa sissepääsu ees oleva putka juures nad peatusid ja lugesid 
tahvlilt, et legendi järele elanud siin koopas ükssarv, kelle kivistunud ham- 
baid ja luid inimesed pulbriks hõõrusid ja müüsid ravimina apteekidesse. 

»Vahel on see hea, kui ei teata, millest miski on tehtud,“ ütles 
Carolina. 

Ekskursioonil nad kuulsid, et Leibnizki olevat 1960. aasta paiku 
koobast külastanud ja teatanud luude leidudest. Samuti Goethe ja isegi 
veel Virchow aastal 1872 tahtsid ükssarve saladuse jälile saada. 

»» On kindlaks tehtud,“ kõlas giidi hääl, ,,et selles piirkonnas leidus 
Jääaja koopakarude eellasi. Nende luid on leitud paljudel väljakaevamis- 
tel. Samuti jääaja suurloomade ning jäänuseid nooremast kiviajast...“ 

»Sel ajal, “ sosistas John Paul Carolinale, ,,umbes 7000 enne Jeesust 
rajati tõenäoliselt Jeeriko.“ 

»-.pronksiajast ja La Tšne'i ajastu. Koobas ise on tegelikult väike, 
umbes 300 m. pikk. Me läbime praegu väljakaevekäigu, mis on tekkinud 
umbes 100 aasta eest.“ 


Kõigepealt sattusid nad valgesse saali, mille kõrgus oli vähemalt 9-10 
meetrit. Göttingeni Schilleri ühing tähistas siin luuletaja 100. sünni- 
aastapäeva. Järgnesid suur Leibnizi hall ja lõpuks sinine grott, mille 
kohta arvatakse, et aastasadu enne Kristust asus selle kohal asustus kul- 
tuspaigaga. Lõpuks kaevati lähistel, niinimetatud kivikiriku kõrval, välja 
Jääaja küttide tulease, esimene omataoline Niedersachsenis. Sealt leiti 
luude jäänuseid, luudest õmblusnõelu ja üks väga ilus tulekivist nuga. 
Võibolla tegid kütid siin juba umbes 12 000 e.Kr. siin oma jahisaagist 
shnitslit... 


Nad jõudsid jälle sooja õhu kätte ning nautisid ümbritsevat maastikku. 
» Noh, kas polnud tore, Carolina?“ 


» Jah, see jättis sügava mulje. Mul on hea meel, et kaasa tulin ja et teie 
nii lihtsalt järele ei andnud. Seal oli küll külm, aga mitte kõige hullem. Ja 
see, mida me nägime... Vaadake, seal on üks kohvik. Kas ma tohin teile 
nüüd ühe õlle pakkuda?“ 


»Ja mina teile ühe jäätise? Kuna te nii tubli olite ja kaasa tulite.“ 


e 


» Ei, vastupidi, kuna teie minuga nii kannatlik olite. Mul võtab see liht- 
salt veidi aega, kuni ma mingi asjaga harjun, eriti veel kui see on külm.” 


Nad leidsid kena kohakese ja nautisid päikest ning oma meenutust. 


» Kui vaid kujutleda, et igas mäes leidub koopaid,“ võttis John Paul 
jälle vestluse üles. ,,Ja leidub veel palju, palju suuremaid. Kunagi nägin 
teleris üht filmi, kus kirjeldati koobaste tekkimist. Uskumatu!“ 


»Ma arvan, et tegelikult peitub selles üks mõistupilt. Enamike 
koobaste tekkimine on ju seotud veega. See ükssarve koobas olevat ka 
tekkinud tilkuva vee tõttu, nagu see härra ütles. Kalju ja vesi! Üks on täi- 
esti kõva, teine täiesti pehme. Üks on kindel ja püsiv, teine voolab. Mäe 
sees on vesi, kummaline!“ 


» Kui Mooses lööb vastu kaljut ja sellest voolab välja vesi — kes teab, 
milline rändavate nomaadide kogemus seisab algselt selle teoloogiliselt 
töödeldud teksti taga.“ 

»Ja kui mõelda, et Jeeriko rajamise ajal elasid siin juba inimesed ja 
küttisid loomi. Kindlasti olid neil ka oma jumalad. “ 

»Etnoloogid on välja uurinud, et tegelikult oli kõigil niinimetatud 
loodusrahvastel — praegu on neid vist umbes 5000 ringis — on mingil kujul 
olemas religioon, usk Jumalasse. Neil seal Jeerikos tollal ja ka siin Harzi 
lõunaserval...“ 


»-. ning eskimotel ja berberitel ning otomidel Mehhikos ja indiaanlas- 
tel USA-s... Isa John Paul, mul on üks küsimus. “ 


e 


»» Palun, Carolina. “ 


» Mida tähendab tegelikult meie katoliku kirik ja usk, sakramendid ja 
käsud, mille kohta öeldakse, et need on vajalikud taevasse pääsemiseks. 
Mitte et mul selle pärast hirm oleks, mina teen oma tööd, enamat ma ei 
saa ja mul ei ole hirmu suremise ees. Küll Jumal mu juba kuidagiviisi 
enda juurde võtab...“ 


Ta naeris, nagu rõõmustanuks ta selle üle juba ette. 


»Aga kuidas on teiste religioonide ja meie usuga, John Paul? Kuidas 
need kokku lähevad? Kütid, kes olid siin 10 000 aastat tagasi, ei teadnud 
veel midagi Aabrahamist ega Jeesusest. Ometi tahab Jumal kindlasti nei- 
dki päästa... Kuidas seda mõista?“ 


»Monsignore, meie sõber, pidas hiljuti jutluse, mida ma hiljem salves- 
tatuna kuulsin. Seal avaldas ta jälle ootamatuid mõtteid, just sellesama 
teema kohta. “ 


» Kas mõtlete seda jutlust entsüklika kohta?“ 


»Ei, mitte seda. Kuigi ta seal näitas, kuidas paavst korrigeeris meie 
kirikus valitsenud vana arusaama, mis on paljudele inimestele hirmu tein- 
ud. Seda õpetust ,, Väljaspool kirikut ei ole õndsust. “ Monsignore tsiteeris 
nüüd meie paavsti, kes ütleb umbes nõnda: Kuna Jumal tahab oma õnnis- 
tust kõigile jagada, peab see olema kõigile kättesaadav. Niisiis ka neile, 
kes vormiliselt kirikusse ei kuulu ega usu Kristusesse... Kuid monsignore 
ei selgitanud, mida tuleks mõista “kiriku all... Ei, ma pean silmas üht teist 
jutlust. “ 

» Võibolla seda stalaktiidikoopast? “ 

»Jah, just seda!“ 

» Ta mõtiskles sel teemal üsna palju. “ 

» Kuidas see nüüd oligi? Oli üks suur koobas, mille laest tilgub...“ 


e 


» Ma ütlesin juba enne, et see on kummaline: kaljust tilgub vesi. “ 

»Jah, ta tilgub paljudest kohtadest, tegelikult kõikjal selles suures 
koopas. Näib, et terve mägi on täis vett. Vees on lupja ja kui ta tilgub 
piisavalt kaua, moodustuvad all väikesed kuhjatised, stalagmiidid, ning 
ülevalt kasvavad alla stalaktiidid. Pikkamisi muutuvad kuhjatised koopa 
põhjas suuremaks, need kasvavad ülespoole... “ 


»Ainult et minu jäätisekuhjatis kasvab allapoole...“ kahetses 
Carolina. 


»Te saate veel ühe, täpselt Jumala armu pildi järele. Ja siis ütles 
Columbo, et selline koobas on pilt Jumala armastusest. Sest armastus 
tahab end kinkida. Seejuures ei taha ta kedagi kõrvale jätta. Armastus ei 
kingi end mingitel tingimustel, vaid ta annab end esimesena. “ 


»Ja pildiks selle kohta,“ lisas Carolina, “on veepiisad, mis koopas 
kõikjal tilguvad. Kõikjal! Nemad on esimesena kohal, neist saab kõik 
alguse. “ 


»Jah, ja see Jumala armastus teatud mõttes tilkus maa peale, kõigi 
inimeste ajalukku, hoolimata sellest, kas nad elasid siin Harzi mäestikus 
või Jordani orus, Kalahari ääres või Amazonase paksus metsas. Kõikjal 
tahtis Jumal inimestele anda oma armastust, oma tõde. Tema oli ju nad 
kõik loonud. Ja nõnda kasvasid inimeste juures religioon ja kultuur...“ 


»-.nagu väikesed kuhjatised koopa põhjas. Kuidas neid nimetatakse, 
John Paul?“ 


» Need on stalag.. hmm, stalagmiidid, ma arvan. Nad kasvavad ainult 
selle tõttu, et ülevalt tilgub. Nad kasvavad väga aeglaselt. Mõned saavad 
väga suureks, mõned lakkavad mingil põhjusel kasvamast. See ongi pilt 
kõigi religioonide kohta üle maailma: üks Jumal ja Jeesuse, Messia isa, 
kõige ja kõigi Looja, tahtis endast inimestele teada anda, nii nagu Ta on 
tõeliselt. Ta tahtis näidata, kui suur on tema armastus, milleks ta on 
inimese loonud ja kutsunud — kuid mingil põhjusel ei läinud inimesed ühel 
hetkel enam temaga kaasa. Nad olid rahul selle jumalapildiga, mille olid 
leidnud. Sellega nad nüüd elasid. 


» Kas teate, John Paul, vahel on see ka meie, tänapäeva inimestega 
täpselt samamoodi. Vaadake kasvõi lapsi või nende vanemaid. Nad on 
kuulnud koolis midagi Jumalast — aga siis tuleb vahele midagi huvitava- 
mat või tähtsamat ja juba nad loobuvad Jumalat otsimast. Inimene elab 
siis edasi teatud laadi lapseusuga ja täiskasvanuna tekitab see talle prob- 
leeme..“ 

»Jah, Carolina, kõigis teistes valdkondades harivad inimesed end 
edasi, ainult usuküsimustes nende haritus teeb vähikäiku. Kuid see ei 
puuduta ainult vanemaid, vaid ka paljusid vaimulikke. Ja nõnda on ka sta- 
lagmiidikoobastega ning kõigi religioonide ja kultuuridega: igas religioo- 
nis, igas kultuuris on midagi — vahel rohkem, vahel vähem — Jumala tõest 
ja armastusest, kõikjal on kasvanud sellised kuhjatised, aga siis on nad 
lakanud kasvamast, olles rahul saavutatud suurusega. Ning Jumal ütleb: 
See ei ole tõeline pilt minust! See on vaid osa minu tarkusest. Suuremat 
osa te veel ei tea, ei ole veel kogenud. “ 


»Ja monsignore ütleb edasi, “ jätkas Carolina, “et Jumal tahtis ükski 
kord avaldada oma tõelist loomust, mitte seda, mida inimesed tõeseks 
peavad. “ 


» Õige! Ja Ta alustab seda Kaananis, täpsemalt Lõuna-Araabia kõrbes 
Hoorebi mäel, väikese rändrahvaga, kes kummardas mäejumal Jahved. “ 


» Kas te olete kuulnud Columbo arvamust, miks Jumal valis välja just 
Palestiina? “ 


»Ei“ 
» Ma ei tea, kas see vastab tõele, aga see kõlab üsna tõepäraselt. “ 


»See on monsignore puhul sageli nii...“ pomises John Paul teadus- 
likus ettevaatuses. 


» Niisiis, Kaanan olevat ainus paik maa peal, kus kohtuvad kolm 
maailmajagu — Aasia, Aafrika ja Euroopa. Teiseks: rahvas, kes seal elab, 
ei ole tegelikult mingi rahvus, vaid pigem paljude suguharude kooslus, kes 
rändasid kokku kõrbest ja mere äärest. Ja kolmandaks olevat see maa 
olnud ammust ajast sõdade tallermaa, mida läbisid põhjast ja lõunast 
tulevad väed. Seda leian ka mina, see on ju tänapäevalgi nii. Jumal olevat 
selle maatüki välja valinud, tõrjumaks etteheiteid, nagu teeks ta asja 
endale liiga lihtsaks; samuti et mitte kuuluda ainult ühele rahvale, vaid 
kõigile maailmajagudele ja rahvastele. Mulle meeldivad need mõtted. 
Mina oleks ka nõnda teinud. Mida teie arvate, John Paul?“ 


» Nojah, ega need mõtted halvad pole. Nad sobivad igatahes hästi 
kokku tema teiste mõtetega tilkekividest ning teie küsimusega kiriku ja 
teiste religioonide kohta. “ 

»Ja kuidas asi edasi arenes? Jumal hakkas niisiis ühel hetkel taevast 
alla kastma, nagu me laulame advendiajal, seekord Iisraelis...“ 

» Täpsemalt alustas ta veelkord, nagu ta juba sada korda varemgi oli 
teinud, ühe karjusrahvaga, Hoorebi mäel. Kuid seekord tahtis ta enese 
ilmutamise tingimata lõpule viia. Ometi juba israeliitide kõrberännaku 
ajal ähvardas jälle tavapärane läbikukkumine: rahvas tegi endale kullast 
puuslikke!“ 


»Lihtsam on ju teha endale ise üks jumal ja seda siis niiöelda käes 
hoida kui järgida tundmatut Jumalat, kes on lisaks nähtamatu...“ 


» Nii see on, Carolina. Nii on see ka veel tänapäeval paljude inimeste 
vaimuliku elu puhul. Nad tahaksid pigem midagi kindlat kätte saada — 
reegleid, kindlaid palveaegu, kindlat ettekujutust Jumalast — kui järgida 
nähtamatut, kujuteldamatut Jumalat ebakindlal teel. Kuid Moosesel läks 
korda, et Jumal jätkas. Hiljem prohvetid, näiteks Eelija, seda enam ei 
tahtnud. Ent Jumal julgustas teda jälle ning Eelija läks tagasi kuningan- 
na lisebeli, selle mao juurde. Ja siis Hoosea ja Aamos, Jesaja ja Jeremia 
— millistest pimedatest siügavikest pidid need prohvetid läbi minema! Mida 
suuremaks sai häda, seda suuremaks tegid nad jumalapildi, või õigemini: 
Jumal kasutas inimese, rahva häda, et teha kujutlus endast ikka suure- 
maks ja õigemaks, kuni see oli nii palju valmis, et Jeesus sai tulla ning esi- 
tada täielikku pilti, Jumala palet. “ 


» Te räägite juba nagu monsignore Columbo, John Paul.“ 


» Tilkekivide näidet järgides võiks öelda, et Jeesuses puutusid maa ja 
taevas esimest korda kokku. Stalaktiidid ja stalagmiidid kasvasid ühte, 
Jumal sai inimeseks ja inimene Jumalaks... Kas soovite veel jäätist, 
Carolina?“ 


» Ei, sellest piisab, tuleb ju ka oma vatsakesele mõelda. Aga ehk joote 
teie veel ühe õlle, John Paul?“ 


»Ei, ka mulle aitab. Aga monsignore viimane mõte on ju terve loo 
kõige huvitavam. “ 


» Ta räägiks nagu kõigi religioonide Vanast Testamendist, kas pole?“ 


» Jah, ta ütleb: Kristus on kõigi religioonide keskmeks. Jeesus on kõigi 
religioonide ja kultuuuride sihtpunkt. Kõik religioonid ja kultuurid on 
oleksid nagu “Vana Testament”, Jumala ilmutuse algus. Ja see vastab ka 
sellele, mida ütleb kirikukogu, et Jumala tarkust ja tõde võib leida kõigis 
religioonides. Monsignore arvab aga, et kui kõik religioonid ja kultuurid 
oleksid jätkanud alustatut, oleksid nad kõik jõudnud Jeesuse Kristuseni. 
Omal viisil... Huvitav mõte!“ 

» Ma arvan, et ta mõtles sellega, et see kõik kordub iga inimese elus. 
Iga inimene läheb oma elus mööda seda teed — läbi kõrbe, nagu Iisrael 
Moosese ajal — ja sealjuures sünnib “Vana Testament”, järkjärguline, 
aeglane ilmutamise ja ilmutuse vastuvõtmise protsess...“ 


»» Carolina, järgmine kord peate teie jutlust!“ 
»Ah, mina seda ei oska. Ma ei saaks sõnagi suust.“ 


»Ja Columbo hiilgenumber on see, et ta oletab, et isegi meie püha 
rooma-katoliku Kirik võib teha vähikäigu Vana Testamendi olukorda ning 
kaotada ilmutuse seisuse, mille Jumal on talle kord andnud. Monsignore 
peaks ettevaatlikum olema!“ 


»» Oh, tal on hea piiskop. Pealegi on monsignore vähenõudlik inimene, 
ta aitab mul koristada — selline ei saa olla hereetik. Pealegi ma arvan, et 
tal on õigus. Kas Peetrus hiljem, umbes kümme aastat pärast Jeesuse 
surma ja ülestõusmist, mitte ei libisenud alla Lunastuse kõrgusest, milleni 
Jeesus oli ta juba tõstnud? Ma ei oska seda nii hästi selgitada, aga ma 
sain nõnda monsignore jutust aru. Me kõik teame ju, et vaimulikus elus ei 
saa sellele kõrgusele püsima jääda, milleni kord on jõutud... Võibolla 
purunevad ka stalagmiidid, või kuidas neid nimetati, isegi siis, kui nad on 
juba kokku kasvanud? “ 


» Seda ma ei tea, kuid ilmselt mitte. Neid kokkukasvanud kivistisi 
nimetatakse vist oreliteks... “ 


e 


»Meie orel on igatahes häälest ära, sellest saan isegi mina aru.“ 
Carolina tõusis püsti. ,, Lähme, me peame veel rongile jõudma. “ 


» Tänan, Carolina, et kaasa tulite. See oli võrratu pärastlõuna. “ 


» Ka teile tänu! Teil on sellised teadmised, et ühest koopast saab võrd- 
pilt Jumala armu kohta kõigile inimestele, olgu kirikuga või ilma, 
Kristusega või ilma...“ 

»Kuid igal juhul Jumala armastuse läbi. Ja see on Jeesus Kristus, 
Carolina. Kui Jumal on juba kord ühe “oreli” teinud, ei kao ta enam kuna- 
gi täiesti. “ 

»Jah, isegi mina kuulen vaimus, kuidas see tegelikult kõlama peaks, 
kui meie kiriku orel valesti mängib. “ 


Nad naersid ja sõitsid koju. 

7.3. Inimese südamest ja Jumala südamest 


Jutustusega , jumalapoegade pulmast“ panid Chalil Sbeih ja tema sõbrad 
loole teatud mõttes punkti: see inimene ülendas end taevasse, nüüd aga 
langeb sealt tühjusse. Langusele eelneb kõrkus. Või teisiti öelduna: kui 
pattu mitte ohjeldada, väljub see kontrolli alt ning hukkub omaenda suu- 
rushullustuses. Maailmas olev kurjus on viimselt iseend hävitav vähktõbi. 


Vastavalt oma suunitlusele pidid nad nüüd esitama küsimuse: kuidas 
toimib Jumal? Kui Ta juba Lemeki tapmis-programmi peale midagi ei 
kostnud, vaid alustas vaikimisi jälle otsast, mis jääb tal siis nüüd veel üle? 


Keegi nende seast tuli välja ideega: ,,Kui õnnestuks kõik kurjad, kõik 
kaabakad ja lurjused maa pealt viimseni ära hävitada, siis jääksid ju üle 
ainult head...“ 


»»See oleks “tuletõrjevooliku* meetod,“ ütles üks naine. , Kogu see 
sealaut puhtaks uhada, kuni iga viimne prussakaski on hävitatud ja siis 
uuesti otsast alata. Tegelikult on see loogiline: kõrvaldada kõik halb, jätta 
alles vaid üks hea seeme ning sellega uuesti alustada. Me ju lasime juba 
Jumalal uueks alguseks ettevalmistusi teha. Kui nüüd Noa on ainus õige, 
siis võiks tema läbi ju kõik jälle heaks pöörduda.“ 

»Miski siin ei klapi,“ väitis Chalil Sbeih vastu. , Ka Aadam/Eeva olid 
head, ometi läks asi viltu. Siin tuleb mängu veel midagi. Kuid mulle 
meeldib teie mõte. Selle abil saab ühtteist näidata, või vähemalt selgitada, 
et tuletõrjevooliku meetod inimese puhul ei toimi. Kas meil mitte ei leidu 
vanu jutustusi tohututest üleujutustest... ?“ 


Ja nõnda algabki 1Ms kuuenda peatüki viiendas salmis sissejuhatus 
veeuputusele. 


»Kui Issand nägi, et inimese kurjus maa peal oli suur ja kõik ta 
südame mõtlemised iga päev üksnes kurjad, siis Issand kahetses, et ta 
inimese oli teinud maa peale, ja ta süda valutas. Ja Issand ütles: ,, Ma 
tahan inimese, kelle ma olen loonud, maa pealt kaotada, niihästi inimesed 
kui loomad ja roomajad ja taeva linnud, sest ma kahetsen, et ma nad olen 
teinud!“ Aga Noa leidis armu Issanda silmis. “ (1Ms 4,5-8) 


Veeuputuse lugusid leidub pea kõigi maailma rahvaste pärimustes. 
Need on sageli seotud kuu kultuuriga ning seostatakse sellest lähtuvalt ka 
naise kuupuhastustsükli ning matriarhaadiga. 

Seejuures ei nähta veeuputust kunagi ainult negatiivse nähtusena. See 
teeb lõpu millelegi ebatäiuslikule ning samas võimaldab uuesti alustada. 

(Mõelgem kasvõi kunagistele Niiluse üleujutustele, mida kardeti ja samas 
ka oodati, kuna viljakas Niiluse muda andis head viljasaaki.) 
Veeuputusega vaid jätkub see, mis oli alanud juba Seti, Eeva kolmanda 
pojaga, ja viib välja Noani. Teoloogiliselt ilmutab Jumal siin midagi oma 
loomusest, nimelt, et Ta alustab ikka jälle otsast. Esimene uus algus on 
kirjeldatud juba 1Ms 2,18, kui Jumal nägi, et inimesel ei ole hea üksi olla. 
Ja nõnda alustas Ta uuesti. 


Tuleb alati eristada jutustuse vormi selle tegelaste ja sündmustega loo 
sisust, mis selgub alles tervikpildi vaatlemisel. Nii kuulub ka veeuputuse 
lugu Jahvisti kirjandusliku vormi juurde, mille abil ta tahab midagi väl- 
jendada Jumala kohta. Jumal omakorda tahab midagi väljendada Jahvisti 
läbi. 

Seetõttu ei peaks meid eksitama esituse keeleline vorm, millest võib 
jääda mulje, et Jumal ise on nüüd lõhestunud. Seal seisab: ,, Ta kahetses ja 
halas kurvastusest,“ - nagu tõlgib Buber - et oli inimese teinud. Kuid 
ärgem unustagem, et Jumal, kui Ta andis Eevale järeltulijaks Seti, oli juba 
mõistnud inimese päästmatust ning valmistas ette tema päästmist Noa 
läbi. Seega pole veeuputus mitte ainult karistus, vaid ka uus algus. See 
kuulub Jumala armu olemuse juurde, alustada ikka-jälle uuesti, hoolimata 
sellest, et inimene ise on süüdi oma languses. ,, Minu püha Nime pärast!“ 


Kuid esmalt kuuleme Jumala sügavalt pessimistlikku mõtisklust 
inimese üle. ,,Kõik ta südame mõtlemised /on/ iga päev üksnes kurjad.“ 
Jumal seisab oma kätetöö ees ning raputab pead, otsekui mõistmata, 
kuidas see kõik võis juhtuda. Konstruktsiooni viga, ütleks mõni abiturient 
tänapäeval. Kui see vaid nii lihtne oleks, vastavad filosoof ja teoloog. 
Pigem peaks mõtlema, kas sellist olendit nagu inimene üleüldse luua 
tuleks... 


Kuna inimene on läbinisti kuri, uputab Jumal inimsoo. Niisiis on 
põhjuseks selle Jumala loodud olendi kuritahtlikkus, mida ei saa enam 
heaks teha. Sellepärast lõpeb kogu elu katastroofi läbi. Otsekui mõni auto- 
tootja lõpetab mudeli tootmise, kuna remondiga ei ole enam võimalik riket 
kõrvaldada. Kuid täpsemal vaatlusel selgub, et see meetod kuulub ikkagi 
Jahvisti ehk Chalil Sbeihi jutustamisvormi juurde. Nad justkui mängivad 
arvutil läbi mudeli, kas sel määral kõrvale kaldunud inimest on veel või- 
malik õigele teele tuua veeuputuse meetodi abil. 


Siin kirjeldatud veeuputus ei ole ainus “lõpplahenduse” vorm Piiblis. 
Kirjutajad rakendavad ikka-jälle lõpplahenduse teemat. Näiteks jahvist- 
liku algloo lõpus 1Ms 11 — Paabeli torni ehitamise ja selle hävitamise loos 

(selle juurde tuleme hiljem tagasi). Edaspidi, Iisraeli ajaloos, kuuleme sel- 
lisest täielikust hävitamisest näiteks Jesaja 5, laulus viinamäest, mille 
Jumal ise lõpuks maatasa teeb. Kuid 27. peatükis tahab Ta seda siiski 
uuesti taastada. Sest Jumala olemus ei saa rahu inimese hävitamisega. 


Veeuputuse lugu on tegelikult hea näide inimese viimsest tarkusest, 
mida korratakse ikka uuesti. Tähendamissõnas viinamäe rentnikest (Mt 
21,33-46) vastavad ka rahva religioossed juhid Jeesuse küsimusele, mida 
tuleks teha tapjaist rentnikega, sama skeemi abil: kurjus kurjaga hävitada. 
Jeesus ei kosta selle peale algul midagi, kuid see inimese viimne tarkus ei 
ole vastavuses tema Isa armastuse lihtsameelsusega. 


Kuid siin, 1Ms 6, näib Jumal kogu oma loomistöö veeuputuse läbi 
mõttetuks kuulutavat. Inimene oli üks suur ebaõnnestumine. Jumal tahtis 
Muldset hoida, et too ei katkestaks suhet oma Loojaga, ega kaotaks seeläbi 
kõike. Kuid Jumal ei suutnud seda hoolimata kõigist pingutustest ära 
hoida. Siin kõlab juba kaasa teema, mis saab oluliseks Jeesuse elus: 
Jeesuse võimetus. Mida kõike ta ära ei proovi, et õpetada oma jüngrid uut 
moodi mõtlema, kuid need ei mõista seda enne kui Kolgatal. Ja paljud ei 
mõista ka pärast seda, kuni tänapäevani mitte. 


Jumala armastusel on üks nõrk koht, nimelt selle nõrkus. Ta loobub 
võimu vahenditest. Ent vastasel juhul see polekski armastus. 


Inimese patu poole pealt vaadatuna tundub kogu loomine ebaõnnes- 
tunud olevat. Seepärast kirjutab Jahvist nii tabavalt: tema süda valutas! 
Mida enam inimene end jumalikkuse illusiooniga ümbritseb ja lakkab 
oma südant kuulamast, seda inimlikumaks saab Jumal, seda enam läheb 
see Talle südamesse.“ Tõepoolest seab see väike lõik vastamisi kaks 
südant: inimese südame, mis ainult kurje mõtteid haub, ning Jumala 
südame, mis selle inimese pärast valutab. Siit saab tegelikult alguse 
Jeesuse südame austamine. 


Justkui vastu tahtmist peab Jumal , inimese, kelle ma olen loonud“ 
jälle hävitama. Kas polnud see Aadama/Eeva etteheide: ,,...naine, madu, 
kelle sina lõid!“ ja ka Kaini etteheide: ,,... Aabel, kelle peale sa vaatasid!“ 
Nad tahtsid süüd Jumala kaela veeretada — nüüd võtab Jumal süü tõe- 
poolest enda peale: ma olen selle kõik loonud! See oli viga, ilmselt tegin 
ma midagi valesti, et nad nii kurjaks on muutunud. Äpardumine on minu 
süü. Ma pean veelkord otsast alustama... 


Kas Chalil Sbeih ja tema sõbrad tollal ka mõistsid, millist teoloogilist 
küsimust nad oma napis esituses puudutasid? Tundub, et nad aimasid oma 

mõtete edasist suunda, suutmata seda ratsionaalses teoloogias väljendada. 
Selle juurde tuleme peagi tagasi. 


Vähem problemaatiline näib, et nad (ehk Jahvist) räägivad igavesest, 
haaramatust Jumalast, kellest Iisrael ei tohtinud teha ühtki kuju, nii “inim- 
likult”, justkui keskpärasest ehitajast. Kuigi oli selge, et Tema on Igavene, 
Kujuteldamatu ja täiesti Teine, ometi võisid nad ta teatud mõttes “alla 
tuua”, anda talle roll mõnes etenduses ning siduda teda konkreetse aegru- 
umi ja sündmusega — ikkagi jäi see kõik ainult visandiks Temast, keda 
pole võimalik haarata.” 


Nõnda kaovad nad nüüd vetevoogudesse, need kunagised kiidukuked, 
Lemeki järeltulijad ja Jumala pojad - tantsides, nagu hiiglasuurel 
Titanicul. Me ei kuule neilt ühtki sõna. Kui enne vaikis Jumal, siis nüüd 
teevad seda patused. Nad ei hüüa isegi Jumala nime appi. Kes ei ole seda 
elu jooksul õppinud, ei õpi seda surreski. 


Kui siin öeldakse, et Jumal ujutab maa üle ning hävitab kurja inimkon- 
na, siis tuleks seda jällegi mõista lähtuvalt teotsentrilisest maailmapildist, 
kus Jumal on ainus tegutseja, Tema põhjustab kõik. Selle tulemusena 
opereerib see maailmapilt isiklike kategooriatega, niisiis peab Jumal ise 
olema hävitaja. Kui tõlgime selle teksti meie filosoofia keelde, võiksime 
samahästi öelda: inimkond, kes tahab elada väljaspool põhinorme, ei saa 
püsida. On olemas inimõiguste harta (ehk kümme käsku), mis peab olema 
tabu, kui me ei taha hävida oma tegude tagajärjel. Ei ole võimalik ehitada 
maja eirates staatika reegleid, sel juhul tuleks see uuesti maha lõhkuda. Ei 
ole võimalik osoonikihti lõputult saastada, kutsumata sellega esile 
õnnetuse tulva üle kogu maa. Nõnda vaadeldes saab meile ka veeuputuse 
loo mõte täiesti selgeks, olgugi kirja pandud võõrapärases keelelaadis. 


Siinkohal võiks tekkida vastuväide, et Jumal on ju siis kõik ebatäius- 
likult loonud, nii füüsika kui sotsioloogia puhul. Kuid see vastuväide ei 
arvesta looduks-olemise peamise tunnusmärgiga, nimelt: omada piire, 
norme. Ainult Looja ise on ilma piirideta. Normid ei ole aga midagi 
ebatäiuslikku, piirid ei ole mingi puudus. Loodusseaduste pärast ei saa 
kohut käia. Kuid see on küll ebatäiuslik, kes ei arvesta nende seadustega, 
kes ei allu normidele, kuna ta tahab elada ja nautida piiramatult. Ta võib 
neid piire küll nihutada ja öelda: osoonikihi saastatus ei alga mitte sellest, 
vaid teisest arvväärtusest... Või: inimelu ei alga mitte sellest, vaid alles 
peale... Kuid loodu ,,staatika“ jääb ikka samaks. Enne variseb taevas tema 
kohal ja mürgid halvavad tema keha, kuni ta mõistab ja pöördub — kui ta 
seda siis veel suudab. 


161 


Jumal võttis enda peale riski luua selline olend, nagu inimene. Ta ei 
tahtnud luua ainult õisi ja lehti, sipelgaid ja delfiine — nendest ei teki prob- 
leeme. Ta tahtis luua ka inimese, olendi täis vastuolusid, kes teab ja 
suudab kõike, ometi saab ellu jääda vaid targas armastuses, mis ei suru 
end peale. 


Pöördugem tagasi Jahvisti, ehk Chalil Sbeihi juurde, pea 3000 aastat 
enne meie aega. Tema väljendab seda kõike teisiti, lähtuvalt oma koge- 
musest ja maailmavaatest. Jumal kindlustab inimkonna püsimajäämise 
selle ühe läbi, nimega “rahu”, Noa, kes laseb hinge tõmmata. Tema leidis 
armu Jumala silmis. Mitte, et ta oleks olnud nii õige, et Jumal tahtis talle 
tasuks anda laeva ning ellujäämise, vaid selle ühe abil päästab Jumal kogu 
inimkonna ning teeb uue alguse. Jumala arm on ilmunud päästvana kõig- 
ile inimestele. (Tt 2,11) 


7.4. Veeuputuse meetodi kõlbmatus 


Veeuputuse lugu algab Jumala korraldusega Noale laeva ehitamiseks 
(1Ms 6,9) ja lõpeb kirjeldusega, kuidas Noa ja ka loomad lõpuks laevast 
väljuvad (1Ms 8,9). Juba esmapilgul võib märgata, et see pikk ja üksikas- 
jaline tekst oma praegusel kujul ei pärine ilmselt Jahvistilt, kelle nappi ja 
sisutihedat jutustamislaadi me juba veidi tunneme. Sagedased kordused ja 
heietused tekstis viivad mõttele, et jutustus veeuputusest oli nii armastatud 
ja tuntud, et hilisemad autorid on seda ikka-jälle uuesti töödelnud. 
Seejuures tõsteti esile asju, mis muutsid küll loo põnevamaks, kuid tege- 
likult olid kõrvalised. Loo peamine mõte — kas veeuputuse meetod võiks 
tõepoolest maa kurjadest inimestest puhastada — jäi aga huvitavate 
detailide varju ning taandus üha enam teoloogilisele tagapõhjale, milleni 
vaid vähesed suutsid tungida. 


Kas veeuputus on ajaloos toimunud sündmus? Väljakaevamised 
Mesopotaamias viitavad tõepoolest sellele, et seal on toimunud suuri üleu- 
Jutusi. Kuid Jahvisti seisukohalt ei ole need faktid olulised, tema ei taht- 
nud ju ajalugu üles kirjutada. Piisas tema enda ajal Iisraelis toimunud 
üleujutuste nägemisest, et luua pilt sellest hävingust, millega teoloogilisel 
tasandil kujutatakse Jumala katset kõike otsast peale alata. Seejuures ei 
pidanud Jahvist silmas mitte 1000 või enam aastat enne teda elanud inime- 
si, vaid oma kaasaegseid, igaüht. 

Jätame niisiis vahele 47 salmi pikkuse veeuputuse kirjelduse ning 
vaatame kohe, mis oli selle tulemuseks. Kas inimene muutus arukamaks, 
kuulekaks? 


Vastust teame juba ette: maailmasõda, teine, kas ka kolmas, neljas... 
Loendamatud rõhumised, sõjad, ülekohtud, vigastused. Kas inimene üldse 
kunagi mõistusele tuleb? 


Kuulakem, mida kirjutab Jahvist: 


»Ja Noa ehitas Issandale altari ja võttis kõigist puhtaist loomadest ja 
kõigist puhtaist lindudest ning ohverdas altaril põletusohvreid. Ja Issand 
tundis meeldivat lõhna ja Issand mõtles oma südames : ,, Ma ei nea enam 
maad inimese pärast, sest inimese südame mõtlemised on kurjad ta 
lapsepõlvest peale; ma ei hävita ka enam kõike, mis elab, nõnda nagu ma 
olen teinud. Niikaua kui püsib maa, ei lõpe külv ega lõikus, külm ega 
kuum, suvi ega talv, päev ega öö.“ (1Ms 8,20-22) 


Mitte kõik selles lõigus ei pärine sel kujul Jahvistilt, nagu siin seisab. 
Ilmselt on “puhaste” loomade rõhutamine hilisem lisandus, samuti võis 
olla lisatud ka rütmiline lõpulause. Kuid tegelikult huvitabki meid ainult 
keskmine salm 21, milles on üllatav teoloogiline väide. 


Vaadelgem seda lauset, milles Jumal endamisi, justkui kogu veeupu- 
tuse ürituse kriitilises tagasivaates, kõneleb. Kirjanduslikult koosneb lause 
kolmest osast. Sealjuures torkab silma, et esimene ja kolmas osa moodus- 
tavad ilusa terviku: Ma ei nea enam maad inimese pärast. — Ma ei hävita 
ka enam kõike, mis elab, nõnda nagu ma olen teinud. See vastab semiidi 
keelepruugile, mida me kohtame sagedasti näiteks psalmides. Üht mõtet 
väljendatakse kaks korda, kusjuures teine salm kasutab esimesest veidi 
erinevat kujundit või sõna ning sellega tõlgendab esimest. Meiegi tänapäe- 
val räägime nii oma vestlustes. 


Salmi 21 esimene ja kolmas osa väljendavad selgelt Jumala ütlust: ma 
ei kasuta enam veeuputuse meetodit. See ütlus on iseenesest arusaadav 
ega vaja selgitusi. Kui, siis võiks ehk küsida: miks? 

Salmi keskmine osa vastab tõepoolest täpselt sellele küsimusele. Ent 
see vastus on kummaline. Küsimusele: miks ei tule enam veeuputust? 
Vastab Jumal: kuna see ei muuda midagi, sellest pole abi! ,,Inimese 
südame mõtlemised on kurjad ta lapsepõlvest peale.“ Siin ei aita ka vee- 
uputus... 


Mis jääb siis aga Jumalal veel üle? 

Chalil Sbeih ja tema sõbrad ilmselt esitasid endale selle küsimusele, 
kui olid jõudnud arusaamisele, et õnnetused võivad küll inimesele mõneks 
ajaks mõistuse pähe panna, kuid nad ei muuda tema loomust. Senikaua, 
kui on olemas inimene, püsib ka tema loomus. Kui võtta talt vabadus olla 
kuri, ei oleks see enam seesama Jumala loodud vastuoludest koosnev 
loomus. Kuid mis jääb nüüd Jumalal veel üle teha? 


7.5. , Kui sina end ei muuda, siis muudan end mina!“ 


Näib, et Chalil Sbeih ja tema sõbrad ei olnud veel ei osanud või siis ei jul- 
genud teoloogiliselt formuleerida ainust väljapääsu sellest ummikust. 
Kuid võimalik, et nad seda siiski aimasid: kui inimene on kuri ja jääb sell- 
eks, siis peab Jumal valima täieliku halastuse tee.” 


Kui nüüd Jumal aga kõik, mida inimesed teha võtavad oma halastuse 
alla seaks, siis peaks Piibel selle kaheksanda peatükiga ka lõppema. Siis 
oleks Jahvist võinud kirjutamise lõpetada. Siis poleks Chalil Sbeih ja tema 
sõbrad pidanud enam Jerušalaimi tänavakohvikus kohtuma. Ent kuna 
Jumal oli sellise olendi loomise riski peale välja läinud, ei andnud ta ühe 
meetodi läbikukkumise pärast veel alla. Ta valis teise, halastuse meetodi. 


Üheks pildiks selle kohta on loodus. Jumal tõotab maapinnale, et seda 
enam inimese pärast ei hävitata. Looduse kord on edaspidi kontrastiks 
inimese korratusele; looduse usaldusväärsus, mis laseb igal kevadel 
rohelusel tärgata, on vastandiks inimese ebausaldusväärusele, kes ikka- 
jälle sõdu korraldab. Olgugi, et me loodust pidevalt laastame, tema jääb 
ikka ustavaks ning kingib meile igal kevadel uuuesti õisi ja kaunistab seda 
maapinda — ka pärast jääaegu. 

Ses mõttes on ta pilt Jumala ustavusest, kes alustab nüüd oma armas- 
tuse teed, enesest loobumist oma Pojas. 


Jumal uputas maa, kuna inimene oli kuri. Kuna inimene jääb ikkagi 
kurjaks, halastab Jumal inimesele. Ühe ja sama asjaoluga põhjendatakse 
kord hukkamist ja — kui see midagi ei muuda — siis ka päästmist: ma 
armastan sind, kuna sa oled kuri. Kuna sa ilma minu halastuseta ei saaks 
püsida. Kuna sa mind vajad... 

Jeesus võtab selle mõtte, mida Jahvist veel kirja panna ei söandanud, 
üles ja teeb selle sõnaks, oma ihuks: ,,Ei vaja arsti terved, vaid 
haiged. “(Mk 2,17) Või: ,,Sest Inimese Poeg on tulnud otsima ja päästma 
kadunut.“(Lk 19,10) Või Hoosea raamatus, kus Jumal nähes küll oma 

rahva truudusetust peab siiski ütlema: ,, Kuidas ma annaksin sinu ära,... Mu 
süda muutub mu sees, ühtlasi ärkab mu halastus.“(Ho 11,75) Või siis 
Jeremia raamatus: ,,Ja ma teen nendega igavese lepingu, et ma ei loobu 
tegemast neile head... Ja ma tunnen neist rõõmu, tehes neile head“(Jr 
32,40]). Oodates, et teie kord heaks saate ja minule head teete, läheksin 
enne halliks. Ei, teistpidi... 


Kuna karistus ei muutnud inimest, muutis Jumal ennast. 
Aga kas Jumal ei ole siis muutumatu? 


Muidugi on! Vastasel juhul oleks ta allutatud ajale ja ruumile ning 
seega osa sellest maailmast, mitte aga Looja. Jumal on muutumatu! Kuid 
see ei sarnane mõne kaljurahnu muutumatusele. Sest Jumal on armastus. 
Ja armastus on eelkõige muutumine, sest talle on omane armastada üha 
enam ja enam. Jumal on aga läbinisti armastus... 


Vaadakem Päikest. See on justkui sümbol muutumatusest, püsivusest 
ja jäävusest. Aga mida lähemalt vaadata, seda enam märkame selle 
kujuteldamatut muutumist. Kõigi tema hiigelplahvatuste juures pole 
temas ju pea midagi muutumatut. Ometi on ta samas ka lohutav pilt muu- 
tumatusest. 


Jumal oma muutumatus armastuses on ülim muutumine. Selline muu- 
tumine, mis just armastuse tõttu kohandab end üha uuesti inimese, selle 
oma kätetööga. Sellega, kellele ta tahab appi rutata. Sest kuna inimene end 
ei muuda, muudab end Jumal ning loobub iseendast, võttes sulase kuju, et 
päästa seda, kes teeb tema südamele valu. 


See on Jumala armastuse tee. Selle lõpus seisab uus Noa, õige ja kan- 
natav jumalasulane, Hea Karjane, Iisraeli trööst, kogu maailma Lunastaja. 

Kui esimene Noa päästeti ainsana hukutavatest vetevoogudest, milles 
kõik teised hävitati, siis viimane Noa saadetakse ainsana Isa poolt surma, 
et päästa sellest kõiki teisi. 

8 
MÕÕDUTUNDETUS, VÕIM JA LÕBU 


8.1. Veinitegija, kes ei osanud piiri pidada 


Jahvistlikust algloost nähtub, et meie mõiste “pärispatt* ei sobi sinna. Selle 
teoloogilise jutustuse esimene osa tahab kirjeldada inimese ja tema patu 
ning Jumala ja tema armu olemust. Ei kujutata mitte patust inimest, vaid 
pattu (inimeste lugude varal), seda algselt jumalikku tahet inimeses püüda 
üha enama järele, kuid siis võtta see endale ise. Sealjuures ei piirdu ,,pat- 
tulangus“ Aadama ja Eevaga; pigem tuleks selles, nagu ka kõigis 
järgnevais lugudes otsida patu olemuslikke jooni. 


Samuti kujutatakse kõigis lugudes Jumala ja tema armu olemust. 
Võiks loetleda umbes kaheksa tunnust, mida Jahvist on pidanud Jumala 
armule omaseks: 


1. Jumal on see, kes esimesena inimese pärast vaeva näeb. 
2. Ta ei vii täide väljakuulutatud karistust. 


3. Selle asemel aitab Ta inimesel kitsaks muutunud piirides edasi 
elada. 


4. Viimselt tahab Jumal inimest päästa; Paradiisist välja ajamisel on 
päästmise tähendus. 


. Jumal püüab tekkivat õnnetust leevendada. 
. Jumal püüab inimest hoida kurja ahelreaktsioonist. 


. Inimese nurjudes valmistab Jumal uue alguse. 


OO a Oo vr 


. Seal, kus Jumal inimest muuta ei saa, muudab Ta iseennast ning 
halastab kurja inimese peale. 


Jeesus teeb need oma Isa olemusjooned täielikult ilmsiks. See sünnib 
eelkõige tema pöördumises patuste poole, kes ei arvesta enam Jumala 
armastusega, mis tahab neid teenida. See saab ilmsiks tema õigluses, mis 
on ustavus Jumalale; tema headuses, mis ei mõista kohut, vaid loob usal- 
duse; vaeste ülistamises, kes näivad olevat Jumalast maha jäetud — neile 
ütleb ta: teie just olete Jumala juures. Sest mida kadunum on keegi, seda 
kindlam võib ta olla, et Jumal leiab tema. 

Jaakobus ja Johannes, Sebedeuse pojad paluvad ühel päeval endale 
kohti Jeesuse paremal ja vasakul käel tema uues riigis. Võibolla meenu- 
tasid nad hiljem seda küsimust ja mõtlesid, kes need kohad tegelikult said: 
Kolgatal anti need Kaini järeltulijaile. Siingi saab ilmsiks Jumala ja tema 
armu olemus: kurjategijaile, neile, kes on kõige enam kadunud, annab ta 
kohad endale kõige lähemal. 


Peale selle kuuleme algloos ka patu olemuse kohta. Kahtlemata võiks 
loetleda enamgi tunnusjooni, kuid piirdugem siinkohal kaheksaga: 
1. Patu tunnus on inimese usaldamatus, mis tingib täiesti moonutatud 
Jumala- ja inimesepildi. 
2. Patt suunab inimese tähelepanu kõigele sellele, mida tal ei ole ning 
sunnib unustama kõik selle, mis tal on. 


3. Patt purustab ühtsuse Jumalaga, kuna inimene loodab temast oma 
loodupäraste võimete ja võimaluste avardumist. 


4. Patune püüab veeretada süüd teisele, viimselt Jumalale. 


5. Patus purustab inimene ühtsuse oma ligimesega, kuna ta loodab 
sellest endale paremat sotsiaalset positsiooni. 


6. Patt püüab omal käel, ilma Jumalata taastada kaotatud paradiisi. 


7. Patu leviku juurde kuulub, et inimene seab tapmise oma tegevus 
plaaniks, mille üle ta on uhke. 


(0,9) 


. Patt võtab endale, mida ihaldab, nii asju kui inimesi, küsimata 
loomise ja inimese eesmärgi ning mõtte järele. 

Iga lugeja võib jahvistlikust algloost välja tuua teisigi patu tunnusjooni 
(näiteks ei ole siin üles loetletud viha, mis oli Kaini probleemiks ja käitu- 
mise määrajaks). Säärane võrdpilt, nagu jahvistlik alglugu, on oma tähen- 
duste poolest pea ammendamatu. 

Võiks ka öelda, et patu olemust kujutatakse jahvistlikus algloos suhete 
katkemise protsessina. Kui kõige aluseks olev suhe Jumalaga on kord 
katkenud, purunevad ka teised — inimestevahelised, inimese ja loodu, 
looduse suhted. Suhtlemine tähendab aga alati ka austust teise poole vastu. 
Mida vähema austusega suhtub inimene ümbritsevasse, seda suhetevae- 
sem ta on. Lemekil ei olnud mingit aukartust millegi ega kellegi ees ja 
temast sai tapja. 


Nõnda kui patt tähendab suhte kaotamist, märgivad usk ja usaldus 
suhte uuesti kinkimist. (Seepärast nimetatakse usku õigusega ,, jumalikuks 
vooruseks“, ehk , jõuks“.) Ehk teisendades üht lauset Kirjast Roomlastele: 

kus inimese suhete puudumine süvenes, seal sai kingitud suhe, nimelt 
Jumala külluslik armastus inimese suhtes veelgi rohkemaks. (Rm 5,20) 


See saab jahvistliku algloo viimastes peatükkides veelgi selgemaks. 
Kõikjal, kus patu olemus laotab inimese kohale õnnetust, kasutab Jumal 
seda, et oma armu veelgi rohkendada. 


Nüüd võiks küsida, kuidas Chalil Sbeih ja tema sõbrad oma jutustust 
jätkavad. Noa on ära päästetud, temast peaks kõik uuesti algama. Kuid 
väljavaated, et ajalugu kulgeb nüüd endisest paremini, on üsna kesised. 


Järgnev tuntud tekst vikerkaarest kui lepingu märgist, mille Jumal 
sõlmib Noaga, ei kuulu jahvistliku algloo juurde. Siiski leidub selles 
mõndagi huvitavat, mis saab hiljem oluliseks Aabrahami loo puhul. 
Sõnaselgelt sõlmib Jumal lepingu Noa ja tema poegadega. Silmatorkavalt 
jääb Jumal selles lepingus ainutegutsejaks, inimeselt ei nõua ta midagi. 
Nõnda on see ka algse Aabrami lepingu puhul, samuti ka uue lepingu 
sõlmimisel Jeesuse poolt: Jumal teeb kõike üksinda meie kõigi heaks, pat- 
tude andeksandmiseks. Jumal tasub meie eest. Inimesele ei esitata ühtki 
nõudmist. Juba üsna varakult on pühakirjas visandatud Jumala ja tema 
armu olemuse piirjooned. Teisiti ei saakski olla — see on ju seesama Isa, 
halastuse Jumal, kes on rääkinud prohvetite kaudu ning avaldanud end 
aegade täitudes oma Pojas.” 


Kuidas läheb nüüd jahvistlik alglugu Noaga edasi? 


»Ja Noa pojad, kes laevast välja tulid, olid Seem, Haam ja Jaafet; ja 
Haam oli Kaanani isa. Need kolm olid Noa pojad ja neist rahvastus kogu 
maa. Noa hakkas põlllumeheks ja istutas viinamäe. Ta jõi veini, jäi joob- 
nuks ja ajas oma telgis enese paljaks. Aga Haam, Kaanani isa, nägi oma 
isa paljast ihu ja rääkis sellest oma kahele vennale õues. Siis Seem ja 
Jaafet võtsid vaiba ja panid enestele õlgadele, läksid tagurpidi ja katsid 
kinni oma isa palja ihu; nende näod olid ära pööratud, nõnda et nad oma 
isa paljast ihu ei näinud. Kui Noa ärkas oma veiniuimast ja sai teada, mis 
ta noorem poeg oli teinud, siis ta ütles: ,, Neetud olgu Kaanan, saagu ta 
oma vendadele sulaste sulaseks!“ Ta ütles veel: ,, Kiidetud olgu Issand, 
Seemi Jumal, ja Kaanan olgu tema sulane! Jumal andku avarust Jaafetile, 
ta elagu Seemi telkides ja Kaanan olgu tema sulane!“ Ja Noa elas pärast 
veeuputust kolmsada viiskümmend aastat. Ja kõiki Noa elupäevi oli ühek- 
sasada viiskümmend aastat; siis ta suri. “ (1Ms 9,18-29) 


Üsna lihtne on sellegi teksti puhul ära tunda, et ta on koostatud mit- 
metest varasematest ja hilisematest jutuainetest, justkui kirju kollaaž. 

Päris alumisest kihist leiame veel jahvistliku jutustuse, kuid lõpusalm ja 
ilmselt ka sissejuhatav salm ei pärine kindlasti mitte Jahvistilt. Nimelt kui 
uurime tähelepanelikult 1Ms 5,32 ,,Ja kui Noa oli viissada aastat vana, siis 
sündisid Noale Seem, Haam ja Jaafet.“, siis võib oletada, et algses tekstis 
järgnes sellele salm 9,19b: ,,...ja neist rahvastus kogu maa.“ 


Kuid olulisem kui kõik hilisemad töötlused on selles tekstis esinev 
selge rahvaste mainimine. Seni tähistas jahvistlik alglugu nimedega üksik- 
isikuid; siitpeale on aga nimede taga valdavalt rahvad. Üleüldse paistab 
see jahvistliku algloo teine osa lähtuvat pigem rahvaste kui üksikisikute 
tasandilt, kui jätta rõhuasetus esimesele lausele: ,, Neist pärinevad kõik 
maailma rahvad.“ 


Haami, Noa teist (ühe tõlgenduse järgi noorimat) poega nimetatakse 
kaks korda , Kaanani isaks“. Kaanan on see maa, kuhu iisraellased 
tungisid kõrbest. Edaspidi on tekstis (salmid 9,25-27) juttu juba ainult 
Kaananist, mitte enam Haamist. 


Seemi, ,.Jaafeti vanema venna“ (1Ms 10,21) taga seisavad ilmselt 
semiidid. Seemi nimetatakse ,,kõigi Eeberi poegade esiisaks“ (1Ms 
10,21), Eeberi pojad on aga heebrealased (hbr.k.: ibrim). Seevastu Jaafet 
võiks tähistada viliste, kes asusid Juudast lääne pool Vahemere rannikul. 
Seega vastandab tekst täiesti ilmselt ühelt poolt heebrealasi ja viliste 
(Seem ja Jaafet) ja teiselt poolt kaananlasi. Võiks küsida, mida tahetakse 
sellega ajalooliselt selgitada. Sest päris selgelt halvustatakse kaananlasi 
heebrealaste ja vilistide suhtes, neid isegi neetakse. 


Kui uurime neist vähestest viidetest lähtuvalt teksti koostamise 
tagapõhja, tabab meid üllatus. Jahvist alustab oma teist katset inimkonna- 
ga armetu äpardumisega: vaga Noa, kelle Jumal oli äsja määranud uue 
inimkonna võsuks, see “usaldatav” muutub joobnud veinitegijaks ja lamab 
paljalt oma telgis. Ta ei suutnud loobuda viimasest pitsist. Lühidalt 
öeldes: purupurjus! 

Ehk osalesid Chalil Sbeih ja tema sõbrad mõnel kuningas Saalomoni 
arvukaist vastuvõttudest, mida korraldati välismaa esindajatele, ja nägid 
seal, millist mõju avaldas alkohol koosviibimisele. Võim, alkohol ja seks 
kuuluvad pea alati kokku. See oli ju alati ja kõikjal nii olnud ning ilmselt 
jääb see nõnda ka maailma lõpuni. Kuid masendav oli vaadata, et ka need 
kõrgeaulised isikud, keda avalikkuses eeskujuks seati, samamoodi pori 
sees püherdavad. Nad ei tunne oma piire, mõtles Chalil Sbeih... ja kasutas 
selle mõtte ära oma jutustuse jätkamiseks. 

Rääkimaks üldisemalt, kasutas ta jällegi üht vana jutuainest, mis oli 
pärit veinimüütidest, orgiastlikest riitustest jms. ja muutis selle vastavalt 
oma kavatsustele ümber: Noa, veinitegija jõi peol ülearu palju. Ta ei val- 
itse enam oma meeli ning lamab purupurjus ja alasti madratsil. Sisse astub 
Haam, näeb juhtunud äpardust ja heidab oma isa üle nalja. Ka tema ven- 
dadele peaks see pilt nalja tegema, kuid Seemil ja Jaafetil on veel austust 
isa vastu. Nad võtavad vaiba ja katavad alastiolija. 


Selles loos, mille Chalil Sbeih ja tema sõbrad teadlikult teiste seast 
välja valisid ja vastavalt oma eesmärgile ümber tegid, kuuleme kõigepealt, 
et kõik maailma rahvad pärinevad Noa kolmest pojast. Noast saab seega 
kõigi inimeste, ehk rahvaste uus esiisa. Nende tekkimine on tagasi viidav 
temale ja tema kolmele pojale, seega Jumala uuele algusele. Sellega asetab 
Jumal kõik järgneva jällegi oma võimkonda, nimelt lähtuvalt — nagu me 
eelnevalt nägime — oma halastusest. 


Kuna me oma senises Noa-loo käsituses täiesti iseenesest jahvistliku 
algloo esimese osa juurde pöördusime, tasub ilmselt selle teise loomise 
algust esimese omaga — niisiis Aadama/Eeva ja Kaini looga — 
süstemaatilisemalt võrrelda. Siin torkavad silma üllatavad paralleelid! 


Jällegi algab kõik ühe aiaga, seekord viinamäega. Taas saab kõik 
alguse aia viljast: ka uue maapinna vili toob inimesele õnnetust. Ja jälle 
seisneb süü selles, et inimene ei oska oma ihasid talitseda. Ta sirutab käe 
selle vilja järele, mida ta ei suuda kanda. Ta ei oska piiri pidada, tahab 
saada rohkem kui talle tema piiratuses hea oleks. Kuid, Haami/Kaanani 
puhul neetakse terve rahva ohjeldamatust. Patu tagajärjed on selle 
inimkonna teise alguse puhul palju kaugeleulatuvamad. 


Nagu juba Aadama ja Eeva loos, mängib selleski loos alastiolek oma 
osa. Kui tookord viitas alastiolek Jumalast lahku löönud inimese arme- 
tusele, haavatavusele ja piiratusele, siis siin on alastiolek mõõdutundetuse 
tagajärg, ühtlasi ka ajendiks teisele patule — Haami lugupidamatusele. 
(Selle taustal mõistetakse ilmselt hukka kaananlaste liig vabameelne suh- 
tumine seksuaalsusse.) Kõigele lisaks on just nimelt Noa see, kellest saab 
esimene patustaja. Tema, see usaldusväärne, kelle Jumal ise oli välja val- 
inud uue inimkonna seemneks! 


Ent tekst sisendab ka lootust. Ikkagi jääb veel kaks venda, kes talitavad 
õigesti. Ja üks neist on Seem, kellest võrsub Iisrael. 


Pöörates pilgu Uuele Testamendile, leiame kiriku algusest samuti kel- 
legi, kelle Jumal on teiste seast välja valinud — usaldusväärne Siimon, 

Joona poeg nimetatakse Kaljoks, Jumala uue kogukonna aluskiviks. 
Temaga seoses ei räägita purjutamisest, küll aga sellest, et just nimelt 
tema, see väljavalitu reetis oma Õpetaja. Kuid erinevalt Peetrusest ei 
mainita Piiblis Noad pärast tema äpardust enam kordagi. Kui Jeesus pärast 
Ülestõusmist jüngrite juurde tagasi tuleb, pöördub ta eelkõige selle lan- 
genud äravalitu poole. Peetrusele ei saa osaks mitte sajatus, vaid kolm 
korda öeldud lause, mis uuendab tema algset armastust. Ja selle 
vääratanud äravalitu hoolde usaldab Issand teised, kogu karja, kõik rah- 
vad, terve maa. Sellele armastusele jääb Peetrus eluaeg truuks. 


Olgu Peetruse või Noa juhtum — Jumal ei pettu nii lihtsalt ega kaota 
julgust. Alates inimkonna esimesest ebaõnnestumisest kuni veeuputuseni 
on ta kõik mängu pannud. Ka Noa pärast ei heida ta meelt ega löö käega, 
ei satu paanikasse ega raevu. Ta ei tõmbu ka tagasi oma taevasesse 
majakesse ega ihu vihaselt hammast: sööge nüüd oma suppi ise! Jumal 
reageerib hoopis veelgi suurema läheduse, veelgi rohkema armastusega: 
mida ma saaksin veel selle inimese jaoks teha? 


Siiski, algul ei kuule me Jumalast ühtki sõna (eeldades, et oleme 
Jahvistliku pärimuse õigesti välja eraldanud). Viimane sõna, mida Jumal 
mõnele inimesele ütles, oli mõeldud Kainile, tapjale. Tundub, justkui 
ootaks Jumal kõigepealt ära, mida inimene nüüd ette võtab. Ta on saanud 
juba piisavalt juhatust, nagu Miika hiljem nendib: ,, Tema on andnud sulle 
teada, inimene, mis on hea. Ja mida nõuab Issand sinult muud, kui et sa 
teeksid, mis on õige, armastaksid headust ja käiksid alandlikult koos oma 
Jumalaga?“(Mi 6,8) Nõnda siis Jumal esialgu vaatab, mida inimene teha 
võtab. 


Esimene, mida Noa teeb, on needmine! Meenutagem: kui inimene oli 
eksinud, lasi Jumal esmalt temal endal rääkida. Ta andis talle võimaluse 
enda õigustamiseks. Inimese Noa puhul ei sünni midagi sellist. Needus 
tabab Kaananit täielikult ja kutsub esile inimese ülemvõimu inimese üle: 
»saagu ta oma vendadele sulaste sulaseks!“ Pange tähele: siin pole enam 
tegu üksikisikute, vaid rahvaste ülemvõimuga rahvaste üle. Mitte Jumal, 
vaid inimene ütleb needuse. Aga kui Jumal püüdis alati needuse tagajärgi 
leevendada, kuna ta inimest ikkagi armastas, siis Noa ja Kaanani puhul me 
midagi sellist ei kuule. Me kanname omaenda karistavad, needvad mõtted 
üle Jumalale. 


Järgnevalt kuuleme Piibli esimest ülistuslaulu: ,, Kiidetud olgu Issand, 
Seemi Jumal,“ kuid sellele lisatakse justkui hõõguvas vihas: ,,...ja Kaanan 
olgu tema sulane!“ Sedasama needust korratakse sõnades, mis on mõeldud 

Jaafetile ning sellega Noa lahkub, suutmata andestada oma poja Haami 
tegu. Jumal käitus hoopis teisiti! 


Kuna Jahvist tegeleb patu olemusega, peaksime nüüd küsima, millist 
patu olemuslikku joont taheti esitada Noa ja tema poegade looga, mis isee- 
nesest kõlab üsna talupoeglik-mahlakalt. 


Leidmaks vastust, tuleb jutustuse kujundlik sisu endale silme ette man- 
ada. Siis näeme pattu kui teise inimese alastioleku, kaitsetuse ärakasu- 
tamist. Tänapäevani kajastub see kujund meie keeles, kui ütleme: teise 
inimese nõrkusi paljastama. Kui küsime edasi, kuidas see juhtus, et Noa 
end naeruvääristas, leiame järgmise patu tunnusjoone: Noa ei suutnud piiri 
pidada. Ta ei pööranud tähelepanu oma piiridele, pingutas üle ja liialdas — 
nõnda sattuski häbisse. Niisiis kuulub seegi patu olemuse juurde: mõõdu- 
tundetus, liialdamine ja lõbutsemine, “üle oma võimete” elamine. Siis on 
kohe kohal ka teised, kes sellest nõrkusest oma kasu lõikavad. 


Kuid peale veeuputust ei toimi see patu seaduspära mitte ainult üksik- 
isikute puhul, vaid Jahvist peab silmas terveid rahvaid. Toome ühe näite: 
Üks rahvas saab naftaleiu tõttu õitsvale järjele, tekib ootamatu rikkus, 
elatakse otsekui uimas — oskamata ette näha, et varud võivad kunagi otsa 
saada ja siis ollakse kadedaile naabritele kergeks saagiks. Ühel rahval on 
veelgi raskem kui üksikinimesel heaolus arukust säilitada ja mitte hakata 
elama üle oma võimete. 


Saalomoni ajal sattus rahvas just nimelt sellesse kiusatusse — ja teda 
karistati karmilt. Chalil Sbeih ja tema sõbrad nägid seda ette ning kirju- 
tasid oma loo joobnud veinitegijast Noast... 

Kuidas monsignore Columbo ja isa John Paul Kaana pul- 
mas käisid 
»Ja kus on siis Kaana?“ 


» Seal, see valge tipuga küngas on vana Kaana kõrgendik, kus Jeesus 
pulmas käis.“ 


Monsignore Columbo peatus viivuks ja nautis imelist vaadet vanale 
Seebuloni tasandikule. 


»Jah, seal ta oli!“ 
»Ja Maria ka! Samuti mõned tema jüngrid, “ lisas John Paul. 


» Õige, “ noogutas monsignore. ,, Näib, et Naatsareti perekond oli sug- 
uluses nende Kaanani inimestega. Kuid midagi täpset me ei tea. Ometi 
mulle tundub, et Jeesus käis seal sagedamini, kui üldiselt arvatakse. “ 


»Kas mitte seal ei otsinud teda üles Kapernauma ametimees, kelle 
poeg oli raskesti haige?“ 


» Täpselt nii, John Paul. See on kirjas Johannese evangeeliumi neljan- 
das peatükis. Muide, see ametimees pidi Kaana kõrgendikku hästi tundma, 
sest piki selle jalamit kulges Rooma peatee, mis algas Vahemere ääres ja 
suundus nöörsirgelt Magdala poole. Arheoloogid oletavad, et mäenõl- 
vakul Kaanast lääne pool asus Rooma garnison. Võibolla valitsesid room- 
laste ja Kaana elanike vahel isegi sõbralikud suhted. Igatahes polnud 
kindlasti mitte kõik vaenulikult meelestatud. “ 


»Ehk jutustab isa Bargil meile selle kohta midagi rohkemat, “ lisas 
John Paul. 


»Kaanat mainitakse isegi vaarao Thutmosis III linnade nimekirjas, 
umbes 1500 aastat e.Kr.“ 


Nad kõmpisid edasi mööda avarat maastikku. Pärast eilset vihma oli 
õhk muutunud värskeks ja täiesti selgeks. Nende tee suundus piki uut 
kanalit, kuid varasematel aegadel oli see tasandik metsik, täis madusid ja 
hüääne. Nemad aga sammusid praegu justkui mõnes pargis, ometi eemal 
turistide parvedest. Õnneks on nad laisad, mõtles John Paul. Juba aas- 
tasadu on see nii olnud — nad rahulduvad Kafr Kennaga, mida auväärsed 
frantsiskaanid neile Kaana pähe pakuvad. Seepärast on tegelik pulmako- 
ht pea puutumatuna kõrvale jäänud. 


»» Columbo, kas te arvate, et Jeesus tõepoolest vee veiniks muutis? “ 

»Jah, John Paul, mina isiklikult olen selles kindel, kuid seda pole 
kerge tõestada. Teate, see Johannese märkus, millest te äsja rääkisite, tun- 
dub olevat pigem tegelikkus kui mingi sümbol. Veidi hiljem märgib 
Johannes: Jeesus tuli jälle Galilea Kaanasse, kus ta oli vee veiniks muut- 
nud... Pealegi, kui ma ei eksi, räägib Johannes pärast seda kohe ka teis- 
est Jeesuse tunnustähest — ametimehe poja tervendamisest — seda ei saa 
kindlasti mitte sümboolselt mõista. Esimene sündis siinsamas Kaanas... 
Uskumatu!“ 


Monsignore seisatas. Tema süda peksles iga kord, kui ta sellele kohale 
lähenes. Ükski teine Püha Maa paik ei olnud tema jaoks sedavõrd lig- 
itõmbav. 


» Kas teate, monsignore, kui siin maal ringi käia, hingata seda õhku, 
vaadata seda küngast seal ees, ei saa mõelda, et evangeeliumi tuleks 
mõista sümboolselt; siin lihtsalt ollakse keset tegelikkust. Vahel olen 
mõelnud, et enne kui üks jutustus, sõna muutub tähenduslikuks sümboliks, 
peab ta olema piisavalt täidetud tegelikkusest. “ 


»Jah, ka mina arvan nõnda. Rist näiteks on sümbol. Kuid oma tähen- 
duse sai see sümbol verisest tegelikkusest... Seal peame me üle silla mine- 
ma. Ja pärast läheb üks tee üle põllu otse Kaana poole. Vaadake hetkeks 
tagasi, John Paul!“ 


Nende pilk pöördus lõunasse Sippori, vana Sephorise provintsi pealin- 
na poole, kus käisid parasjagu väljakaevamised. Tee peal olid nad kõikjal 
näinud kive Rooma ajast. Mõne neist võis olla välja raiunud püha Joosep. 
Tema oli ju ehitusmeister, nagu võis järeldada kreeka sõnast “tekton”, ja 
Naatsaretist oli tal käia vaid tunniajane teekond, et jõuda Sephorisse 
tööle. 


» Kuhu poole jääb Naatsaret?“ tahtis John Paul teada. 


» Seal, mäeharja taga, vaevalt nähtaval. Kuid Naatsaretist võiks meid 
siin näha ja eriti veel Kaanat. Tulge, ärme laseme Bargilil liiga kaua 
oodata. “ 


Isa Bargil oli neile au osutanud, lubades üheskoos sel pärastlõunal 
jalutada Kaana kõrgendikul ja seal ringi vaadata. Kuid nende tee sinna 
oli kestnud oodatust kauem. 


» Mida see tähendab, et pulmad toimusid kolmandal päeval, nagu ütleb 
Johannes?“ 


» Mnjaa, “ ütles Columbo, ,,isa Bargil arvab, et sellega on mõeldud 
kolmandat päeva Andrease ja teiste jüngrite kohtumisest Jeesusega. Kuid 

mina olen ses suhtes eriarvamusel. Kolmas päev tähendab kolmandat 
nädalapäeva, niisiis meie teisipäeva, ja viitab loomisele IMs 1.ptk. Seal 
öeldakse ainult kolmanda päeva kohta korraga kaks korda, et Jumal nägi, 
et kõik oli hea. Seepärast, mõtles pruutpaar, tahame meiegi abielluda sel 
päeval...“ 


» Tänapäeval abiellutakse enamast kuuendal päeval. Miks?“ 


» Kuuendal päeval lõi Jumal inimese oma kuju järele, enda sarnaseks. 
Ta lõi tema meheks ja naiseks...“ 


» See päev sobib ju ka pulmaks, kas pole? Ainult meie, preestrite jaoks 
pole ühtki päeva ette nähtud. Meid pühitsetakse enamasti pühapäeval...“ 


» Seitsmendal päeval Jumal puhkas...!“ 


Mõlemad naersid. ,, Esimesel nädala päeval, pühapäeval, olid nad 
kõik tegelikult jooksus: naised, Peetrus ja Johannes, Emmause jüngrid — 
ülestõusnu lasi neil mütata!“ 

» Nagu meilgi!“ 

Isa Bargil ootas juba esimese veehoidla juures, künka jalamil. Koos 
roniti ülespoole. Ikka-jälle sattusid nad tsisternidele, vanadele alus- 
müüridele, võis näha isegi üht kunagist tänavat. Umberringi oli kilde 
kõikidest ajastustest. Ei olnudki tahtmist rääkida, vaid tajuda ja hooma- 
ta... 


Kolmekesi esitasid nad hüpoteese, mis võis kunagi olla üleval künka 
tipus. Kas sealt leitakse basiilika vundament? Isa Bargil oli selles veen- 
dunud. Mõne aja eest oli ta koos oma sõbraga leidnud värvilisi mosai- 
ikkivikesi. 

Kuid John Pauli ei huvitanud arheoloogilised hüpoteesid. Hetkel 
tahtis ta kõige enam üksi olla, lihtsalt tunda, et ta on Kaanas. Kusagil siin 
oli elanud see pruutpaar, siin pidasid nad pulmapidu. Jeesus oli kusagil 
siin kõndinud, tantsinud, laulnud, samuti Maria ning jüngrid... 


Ta andis Columbole märku ja läks veidi edasi nõlvakut pidi alla. See 
võis küll olla mingi tänav, mis lookles allapole. Siin oli koopaid ja sealt 
paistsid kunagiste majade asupaigad. Mis ajast need küll pärit võiks olla? 


John Paul valis ühe sellise välja ning istus kivide vahele, niiöelda toa 
keskele. 


»Siin see siis oligi, “ mõtles ta. ,, Siin!“ 


Ta jäi kauaks istuma ja püüdis endale pulma ette kujutada. Siin istudes 
tundusid evangeeliumi sõnad täiesti reaalsed. Pole mingi ime, et vein otsa 

sai, kui mõned Rooma sõdurid näiteks läbi astusid, et õnne soovida. 
» Posterius Primus tahab pruudile visiiti teha!“ Kas ta ütles seda kreeka 
keeles või üritas rääkida paar sõna vigast aramea keelt? Selline pulm võis 
kesta kaheksa päeva või enamgi. Täiesti mõistetav, et kokk kaotas sellise 
rahvahulga puhul igasuguse ülevaate. Veest ei saanud küll puudust olla, 
kui 17 veehoidlat, mida ta enne loendas, ka siis juba olemas olid. Kuid mis 
oli selle ime tähendus? Kas seda tuleks mõista ainuüksi armulauast läh- 
tuvalt, nagu tänapäeval üldiselt arvati? Ta tahtis Columbolt küsida, mida 
tema arvas. 

Kuid see võttis veel aega, kuni isa Bargil koos Columboga tulid. Nad 
põikasid ikka vasakule ja paremale, et avastada struktuure. 

»Lähme veelkord lääne küljele,“ ütles isa Bargil, ,, ma oletan, et seal 
asus piirdemüür. “ 

» Mina vaataksin meeleldi idaküljel ringi, et leida seda hauda, millest 
kirjutab Erich Wilken. Kuid mul on tunne, et jääme siia istuma...“ 

Monsignore aimas pisut, mis John Pauliga toimub. Temagi tahtis 
pigem rahus mõtiskleda kui edasi uurida. 

Vaikimisi nautisid nad ümbritsevat rahu. 

» Miks tegi Jeesus just selle ime? Miks just see esimesena?“ küsis John 
Paul. 

»Ma ei tea.“ Monsignore raputas pead. ,, Kord ühes jutluses Kaana 
pulma üle hakkasin mõtlema Noale... “ 

» Kellele?“ 

» Vanale heale Noale laevaga, John Paul.“ 

» Mis on temal pistmist Kaanaga?“ 

»See mõte ei ole küll eriti teaduslik, ometi mulle meeldivad need 
seosed. Vaadake, Noa oli viinamarjakasvataja, nagu on kirjas 1Ms 9, uue 
põlvkonna esimene amet. Temast alustas Jumal niiöelda inimkonnaga 


teist katset. Ja siis oli Noa ühel õhtul purujommis. Üsna piinlik lugu 
Jumala jaoks, kes oli tema ju välja valinud...“ 

» Kuulge monsignore, mind on õpetatud veidi Jumalast lugupidava- 
malt rääkima. “ 

»Ah, John Paul, väljavalitute patud ei ole ka meie omadest paremad. 
Noa niüsiis ei osanud piiri pidada, ta oli mõõdutundetu, mõõdutu oma 
patus, nagu pühakiri ilmselt öelda tahab. Ja tema patt selle uue inimkon- 
na alguses oli seotud veiniga...“ 

»-Ja siin Kaanas algas samuti üks uus inimkond. Seegi oli seotud 
veiniga!“ John Paul kuulatas seesmiselt. 


» Veelgi enam! Vaadake, Jeesus lasi teenijail täita kuus kivist veeanu- 
mat. See oli ligi 600 liitrit. Pole paha, või mis? Tegelikult mõõdutu...“ 


00, te mõtlete, et Jeesus seadis uue inimkonna alguseks Noa mõõdu- 
tuse patu vastu Jumala armastuse mõõtmatuse!“ 


» Ma ei tea muidugi, kas Jeesus ise seda mõtet endale teadvustas, kuid 
kuid need pildid sobivad minu arvates kokku. Võiks isegi minna sam- 
mukese kaugemale, John Paul: Noa lebas ja alasti oma telgis, see oluko- 
rd oli tema patu tagajärg — Jeesuseltki röövitakse riided ja ta ripub ristil 
alasti. Kuid see oli tema kuulekuse tagajärg, nagu me ütleme, armastuse 
ja usalduse tulemus, tahaksin arvata...“ 


Monsignore sulges silmad. Hetke pärast ta jätkas. 


» Võiks ka öelda, et noorpaar sattus siin häbisse — nagu Noa, ainult et 
meie armunud ei märganud, kuidas vein otsa lõppes. See oleks vast äpar- 
dus olnud, eluaeg oleks nad pidanud kuulma: ja neil sai pulmas vein otsa! 
Maria ja Jeesus katavad selle häbi vaikselt kinni. Pruutpaar ilmselt ei 
märganudki ähvardanud fiaskot.“ 


John Paul põrnitses enda ette maha. Kivide vahel lebas üks kild 
purunenud kannust. Ta tõstis selle üles. 


»Johannese järgi oli kuus kannu, eks ole?“ 
»Jah, veeanumad, mida juudid kasutasid oma puhastusriitusteks. “ 


» Siis on mul veel üks mõte, Columbo. Kui Johannes viitab nii selgelt 
puhastusnõuetele, milleks neid anumaid tarvitati ja Jeesus kasutab just 
neid kanne Jumala mõõtmatu armastuse märgina, siis peitub selles veel 
üks märk.“ 


» Milline siis?“ 


» Kannud tähistavad seadust, Toorat. Jeesus aga muudab selle Jumala 
piirituks armastuseks... Sel juhul ei oleks lähtealuseks mitte armulaud, 
vaid Toora, käsuteod ühelt poolt ja teisalt armastuse uus aeg. Selline 
armastus, mis muudab kõik seadused, mida inimesed on kunagi pidanud 
täitma, Jumala mõõdutuks armastuseks, mida ainult tema täidab...“ 

»» Mulle meeldib see mõte, John Paul. Jeesus on selle armastuse uimas, 
mida ta kingib. Ta ei kingi mitte ainult paar pudelit veini, vaid terve 
seaduseanuma täie. Ta tahab, et me oleksime rõõmsad, ega peaks selle 
eest midagi maksma...“ 

» Kuulge, Columbo, pulmalised ei saanud ju siis enam puhastuseeskir- 
ju täita. Kannud olid ju täis veini!“ 


» Teil on õigus. Need eeskirjad olid nüüd liigsed... “ 

8.2. Lemekist Nimrodini 


Noa eluea märkimisega lõpeb 1Ms üheksas peatükk. Kuid selle viimases 
lauses alustatu jätkub kogu 10. peatükis. Me kuuleme Noa ehk tema kolme 
poja Seemi, Haami, Jaafeti järeltulijaist, kuid nüüd tähistavad nimed ter- 
veid rahvaid. Kõigi tol ajal teada olevate rahvaste päritolu viidi tagasi 
nende kolme pojani, millega tahetakse väljendada kõigi inimeste sugulust. 


Esiisade, hõimude ja rahvaste seas nimetatakse ka Eeberit — viide hee- 
brealastele: “hapiru* (või “ibrim?). Niisiis kuulusid tisraellasedki kõigi 
rahvaste suurde vennaskonda. Kuid ühe Eeberi poja nimi on Peleg, mis 
tähendab ,, jagunemist“ (kui lugeda Paleg, tähendaks see ,, lõhkumist“). 
Kuigi need rahvad on algselt vennad, eralduvad nad ometi üksteisest. Nad 
kannavad endas ,,eraldumise“ pisikut. Nad muutuvad üksteisele võõraks. 


“Par-oikka* tähendab kreeka keeles väljaspool kodu, võõrsil elama. * 
Jeruusalemmast vaadatuna on kõik kogudused ,,väljaspool kodu“. Kui 
Jeesus saadab jüngrid välja kuni maailma ääreni, kogub ta kõik võõrsil oli- 
jad taevase Isa majja. ,,Teie kõik olete vennad,“ ütleb Issand. Kui 
inimesed ise ei pöördu tagasi Jumala majja, siis asutab Jumal ise end apos- 
tlite läbi teele, et tuua kõik eemalviibijad tagasi enda juurde (Ef 2,15]) 
ning lõpetada vaen ja lahusolek. Sissepääs peab olema kõigi jaoks. 


Rahvaste paljusus tuleneb sellest, et nad löövad üksteisest lahku ja 
lähevad võõrsile. Iga hõim, iga rahvas läheb oma teed. Seda võib tõlgen- 
dada patu tagajärjena, kuid Jumal muudab selle õnnistuseks — kaudselt 
vihjatakse sellele juba esimesel nelipühal. Kristuses peab kõik, mis on 
taevas ja maa peal, jälle üheks saama (Ef 1,10). Jumal teatud mõttes 
kasutab üksteisest eralduvate ja üksteisele võõraks muutuvate rahvaste 
paljusust, sest Ta ei saa avaldada oma loomuse, tarkuse ja ilu täiust ainult 
ühe rahva (kiriku?) kaudu. Purunenud ja killustunud ühtsuses väljendab 
Ta paljukujuliselt oma jumalikkust. 


See, mida siin öeldakse rahvaste kohta, käib meie kiriku puhul ilmselt 
ka ordude kohta: üksainus neist ei saa väljendada Jumala tarkuse sügavust. 
Võibolla käib see ka erinevate kirikute kohta üldse. 

Raske on kindlaks teha, mis siin 1Ms 10. peatükis pärineb Jahvistilt ja 
mis on lisatud hilisemate töötluste poolt. Seepärast peaks ettevaatlikult 
suhtuma julgetesse tõlgitsustesse, nagu näiteks ,,rahvasteuputus“ 





* Uues Testamendis tähistatakse sellega sageli maist elu kui võõrsilolekut, 
pagulaspõlve. Vrdl. 1Pe 2,11; 1Pt 1,17; Ef 2,19. T.m. 

analoogiana ,,veeuputusele“. Võib olla, et salmid 8 ja 10 on tõepoolest 
Jahvistlikud, võibolla ka salmid 21 ja järgnevad. 


Jahvistliku algteksti määratlemisel aitab meid ehk edasi see, kui 
järgime tema teoloogilist suunitlust — kirjeldada patu dramaatilist levikut, 
antud juhul rahvaste näitel. 


Meie jaoks segadusttekitavate nimede seast siin tekstis torkab silma 
eriti üks: Nimrod. Kui kõigi teiste puhul mainitakse vaid nime, siis 
Nimrodi kohta lisatakse midagi, mis teda kaudselt iseloomustab ning 
teiste seast esile tõstab. 


»Ja Kuusile sündis Nimrod, kes oli esimene vägev mees maa peal. 
Tema oli vägev kütt Issanda ees, seepärast öeldakse: ,, Vägev kütt Issanda 
ees nagu Nimrod. “ Ja tema kuningriigi aluseks olid Paabel, Erek, Akad ja 
Kalne Sinearimaal. “ (1Ms 10,8-10) 


Kuus — selle nimega tähistatakse ilmselt Etioopiat — tuuakse kuuendas 
salmis sisse kui Haami poeg, seesama Haam/Kaanan, keda Noa needis. 
Nõnda laieneb needus edasi Nimrodile, Kuusi pojale. Kuid salmis 9 kuju- 
tatakse Nimrodi täiesti positiivselt: vägev kütt — ja seda isegi , Issanda 
ees“. Nii vägev, et tema nimi saab mõõdupuuks ja isegi käibeväljendiks. 
Teisalt võib salm 9 olla ka lisand mõnest hilisemast allikast; sest see ei 
sobi eriti kokku, et keegi on kütt ja samas valitseb suurriike, mille seast 
Paabel moodustab vaid põhipiirkonna. Miika 5,5 nimetatakse seda 
Nimrodi lisaks ka Assuri kuningaks, kes on Iisraeli vaenlane. Seega kuu- 
luks ta jällegi Haami/Kaanani järeltulijate hulka. 


See, et Nimrodi nimetatakse esimeseks ,,vägevaks meheks“ maa peal 
(väljend “maa peal” on seni olnud jahvistliku keelepruugi tunnusmärgiks), 
viitab tagasi lõigule 1Ms 6,1-4, kus oli juttu , jumalapoegade pulmast“ ja 
»»Vägimeestest“. Olgugi et meil ei ole täielikku kindlust, et 1Ms 10,8-10 
pärineb Jahvistilt, prooviksime seda teksti tõlgendada jJahvistlikust 
teoloogiast lähtuvalt. 


Nimrod oleks siis vägivaldne valitseja, iseloomult Lemeki taoline, kes 
võtab enesele, mis meeldib ning tapab selle, kes teda segab; tema vägilase 
kuulsus põhineb tema tapmistel. Kuid mitte ainult üksikisikute, vaid — 
pärast veeuputust räägitakse ju rahvaste tasandilt — sotsiaal-etnilises vallas 
tervete suguharude tapmisel. Tänapäeval nimetame seda genotsiidiks, ter- 
vete rahvaste hävitamiseks. Nimrod rakendaks siis vägivalda, mis enam 
midagi ei respekteeri, poliitilise meetodina. Ta oleks teatud laadi 
»Jumalkuningas“ (meenutagem ,,Jumala poegi“), kes peab sõda.” 

Sõdima ei pea tingimata militaarselt, sama hästi saab seda teha ka 
majanduslikult, liidus kõrgtehnoloogiaga. Sel viisil saab rahvaid rõhuda, 
sõltuvaks muuta ja hävitada, olgu indiaanlasi või Bosnia-Horvaatia 
linnu. 

Tõepoolest ilmneb sellise tõlgenduse puhul senise liini jätkamine. 
Nimrodis süveneb Kaini ja Lemeki fenomen rahvaste tasandil, patt levib 
edasi ja laieneb massiliseks hävitamiseks. Mõõdutundetusele seksuaalsus- 
es ja vägivaldsuses järgneb ebamõõdukus poliitilis-rahvusvahelises vallas, 
mis väljendub maailmavalitsuses. 


Jeesus astub ühe Nimrodi järeltulija, pooljumalast Augustuse asevalit- 
seja vastu välja. Milline erinevus! ,,Te teate, et need, keda peetakse rah- 
vaste valitsejateks, peremehetsevad nende üle ja nende suured meeleval- 
latsevad nende kallal.“(Mk 10,42) Pilaatus peab seda ,Tõe Kuningat“ 
peast põrunuks. Tema meelest tuleb püüda jõuda võimalikult kõrgele, 
maksku see kasvõi lugematuid inimelusid. 


Jeesuse kuningavõim ei tähenda enese jumalikustamist, vaid alan- 
damist. Ta ei ohverda mitte teisi, vaid annab ära iseenda. Jeesus ei ülenda 
end taevani nagu Nimrod, vaid alandab end kuni surmavallani. Tema riik 
ei ole mitte krahmamine ja röövimine, vaid andmine ja kinkimine. Tema 
võim ei põhine sõjandusel ja kõrgtehnoloogial, vaid valmidusel armas- 
tuseks, mis küsib: mida ma saaksin veel sinu heaks teha? 


Tõeline jumalkuningas on leebe ja alandlik. Ta on oma verega juba 
ette kõigi eest tasunud. 


Jahvist ei saanud neid mõtteid veel väljendada. Chalil Sbeih ja tema 
sõbrad seisid alles ühe loo alguses, mida hiljem jätkati eelkõige prohvetite 
poolt, ega võinud ette aimata Jumala ilmutust sellest, milline Ta tõeliselt 
on. Kuid patu kulgu nägid nad juba üsna hästi ette, see toimus teatud 
mõttes nende silme all, ilmnes möödunud sajandite sõdades ja jätkuks 
kindlasti samal moel, küll Lemeki, küll Nimrodiga. 


Pole ime, et Jahvist laseb Jumalal ikka veel vaikida. Viimane Jumala 
sõna, millega Ta vahetult inimese poole pöördus, oli suunatud Kainile. 
Sellest peale on Jumal ainult vaikinud, tegutsenud, pealt vaadanud. (Ta 
rääkis küll Noaga, kuid see pärineb ühest teisest allikast, mis lisab teate 
vikerkaarest kui lepingu märgist.) Tundub, justkui tahaks Jumal ära ooda- 
ta, kui kaugele patt inimeses viimaks levib. 

8.3. Paabeli torni ehitamine 


Chalil Sbeih ja tema sõbrad esitasid patu-leviku loo teise vooru neile 
omasel viisil lühidalt. Veeuputuse meetod ei muutnud inimest, nõnda ei 
jäänud Jumalal üle muud kui muuta iseend. Kuid esmalt ootab ta ära, 
kuidas inimene edasi tegutseks. Noa aga alustab kohe sellega, et ei suuda 
piiri pidada. See needus laienes edasi Haamile/Kaananile, kelle jär- 
glaskonnast kerkis esile Nimrod. Tedagi iseloomustas mõõdutundetus, 
mis avaldus rahvaste hävitamises — juhul kui meie tõlgitsus on ikka õige. 


Nüüd kerkis uuesti üles küsimus, milline võiks olla järgmine, võibolla 
et viimane patu aste. Ja kuidas käitub Jumal sel korral? Sest vaadates 
inimese senist arengut — mis teda oma Loojast ja Tema korrast aina kauge- 
male viis — pole enam tõenäoline, et Jumal veel inimesega kõnelda võiks 
või tahaks. 


Nõnda oleme jõudnud Paabeli torni ehitamise looni. Seda omistatakse 
üsna üksmeelselt Jahvistile. 


» Kogu maailmas oli aga üks keel ja ühesugused sõnad. Ja sündis, kui 
nad hommiku poolt teele läksid, et nad Sinearimaal leidsid oru ja jäid 
sinna elama. Nad ütlesid üksteisele: ,, Tehkem nüüd telliskive ja põletagem 
neid hästi.“ Siis olid telliskivid neile ehituskivideks ja maapigi oli 
sideaineks. Ja nad ütlesid: ,, Tulge, ehitagem enestele linn ja torn, mille 
tipp oleks taevas, ja tehkem enestele nimi, et me ei hajuks üle kogu maail- 
ma!“ Aga Issand tuli alla vaatama linna ja torni, mida inimlapsed ehi- 
tasid. Ja Issand ütles: ,, Vaata, rahvas on üks ja neil kõigil on üks keel, ja 
see on alles nende tegude algus. Nüüd ei ole neil võimatu ükski asi, mida 
nad kavatsevad teha! Mingem nüüd alla ja segagem seal nende keel, et 
nad üksteise keelt ei mõistaks!“ Ja Issand pillutas nad sealt üle kogu 
maailma ja nad jätsid linna ehitamata. Seepärast pandi sellele nimeks 
Paabel, sest seal segas Issand ära kogu maailma keele ja sealt pillutas 
Issand nad üle kogu maailma. “ (1Ms 11,1-9) 


See tekst on Jahvisti meistriteos. Paraku ei kajastu tõlkes kõik 
keelelised peensused, mis seda jahvistliku algloo lõpuosa iseloomustavad. 
Sellegipoolest võib näha, et tekst on üles ehitatud mitmetele märksõ- 
nadele, millest enamikku kasutatakse kolm korda. Näiteks üleskutsed 
“tehkem!”, “ehitagem!”, “mingem!”; väljendid “kogu maailm”, “keel”, “pil- 
lutama* ja paljud teised, mis torkavad paremini silma heebreakeelses 
algtekstis. 

Võib arvata, et siin on kasutatud üht vana jutuainest, mis püüdis sele- 
tada erinevate maailma keelte päritolu. Paljud teisedki müüdid põhjen- 
davad erinevate keelte rohkust inimese süüga — vahel ahnuse, vahel 
riiakusega. Sama levinud on ,,rahvaste ürgrände“ teema, näiteks Põhja- 
Ameerika indiaanlaste juures. Siinkohal tuleks küsida, kas tegu on rän- 
damisega ida poole või ida poolt.” Ida poole tähendaks sama suunda kui 
Eedeni aiast välja minemisel, niisiis ikka veel üha eemale Jumalast. Alles 
Aabram kutsutakse idast, Kaldea Uurist asuma Kaanani maale. 


Rahvaste ürgrände motiiv tähendab enamasti hirmu maailma ees, oma 
päritolu, tugipunkti ja kestvuse otsimist.? See meenutab Kaini, nagu 
tuleks ta tagasi otsima oma Jumalat, samuti kadunud poega, kes pöördub 
tagasi oma isakoju. See meenutab meie linnade noori, kes ütlevad oma 
võõrasemale ja -isale: ma lähen otsima oma vanemaid. Inimese ja tema 
patu olemus ei saa rahu, olles eemal Jumalast. 


Torkab silma, et inimesed torni ehitamisel ei räägi enam sugugi 
Jumalast, vaid pigem taevast. Justkui oleks Jumal neile nii võõraks muu- 
tunud, et isegi seda sõna enam ei teata. Jumal? Misasi see on? Torni ehi- 
tamise põhjus seisneb teksti kohaselt ühelt poolt selles, et nad tahavad 
endale nime teha, niisiis kuulsaks saada, ja teisalt ajendab neid teatud kad- 
umise ja hajumise hirm. 

Taanieli raamatu neljandas peatükis võime lugeda, kuidas kuningas 
Nebukadnetsar näeb unes üht puud keset maad, mis kasvas üha kõrge- 
maks, kuni tema latv ulatus taevani ja teda oli näha kogu maailma ääreni. 
Taaniel seletab seda unenägu kuninga ja tema valitsuse kohta käivana. ,.Ja 
et kuningas nägi püha ingli taevast alla astuvat ja ütlevat: , Raiuge puu 
maha ja hävitage see!“(Tn 4,20) Kuid unenägu edasi seletades jätab 
Taaniel siiski kuningale ühe võimaluse: ,, Vabasta ennast oma pattudest 
õigluse läbi, ja oma ülekohtutegudest viletsate peale halastades.“(Tn 4,24) 
Aasta möödudes, kui Nebukadnetsar Paabelis oma palee terrassil jalutas, 
läks see kõik täide. Nüüd sai ta tunda, ,,et Kõigekõrgem valitseb inimeste 
kuningriigi üle ja annab selle, kellele tahab.“(Tn 4,29) 


Jesaja raamatust me leiame pilkelaulu Paabeli kuninga kohta: ,,Sina 
ütlesid oma südames: ,,Mina tõusen taevasse, kõrgemale kui Jumala tähed 
tõstan ma oma aujärje ja istun kogunemismäele kaugel põhjamaal. Ma 
lähen üles pilvede kõrgustikele, ma teen ennast Kõigekõrgema sarnaseks. 
Aga sind tõugati alla surmavalda, kõige sügavamasse hauda.“(Js 14,13jj) 


Viimaseid sõnu kasutab Jeesus Kapernauma kohta, mis arvab uhkus- 
es, et teda ülendatakse taevani, ega muuda end hoolimata Jeesuse sealvi- 

ibimisest (Mt 11,23). Paabel või Kapernaum, Nebukadnetsar või lihtsalt 
patune inimene — see teema kerkib kõikjal ikka esile, ka meie ajal. 
Tänapäeval ei ehita inimene küll enam torne, vaid rakette, mis peavad 
lendama taevasse... 


Üldteema on sellega ette antud ja kergesti äratuntav: inimese uhke ja 
rumal eneseülendamine põlvest põlve. Kuid selle taga võib siiski teadvus- 
tamatult olla püüdlemine Jumala poole, kelle piiritut suurust inimene 
endas ju kannab. 


Jääb veel küsimus, kas Jahvist tahab väljendada ainult seda, või veel 
midagi enamat? Sest kogu algloos ei ole ta Jumala tegevust kujutanud 
tulenevana Tema vihast. Pigem on Jumal alati tahtnud inimese patu taga- 
Järgi leevendada ja kui oli tarvis hävitada, toimus see alati millegi uue 
alustamise eesmärgil. Tegelikult peaks see teoloogiline liin jätkuma torni 
ehitamise loos; siingi peaks peale jääma Jumala ja tema armu loomus, 
nimelt tema tahe inimest päästa. 


»Linn“ viitab tagasi esimese linna asutamisele Kaini poolt. Endale 
nime tegemise motiiv seostub nende ,,kuulsate meestega“, kes toimisid 
inimestega oma äranägemist mööda. Kõik see jätkab patu olemuse 
temaatikat. Seevastu tuleb uuena mängu keele ja selle segamise motiiv 
ning inimeste pillutamine üle kogu maa, mida tõstetakse eriti esile 
kolmekordse mainimisega. Mida see tähendab? 


8.4. , Keelt“ kõnelda... 


Kui räägime keelest, mõtleme selle all üldiselt informatsiooni vahetamist 
teatud kommunikatsiooni vormis. Kuid esineb ka olukordi, kui keel on 
midagi hoopis enamat kui lihtsalt informatsiooni vahetus. Näiteks ütleb 
isa oma pojale: ma ei saa aru, mida sa silmas pead! Muidugi saab ta aru 
kõigist sõnadest, kuid sõnade taga peituvad mõtted on talle võõrad. Või 
väidab perepsühholoog: teie ja teie lapsed räägite erinevat keelt. Te räägite 
küll kõik oma emakeelt, kuid selle taga olev maailmapilt on hoopis erinev: 
mis loeb ühele, on teise jaoks tähtsusetu; mis ühele üldse korda ei lähe, on 
teise jaoks hindamatu. 


Keele, kõnelemise taga on üksteise mõistmine, see aga tähendab üht- 
sust — rahva, perekonna, võistkonna, inimkonna ühtsust. Kui see ühtsus 
puruneb, siis ei mõisteta enam üksteist, olgugi et räägitakse üht keelt. 

Lähemalt uurides näeme, et sellise mittemõistmise taga on erinev ,,elu- 
filosoofia“: sina väärtustad midagi, mis on minu silmis väärtusetu. Mina 
elan põhimõtete järgi, mis ei tähenda sinu jaoks midagi. Sinul on teatud 
väärtushinnangud, mida mina ei mõista... Me ei saa enam koos elada! 


Tõepoolest, kui ühes ühiskonnas eksisteerivad niivõrd erinevad elu- 
filosoofiad, ei saa lõpuks enam keegi mitte kedagi usaldada. Ei ole enam 
võimalik elada rahus üksteisega. Kui puuduvad põhimõtted, mida kõik 
võrdselt tunnustavad, puruneb ühiskond. See killuneb indiviidideks, 
igaüks elab omaette. Lõpuks ei mõista ma enam iseennastki... 


Kui näiteks elu ei oleks enam ,,kombatav“, ei saaks varsti keegi end 
tänavaliikluses kindlalt tunda. Kui valetamine oleks tavapärane kommu- 
nikatsiooni vorm, ei saaks me üksteisega suhelda. Kui mitte-midagi- 
tegemine oleks samavõrd väärtustatud kui töö, sureksime peagi näljasur- 
ma. Kui keegi ütleb üht, aga teeb teist, laguneb meeskond koost. Kui 
tänapäeva meest reklaamitakse lausega ,,Tema ei tunne tabusid!“, siis on 
selle taga maailmavaade, kus miski ei ole enam püha, mitte miski ei kehti. 
Siis ,,meie vägi olgu õiguse käsk, sest mis nõder on, see on ju kasutu“ (Trk 
2,11). 

Võiks tuua palju teisigi näiteid, mis kõik tõendavad: kui inimestel ei 
ole enam ühist keelt, kaotavad nad mitte ainult üksmeele, vaid ka või- 
maluse püsima jääda. Mida suuremas hädas on inimesed, seda enam peak- 
sid nad ühte keelt rääkima. 


Keel meenutab inimesele tema loodupärasust: see, kes ei suuda end 
arusaadavaks teha, jääb üksi ja abituks, ta tajub oma piire eriti selgelt. Ja 
kui ta kohtab inimesi, kes räägivad teist keelt, elavad teistsuguses maail- 
mas ja kellel on teised väärtushinnangud, siis on ta mitte ainult üksi ja 
abitu, vaid ka ohus. Teiselt poolt tähendab keel kommunikatsiooni, piiri- 
de ületamist. See on meile Jumala poolt antud võimalus Temaga kõnelda, 
Teda mõista, Tema väärtusi omaks võtta — seeläbi täiustub meie inime- 
seks-olemine. 

Nüüd saab ehk mõistetavaks, miks 1Ms 11 inimesed olid nii väga 
huvitatud ühisest keelest. Kui nemad, olles juba ,,harunenud maa 
peal“(1Ms 10,32), kaotaksid nüüd lisaks vendlusele ka ühise keele, ühised 
väärtused, ei saaks nad enam püsida. Siis oleks igaüks omaette ja kõik 
kõigi vastu. 

Tänapäeval räägime meelsasti positiivselt pluralismist ja tolerantsist. 
Loomulikult on inimelu mitmekesisus ning teistsuguste arusaamade tun- 

nustamine omaette väärtus, mille Jumal ise on oma loodule kaasa andnud. 
Küsimus on vaid mõõdukuses. Pluralism ja tolerants tühistavad iseend, 
kui inimene nende tagajärjel ei saa enam iseendaski kindel olla. Nimelt 
kui sallitakse ka sallimatust ja kui paljusus läheb nii kaugele, et kaob 
viimnegi identiteet. Sel juhul muutuvad tolerants ja pluraliteet iseenda 
vastanditeks. 


Kuna 1Ms 11 inimesed kaotavad lõpuks oma ühise keele, oma algse 
korra ja mõõdupuu Jumalas, peavad nad nüüd ise endale looma “keele”, 
maailmavaate, mille põhimõtete järgi peavad kõik joonduma. Vastasel 
korral ähvardab killunemise ja üksteise hävitamise oht. 


Kuidas kavatsevad nüüd Paabeli inimesed killunemise vastu võidelda? 
Kuidas nad mõtlevad ühist keelt kindlustada? 


Nad tahavad ehitada torni, mille tipp ulatub taevani. ,,Taevani“ 
tähendab siinkohal ka: midagi absoluutset, hõlmavat, üldkehtivat. Kuna 
nad tõelist Jumalat enam ei tunne, peavad nad ise midagi välja mõtlema, 
millele alluda ja mis neid juhiks. Ja nii nad tulevadki mõttele tornist, mis 
on kõigest üle. 


Kuid selleks vajavad nad materjali, mida tol ajal Mesopotaamias ei 
olnud. Tekst pajatab, et ,,telliskivid olid neile ehituskivideks ja maapigi 
sideaineks.“ Maapigi on oksüdeerunud nafta, asfalt. Aabrami loos (1Ms 
14,10) kuuleme ,,maapigi aukudest“. Neid leidus Siddimi orus, 
Surnumerest lõuna pool. Võimalik, et need augud on mingil moel seotud 
maailma pikima ja sügavaima kivimurruga, mille alla kuulub terve Jordani 
tasandik. 


Sealt tellisid nad oma projekti jaoks vajaminevat materjali. Lisaks on 
kavandatud konstruktsioon niivõrd keeruline, et tarvis läheb niiöelda 
»rahvusvahelist konsortsiumi“: kõik inimesed peavad kaasa aitama. 


Ehk võiks meie kosmoselende nimetada Paabeli torni ehitamise 
erivormiks. Kosmoselend on hiigelprojekt, millesse on haaratud kõik 
»»tööstushaid“ ja paljud rahvad. Nende poolt määratakse ja juhitakse tehni- 
ka arengut “kogu maailmas”. Kogu inimkond ühendatakse ühise tehnika 
keele läbi, mis ühtlasi tähendab majandust. Või teisiti öeldes: 
kõrgtehnoloogia määrab meie elu, uuringud ja teadus on need väärtused, 
see “keel”, mis loob heaolu ja jõukuse. Killustumine paljudeks väikesteks 
kultuuriruumideks ja rahvusriikideks ning üha väiksemateks keelealadeks 
ei võimalda inimesel suureks saada. Tänapäeva maailma valitsevad 

majandusimpeeriumid. Need on rahvusvahelised ning nende mõju ulatub 
perekondadeni välja. Seda tähendabki “keel”. 


Selliste hiigelprojektide teostamiseks on tarvis ideoloogiat, mis 
asendaks vana usu teispoolsusse. Mitte taeva teispoolsuses, vaid juba siin 
maailmas on inimene suur. Ta peab vaid rakendama võimu, võtma endale, 
mis meeldib, valitsema oma MINAst lähtudes ning vajadusel kõrvaldama 
teisitimõtlejad. — Siis pole enam mingeid piire, miski pole talle võimatu... 

Kuid ühe asja jätab Paabeli inimkond tegemata: ta ei katsu järele oma 
vahekorda Jumalaga. Ta on selle kaotanud! Seepärast ei ole tema jaoks 
miski enam puutumatu. Ta on Jumalast juba nii kaugele eemaldunud, et 
isegi ei tea enam, et ta on Tema kaotanud. Ühtlasi ka selle kõike kandva 
Ja juhtiva suhte. Kui jätta dekaloogist välja kolm esimest käsku, kaotavad 
ka ülejäänud oma jõu ja mõtte. 

Kõigil inimese loodud normidel ja ideoloogiatel, mis on mõeldud 
kindlustama ühtsust, heaolu ja püsimajäämist, puudub kandev vundament: 
armastus. Torni ehitamine ebaõnnestub mitte inimese puudulike võimete, 
vaid armastuse puudumise tõttu. Jumala puudumise tõttu. Nagu rataski ei 
saa enam veereda, kui on kaotanud oma telje. 


Just sellepärast ütleb kord Jeesus: esmalt otsige Jumala riiki, suhet 
minuga, siis tuleb kõik muu iseenesest. Või teisal ta ütleb: armastage 
üksteist nagu mina teid olen armastanud. Paulus jätkab seda mõtet: ja kui 
teil oleks kõik ja te suudaksite kõike, mõistaksite ehitada torni taevani, 
kuid teil ei oleks armastust, poleks sellest kõigest mingit kasu. 


Kui ei valitse armastus, suhe SINAga ja teistest hoolimine, ei saa miski 
siin ilmas püsima jääda. Kuid just sellest armastusest on kõigil inimestel 
puudus. Jahvist väljendab seda, kujutades inimesi Jumalast mahajäetuna: 
nad ei tea enam midagi Jumalast, kes on nad loonud, neile kaasa andnud 
elu korra, nendega rääkinud ja nende eest hoolt kandnud. Jumal aga on 
armastus. Inimesele on sellest alles jäänud ainult nimetus: taevas, univer- 
sum... Inimesed on kaotanud võime kõnelda Jumalaga, kuulata Teda, kes 
tahab neid armastada. 


Siis peavad nad igatahes torni ehitama. Sest iga ratas vajab telge, iga 
religioosne liikumine püsib koos mingi idee, iga hiigelprojekt mingi 
eesmärgi najal — seetõttu pidid nad ehitama torni, mis neid koos hoiaks, 
tagaks nende ühtsuse. Inimene vajab oma elus midagi absoluutset, mingit 
mõtet, mis hõlmaks kõike ja annaks tähenduse väiksemalegi asjale, mis 
aitaks vastata küsimustele ja tekitaks rõõmsa igatsuse — muldne kannab ju 

endas osakest Jumala lõpmatusest! Kui aga sinine taevas muutub süngeks 
ja halliks, ega näita enam oma palet, kui sealt ei paista enam naeratavad 
silmad, siis peab inimene ise looma endale mingi absoluudi, mis kõike 
korrastaks. 


Ehk peitub igas inimese patus igatsus õnne, kaotatud ühtsuse järele 
ning tumm palve, et Ta ei pööraks oma palet ära. Kuna ainult Jumal val- 
itseb kogu maailma, tuleb ainult Tema läbi ka selgus, ühtsus ja kõige 
mõte. Kui inimesed ei tea enam Jumala nime, ei oska selle poole hüüda, 
siis loodavad nad liiga palju omaenda nimele. Paabeli torn ei saa täita 
kõiki neid lootusi, mis tema peale pannakse. 


Muidugi on olemas ka väiksemad tornid, mis ei ulatu taevani. Igal 
inimesel on kiusatus ennast ülendada, end üle hinnata, kaotada reaalsusta- 
ju, jätta tähelepanuta asjalik kriitika. Sel juhul peavad välised meetmed 
asendama seda, mis tegelikult on seesmine, kunstlikud abivahendid seda, 
mida tegelikult suudab vaid armastus, loomulik alandlikkus. Armastus ei 
püri taevasse, ta lepib lihtsaga ja võib paljust loobuda, kuna juba temas 
endas on Jumal ja taevas. 


8.5. Laialipillutamine päästmiseks 


Teine sõna, mis esineb tekstis siinkohal esmakordselt on “laialipilluta- 
mine”. Tekstist selgub, et inimesed tundsid kõige enam hirmu selle ees, et 
nad pillutatakse laiali — ent just see ongi nende teo tagajärg. Seda patu 
struktuuri on Jahvist juba mitmel korral kirjeldanud. 


Pillutamisel on siin hävitamise tähendus. Võtke mõni paber, lõigake 
see väikesteks tükkideks ja heitke tuulde — paber on kadunud. Inimene 
sureb, keha põletatakse, tuhk heidetakse merelainetesse — pilt täielikust 
hävimisest. Või kui mõne jalgpalliklubi head mängijad ostetakse üle, 
hajutatakse eri maadesse, tähendab see klubi hävingut. Pillutamine 
tähendab ka jõu kaotamist, mis peitub vaid ühtsuses. Laialiminek kur- 
vastab inimesi, sest ei ole enam kedagi vanadest olijatest... 


Nomaadrahva jaoks, beduiinide hõimule tähendab ühtehoidmine ka 
elu. Kui liikmed laiali pillatakse on hõimu säilimine ohtu seatud. Sama on 
ka tänapäeva ettevõtetega: teatud määral saavad nad hajumist taluda, kuid 
kui liiga paljud lahkuvad, ei kahane mitte ainult tööjõud, vaid langeb ka 
moraal, “meeleolu” ning ähvardab allakäik. Tolleaegsete rahvaste jaoks, 

kelle elutingimused olid palju karmimad, seisnes elu tähtsaim printsiip 
ühtehoidmises. 


Niisiis ei tahtnud patune inimene hajutatud saada, see tähendanuks 
talle surma. Kuid mis hoidis teda koos, kui mitte enam Jumal? Ta tahtis 
saada kõike korraga: teada ja suuta kõike. Ega's midagi, ütles Jumal, eks 
siis teadke kõik! Eks suutke ja tehke, leidke ja müüge see kõik! Millegi 
leidmine, avastamine, loomine ja konstrueerimine on muidugi seotud 
loominguliste võimetega, mida Jumal on inimolendile kaasa andnud. 
Inimene peabki ise looma, kuid mitte ilma Jumalata, mitte Temast mööda 
minnes. Muidu puuduks inimesel armastus, mis kõike korrastab ja koos 
hoiab, mis on kõige mõõdupuuks ja arvestab kõigega, mis oskab ka loobu- 
da ja andestada. 


Loov olend, kes suudab kõike, kuid elab armastuse printsiibita, on 
(ennast)hävitav olend — Lemeki ja Nimrodi taoline. Paabeli hiigellinn võib 
pimestada küll inimest, aga mitte Jumalat. 


Pole sugugi juhus, et torni ehitamise loos kerkib jällegi esile sõna 
“algus”: ja see on alles nende tegude algus, ütleb Jumal. Kas ei peaks siin- 
gi lugema: see on nende tegude olemus, põhimõte. Luua kõike ise, ilma 
Jumalata. Ning selle eneseülendamise tõttu armetult hävida... 


Chalil Sbeih ja tema sõbrad nägid Jeruusalemmas oma päevil, kuidas 
Juudas ja Iisraelis oli nii palju rahvast kui liiva mererannas, kuidas neil oli 
sööki ja jooki ning nad olid õnnelikud (1Kn 4,20), aga ka seda, kuidas 
kuningas omaenda maal 30.000 inimest orjatööle määras, lisaks mituküm- 
mend tuhat koormakandjat ja kiviraiujat mäestikus (1Kn 5,27j5), kõik 
Jumalale koja“, templi rajamiseks, mille ehitamine kestis seitse aastat. 
Peale selle ehitati kolmteist aastat kuninga paleed — väärtuslikest kividest 
ja seedripuust (1Kn 7). Nad nägid egiptlaste tegutsemist õukonnas — 
Saalomoni esimene naine oli ju egiptlanna, hiljem lisandusid sajad teised. 
Ja see laevastik, mille ta lasi ehitada! Ja kogu tema rikkus! Hõbe oli neil 
päevil väärtusetu metall, kõik riistad Liibanonimetsakojas olid valmis- 
tatud parimast kullast. Iga kolme aasta tagant tulid Tarsise laevad ja tõid 
kulda, hõbedat, elevandiluud, ahve ja paabulinde. Kuningale toodi rõivaid, 
relvi, palsameid. Üks egiptuse vanker maksis kuussada hõbeseeklit ja 
hobune sada viiskümmend (1Kn 10)... Kuhu pidi see kõik välja viima? 

Chalil Sbeih ja tema sõbrad vangutasid pead: Saalomon, kogu riik elas 
üle oma võimete! ,,Kui inimesel läheb hästi, muutub tema süda kurjaks,“ 
ütlesid nad. Ja kui Saalomon ehitas Õlimäele ohvrikünka Kemosele, 
moabiitide ebajumalale ning samasuguse oma naiste jumalatele (1Kn 

11,75), siis tulid nad kokku ja kirjutasid loo Paabeli torni ehitamisest. 
Jumal pidi ometi alla laskuma ja inimeste kõrkusele piiri panema. Parem 
oleks, kui Ta pillutaks nende rahva, kui et nad üha enam Jumalast eemal- 
duvad, priisates elavad... 


Kuid laialipillutamine ei ole veel lõpp. See poleks vastavuses Jumala 
ja tema armu loomusega. Ta ei saaks ometi lahti öelda rahvast, kelle ta ise 
on enesele ära valinud. Kuidas aga peaks seda kujutama? 


Ühel päeval tekkis neil mõte. See juhtus neil päevil, kui Seeba 
kuninganna suure saatjaskonna ja toredusega tuli Jeruusalemma riigivisi- 
idile (1Kn 10). Sel puhul avaldati ajalehe eriväljaandeid värvitrükis, näi- 
tamaks tema toodud kingituste sära. Meie sõbrad istusid siis jällegi 
tänavakohvikus ja nende mõtted liikusid tagasi esimese patriarhini. Nad 
olid vanadest arhiividest välja kaevanud jutustusi tema kohta. Aabram oli 
tulnud lihtsuses, ilma sära ja hiilguseta, kuid usaldades oma Jumalat... 


8.6. Jumala loomus on tema nimi: Jeesus 


Jumal otsustab pidurdada Paabeli inimeste enesehävitamist: ta segab 
nende keele, nii et inimesed ei saa enam üktsteisest aru. Puhkeb tüli pri- 
oriteetide ja eesmärkide üle, tööandjate ja -võtjate, jõukuse ja vaesuse, sot- 
siaalse ja antisotsiaalse vahel. Ühel päeval lahkuvad esimesed, kel on sell- 
est kõigest kõrini. Mis kasu sest on, et saab endale kõike lubada, kui ei 
osata enam kinkida oma südant? Parem juba elada kõrbes, rännates karja- 
ga kaevult kaevule kui kaotada oma vaim ja ühtsus selles hullus linnas 
arutu ettevõttega T.O.R.N. 


Saalomon, kuulus jumalkuningas, läks liiale. Tal tekkisid vaenlased. 
Pärast tema surma lahknesid kümme põhjapoolset suguvõsa. Iisrael 
hakkas lagunema. Jahvist nägi seda ja kirjutas... 


Jumal ei seganud keeled mitte karistuseks, vaid päästmiseks. Nagu 
Paradiisist välja ajamine, sünnib ka inimeste pillutamine Paabelist “üle 
kogu maa” inimkonna päästmiseks. 


Ka mitte seepärast ei ajanud Jumal inimest Paabelist ära, et viimane 
oleks ohustanud Tema eesõigust taevale või et tal oleks kahju olnud 
pilvedest, mida nad lõhkusid. Jumal peab alla astuma ja luubiga järele 
vaatama, mis see küll on, mis tahab saada Tema taoliseks. Mitte sell- 
epärast ei katkesta Jumal ehitustöid, et ta tahaks inimese eest midagi 

endale hoida, vastupidi: Jumal tahab inimesele anda palju enam kui see 
iial uneski on näinud. Kuid uks selle külluseni on mitte MINA, vaid 
SINA, mitte saada-tahtmine, vaid oskus ära anda. 


Kuna Jumal tahab inimest päästa, segab ta tema keele ja seega ka tema 
ühtsuse, mis teenib vale eesmärki, ning pillutab ta laiali. 


Kuid seekord ta ei hävita teda veeuputuse läbi, oma lubaduse kohaselt. 
Seekord pillutab ta inimkonna, ajendatuna sellest murest, mida me oleme 
tundma õppinud kogu jahvistliku algloo vältel: kui inimene järgib oma 
patu tunge ja sööstab hukatusse, ei anna Jumal alla, vaid püüab kõike jälle 
heaks pöörata.” 


Tekkeloo alguses on pilt sellest, kuidas Jumal rajab inimese jaoks aia. 
Samasugune pilt on ka lõpus: Jumal tahab inimese pärast otsast alata. 
Tema lõputu Vaim toimib inimeses kui ülivõimas energia, mis väljuks 
patus kontrolli alt, kui mitte Tema ise ei teaks: , Ilma minuta ei suuda te 
midagi!“ Ma pean sinu poole pöörduma. 

Jumala loomus, tema halastus algab uuesti Aabramis. 


Aabram tuleb idast ja temal on Jumala tõotus. Temaga algab tegelikult 
äravalitud rahva ajalugu. Kõik sellele eelnev Piiblis on kirjeldus patust 
kuni laialipillutamiseni. Aabramiga alustab Jumal kogumist. 


»»-..Siis pöörab Issand, su Jumal, su saatuse ja halastab su peale ning 
kogub sind taas kõigi rahvaste hulgast, kuhu Issand, su Jumal, sind on pil- 
lutanud. Isegi kui sa hajutatud oleksid taeva serva, kogub Issand, su Jumal, 
sind sealt ja toob sind sealt ära.“ (5Ms 30,3) 


Tõepoolest võtab jahvistlik alglugu Paabeli torni ehitamisega uue 
pöörde, kui lisada sellele vahetult Aabrami loo jahvistlik tekst: 


»Seepärast pandi sellele nimeks Paabel, sest seal segas Issand ära 
kogu maailma keele ja sealt pillutas Issand nad üle kogu maailma(1Ms 
11,9)... Ja Issand ütles Aabramile: ,, Mine oma maalt,... maale, mille ma 
sulle näitan! Ma teen sind suureks rahvaks... et sa oleksid õnnistuseks! 
-. Ja sinu nimel õnnistavad endid kõik suguvõsad maa peal. “(1Ms 12,1-3) 

Issand ütles Aabramile! Jumal räägib uuesti inimesega! Ta viib ta välja 
tema maalt, et teha ta õnnistuseks rahvastele, keda ta on laiali pillutanud 
nende pattude pärast. 

Alglugu kirjeldas inimese ja tema patu ning Jumala ja tema armu 
loomust. Samuti algab ka Iisraeli ajalugu selle Jumala armuga, mis tahab 
koondada kõiki inimesi oma õnnistuse alla. 

Ealeski ei lakka Jumal inimest päästmast, sest see on tema loomus, 
tema nimi: Jeesus. 

AUTORI MÄRKUSED 


1. Tsiteeritud väljaandest ,,Eindeutige Antworten? Fundamentalistische 
Versuchung in Religion und Gesellschaft.“ Sarjas ,,theologische trends 1“. 
Väljaandja: Josef Niewiadomski. Österreichischer Kulturverlag, 1989, Ik. 
114. 


2. Loetagu sellega seoses Hoimar von Ditfurth 'i raamatut ,,Wir sind nicht 
nur von dieser Welt“ (Me pole vaid siit maailmast) ja võrreldagu sellega 
selgitusi kreatsionismi kohta Kurt Hennigi välja antud ,,Jerusalemer 
Bibellexikoni“ lisas. Kreatsionistid loevad Piiblit kui mingit Jumala pro- 
tokolli oma loomingust. Sealjuures on neil oma kindel arusaam ilmutus- 
est: kõik, mis Piiblis seisab, on Jumala poolt täpselt nõnda ja sõna-sõnalt 
ilmutatud. Nad ei esita küsimust, kas ka teised ilmutuse vormid on või- 
malikud. Nähtavasti kardetakse, et järjest enam loomise mõistatusi sele- 
tatakse “ära”. Nad näivad arvavat, et sel juhul ei jää Jumalale enam lõpuks 
üldse ruumi. Seepärast peavad nad lahendamata küsimusi lahendamatuiks. 
Ent see takistab loodu tundmaõppimise edasist kulgu, mis on võimalik 
vaid küsimuste kaudu. Edasi ei ole sellise seisukoha järgi võimalik, et 
näiteks mõnd inimest võib seda enam imetleda ja austada, mida rohkem 
temast teatakse. Meie oma usus ütleme sellepärast vastupidi: Jumal ise 
tahab, et me Tema järele küsime ja üha rohkemat Temast mõistame ning 
seletada suudame. Sest mida enam me Teda mõistame, seda mõisteta- 
matuks saab meie jaoks Tema armastuse saladus ja seda enam hakkame 
Teda imetlusega austama. Mitte vähem-teadmine ei suurenda usku, vaid 
teades üha enam ja enam rohkeneb meie usk. 


3. Ajalooliselt võib tegemist olla Laakise linna vallutamisega (asub umbes 
45 km Jeruusalemmast edelas) Sanheribi poolt 701.a.e.Kr. Hiskia oli tol 
ajal Jeruusalemma kuningas. Ninives, Sanheribi pealinnas, on leitud väike 
savisilinder, millel seda vallutusretke täpselt kirjeldatakse, näiteks ,,rat- 
sude, muulade, eeslite, kaamelite jms“ saagikssaamist. 

4. Teise salmi tõlge — Jumala Vaim hõljus vete kohal — põhjustas arusaa- 
ma, et vett pole tarvis õnnistada, näiteks enne ristimist. Vesi olevat algus- 
est peale püha, kuna Jumala Vaim sellel puhkas. Säärane veendumus val- 
itses kuni teise kristliku sajandini. 

5. Uus ,, Katoliku Kiriku Katekismus“ nimetab seda ka ,,...patt ülekantud 
tähenduses, patt, mis on kaasa saadud, mitte sooritatud, mis on olukord, 
mitte tegu.“ (nr.404) Ent kas see eristus ikka seletab midagi? Rääkimata 

sellest, et Aadamat ja Eevat vaadeldakse seal enamasti kahe erineva indi- 
viidina. 

6. Verena Kast ,,Trauern - Phasen und Chancen des psychischen 
Prozesses“. Kreuz Verlag Stuttgart, 13. trükk: 1992, 1k.154j: , Armastatud 
inimese surm on piirsituatsiooni kogemus. See piirsituatsioon puudutab 
meid vahetult, keegi ei saa meid siin asendada. Seepärast on see üks 
eluhetki, mil meie eksistents saab kogetavaks, mõjutatuna elu suurimaist 
vastuoludest. Olgugi et surm on paratamatu ja saadab meid alati, siiski 
meie elu, suhted, elulugu on samavõrd vältimatud. Surm tungib meie ellu 
pideva teisenemise näol. Elades surmaga silmitsi peame elama , hüvasti 
Jättes“. Peame olema valmis iga hetk lahkuma, muutuma ja samuti peame 
lõputute muutumiste jadas nägema oma elulugu, oma identiteedi avane- 
mist. Alles siis, kui võtame , hüvastijättu“ tõsiselt, tekib inimeses igatsus 
kestuse, kooskõla, millegi jääva järele... Lahkumisest rääkides ei saa jätta 
mainimata ka inimese vajadust ühendamiseks. Surma kõrval on olemas ka 
armastus.“ 


7. Verena Kast (vt eespool), 1k.164: , Me võime näha surma selle jõuna, 
mis sunnib meid pidevalt muutuma. Muutumise mõte võib olla ahvatlev, 
kuid selle hind on lahkumine, kaotus...“ 


8. Verena Kast, vt. eespool, siin Ik 1625: , Loovalt elades arvestame sur- 
maga. Muutustega leppimine, kindlusetuse talumine, võime loobuda ja 
mingi uue idee tulemist ära oodata, seda seostada juba teadaolevaga, nii et 
teadmised avarduksid või saaksid uue värvingu, need on olulised loomin- 
gulised aspektid, ühtaegu elamiskunst.“ 


9. Verena Kast, vt. eespool, siin lk. 128: ,, Optimaalne sümbioos võiks 
seega esineda seal, kus inimesel õnnestub muuta lapselikku igatsust ema 
järele püüdluseks transtsendentsi poole ja võimaluseks sulanduda teis- 
poolsusega, ükskõik mis nime ta sellele annab, et ammutada sealt jõudu 
jäämaks igapäevastes toimingutes võimalikult iseseisvaks. Vahest võiks 
vajadust suurustluse ja grandioossuse järele, mida nii väga rõhutatakse 
nartsissismi-diskussioonis, mõista vajadusena sulanduda transtsendentsi- 
ga, mis annaks inimesele “loomuliku” suuruse, mida ta vajab oma lõp- 
likkuse tõttu. Selle teispoolsusega ühtesulamise puhul ei pea inimene tões- 
tama oma väärikust ega heitma meelt, kui ta ei vasta nõudmistele. Tal on 
osalus Suurest, millest ta aga erineb.“ 


10. Mõistulugude puhul on oluline, et nad ei taotlegi haarata tegelikkuse 
kõiki juhtumeid ja seoseid. Nad piirduvad paari asjaoluga, võrdumi tuum- 
mõttega. Nii näib meie mõistupildis olevat välistatud vähenegi inimese 

piiride kõigutamine justkui küpsemine, areng või kasvamine oleks või- 
matud. Seda pole siin sugugi öelda tahetud. Vastupidi, igas inimeses on 
andeid ja võimeid, mis peavad elu jooksul avalduma ning kasutust leidma. 
Meie võrdpildis oleks see justkui inimkuju sirutumine, mille läbi ta saab 
teadlikuks oma olemasolust ja võimetest. Siiski kehtib ka siin tõde, et kõik 
inimese anded ja võimed, mida ta avastab ja süvendab oma elu jooksul ja 
mille läbi ta tõepoolest oma piire avardab, kuna nii mõnigi asi läheb tal 
korda, põrkavad ükskord omakorda piiride vastu. Just suure ande ning 
võimega inimeste puhul on märgata, et nad kalduvad aina veelgi rohkemat 
tahtma ja näitama. Niisiis piire tuleks mõista dünaamiliselt, kuid nad ei 
kao kuhugi, sest me oleme loodu. 


11. Loetagu sellega seoses Paul Tournier* tähelepanuväärset raamatut 
»»Geborgenheit — Sehnsucht des Menschen. Aus der Entfremdung zu neuer 
Zugehörigkeit“ [L* homme et son lieu]. Humata Verlag Bern, 10. trükk. 
Nii mõnigi asi, mida see arst ja psühholoog oma kogemusest vaatleb ja 
kirjeldab, näib paljus olevat kui kaotatud paradiis, kui Kaini saatuse jätk. 


12. Lehtmajade pühaga mälestavad juudid tänapäevani rahva püsima- 
jäämist kõrberännaku ajal, samas on see ka viinamarjakoristus- ja 
lõikustänupüha. Üks peo tavasid oli veeohver. Hommikuaos liikus prot- 
sessioon Siloahi tiigi juurest templi poole. Preester kandis kannu tiigist 
ammutatud veega. Jeesuse ajal ilmselt ei teatud, et see vesi tuleb Gihoni 
orust. Meenutades prohvet Jesaja sõnu , Te ammutate rõõmuga vett 
päästeallikaist“ (Js 12,3) valati vesi joogiohvrina altarile. Selle piduliku 
tseremoonia ajal hüüdis Jeesus valjusti : , Kel on janu, tulgu minu 
juurde...“ (Gerhard Kroll, ,, Auf den Spuren Jesu“, St.Benno-Verlag, 
Leipzig,1988, 1k.268). 


13. Teist puud esialgu ei mainita. Hiljem kuuleme, et ka sellest ei tohtin- 
ud süüa. 


14. Naise loomise mõte mehe ribikondist on tegelikul ebaselge, sest mehel 
ei puudu ühtki ribi. Kui algne heebrea sõna tähendaks rinda, võinuks see 
tekst vanasti olla selgituseks sellele, miks mehel ei ole rinda nagu naisel. 
Ometi ei võimalda heebrea keel seesugust tõlgendust. Ilmselt jõuame tõele 
lähemale, kui pöördume tagasi varasemate aegade ja keelte juurde, millest 
meie tekst võis ainest ammutada. Näiteks akkadi keeles oli sõnal ribi ilm- 
selt ka elu tähendus. 


15. Vt. ka Christof Gaspari, ,,Eins plus eins ist eins, Leitbilder für Mann 
und Frau“, Herold Verlag Wien, 1985. 

16. Denis de Rougemont, ,,Die Liebe und das Abendland“, Diogenes 
Verlag AG Zürich, 1987, 1k.23-25. 


17. Vt. kogu temaatika kohta E.Drewermann, ,.Strukturen des Bösen“, II 
osa: Die jahwistische Urgeschichte in psychoanalytischer Sicht, siin 
1k.69]j. 

18. Just ,,puu“ näitest võib selgesti näha vajadust rangelt eristada meie 
läänelik-ratsionaalse kultuuri teaduslikku psühhoanalüütilist tõlgendust ja 
kõrbes elavate beduiinide üldinimlikku kogemust. Et mõista, mida 
tähendab puu tühjas, taimkatteta kõrbes, peaks olema ise seal päevi ja 
nädalaid rännanud. Kas mitte ei tulene selliste objektide sümboolsus 
eelkõige inimeste igapäevakogemusest? 


19. Drewermann, siin ptk.4: Die Schlange und die sexuelle Problematik, 
näit. Ik. 94 ja 116. 


20. Drewermann, siin Ik. 1234. 


21. Üldjoontes heatahtliku, kuid samas ka Drewermanni psüh- 
hoanalüütilise tõlgenduse olulistele puudustele viitava kriitika leiame 
Prof. Dr. Joachim Scharfenbergi artiklis ,, Wege zum Menschen, 
Monatsschrift für Arzt und Seelsorger, Erzieher, Psychologen und soziale 
Berufe“, väljaandja Franz Böckle jt. 31.aastakäik 1979, Ik. 297-302. Ta 
seab kahtluse alla Drewermanni väite II kd., 524: ,, Ja kogu jahvistliku 
loomisloo kohta võime niisiis öelda, et seda võib lugeda kui arengulugu, 
mis kirjeldab inimese küpsemist väikesest lapsest täiskasvanuks.“ 
Seejuures toetub Drewermann selgelt E.H.Eriksonile ning võtab üle tema 
psühhoanalüütilise libiido-arengu 8-faasilise skeemi, kasutades seda 
Jahvistliku loomisloo puhul kuni Paabeli torni ehitamiseni (II kd., Ik. 546- 
48). Selle tulemusena satub Drewermann dilemma ette (11 kd., lk. 556), 
lahendab aga ebakõlad järgmise vormeli abil: ,,Jahvistlik loomislugu kir- 
jeldab pattu Jumala neuroosina“ (ibid.). Scharfenberg leiab, et 
Drewermannil on ,,lausa fenomenaalne taip analoogiate leidmisel“, ent 
siiski pole lubatav rakendada meetodit, mille puhul ,,alati juba ette on 
teada, mida tuleb tõestada... Mul pole ju midagi selle vastu, kui 
Kuupaistesonaadi struktuuri võrreldakse hallitusseentekultuuriga ja sellest 
kõrgelennulisi järeldusi tehakse, ainult et seejuures peaks järgima esteetil- 
isi aspekte, mitte aga väitma, et tegemist on teadusega.“ Scharfenberg 
viitab ka sellele, et Drewermann loobub täiesti arutlusest teiste psüh- 
hoanalüüsi ja teoloogia seoste mudelite üle. Ent Drewermanni käsitluse 
põhipuuduse leiab Scharfenberg olevat selles, et see ,,ei otsi teaduslik-teo- 
reetilisi seletusi, millisele positsioonile teaduses võiks psühhoanalüüs pre- 

tendeerida, ega arutle piisavalt, milline ühiskondlik väärtus võis jahvist- 
likul loomislool selle redaktsioonilise töötlemise ajal olla ja millist kon- 
flikti lahendamise mudelit selles pakutakse.“ ,,Püüd näha jahvistlikus 
loomisloos midagi proleptilise neuroosiõpetuse taolist kutsub minus esile 
protesti sellise täiesti ebaajaloolise mõtlemise vastu.“ 


22. ,.Ilmutussündmuse reaalsus ulatub sügavamale kui kuulutussündmus, 
mis püüab Jumala tegu inimkeeles väljendada.“ See Kardinal Ratzingeri 
lause (,,Theologische Prinzipienlehre“, München 1982, 1k.195) sõnab 
midagi väga sügavmõttelist, nimelt: Jumala tegevus on alati mõõtmatum 
kui meie, inimesed, suudame taibata ja väljendada, olgu piiblis, dog- 
mades, kirikus või oma palvetes ja tänus. 

23. Ma järgin siin jällegi E.Drewermanni , ,,Strukturen des Bösen“, 1 kd., 
45-110 (viitamata talle igas kohas). Tema tõlgendus, mille eest ma olen 
tänulik, oli ajendiks mu oma mõtetele, mis küll osalt kulgevad hoopis teisi 
radu. 


24. Et esitatud mõtted ei ole mitte abstraktne teoloogia, vaid reaalsus, 
tõendab näiteks Erich Frommi teos ,.Ihr werdet sein wie Gott“. Seal seisab 
kirjas (1k.23.): ,, Inimese vastuhaku kristlik tõlgendus “pattulangusena” on 
varjutanud selle loo esmase tähenduse. Piiblitekstis ei esine sõna “patt” 
üldse. Pigem võistleb inimene Jumalaga ülemvõimus ning ta on selleks 
suuteline, kuna on ise potentsiaalselt Jumal. Inimese esimene tegu on mäss 
ning Jumal karistab teda sõnakuulmatuse pärast ja seepärast, et Jumal ise 
tahab säilitada oma ülemvõimu. Jumalal tuleb oma positsiooni väega kait- 
sta seeläbi, et ta pagendab Aadama ja Eeva Eedeni aiast takistamaks neil 
astuda veel üht sammu Jumalale lähemale — nimelt süüa elupuust. Inimene 
peab kuuletuma Jumala mõjuvõimule, ent ta ei näita üles kahetsust ega 
meeleparandust. Peale pagendust Eedeni aiast alustab ta omaenda sõl- 
tumatut elu; inimajaloo algus on esimene vastuhaku akt, sest see on inimv- 
abaduse akt... Nagu me edaspidi näeme, vabaneb ta arengu käigus üha 
enam Jumala ülemvõimust ja seda enam võib ta saada Jumala sarnaseks.“ 
(Erich Fromm, ,Ihr werdet sein wie Gott“, rororo 7332). Hämmastaval 
kombel pole Drewermann ,,Struktuuride“ esimeses köites E.Frommi üld- 
segi maininud, samuti ka mitte A4/fons Deissleri ,,Grundbotschaft des 
Alten Testaments“. 

25. ,,Kristus, Lunastaja kuulutab — nagu ma kirjutasin oma esimeses 
entsüklikas — inimesele inimest ennast. Inimene, kes end sügavuti mõista 
soovib, peab lähenema Kristusele.“ Paavst Johannes Paulus II entsüklika 
»»Redemptoris Missio“ (Lunastaja läkitamine), dets.1990, siin nr.2. 

26. Vrdl. selle juurde prof. Gerd Haeffneri SJ arvustust Gustave Martelet* 
raamatule ,,Libre ršponse a un scandale. La faute originelle, la souffrance 
et la mort“(Pariis: Cerf 1986), mis ilmus ajakirjas ,,Stimmen der Zeit“, 
juuni 1987. Haeffner kirjutab seal, et Martelet julgeb küll asuda skandaali 
kallale, mida tekitab õpetus pattulangusest ning selle tagajärjest pärispa- 
tust, millest siis järeldatakse lunastuse vajalikkus. Kuid Martelet*l olevat 
veel raskusi näiteks ,,algusega“ (mida ta ei käsitle semiitliku väljendusvi- 
isina asja ,,olemuse“ kohta). Selle tulemusena tekkivat vastuolu evolut- 
siooniga: ,, Kuidas ta (Martelet) väldib paleontoloogilise diskussiooni 
karisid?“ Aga samuti: , Kuidas sobib see Martelet* kontsept Pauluse 
teoloogiaga, ristimise käsitusega, Maarja pärispatuta saamise dogmaga?“ 
Nii kirjutab Haeffner oma arvustuses Martelet* raamatule. — Mina omalt 
poolt püüan anda tõuke, mis oleks abiks just nende küsimuste puhul. 


27. Vrdl. Bargil Pixner OSB, ,, Wege des Messias und Stätten der 
Urkirche“, väljaandja Rainer Riesner, 1991.a., kirjastus Brunner, Giessen, 
siin Ik. 42-55: ,, Maria im Hause Davids“ (Maarja Taaveti kojas). 


28. 1854.a. dogma oma täpses sõnastuses õpetab, et Pühim Neitsi Maarja 
on ,,oma eostumise esimesest hetkest... pärispatu mistahes kahjust puutu- 
matuna hoitud“. Siinkohal tekib väike probleem: pärispattu, peccatum 
originale t, mõistetakse siin ilmselt pigem seisundina, mingi plekitaolise 
asjana hingel. Patt on aga isiklik nähtus, nagu võib selgelt lugeda 1Ms 3, 
seega eeldab see inimest, kes on võimeline armastuseks — ja siis ka patuks. 
Siin esitatud teesi järgi võiks kaitstus igasuguse pärispatu kahju eest 
tähendada, et Maarja leppis täielikult oma loodupärasusega ega tahtnud 
kunagi enamat, kui talle Jumala poolt kingitud oli. 


29. Vt. Drewermann, Struktuurid I kd., 1k.38. Ta tsiteerib seal üht kena 
jutustust Jockeli raamatust ,,Götter und Dämonen“, kuidas Aafrika 
Saramo suguharu seletab sajajalgsete tekkimist. 


30. Siinjuures ei saa ma järgida Drewermanni tõlgitsust, mis tahab kasu- 
tada kreeka müüte antud piiblikoha seletamisel (Struktuurid, 1 kd., Ik. 81). 
Ülaltoodud tõlgendus pärineb tegelikust iisraeli keskkonnast ning seletab 
kõike piisavalt jutustuse põhiliinis. 

31. Eeva nimi heebrea keeli on Hawwa, kuna ta on ,,kõige haija (elava) 
ema“. Ka siin võib näha, et nimed ei märgitse isikut, vaid väljendavad ole- 
muslikku iga inimese, siinkohal iga naise kohta. Inimese täielik ter- 
viklikkus moodustub niisiis , Muldsest“ ja ,,Elust“. 

32. Alfons Deissler, ,,Die Grundbotschaft des Alten Testamentes“, 1k.58, 
tõlgib ja kommenteerib seda lõiku järgnevalt: ,, Naise ütlust pärast Kaini 
sündi: “Ma andsin mehele elu koos Jahvega'(1Ms 4,1), ei saa mõista 
kuidagi teisiti, kui et siin tahetakse tõendada Jahve toetuse olemasolu ka 
pärast kohut. 


33. Võimalik, et on olemas lingvistiline seos semiidi “hawwast” läbi foini- 
ikia “hawa*? (elama, soovima) kreeka “haire* ja ladina “ave” (“ole tervi- 
tatud”, ka “have?, idanema, terve olema) juurde. Vrdl. Leonardo Boff, 
»Ave Maria — Das Weibliche und der Heilige Geist“, Patmos Verlag, 
Düsseldorf 1982.a., 1k.38 reaalune märkus. 


34. ,,Profound and tenacious misconceptions in theology are seldom refut- 
ed by rational arguments: they are rooted too deeply in emotional, psy- 
chological, and even (one might say) natural needs and responses. 
Whatever our intellectual reaction to sacrificial language, as Professor 
Young says, the realities, which were handled in the traditional categories 
of expiation, appeasing God's wrath, and so forth, are still operative in 
people's lives today.“ (,,Tähenduslikud ja visad arusaamatused teoloogias 
lükatakse vaid harva ümber ratsionaalsete argumentidega. Nad on liig 
sügavalt juurdunud emotsionaalsetes, psühholoogilistes ja (võiks isegi 
öelda) loomulikes vajadustes ning vastustes. Hoolimata sellest, milline on 
meie reaktsioon ohvri-keelele, nagu ütleb prof. Young, realiteedid, mida 
käsitleti traditsioonilistes lepituse jms. kategooriates, Jumala viha lepita- 
vana, avaldavad inimeste elule mõju ka tänapäeval.“) Fergus Kerr OP oma 
artiklis ,,Rehabilitating sacrifice“ in PRIESTS £ PEOPLE, May 1991, Ik. 
192. Ta tsiteerib prof. Frances Youngi raamatut ,,Sacrifice and the Death 
of Christ“, London: SPCK 1975, reissued by SCM Press 1983. 


35. Võibolla on Aabeli puhul täiend ,,...ja nende rasvast“ juba ühe hilise- 
ma autori varane lisandus ja seega esimene katse, anda Aabelile siiski 
väike ülekaal, kaitsmaks Jumala õiglust. Kuid Jahvist tahtis väljendada 
midagi hoopis sügavamat. 

36. Sõnad ,,Läki väljale! Kui nad väljal olid“ ei seisa heebrea algtekstis. 
Piibliuurijad, ütleb Drewermann, järeldasid sellest, et algtekstist on mida- 
gi kaduma läinud. Nõnda täitsid nad oletatava lünga, lause järel: ,, Ja Kain 
ütles oma vennale...“, kuid sellele ei järgne enam midagi. Drewermann 
(koos Buberiga) pakub välja, et Jahvist tahtis sihilikult midagi pooliku 
lausega väljendada: ja Kain püüdis veelkord oma vennaga kõnelda... kuid 
siis süttis temas viha. 

37. Drewermann juhib tähelepanu, et antud lauset võib heebrea keelest 
tõlkida veelgi sisukamalt: Olen ma siis karjuse kaitsja!? 


38. Vrdl. Paul Tournier, ,, Sehnsucht des Menschen — Aus der Entfrem- 
dung zu neuer Zugehörigkeit“, Humata Verlag Harold S.Blume, Bern, 
10.trükk. 


39. Michael Albus ja Peter Herling, ,, Kinder der Erde“, Patmos Verlag, 
Düsseldorf 1990, 1k.42 ja 21. 


40. Verena Kast, ,,Trauern — Phasen und Chancen des psychischen Pro- 
zesses“. Kreuz Verlag. Stuttgart, 13.trükk:1992. Siin Ik. 1575: ,,On olemas 
kõikvõimalikke viise meie kaduvuse eemaletõrjumiseks, näiteks “võitlus 
surmaga”, mida Scheler eriti esile tõstab oma teesiga, et inimesed on ase- 
tanud progressi — progressi kui niisuguse — usu ja igavese elu asemele. 
Teised võimalikud tõrjeviisid on näiteks püüd surma üle võitu saada ning 
lootus, et see ühel päeval ka tõepoolest õnnestub...“ 


41. Kogu selle teksti puhul eeldame, et algsed koostisosad, olgugi täien- 
datud genealoogiliste märkustega, pärinevad Jahvistilt. 


42. Verena Kast, vt. eespool, siin 1k.160: ,, Vaadeldes võimu kui võitlust 
surelikkusega, viimselt kui püüdu end surmaga samastada, võiks saada 
selgust, miks on võimupüüdlus nii tugev ja miks võimukaotust nii val- 
uliselt üle elatakse. Võim ja kaduv eksistents ei talu teineteist, võim tahab 
omada, saavutatut kinni hoida. Kui nüüd võim on tõepoolest suunatud 
surelikkuse vastu, siis võimu kaotades me mitte ainult ei kaota mõju- 
võimu, raha jne., vaid ühtlasi meile meenutatakse ka elu kaduvust ning 
seda, et surma vastu ei ole ühtki kindlat vahendit.“ 


43. Tekst on siinkohal üsna segane. 5. peatükki ei saa ilmselt tervikuna 
Jahvistile omistada, kuna salmides 1-27 sisalduvad geneoloogiad ning 
arvusümboolika ei kuulu üldiselt jahvistliku stiili juurde; see on kirjutatud 
võibolla alles 500 aastat pärast Jahvisti. Salmides 5,28-32 on põimitud 
mitmeid pärimusi, nii et algset Jahvisti teksti on raske määratleda. Salmis 
4,18 kuulsime, et Lemeki isa oli Metuusael/Metuusala. Kuid on põhjust 
kahelda, et salmis 5,29 mainitud Lemek on seesama, kellest räägitakse 
salmides 4,235. Iseloomult on see ennast täis diktaator küll täiesti erinev 
teisest Lemekist, kes ütleb: ,,See (Noa) trööstib meid meie töös ja käte 
vaevas maa pärast, mille Issand on neednud!“ Lemek I, see hoopleja, ei 
oleks saanud nõnda rääkida. 


44. Vrdl. Deissler, ,, Die Grundbotschaft des Alten Testamentes,“ 1k.43- 
47: , Die Botschaft von Jahwe als personalen Gott.“ Seal seisab (1k.45): 

»Jahve isikulisus avaldub ilmutuse keeles eriti selgelt kahe võtmesõna 
läbi: Jahvel on “pale” ja “süda”. Kuna heebrea keeles puudub väljend 
“isiku” ja “isikulisuse” kohta, täidavad eelnimetatud mõisted seda aset 
kõige paremini. “Pale” pärineb algselt sõnast “pöörduma”. Seda Jahve isik- 
likku pöördumist kogetakse eelkõige kultuses. Seepärast tähendab kul- 
tusekohta minek “ilmumist Jahve palge ette” (...). Ja kui Ta kingib oma 
abi, tähendab see, et “Ta lasi oma pale paista” (...). Tema armulikkus ja 
õnnistus tuleneb “Jumala palge hiilgusest” (...). 


“Süda” väljendab kogu inimese seesmust — tunnetus, tahe ja meel. Nii 
on ka Jahvel “süda” (...), see tehakse teatavaks ennekuulmatute Jumala 
ütetega, nagu: ,,Mu süda muutub mu sees, ühtlasi ärkab mu halastus“ (Ho 
11,8). ,,...seetõttu on mu süda tema /Efraimi/ pärast rahutu: ma tahan tõesti 
halastada tema peale“ (Jr 31,20). Raske on kujutleda veel isikulisemaid 
väiteid Jahve kohta, kui see Tema enda avaldus. Ilmutuse Jumal võtab 
kanda selliste antropomorfsete kujutluste riski, rõhutamaks oma isikulis- 
ust.“ 


45. Deissler, vt. eespool, siin Ik. 31-37: ,,Die Botschaft vom unwelthaften 
Gott; Jahwe, der überregionale, übervölkische und überkosmische Gott.“ 
Deissler väljendab seal mõtet, ,,et Jumala kuju tegemise keelu sügavam 
põhjus on Jahve maailmaülesus, seega pole võimalik tema “olemust” kuju- 
tada ja isegi mitte ette kujutada, kuna maailmas ei ole midagi Jahvega võr- 
reldavat“(1k.32). Samuti ka: ,,Beteli, Hebroni ja Beeršeba pühamud ei ole 
mitte esiisade Jumala viibimise, vaid ilmumise kohad“(1k.33). Ja lõpuks 
üks mõte, mis sobib hästi meie mõttekäiguga: ,,Selleski ilmub Jahve kui 
oma rahvast “transtsendeeriv Jumal”, et tema plaanil Iisraeliga on hõl- 
mavam, viimne eesmärk — kõigi rahvaste õnnistus.“ 


46. Vrdl. Werner Keller, , Und die Bibel hat doch recht“, rororo 6614, 
1985, 3.peatükk: ,,Die Sintflut wird ausgegraben“. — Tänapäeval on tões- 
tatud, et juba miljoneid aastaid tagasi oli näiteks Sahara suurelt osalt kae- 
tud ookeaniga. Vahel võib nende hiiglasuurte basseinide piirjooni lennuki 
pealt näha. 


47. Vrdl. Erich Zenger, ,,Das Erste Testament, Die jüdische Bibel und die 
Christen“, Patmos Verlag, Düsseldorf 1991, 1k.76j: ,,See, mida 
Mesopotaamia pärimus laiendab mitmetele jumalustele, toimub Piibli 
pärimuses ühe ja sama Jumala peas ja südames. Ja nimelt nõnda, et see 
Jumal muutub peale veeuputust. Äärmuseni viies: algul on ta Enlil, hävi- 
tava viha Jumal, ja lõpus on ta Ištar-Nintu, emaliku armastuse jumalanna. 
See, mis jutustuse alguses oli tema ägeda viha põhjuseks, saab lõpus tema 

südamliku kannatuse ja armastuse aluseks... Ta vaatab nüüd inimesi: need 
on ometi tema lapsed, keda ta tahab tingimusteta armastada ja nende poole 
hoida mitte ainult headel, vaid eelkõige just halbadel aegadel. Kui ta juba 
on inimesega tegelema hakanud, tahab ta end neile täielikult pühendada — 
mitte käsu ja keelu range loogika alusel, vaid ema suuremeelse armas- 
tusega, kes hoiab oma laste poole ja aitab neid ka siis, kui keegi teine seda 
enam ei tee.“ — Seejärel kõneleb Zenger vikerkaarest ja selle tähendusest. 
1Ms 9,15 kohta ütleb ta lõpetuseks: ,,See on Piibli alglugude viimane 
Jumala sõna. Alles peale seda algab aeg, milles meie elame. See on olu- 
line veeuputuse loo mõistmise seisukohalt: see ei jutusta reaalsest sünd- 
musest maa peal. See ei räägi hiigelkatastroofist, mille vihane Jumal kuna- 
gi algaegadel maa peal vallandas. Selle sõnum on hoopis vastupidine: 
juhul kui Looja Jumal inimese kurjuse pärast inimlike mõõdupuude 
kohaselt ka saadaks veeuputuse, siis enam ta seda igatahes ei tee...“ — Ma 
luban endale siinkohal kaks eriarvamust. Esiteks: veeuputuse lugu töötleb 
inimeste ajaloolisi mälestusi. Teiseks: alglugu lõpeb alles Paabeli torni 
ehitamisega. 


48. Vrdl. Deissler, vt. eespool, siin 1k.59: ,,Jahvisti tunnistus Jahve 
südamesttulevast ja teda täielikult haaravast poolehoiust inimesele muu- 
tub seejuures nii julgeks, et armu, mis välistab tulevikus igasuguse hävi- 
tava veeuputuse, põhjendatakse sellesama motiiviga kui kohut.” 


49. Vrdl. Deissler, vt.eespool, siin Ik. 60: ,,See armuosutus jätab elu fun- 
damentaalsed korraldused looduses kehtima ka patuse inimese jaoks. 
Preestriraamatu (P) teoloogia arendab seda pärimust edasi ja kujundab 
ümber: Jumala soosing väljendub 1Ms 9 “lepingus” Noa-järgse inimkon- 
naga — seega kõigi rahvastega, kusjuures Jumal seob ennast ise (nõudma- 
ta otseselt midagi vastu) lubadusega, “et enam ei hävitata kõike liha upu- 
tusveega...” (9,11). Märgiks sellest Jumala õnnistusttoovast tõotusest 
seatakse vikerkaar, mida tõlgendatakse kui Jumala maha pandud 
ammukaart (müütiline motiiv!). Noa-leping 1Ms 9 on tagatiseks sellele, — 
tagatis muistse aja rüüs, kuid seda mõjusam — ,et õnnistus hõlmab kõiki 
rahvaid, niisiis on üleüldine. Rahvad — Iisraeli silmis “paganad” — ei ole 
Jumala poolt lihtsalt hävingu hooleks jäetud. Sellest vaatepunktist ei 
tohiks ka nende religioone näha läbinisti negatiivselt, nagu teatud ajal on 
toimunud kristluses toetudes sageli äärmuslikule hinnangule Rm 1,225.“ 


50. Vrdl. Verena Kast, vt. eespool, siin 1k.160: ,,...Sellega on minu näge- 
must mööda seotud ka väärtuse langus, olgu siis iseenese, maailma või elu 
väärtuse kadumine. Mulle näib, et see on regressiivne vorm püüdest 

saavutada võimu teise inimese, maailma või ka elu üle teise inimese ja 
maailma väärtuse kahandamise läbi. Siis olen ma võimas. See pole mitte 
võimu saavutamine võistlemise teel, vaid selline võimu vorm, mis laotab 
enda ja teiste üle “väärtusetuse” loori. Selle taustaks on ka samastumine 
surma kui hävitajaga; teisalt peitub selle taga probleem, et elu ei käsitata 
uute võimalustena, vaid peetakse inimese surelikkuse konsekventsiks.“ 


51. Vrdl. Drewermann, Struktuurid 1 kd., Ik. 279jj. 
52. Vrdl. Drewermann, vt. eespool, siin lk. 285. 


53. Deissler, vt. eespool, siin Ik. 60: ,,Kui võtame Piibli alglugude tunnis- 
tuse kokku, siis tuleks revideerida kirikliku kuulutuse poolt soodustatud 
arusaama, et “pattulanguse” ,,E1“ järelmiks — Piiblis on siiski mitmeid eela- 
jaloo “pattulangusi” — on Jumala ,,E1“ inimkonnale. Jahve pole kunagi 
olnud ainult “tähtede ja lilleõite Jumal”. Ta pole kunagi taganenud oma 
loomingust, seotusest maailma ja inimesega, ka oma kohtuotsustes mitte. 
Needki tunnistavad omal moel (vrdl. 1Ms 6,5) Jumala ustavusest.“ 

